
Windows? Življenje brez omejitev. 
HP priporoča Windows 7. 


HP Pavilion dv6-1350em 
Entertainment Notebook PC 


< intel? Pentium? Processor T4300 
e Pristni Windows? 7 Home Premium (64-bit) 
< Zaslon 15,6-palčni HD LED Brightview (1366 x 768) 


< Pomnilnik 4096 MB DDR3 (2 x 2048 MB), trdi disk 
500 GB 


» Grafična kartica ATI Radeon" HD 4650 1024 MB 
»e 779€ 


hp.com/si/ pavilion 


Look for 
Intel 
Inside" 


HP Pavilion dv7-2250em 
Entertainment Notebook PC 


mi 
Intel? Core"2 Duo E 
« Pristni Windows? 7 


Ta oglas ni namenjen ponujanju ali zbiranju ponudb za oglaševano blago, temveč le osnovni informaciji morebitnim interesentom, Vse navedene cene so le priporočene maloprodajne cene proizvajalca. Družba Hewlett Packard d.o.o. ni ne distributer ne 
proizvajalec izdelka iz oglasa. Vse proizvode prodajajo distributerji in prodajalci, zato se lahko dejanske prodajne cene razlikujejo od priporočenih maloprodajnih cen. Za konkretno ceno se prosimo v vsakem posamičnem primeru obmite na svojega 
distributerja oli prodajalca. Priporočena maloprodajna cena ne pomeni fiksirane prodajne cene ler ne predstavlja najnižje prodajne cene na trgu. (9 2009 Hewleti-Pockord Development Company, L.P. All righis reserved. Intel, the Intel Logo, Intel Inside, Intel 
Core, and Core Inside are trademarks of Intel Corporation in the U.S. and other countries. For more information about the Intel processor feature roting, please refer to www.intel.com/go/rating. Avtorske pravice OD Hewlett Pockard Development Company, 
LP. 2009 Celeron, Celeron Inside, Centrino, Centrino Inside, Core Inside, Intel, inte! logo, Intel Atom, intel Atom Inside, Intel Core, Intel Inside, Iniel Inside logo, Intel Viiv, Intel vPro, ltanivm, Hanium Inside, Pentium, Pentium Inside, Viiv Inside, vPro Inside, 
Xeon in Xeon Inside so blagovne znamke podjetja Intel v ZDA in drugih državah. Da bi lahko namestili operacijski sistem Windows 7 in izkoristili vse njegove možnosti, je morda potrebno lu sistem nadgraditi in/ali dokupiti dodatno strojno opremo in/ali 
predvajalnik DVD. Več informacij je na voljo na naslovu http:/www.microsoli.com/windows/windows7/. Originalno programsko opremo Windows izdaja Microsoli, podporo in licence pa zagotavlja Microsofi ali poobluščeni prodajoki licenc. Originalna 
programska oprema vas ščili pred lveganji, povezanimi s ponarejeno programsko opremo, nudi dodalne ugodnosti ter vom zagolavlja uporabniško izkušnjo in podporo, ki jo pričakujete. Več si lahko preberele na naslovu www.microsoli,com/genvine. 

RAČUNALNIŠKI ZABAVNIK povprečna naklada: 14 K 


pod strop, 


Alpress d.o.o., Dunajska 5, Ljubljana 


Samo Žargi, telefon: 01 / 473 82 80 


Dunajska 5, 1000 Ljubljana, jokerajoker.si 
telefon: 01 /473 82 83 


NAGLAVNI IN GOVORNI UREDNIK 


David Tomšič 


DEZIJN"" IN GRAFIČNI PRELOM 


David Tomšič 


REDIGENT PO CESTI GRE 
Sergej Hvala 
REDITELJ NATLAČENKE!" 
Matjaž Strancar 
LUSTRATORKI 
Primož Bertoncelj, Tanja Semion 
JOKER CREAM TEAM'" 


Aggressor, Case, 
LordFebo, Luni, 
Navi, Sneti, 
Ouatiro, Yohan 


Bojan Pretnar, telefon: 01 / 473 82 86 
bojan. pretnarčadelo-revije.si 


telefon: 01 /473 81 23, 473 81 24 


Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Če to prebereš, imaš dobre okularje. To pa zato, ker si ga redno maneš. Ali ješ korenje. Ali oboje. 


Igrali smo igrice, pletli brezrokavnike, igrali 


IROVJE, KONZOLECO 


igrice, pozabili it lulat, igrali igrice. 


Left 4 Dead 2 Machinarium Fi 2009 (konz.) 

Heroes Over Europe Ja Saw šo Modern Warfare — 

Divine Divinity 2 22  Shattered Horizon 42 Reflex Edition (konz.) 70 
Modern Warfare 2 24 King's Bounty: Ratchet 8 Clank: 

Mata Hari 28  Armored Princess 51 A Crack in Time (konz.) 72 
Cities XL 30  G-Force 53 New Super Mario 

Gratuitous Space Battles 32 Dawn of Magic 2 53 Bros. Wii (konz.) 74 
Colin MeRae Dirt 2 34 mali opisi za PC 54  Tekken 6 (konz.) 15 
Sherlock Holmes vs. Assassin's Creed 2 (konz.) 62 mali opisi za konzole 78 
Jack the Ripper 36 Mad Dog MeCree (konz.) 68  drkamoževi opisi 80 


ŽELEZNIK 


1, PROG 


Mlin iz sanjarjenj Opisali smo eno preseratorsko igrarsko mašino, ki je črna in draga. 56 
Amazon kindle Znameniti e-bralnik je poslej na voljo tudi za Slovence in le-ti mi smo. 58 
Mini testisi Dva testisa, oba Logitechova: nova miš za špilat in nov leder šofernik. 60 
-T-] v 2. a ie] Si <% Dn. 
H Mi eb? k balek ZN-a 
— Čeladniki i in puškavniki ov Klic po dolžnosti je klical po analih o tej znameniti seriji. 12 


Robotski prepih Joker vedno najde izgovor za vključitev legic. Tokrat so to novi mindstormi. 83 


POGOSTO STALNE RUBRIČICE | 


Uvodnjak 

Uma Turban ji 
Slikosuk 86 
Štorija 87 


EX. 


Drugega decembra se je zgodilo nepojmljivo. 
Zaradi napake na centrali mi je sredi spletne 
tekme NBA 2K10 na PS3 (ja, iz gole ljubezni 
do košarke še vedno igram to hroščato sra- 
nje) odletel internet. Resetiram modem, rese- 
tiram router, odklopim in priklopim kable. 
Nič. Kličem podporni center, kjer me zagittajo 
s sladkobno prijaznostjo in rečejo, da bodo 
nemudoma uredili na daljavo. Ne uredijo, ker 
ne morejo. Zrihta šele Telekom, dva dni kas- 
neje. A tu ne bo govora o polsposobnosti od- 
govornih, marveč o tem premoru. Sprva sem 
se brez neta počutil, kot bi mi vzeli nekaj bis- 
tvenega, recimo zrak. Dejansko sem bil živ- 
čen, saj sem se počutil, kot da zamujam vse 
mogoče. Saj veš, kot če se kje znajdeš brez 
mobitela? Tako nekako. A ko so ure tekle, 
sem se zavedel, da v bistvu ne zamujam ni- 
česar. Joker bo izšel, čeprav nisem stalno na 
liniji — sem se pač vmes s prenosnikom odpe- 
ljal k tašči in bistvene reči uredil tam. Novice 
bom izvedel zjutraj iz časopisa ali zdajle po 
radiu, televiziji, teletekstu. Večine komentarjev 


Kražka 
Jokerplov si 
Crtič deluks 90 

na forumih pa tudi, če ne vidim. Tako je v bi- 
vališču zavladal blažen mir. In v glavi takisto. 
Ratcheta sem igral trikrat bolj zbrano kot igre, 
pri katerih stalno skačem od konzole na 
računalnik, da vidim, kaj je novega, oziroma 
kjer alt-tabam na namizje za pokuk v e-poštni 
predal. Nenadoma sem imel na razpolago ve- 
liko časa, za katerega se drugače sploh nisem 
zavedal, kam odteka. V brezplodne debate po 
forumih in sporočilnikih ... v osveževanje no- 
vic, za katere je vseeno, če jih izvem ali ne ... 
v multiplayer, ki ga ne nucam. V času, ko je 
Telekom rihtal linijo, sem se zavedel, zakaj je 
nekaj folka zahtevalo izbris računa na 
mnanjalniku. Zato, ker so spoznali, da so pre- 
več življenja spustili v nepotrebnosti. Idealna 
bi bila kajpak neka središčnica, kjer bi pač 
malo spletno debatiral in ostalo namenil de- 
janskemu življenju. Toda ljudje smo nepopol- 
ni in disciplina običajno ni med našimi odlika- 
mi. Zato včasih potrebujemo zadrlesk vrat, da 
se nam zbistrijo misli. Recimo takega, kot je 
bil moj izpad neta. Simulirajte ga še Vi. Sneti 

Bolha 59 Continental film 82 
Big Bang 9,67  Ewopharma 3 
Cenex 91 HP 2 

Spet je tu mesec, ko smrečje morimo, 
po šegi uvodnjak odet je v rimo. 
Zakaj je tako, sem bil že povedal, 
članek v verzih vsak rad bo pogledal. 
Se tkole afnati poetsko mi sede, 

kot kocke nalagam v stolpec besede. 
Ne bi škodvalo nikomur nit malo, 

če bi v ujemah se obče čvekalo. 
(Ujeme so rime, če tega ne veš - 
enaka pomena, kot hodiš, greš peš.) 


V verzih sprašval bi te v šoli razrednik, 
zapel v parlamentu bi Borut predsednik: 
»Imam jaz kravate svilene kot gate, 
take rudeče, da očaram Hrvate.« 

»Ni le problem, da uho ti štrli, 
manjkajo tudi ti hrbtne kosti. 

Bodi lepotec al grbav brdavs, 
nucaš ti jajca, da rečeš jim raus! 

Vladi jih manjka, posrane ste riti, 
jaz sem pa Rambo in še Plemeniti.« 


Krasi ga, kdor pesni, prešeren značaj, 
takole pa bi te ustavil polcaj: 

»Vozili ste dvesto, ste mar pilot? 

Saj bo razpadel ta vaš peugeot.« 
»Bravo, miličnik, res ste en trot, 
francosko zvenite kot ruski robot!« 

V ritmu zatorej pozdravi kolega, 

tud če si misliš, naj falus ga gleda. 

»O živjo, kako si, kaj delaš, model?« 
Prid na dvorišče, bi splinil špinel?« 
Moreš po ljudsko v kuhni veleti, 

AN jela omiljenega si zaželeti: 
| h »Mamca, poslušte, kaj vam povem: 
štrukeljce skuhajte, tiste rad jem!« 


Če ljubicam seješ stihe na gosto, 
žel boš podpasnosti sočne stoposto. 
Lahko sicer nosiš rožnate slone, 

a take zna devat vsak čapac poklone. 
Naj domišljija ti suče pero, 

rimaj neumnosti, nekaj že bo. 

Za žajfne balončke dodaj le še milo, 
izviren način, da šlataš mokrilo. 


»Z milnico,« gruntaš, »bo uspelo pri Mojci?« 


»(ni s kastrolo?« Primer pride kojci. 
(Velja tud za Urške in Maje in Ane, 

ni pa za Fate, tam šamar ostane.) 

»Za piskrc dišeč in židano lice, 

palčki so zate nabrali cvetlice. 
Pomagal pri tem je še žuti metuljček, 
pisane barvice skril je v tulček. 

Če ga odviješ, boš našla pripravo, 
nalašč narejeno za mavric dostavo. 
Nasmej se, pomoči, globoko vdihni, 
trinajst mehurčkov nad glavo si pihni.« 
Kaj bo sledilo, je vendar na dlani, 
tkole je djal poet naš poznani: 

"Nič več ne bom krepostna madona, 
spravi v pogon zdaj tega pitona!" 

To rekši nastavi svoj cvetni brstič, 

za vtičnico vsako se najde en (v)tič." 
V to smer zato se pošteno potrudi, 

na poti do srčka greš vedno čez grudi. 
Za dober vtis pa v škatli veselo, 

sebe dostaviš kot nagca z nutello. 
Moreš dodati še vic s toalet, 

dobre ideje rodi vsak sekret. 
Straniščni hec v rimi res najbolj zažge. 
Zadosti nasvetov, saj šlo bo, kajne? 


ki hodi z mojo hčerjo 


UVODNJAK 


Spodobje mi pravi, da ob tem času, 
srečo privoščim kot zrn je v klasu. 
Naj padejo velka skoz raufenk darila, 
bolj zanimiva od s palčki perila. 

Tud sam sem z željami uredil popis, 
poslal trem bradačem prijazen dopis. 
(kak mam vedno v mislih igrače, 

pol pa dobim neke bedne brisače. 
Namesto Miklavža prišel je hudič, 

v štumfu pod jelko je pustil rožič!) 
Sem prvemu pisal za legomobil, 
tadrug naj prinese mi zavrov fosil. 
Od tretjega starčka pa terjam idej, 
da Joker bo dober, kot bil je doslej. 


David Tomšič 


To je torej fant, 


OZNANILA 


Electronic Arts odpušča 

Pri velikem založniku so na delničarski konferenci 
orisali prihodnje poslovne ukrepe, ki na žalost 
vključujejo tudi odpuščanje 1500 zaposlenih, s 
čimer želijo prihraniti okoli 66 milijonov evrov let- 
no. Devetsto nesrečnežev naj bi bilo razvijalcev, 
petsto iz založniškega in sto iz vodstvenega dela 
podjetja. Bolj kot statistika je zanimivo, katere stu- 
die naj bi sekirica zadela. Velmožje so kot glavne 
tarče rezanja navedli Black Box (Skate, NFS: Under- 
cover), Tiburon (Madden), Redwood Shores (vse 
živo) in Mythic (Warhammer Online). Zadnji med 
naštetimi naj bi izgubil kar 40 % delovne sile, ako- 
ravno vpleteni pravijo, da naj to ne bi pomenilo 
konca Warhammerja Online. Hkrati z odpuščanji 
bodo ukinili 'okoli ducat' še nenajavljenih projek- 
tov. Pojavila pa so se poročanja, da našteti studiji 
niso edini. Moštvo, ki dela na Command 8. Conguer 4, 
naj bi dobilo obvestilo, da bo po koncu razvoja igre 
naslednje leto praktično v celoti odpuščeno. Nelju- 
ba sporočilca naj bi romala tudi v Maxis in Pande- 
mic. Glede slednjega so uradniki zaenkrat še skopi 
s podatki. 

Poteze so posledica izgube v višini 260 milijona ev- 
rov v prejšnjem četrtletju, kar zna iti na račun Mo- 
dern Warfara 2 in dokaj slabe prodaje njihovih na- 
slovov za wii. Ni pa vse črno, saj EA s tem nabira 
moči za nove usmeritve. Tako je objavil nakup tvrd- 
ke Playfish (Pet Society), ki se ukvarja z razvojem 
iger za Facebook, MySpace in podobne mreže, za 
135 milijonov evrov. Zdaj samo še čakamo, kdo bo 
pohopsal Zyngo (Mafia Wars, FarmVille). 


Medal of Honor gre v Afganistan, 


Ubisoft dela še enega Princa 
Že nekaj časa se je šušljalo, da bo EA v nameri kon- 
kurirati Activisionu in njegovi seriji Call of Duty pre- 
porodil svojo serijo streljank Medal of Honor in jo 
poslal v moderne čase. Sedaj je uradno: prvi del no- 
vega niza iger, ki bo nazvan čisto enostavno Medal 
of Honor, nas bo popeljal v Afganistan. Navlekli bo- 
mo umazane cunje in brado ameriškega posebnega 
operativca — specialca, kakršni delujejo v afgani- 
stanskih gorah. Dosti več o igri še ni znanega; z izi- 
dom za PC, xbox 360 ter PS3 ciljajo na konec leta 
2010, na njej pa delata studia EA LA in DICE. 
Še eno igro je napovedal veliki založnik: nadaljeva- 
nje serije Mercenaries, pri čemer je najbolj zanimivo 
to, da na njem dela preostanek studia Pandemic, ki 
ga je EA pred tedni razpustil. Iz ekipe dvestotih jih je 
skozi rešeto očitno prišla peščica, ki so jih prestavi- 
li v Los Angeles in lahko nadaljujejo z delom. 
Svoje načrte za prihodnost je razgrnil tudi Ubisoft. 
Osredotočil se je na najavo novega perzijskega Prin- 
ca, ki ima tokrat cilj spremljati film Prince of Persia: 
The Sands of Time, v katerem bo svoj ljubavni tepih 
kazal Jake Gyllenhaal. Igra bo sicer nosila drugačen 
podnaslov, The Forgotten Sands, toda postavljena 
bo v svet iz Sands of Time in bo izšla maja naslednje 
leto. Ali bo filmu sledila do črke natančno, še ni zna- 
no, saj so avtorji pojasnili le to, da bo bolj podobna 
originalni trilogiji kot prenovljenemu Princu iz lan- 
skega leta. Razen tega je pi- 
arovcem malce nenadejano 
ušlo, da montrealski studio 
pospešeno dela na Far Cry 
3, ki da je videti 'imeniten'. 
Preden so uspeli povedati, 
kako imeniten, jih je postre- 
lila posebna skupina afriš- 
kih plačancev, ki imajo na- 
logo varovati korporativne 
skrivnosti. 


krat že pisali, a nobena beseda, ni- 

ti nobena slika ali video na Tubi te 
ne more pripraviti na akcijo, kot so si jo 
zamislili Platinum Games. To niso anal- 
fabeti, ampak so v tej japanski skupini 
zbrani genialci, ki so delali na Viewtiful 
Joe in Okamiju, načelujejo pa jim mofo- 
ti Šindži Mikami (Resident Evil), Acuši 
Inaba (prej omenjeni igri) ter Hideki Ka- 
mija (Devil May Cry). Bayonetto vodi 
prav slednji in jasno je, da ne bo šlo za 
zlaganje štirih diamantkov v vrsto, tem- 
več za evolucijo DMCja. Le da imamo 
namesto Danteja vročo mačko v črnem 
ledru, z dolgimi temnimi lasmi in očali, 
ki za spremembo ne izgleda kot poceni 
lajdra iz venezuelske solzavice. 


0 Bajoneti smo v krajši obliki nekaj- 


Cenena ne bo niti tretjeosebna sekljaško-strelska akcija 
v srednjeveško fantazijskem svetu. Demo za PS3 in xbox 
360 je pokazal troje. Prvič, da so lahko celo taki elegant- 
neži, kot so Dante, Rju Hajabusa (Ninja Gaiden) in Kratos 
(God of War), ob atletski ženski videti kot mišičnjaški 
hlodi. Dražest in gladkost, s katerima se premika Bayo- 
netta, sta namreč korak naprej v zvrsti ter igrah vobče. 
Pa ne le premika, marveč tudi, kako veriži udarce z udi in 
orožji ter krogle iz pištol. Ki jih ima tudi v visokih petkah. 
Drugič je demo pokazal, da je 
moč preseči spektakel, ki se je 
doslej neprekašano rojeval iz na- 
pol bolne glave Tomonobuja Ita- 
gakija (NG). Angelsko-hudičevski 
sovražniki te naskočijo ob vod- 
njaku pred gotsko cerkvijo in se 
poslovijo le zato, da lahko razsu- 
ješ šefetino otroškega obraza, a 
ogrskega stasa. Ko mu spiješ vso 
energijo, se Bayonettina obleka 
spremeni v piš črnega vetra, ki iz 
druge dimezije prikliče strašno 
zmajsko glavo, da nesrečnika 
prežveči in zarjove v mastni slasti. 


Bradavičasto-kosmati deli juna- 
kinje pri tem ostanejo strateško 
skriti, vendar ne toliko, da bi po- 
misel na semenotros ne dvignila 
grde glav(ic)e. Sem perverzen? 
ih, kaj naj bom drugega ob de- 
mu, ki ima naslov First Climax, 
namig namig. Nič bolje se ne 
godi naslednjemu šefu, ki odtrga 
kamnit most le zato, da mu lah- 
ko na njem napadamo roko, na- 
kar nas v sakralnem objektu za- 
loti stara sovražnica. Odpravimo 
jo tako, da se sprehajamo po 
vseh zidovih. Kako to? Hja, ima- 
mo pač čarovniške moči. 

In tretjič je demo pokazal, da bo lahko v te sorte 
igri končno užival resnično vsakdo. Ninja Gaiden 
in Devil May Cry sta daleč preveč hardcore igri, 
da bi bili primerni za vsakdanjega jožeta, God of 
War pa kljub enostavnejši nizki zahtevnosti tudi ni 
material zanj. Bayonetta bo vsebovala način, kjer 
boš dobesedno drkal samo en knof in vse bo pa- 
dalo pred tabo. Kar pa ne pomeni, da bomo dobi- 

— 

li še en Heavenly Sword, saj naj bi 
višje težavnosti izziv potisočerile in 
za to bojda dostavile ustrezne nag- 

rade. 
Vsi, ki imamo radi tovrstne 3D-ak- 
cijade, torej težko čakamo januar. 
Japonska inačica za PS3 ima na- 
pram oni za X360 sicer težave z 
gladkostjo odvijanja in kakovostjo 
tekstur, vendar za evropsko obljub- 
ljajo izboljšave. Bolje zanje. Bajo- 
neta mora biti odlična povsod! (sn) 
Sega za PS3 in xbox 360, 
8. januarja 


o december 2009 


OZNANILA 


poznan kraj in čas, prime v roko prvo puško in 
prične streljati grde aliene, ki so svojo sluzavo 
mehkužnost skrili v sijoče eksoskelete. 

Še ena streljačina vesoljcev, potemtakem. V osno- 
vi je res tako. Po njih bomo tretjeosebno trosili svi- 
nec in svetlobo, počepali v zaklon in po potrebi 
udarili po kositrnikih s fizično silo. V tem pogledu 
se Dark Void ne razlikuje kaj prida od bojev v 
Gears of War, Unchartedu, Bionic Commandu in 
mnoštvu drugih sličnih iger. Element, ki dela igro 
posebno, je letanje. Junacelj bo namreč sčasoma 
dobil raketni ruzak in njega raba bo skoraj tako 


Tajvanec obrnil World of Warcraft 

Pa se je le zgodilo. Tisto, za kar smo mislili, da je 
nemogoče. Človeško bitje z omejenim časom ob- 
stoja na tem planetu je obrnilo masovno večigralš- 
čino, in to nobene druge kot gigantski World of 
Warcraft. Nek Tajvanec, v Azerothu znan kot Little 
Gray, je opravil posled- 

njega od 986 dosežkov 

in bil razglašen za prve- 

ga človeka, ki je končal 

WoW. Zgolj do nasled- 

njega popravka, seveda, 


Dark Void 


emna praznina iz naslova predstavlja vzporedni svet, 
T v katerem je naš planet in s tem človeštvo podjarmi- 

la rasa vesoljskih lazarjev. ln tamkaj se po naključju 
- resnici na ljubo je letel nad Bermudskim trikotnikom - 
znajde William Gray, pilot po izobrazbi in značajski sin La- 
re Croft ter Nathana Draka z Marcusom Fenixom kot bo- 
trom. Tipček namreč ne oziraje na to, da strmoglavi v ne- 

pogosta kot stiskanje petelina. Zato je 
poudarek na letalnem modelu res velik 
in razvijalci, Airtight Games, imajo kljub 
nepoznanosti nekaj izkušenj na tem po- 
dročju, saj so dolgo tega izdelali Crimson 
Skies za xbox. Frčanje bo omogočalo 
vrsto manevrov, od pikiranja prek lebde- 
nja do vrtenja, na nahrbtniku pa bo seve- 
da top, kajti nebo tistega kraja (in časa) 
bo posejano z neprijatelji. Za dobro mero 
bomo v zraku ukradli kakšno plovilo in z 
njim delali okupatorju še večjo škodo. V 
predočenih videih so te zračne karafeke 
res videti posrečene, edinole nadzor bo 
prirejen joypadu in posledično bržda bolj 
neroden s tipkovnico. 
Poleg pešne in krilne akcije, ki se bosta 
brezšivno izmenjevali, bo kar nekaj tudi 
unchartedovskega ploščadarstva. Ven- 
dar takega, med katerim bo treba nepre- 
stano streljati, četudi bomo z eno roko 
viseli nad prepadom. Ker pa se vsa ta 
mehanika praviloma prične ponavljati, 
bomo redno srečevali edinstvene, šefov- 
ske nasprotnike. Velikanskih živali ne 
omenjajo, le raznorazna vozila, plovila, 
robote in oklepe, ki bodo zahtevali svoje- 
vrstne, zanimive in spektakularne prije- 
me. Filmčki so obetavni in nič ne dvomi- 
mo v dobro grafiko (Unrealov pogon), 
vzdušno muziko (skladatelj za TV-serijo 
Battlestar Galactica) in privlačno ter za- 
bavno igranje. Vprašanje je edinole, na 
kolikšen rok. Večigralstva pa ne bo. Mi- 
mogrede, produkcijska hiša od Brada 
Pitta se je namenila posneti velikozas- 
lonsko priredbo te igre. (lf) 
Capcom za PC, xbox 360 in 
playstation 3, 22. januarja 


a nič ne de. Za ta dose- 

žek je Sivinko končal 

skoraj šest tisoč kves- 

tov, kar dnevno kvoto 

opravkov postavi na do- 

brih štirinajst. Nekdo je že izračunal, da bi pri pov- 
prečno desetih urah spanja, higiene in prehranje- 
vanja to pomenilo dobri dve leti neprenehnega 
nažiganja Blizzardove zlate kure. Oziroma kako leto 
več, če si je Little v dnevu privoščil še kaj drugega 
kot miškarjenje. A celo to je velikodušna ocena, 
kajti določeni dosežki, recimo nabiranje 100.000 
častnih ubojev, trajajo mnogo dlje. Hudomušno- 
zbadljivi zaključni komentar tokrat ni potreben. 


Vzpon integriranih pomagalnikov 
GameFAOs, pazi se! Pravomoški igralci, bežite! 
Pomnite Nintendovo kontroverzno namero, da bi v 
izbrane bodoče naslove vključili sistem, ki naj bi 
igralcem pomagal pri napredovanju mimo posebej 
zateženih sekcij? No, obljuba dela dolg, beseda pa 
je naposled meso postala. In sicer s pred kratkim 
spočeto New Super Mario Bros. Wii, ki je prva igra, 
ki podpira tako imenovani 'super guide'. Za kaj na- 
tanko gre? Na kratko: za avtomatičnega pilota. Če 
prevečkrat zagrizemo v prah, nam je na voljo opci- 
ja, s katero nadzor nad junakom v celoti prepustimo 
siliciju, ki more, ako mu to pustimo, namesto nas v 
celoti preigrati tekočo stopnjo. Poti nazaj očitno več 
ni, saj kaže, da bo svojo različico te pogruntavščine 
v kratkem predstavil še Microsoft, Sony pa bržkone 
ne bo ostal v kotu in si tam grizel nohtov. Igrotvor- 
ci z Mijamotom na čelu se sicer branijo, da je umot- 
vor opcijske narave in da bo igral ključno vlogo pri 
procesu približevanja 'resnih' naslovov babicam, 
dedkom in ubogim na duhu. Kdo ve, morda res. 
Sumimo pa, da se bo iznajdbe za potrebe brzinskih 
recenzij špilov posluževal marsikateri leni in nepro- 
fesionalni igričarski novinar. Šleve. 


Igrajte varno pri polni hitrosti! 

OZNANILA 


Joe Danger 


Kaj dobiš, če v isti lonec zadegaš segnito truplo legendarnega motorističnega 
akrobata Evila Knievela, Trials HD in LittleBigPlanet? Opasnega Jožeta, seve- 
da! Ta bo junak prihajajoče dvokolesne spretnostne arkade, s katero bodo ko- 
vači iz malega studia Hello Games zgodaj prihodnje leto iskali srečo na natr- 
pani sceni dolpotegljivih špilčkov. Sodeč po doslej pokazanem bo šlo za manj 
živce parajočo verzijo Trialov, kjer bo poanta tista stara. Se pravi tiščanje plina 
čez skakalnice in rampe, združeno s pedantnim nadzorovanjem dirkačevega 
teleščka oziroma dvokolesnika pod njegovo zadnjico. Od finskega umotvora 
so si avtorji sposodili osnovno mehaniko, dočim jim je bil LBP za vzor pri di- 
zajnu stopenj. Ob barvitosti in hecnosti bo podobnost s Sonyjevim naslovom 
predvsem v tem, da bomo pri njih gradnji sodelovali sami. Eden poglavitnih 
tekmovalnih načinov nas bo namreč ruknil na proge, koder se bomo do cilja 
prebijali s postavljanjem odrivalnic in drugih akrobatskih gradnikov. Nadaljnje 
sočne informacije snovalci zaenkrat držijo zase, a itak nam dosti drugega ni 
treba vedeti. Odštevši nemara platforme, na katerih se ima Joe Danger pojavi- 
ti. Obetamo si ga lahko zagotovo na Livu in PSNju, medtem ko je izid na aba- 
kih še v zraku. Držimo pesti. (cs) 

Hello Games za xbox 360, PS3 in morda PC, zgodaj 2010 


Epic Mickey 
Ko smo že mislili, da je po- 
kvečenje junakov iz naših 
rosnih let domena America- 
na McGeeja, se pojavi War- 
ren Spector in predstavi ne- 
kaj, kar nosi naslov Epic 
Mickey. Nič čudnega, kajti 
Spectorjev studio Junction 
Point je pred časom kupil 
Disney in mu dal proste roke, naj naredi ubitačen špil. Samo ne za hardcorov- 
ce. Oziroma ne samo za hardcorovce. In model se gre oddolžit z nečim takim, 
kot je dotična platformska arkada s primešanim bojevanjem ter lahkotnim 
frpjskim napredova- 
njem. V glavni vlogi 
bo nastopal Miki Miš- 
ka, ki bo moral rešiti 
Čarobno kraljestvo. 
Le-to je namreč pos- 
talo zlovešča dežela, 
porojena iz bolnega 
uma. Baje jo je izsa- 
njal zajec Osvald, Mi- 
kijev neposredni pred- 
hodnik, do katerega 
je Walt v sporu s stu- 
diem Universal izgubil avtorske pravice leta 1928 in jih nato kupil nazaj pred 
tremi leti. Na Mikiju bo torej, da s čarobnim čopičem in razredčilom nariše 
deželo znova tako, kot je bila. Okolica se bo spreminjala glede na to, ali bo 
miškolin počel dobre ali zlobne stvari, v skladu s tem pa bomo dobivali tudi 
kveste in odpirali nove moči. Spočetka je bila podoba temačna, ostra, maloda- 
ne krvava, morda tudi zato, ker so igro sprva kanili spisati za xbox 360 in PS3. 
A nato so preskočili na wii, s tem v skladu zunanjosti populili zobe in zdaj Epic 
Mickey pravzaprav ni videti nič tako posebnega. (gt) 

Disney Interactive za wii, jeseni 2010 


DeathSpank 


"Ko Diablo sreča Monkey 
Island." S temi besedami 
Ron Gilbert, znan po prvih 
dveh Guybrushevih dogo- 
divščinah, opiše svoj nas- 
tajajoči projektek Death- 
Spank. Zadeva bo zelo ak- 
cijska frpjka z enim licem, 
no, likom, postavljena v ti- 
pičen fantazijski svet, a s 
to samosvojostjo, da bo 
podoba risankasta. Tak je 
bil resda že novembra opi- 
sani Torchlight, vendar bo 
šel DeathSpank še dlje, saj 
je videti kot 2D-neumnice 
s Cartoon Networka. Sko- 
raj southparkovski, skrat- 
ka. Kaj prida o ustroju Ron 
ne pove, saj so njegovi na- 
vedki bolj humorni kot informativni. Taka bo bržda igrina nrav. Ena od posebnih 
moči bo recimo naščuvanje stotih piščancev nad sovraga. Iz slišanega in videnega 
se da izluščiti, da bo v njej mnogo opreme, urokov, šefov, kvestov in puzel. Slednje 
naj ne bi bile zgolj frpjske, torej pretikanje stikal, marveč take, kakršne pritičejo pu- 
stolovščinam. (porabi meč na okostnjaku in slično, he he. Sprva so igrico kanili iz- 
dati v epizodni varianti, vendar so se premislili. Vsekakor pa bo cena nižja in distri- 
bucija spletna. (lf) Hothead za PC, xbox 360 in PS3, prihodnje leto 


Brink 


Večigralskih streljank 
je res že kot mutan- 
tov po nuklearni ek- 
sploziji in skoraj vsa- 
ka si prizadeva, da bi 
se od vrstnic ločila po 
kaki kaprici. Splash 
Damage, avtorji Ene- 
my Territory: Guake 
Wars, so Brink zasta- 
vili širokopotezno. Na površini naslov ni baš poseben: lebdeče futuristično mesto 
Ark je v primežu oboroženega spopada med terorističnimi uporniki ter varnostno 
službo. Ratatatata, torej. Zanimivo pa je, kako se bodo sprteži pomerili na bojišču. 
Cilji za nas ne bodo stalni, marveč jih bo igra nenehno dinamično rojevala, s čimer 
bo vnesla mero nepredvidljivosti in nagradila uren odziv moštva. Nepredvidljiva ute- 
gne biti tudi smer, iz katere bo nasprotnik užgal po nas, kajti meter visoke ograje ne 
bodo nepremostljiv problem. Ovire bomo premerjali s pritiskom na akcijski knof: 
naš soldat se bo tako zavihtel čez zabojnik ali zdrsnil pod njim. Avtorji so na prijem 
tako ponosni, da so ga poimenovali S.M.A.R.T.: Smooth Movement Around Ran- 
dom Terrain. Dodajmo frpjsko napredovanje lika po lestvici izkušenj, ki bo pike zbi- 
ral ne glede na to, ali se bo boril nalinijsko ali proti računalu, pa imamo reč, ki nas 
utegne precej zaposliti. ln je za povrh lepega videza, ki spomni na Idjev RAGE. (ag) 

Bethesda za PC, xbox 360 in PS3, jeseni 2010 

Igralna konzola 
PSP3000 


Igralna konzola 
Nintendo Wii Sports Pack 

Zabava za vso družino. V paketu je priložena igra 
Sports, ki vsebuje 5 različnih iger: Tenis, Golf, Bowling, 
Baseball in Boks. Priložen igralni plošček Wii Remote 
Controller in Wii NunChuck. 


199,? € 


udba velja od 15, 12. 2009 do prodaje zalog | Cene so v € in vsebujejo DDV | Tiskarske napake niso izključeni 

Igralna konzola Nintendo DSi 

Ročna igralna konzola s številnimi naprednimi funkcijami 
kot so TouchScreen (zaslon občutljiv na dotik), zajemanje in 
urejanje slik preko vgrajene kamere, predvajanje glasbe in 
brskanje po spletu. Na voljo v črni, modri in beli barvi. 


179, € 


PlayStation 3 


Komplet z dvema Blu-ray filmoma 

(The Dark Knight in Wolverine), igralnim 
ploščkom Dualshock3 ter Blu-ray daljinskim 
upravljalnikom. 


prost roji 


ti 


Neo von BE teen cal | 
4 SKIFT, NSčaSSAJS | 1 

spletna kamera 


WiFi povezava 
dva zaslona 


OZNANILA 


Mininova zagrizla v prah 

Od konca novembra Mininove, strani, ki je skupaj z 
zloglasnim Piratebayem slovela kot največji javni 
imenik gusarskih torrent datotek, ni več. Vsaj ne v 
obliki, kakršne smo bili vajeni. Njeni lastniki so se 
odločili, da bodo spoštovali odločbo ultrechtskega 
sodišča, zato so s pagine odstranili ves material, 
katerega dolpotegovanje ni v skladu s spoštovan- 
jem avtorskih pravic. Skratka, nič več zastonjske 
muzike, filmov in programja, razen onih, ki jih bo- 
do avtorji brezplačno ter na lastno pest objavljali v 
skladu z novo politiko portala. Vzdrževalci Minino- 
ve, ki je začetkom 2005. nasledila podobno popu- 
larno piratsko odlagališče Suprnova, sicer še niso 
odvrgli puške v koruzo, saj bojda razmišljajo o ape- 
liranju. A obeti niso najboljši. Tožbo zoper Minino- 
vo je marca letos sprožil nizozemski antigusarski 
krožek BREIN, združenje veljakov glasbene in film- 
ske industrije. Novo znamenje piratske apokalipse 
ali le še ena izgubljena bitka v neskončni vojni med 
dobrim in zlim? Čas bo sodnik in krvnik. 


Xbox 360 z vmesnikom 802.11n 
Xbox 360 je sredi novembra dobil novi vmesnik 
za dostopanje do brezžičnih omrežij. Stari don- 
gle tako kot vdelani vmesnik v PS3 podpira zgolj 
omrežja 802.11a/b/g, kar ni dovolj za 
gladko pretakanje filmov v visoki ločlji- 
vosti. Microsoftovci so zato pripravili iz- 
boljšano različico z dvema antenama in 
podporo poskočnejšemu standardu 802.11n. No- 
vinec je takisto obarvan v črno, kar konkretno pris- 
peva h kulskosti, elitnosti, po nepreverjenih podat- 
kih pa tudi hitrosti prenosa. Napravice pri nas še 
nismo zasledili, po Veliki Britaniji pa se prodaja za 
preračunano 70 evrov. 


Intelov 48-jedrnik 

Pred leti smo v enem od raportov z IDFa že govori- 
li o Intelovih raziskavah z mnogojedrnimi proce- 
sorji oziroma projektu Terra-Scale Computing Re- 
search Program. Tedaj je velikan pokazal nedelujoči 
zgodnji prototip 80-jedrnega žrebička, ki je v pri- 
merjavi s takrat aktualnimi modeli deloval znanstve- 
nofantastično. Prototip seveda ni doživel proizvod- 
nje, zato pa je tolikanj bolj konkreten njegov nepo- 
sredni naslednik, ki ga je Intel razkazal začetkom de- 
cembra. Gre za povsem delujoč čip z 48 jedri in s 


tem za najbolj kompleksen procesor pod soncem ta 
hip. Tiskanine brez imena se je že oprijel nadimek 
'oblak v čipu", kajti z le nekaj takimi procesorji bi bi- 
lo moč nadomestiti stotine strežniških rezin v inter- 
netnih farmah. A Intel pravi, da kljub dovršenosti 
proca za to še ni napočil pravi trenutek. Oblakovni 
procesor so izdelali v izjemno omejeni seriji kakih 
stotih kosov in ga bodo razdelili med najtesnejše 
razvojne partnerje ter univerze. Pravi namen 48- 
jedrnika so namreč raziskave o programju, ki bi bilo 
sposobno pametno izkoristiti to silno vzporednost. 
Na površje so že splavale omembe govornih vmes- 
nikov, naprednih senzorjev, računalniškega vida, 
Skyneta ... Vsekakor zelo zanimivo. 

Pohod 3Dja v domove 


Čeprav ima veliko stanovanj še vedno katodnike, 
HD-program pa je nedosegljiv celo večini lastnikov 
tekočekristalnikov, industrija že hiti na naslednje 
stopnišče, na 3D-področje. (Pri tem je govora o kako- 
vostnem 3Dju s polarizacijskimi očali oziroma s taki- 
mi zasloni, ki špeglov sploh ne nucajo, ne o anaglifni 
tehnologiji z raznobarvnimi kukali.) Sony je denimo 
napovedal, da bo playstation 3 z naslednjo nadgrad- 
njo firmwara dobil podporo za trirazsežne televizorje, 
obenem pa bodo sodelovali z razvijalci iger za čim 
boljši izkoristek te novitete. Smelih napovedi v to 
smer s strani založnikov pa še ni. Prav tako je eden od 
Sonyjevih glavarjev dejal, da bo leta 2013 tretjina do 
polovica njihovih tevejev 3D. Da bi se tehnologija 
čimprej prijela, nameravajo dotični Tokijci na fuzbal- 
sko prvenstvo 2010 namestiti svoje 3D kamere. Uda- 
ren je tudi Panasonic, eden vodilnih na področju 3D- 
prikazovalnikov. Kot pokrovitelj zimskih olimpijskih 
iger bo ta velikanski medijski dogodek izkoristil za 
demonstracijo svojih tehnologij. Poleg tega, da bodo 
to prve olimpijske igre, v celoti pokrite v ločljivosti 
1080p, jih bodo snemali tudi v 3D. Tosorten video si 
bo nato moč pogledati v Panasonicovih paviljonih in 
štacunah. Taisti Japanci so se povezali še z režiser- 
jem Cameronom, saj si želijo Avatarjeve promocije za 
svojo družino 3D-tevejev in ustreznih predvajalnikov, 
ki jo nameravajo lansirati spomladi. Avatar bo na- 
mreč prvi 3D blu-ray, storjen po pravilniku, ki ga mo- 
drožarkovno združenje sp- 
rejema prav zdaj, decemb- 
ra. Glede na to, da imajo 
poleg Panasonica svoje re- 
šitve še Mitsubishi, Sony, 
Samsung, Sharp in številni 
drugi, bo spet potrebnega 
precej usklajevanja. Ni re- 
cimo jasno, ali bo standard 
zajemal tako stereoskop- 
ske, torej naočniške rešitve, 
kot avtoskopske, torej ek- 
rane, ki sami od sebe kaže- 
jo globinsko sliko. Takisto 
nihče ne potrdi, niti ne zani- 
ka, ali bo mogoče na 3D 
nadgraditi obstoječe pred- 
vajalnike modrih diskov. Po 
izkušnjah sodeč bomo nu- 
cali nov HDMI-kabel. Bomo 
povedali, ko bomo vedeli in 
videli kaj več. 


OGZjevi kolosalni SSDji 


OCZ je koncem novembra predstavil serijo diskov 
SSD s pomenljivim imenom colossus. Glavna značil- 
nost novincev je velika prostornina, kajti že najmanjši 
predstavnik je 120-gigabajten, medtem ko njegovi 

bratje sprejmejo po 250, 500 in 
celo 1000 giga podatkov. OCZ 
je s tem postavil prvi 
proizvajalec, ki je sp- 
lošnim odjemalcem 
ponudil zares prostor- 
ne flashnike. Uspelo 
jim je z notranjim kr- 
milnikom RALD, ki ce- 
lice pomnilnika zdru- 
žuje v prepleteno po- 
lje 0. Druga posebnost 
kolosejev so standar- 
dna 3,5-palčna ohiš- 


€ Preden SSDji postanej 
zanimivi za splošno sre- 
njo, morajo cene pomnil- 
nika flash pasti za petkrat. 
Naj pohitijo, porkamotorka! 


€ Čeprav vsi izdelovalci po- 
gumno napovedujejo 3D-zaslo- 
ne, o cena in številu priloženih 
očal ni nobenega govora. 


ja. Veliko večino SSDjev namreč še vedno delajo v 
prenosnikom prijaznem 1,8 ali 2,5-inčnem formatu. 
In cena? Kot bi rekel g. Oliver iz Alan Forda, sitnica! 
Najmanjši model v ZDA brez davka velja 440 Š oziro- 
ma slabih 300 EUR, medtem ko je za terabajtneža 
treba odšteti osemkrat toliko. Za primerjavo: klasični 
magnetni disk s terabajtno garažo pri nas stane okoli 
90 evrov, največji dvoterabajtneži slabih dvesto. SSDji 
tako postajajo prostorninsko konkurenčni, vendar jih 
pred širitvijo v sleherno računalo čaka še dosti cenov- 
nega hujšanja. 


Razvoj cella zaustavljen 


O procesorju cell, ki 
ga večina pozna iz 
playstationa 3, smo 
pred leti spisali jako 
pozitiven članek (Jo- 
ker 141, id 1498). 
Tedaj je kazalo, da 
se utegne radikalno 
drugačna procesor- 
ska arhitektura z za- 
nimivimi zmožnost- 
mi, denimo sodelo- 
vanjem različnih ce- 
lic znotraj gospodi- 
njstva, hitro razširiti. 
Svoje so prispevali 
tudi Toshiba, Sony 
in IBM, ki so smelo napovedovali kupe 
celične železnine. Dobra štiri leta pozneje 
je jasno, da samosvojemu žrebičku ne ka- 
že dobro. Razen igralne postaje, obskur- 
nih IBMovih strežniških rezin in nekaj pro- 
totipnih Toshibinih televizorjev je procesor 
namreč nerabljen. Čeravno bi milijoni 
enot, ki jih vdeluje Sony, zadovoljili marsi- 
katero podjetje, se je Veliki modri zato od- 
ločil za giljotiniranje projekta. Kot pravi 
eden njihovih podpredsednikov, David Tu- 
rek, je razvoj cellov zaključen in trenutno 
aktualni powerxcell 8i z osrednjo enoto 
PPE ter osmimi pomožnimi kalkulatorčki 
SPE je zadnji svoje vrste. IBM je drugače 
že razvijal naslednika z dvema PPEjema in 
kar 32 SPEji. Razlogov za tako odločitev 
oziroma splošno skromen uspeh Turek ni 
podal. A gotovo so pomemben del sesta- 
vljanke nenehna pritoževanja o težavnem 
razvoju cellovskega programja. 


€ Neposredni razvoj cella 
so ustavili, toda IBM pravi, 
da duh projekta živi naprej. 
Bržkone bodo izkušnje upo- 
rabili pri prihodnjih čipih. 


Slovenca druga na na- 
vijalskem tekmovanju 


Avstrijska prestolnica je prejšnji mesec pod okriljem 
Intela, Asusa in trgovske verige Ditech gostila tekmo- 
vanje v navijanju. Med osmimi povabljenimi ekipami 
iz Evrope sta se tam znašla tudi naša predstavnika, 
združena pod imenom Team Slovenia. Fanta sta se v 
hudi konkurenci, med katero je bilo zaslediti navijalce 
svetovnega renomeja, kot je hipro5, znašla odlično. V 
prvi kategoriji, kjer sta s sponzoriranimi komponenta- 
mi skušala doseči čim višji rezultat v programu Su- 
perPl, sta bila druga, le z malenkostnim zaostankom 
za zmagovalno špansko ekipo. Solidno sta se odreza- 
la tudi v drugo, kjer sta z lastnimi sestavnimi deli na- 
birala točke v 3D Marku Vantage. Pritrogala sta si- 
stem z dvojico geforcev GTX 295 in po gonilniških 
peripetijah zasedla četrto mesto. Mimogrede, trojica 
zmagovalnih ekip je zapregla radeone HD 5870 v čet- 

vernem navzkrižnem ognju. Ka- 
korkoli, uvrstitev nedvomno do- 
kazuje, da je slovenska navijal- 
ska scena živahna in da posedu- 
jemo znalce svetovnega kalibra. 
Tiborru, ki je dejaven tudi na 
man3njalu, in Moonmanu čestita- 
mo ter želimo še več dobrih uvr- 
stitev in podrtih rekordov. 


Dell adamo XPS 


Dell, ki se letos ubada s finančni- 
mi težavami, je za praznično na- 
kupovalno obdobje pripravil ne- 
kaj posebnega. Prenosniček ada- 
mo XPS namreč v debelino meri 
vsega 9,99 milimetra, s čemer je prevzel titulo naj- 
tanjšega notesnika na svetu. Računalniška megama- 
nufaktura si od malčka obeta veliko, in to kljub zaso- 
ljenim cenam, ki se v Čezlužju začno pri slabih 1800 
dolarjih iliti 1200 evrih. Naprava je drugače opremlje- 
na solidno in poleg nadvarčnega procesorja c2d pri 
1,4 GHz vsebuje 4 GB pomnilnika, 128-gigabajten 
disk SSD, brezžični mrežni vmesnik standarda n, mo- 
dri zob in 13,4-palčni zaslon z ozadno osvetlitvijo iz 
diod LED. Optičnega pogona kot pri Applovemu airu 
ni, ima pa adamo odstran- 

ljiv akumulator, kar 

je velik plus za uporab- 
nost. Če s tehnološki- 
mi igračami radi 
šminkirate po ka- 
fičih, sedaj veste, 
kaj napisati 
Božičku. 


TRE PISK / 
€ Adamo XPS medi kupce Applovega aira, se pra- 
vi modno ozaveščene bogatune. Naklonska tipkov- 
nica se nam drugače zdi res posrečena. 

€ Moonman (levo) in tiborr po- 
zirata pred testnim sistemom. V 
termovki je tekoči dušik, brez 
katerega navijalcem živeti ni. 

AMD in Intel se 
imata spet rada 


Pekel je zmrznil, bi lahko dejali, kaj- 
ti procesorska giganta sta očitno 
uspela sesti za mizo in reči nekaj 
moških. Maja smo poročali o tem, 
da je Evropska unija Intel oklofutala 
z rekordno kaznijo več kot milijarde 
evrov za uporabo nedovoljenih pri- 
jemov za omejevanje konkurence, 
najbolj svojega glavnega tekmeca 
AMDja. Naj spomnimo: vodilnim 
proizvajalcem računalnikov, kot so 
Acer, Dell, Lenovo in NEC, naj bi 
svoje procesorje prodajal pod ceno, 
če so ti v zameno uporabljali manj konkurenčnih pro- 
duktov. To pa je bil le del štorije, kajti že pred tem so 
Intelu iz podobnih vzrokov požugali na Japonskem in 
v Južni Koreji, dočim se je pred meseci podoben pro- 
ces začel še v Čezlužju. Na drugi strani je Intel zelene- 
ga tekmeca obtožil, da krši njegove patente. S tem, 
ko je AMD svoje proizvodne zmogljivosti konec lans- 
kega leta v celoti prenesel na podjetje GlobalFound- 
ries, naj bi le-to izgubilo pravice do izdelave česarkoli 
na osnovi tehnologije x86, torej celotne palete AMD- 
jevih procesorjev. Intel je namreč trdil, da je pa- 
tente prodal AMDju, ne GlobalFoundries. 
Vse te kolobocije je sedaj konec, kajti podjetji 
sta dosegli izvensodno poravnavo. Po njej bo 
Intel AMDju izplačal okoli 830 milijonov evrov, 
slednji pa bo v zameno vse tožbe, ki so leta 2005 
sprožile sedanjo gonjo proti Intelu, pospravil v pre- 
dal. Giganta se tu na srečo nista ustavila, saj sta po- 
leg tega prekinila vse ostale odprte procese in za na- 
meček sklenila doreči patentne dileme. Podpisala sta 
dogovor o petletnem deljenju procesorskih tehnologij, 
ki velja tudi za GlobalFoundries, s čimer so odstranje- 
ni dvomi o legalnosti proizvodnje v tej fabriki. Za na- 
meček se je Intel zavezal, da ne bo več žleht. Nato so 
bili vsi veseli, se objemali in se ga napili. 

Prihajajo gnetljivci? 

Razne študije in optimi- 

stične napovedi proizva- 

jalcev nam v naslednjem 

desetletju obljubljajo vz- 

pon 3D-televizije, h kateri 

bi nemara sodil tudi 3D- 

daljinec. Britansko podjet- 

je Cambridge Consultants meni, da je našlo rešitev 
- v obliki gobice, ki jo je moč gnesti. Tipala so de- 
formacijo sposobni zaznati v polnih treh razsež- 
nostih in podatke prevesti v gibanje na zaslonu. V 
čem naj bi bil ta način priročnejši od sedanjih mo- 
delov. Nemara je trik v počivanju roke. Je pa suma, 
kakor so svojega gnetljivčka poimenovali, dobro- 
došel konkurent wiiljincu ter natalu. Podjetje ob 
tem obljublja široko podporo igričarjenju, podrob- 
no pa naj bi izdelek predstavilo na CESu januarja. 


AMD v vse več superračunalnikih 
Mednarodna organizacija Top500 vzdržuje seznam 
petstotih najzmogljivejših računal na zemeljski ob- 
li. Lestvica je tradicionalna |ntelova trdnjava, z gro- 
mozanskim deležem sistemov, ki vsebujejo njihove 
procesorje. AMD se že leta trudi načeti velikanov 
delež in z zadnjo osvežitvijo jim je uspel pomem- 
ben preboj. Splošni odstotek je sicer še vedno 
močno na Intelovi strani, a kar sedem od prvih de- 
setih megakibel uporablja AMDjeve čipe. Še več, 
prevetritev lestvice je med prvo peterico zavihtela 
četvero AMDjevih sistemov. Krono tako nosi IBMov 
roadrunner, Cryov jaguar je drugi, tretje mesto za- 
seda jaguarjev zasnovni bratranec kraken z univer- 
ze v Tennesseeju, medtem ko preostanek zapolnju- 
jeta nemški jugene s xeoni ter kitajski tianhe-1. 
Slednji tako kot jugene uporablja Intelove srčike, 
vendar pri kalkulacijah pomagajo AMDjevi radeoni 
HD 4870. Zadnji podatek dobro kaže, kako silovit je 
prodor grafičnih kartic v vode resnih računskih 
projektov. Stavimo, da bo prihodnje leto med prvo 
deseterico delež supersistemov s konkretnimi gra- 
fičnimi karticami dosti obilnejši. 

4 Najpomembnejših igričarskih franšiz v Sloveniji ni težko našteti: Grand Theft Au- 


gi to, World of Wacraft, Need for Speed in Call of Duty. Zaradi izida Modern Warfare 2 


je trenutno najbolj vroča med njimi slednja serija prvoosebnih vojaških streljačin. 
Zato Sneti očisti menažko, mumificira Svaba in o CoD spiše anale. 


ritisk družbe je strupen. Če vsi okrog tebe 
kadijo, je velika verjetnost, da boš hotel 
nikotinske paličice sesljati tudi ti. Če vsi 
buljijo Kmetijo, boš stežka našel dovolj 
zdrave pameti, da se ti bodo brezupno 
dolgočasni bizarneži na njej zdeli kot, no, brezupno 
dolgočasni bizarneži. In če vsi nabijajo nek špil, si ga 
boš skoraj gotovo neznansko želel igrati tudi ti. Pri 
tem kakovost niti ni pomembna. 
Tu gre iskati razlog za to, da vsak nov Call of Duty 
sproži katrinske valove navdušenja. Tako po zahod- 
nem svetu kot pri nas, saj je Slovenija vse bolj izpo- 
stava Amerike, kloaka njene popkulture, ki jo k nam 
dostavljajo ravnodušni lakaji tujezlatnih medijskih hiš. 
Zdi se mi, da je bilo včasih pri množicah še opaziti ne- 
kaj kritičnosti in upora proti tokovom Velikega brata. 
Morda zato, ker smo bili v socializmu oziroma smo ra- 
vno prišli iz njega, od tam, kjer se je vedelo, proti 
čemur se je treba boriti. Zdaj pa gmajna, v veliki me- 
ri zreducirana na brezumne porabnike, žre tisto, kar 
goltajo vsi, ker gre najlaže po grlu. 

No, Call of Dutyji v želodec zdrknejo tako nesramno 


senečenje. 


Sovjetiše trupen! 

Da bo tako, bi morali slutiti že leta 2003, ko je izšel 
prvi Call of Duty. Zanj je bila zaslužna tedaj še sveža 
skupina z zanimivim imenom lnfinity Ward (ward lah- 
ko pomeni marsikaj, od straženja prek zapora in me- 
stne četrti do nadzora), ki pa je bila vse prej kot neiz- 
kušena. Za razliko od mnogih firmic, ki zrastejo iz ga- 
ražnega navdušenja, je IW dvatisočdrugega v Kalifor- 
niji ustanovilo dvaindvajset prebežnikov iz izkušene 
ameriške razvijalske hiše 2015, Inc, ki si po tistem ni 
več opomogla. Oropani srca in možganov so zmogli 
le še zadovoljivo vietnamščino Men of Valor, nakar so 
omahnili v spanec. V tem trenutku se jih spomni le še 
malokdo. 

Sveti pa naprej sorodna franšiza Medal of Honor, na 
kateri so delali. Le-ta se je sicer začela leta 1999 na 


playstationu po zaslugi Dreamworks Interactiva in 
Stevena Spielberga, ki je zanjo nekega večera na sek- 
retu spisal scenarij. Toda nadaljevanje MoH: Allied 
Assault (2002) je bilo tisto, ki so ga ustvarili 2015 in 
je dvignilo največ prahu. Bilo je namreč grafično sila 
spektakularno, ker so ga naredili le za računalnike, in 
jadrno vzdušno. Prav tako je bilo zatiranje krautov v 
Evropi in Severni Afriki med drugo svetovno vojno v 
njem bolj realistično, kot smo bili vajeni od večine te- 
danjih WW2-streljank, na primer Return to Castle 
Wolfenstein. Niti ne toliko glede poškodb ali tvojega 
gibanja, marveč v oziru orožij, povzetih po resnič- 
nosti. Teh okoli nisi mogel trogati cele kupe in so se 
polnila počasi. Skozi večino misij si se prebil z arze- 
nalom, ki bi ga dejansko lahko nosil en človek, pri 
polavtomatski puški M1 pa si moral izprazniti ves na- 
bojnik devetih krogel, preden si ga lahko zamenjal. 
Seveda te niso napadali zombiji, ubersoldatje in ro- 
botski Hitlerji, marveč dokaj normalni esesovci, voja- 
ki, častniki, pa kak znanstvenik in ubog nemški 
ovčar. Cvil cvil. 


december 2009 


€ smisel za nacistično strensko okrasje so bivši 
ustvarjalci spočetka radi povzemali po Wolfenstei- 
nu. Vsak soldat se na tujem rad počuti kot doma! 


Čemu toliko besed o Medal of Honor? Ker se je v Call 
of Duty lepo videlo, od kod nova igra prihaja. Infinity 
Ward so bili po zapustitivi 2015 in s tem Electronic 
Arts, ki je založil MoH in si to franšizo lasti še zdaj, 
najprej neodvisni, nakar so se prodali Activisionu. Tu 
naj bi imeli več kreativne svobode in dejansko jim da 
veliki založnik glede oblikovalskih odločitev od ne- 
kdaj mir. Toda v slabih dveh letih je težko narediti ra- 
dikalen preskok, nova skupina pa se je še lovila. Zato 
je CoD tekel na istem pogonu kot Allied Assault, se 
pravi onem modificiranem iz Guake 3, in načeloma 
uporabljal slične prijeme. Spet si bil gud gaj, ki se je 
boril proti bed gajz, se pravi zaveznik proti Nemcem, 
in sodeloval si v bojih na podlagi pravih zgodovinskih 
dogodkov med drugo svetovno. Poleg običajnega 
šmajsanja si v obeh naslovih vozil tudi tank, seveda 
primerno lahkotno, kar je odtlej ena klasičnih potez v 
tovrstnih naslovih. 

Razvijalci Call of Duty so se takisto še enkrat izkazali 
kot filmski friki. Že Allied Assault je vseboval igralno 
sekvenco, ki jo je navdihnila Spielbergova vizija iz- 
krcanja v Normandiji v Reševanju vojaka Ryana. Pa 
tako, kjer si ostrostrelil iz stolpa. Dvakrat lahko ugi- 
baš, kje smo to videli. Call of Duty se je nasprotno 
oprl na Annaudov film Sovražnik pred vrati (Enemy 


ga filma znašel v čolnu, klopotajočem čez Volgo v 
Stalingrad, medtem ko nemške štuke potapljajo bar- 
kače levo in desno. Potem si dobil orožje in se po 
griču navkreber, med topovskim in strojničnim og- 
njem ter umirajočimi tovariši, pognal v oblegano me- 
tropolo. Brez orožja, samo z naboji v roki. Dobro, po- 
ligonska grafika ni enaka posnetemu materialu, am- 
pak to, da si sodeloval v tovrstni sekvenci, je vzdušje 
nesluteno izboljšalo. Skriptanost gor ali dol. 

No, filmskost prijemov je bila res sorodna z MoH in 
zasnova je bila enako klasično premočrtna, omejena 
na lijakasto šibanje naprej po dokaj ozkih nivojih, pol- 
nih polj, bajt, branikov in mrtvih krav. Toda Call of 
Duty je zaplesal po svoje s tem, da je vpletel več likov. 
Kjer si v MoH igral kot ena oseba, si v Pozivu izme- 
nično stopal v škornje Američana, Britanca ter Rusa. 
Domislica je bila precej izvirna in dobro sprejeta. Infi- 
nity Ward so se pred izidom sicer ustili s simuliranjem 
ran, ampak na koncu je to izostalo. Nasprotno, igranje 
je bilo še za odtenek bolj arkadno kot v Allied Assault, 
z manj kompliciranja glede orožij. Še vedno si lahko 

nosil le dve in ciljanje skozi merek (iron sights), ko si 
imel krepelo prislonjeno k rami, je bilo zelo vzdušno. 
Vendar se polnjenje, repetiranje in odsun niso dosti 
poznali. S tem je špil postal še bolj privlačen za vsa- 
kdanjega Jožeta s polnimi žepi in le največji naivneži 
bi verjel, da je bilo to naključje. Prav tako nisi bil več 
sam, marveč so te spremljali sotrpini, ki so kakega 
sovraga počili namesto tebe. Čeprav jim ni bilo moč 
ukazovati, so pripomogli k občutku, da si le kolesce v 
orjaški vojni mašini. Bitke so bile masovnejše in spek- 
takel neprimerno večji kot v Allied Assault, ni pa igra 
pozabila na počasnejše, intimnejše trenutke. 


€ Avtorji v serijo CoD nadvse radi vpletajo prizore iz filmov. Pri tem prednjačijo Infinity Ward, za katere 
bi lahko že rekli, da nesramno kradejo, ne samo, da delajo poklone. Primer: velika slika je iz filma Ene- 
my at the Gates, majhna iz Call of Duty 1. Pred gonjo navzgor po griču brez orožja v roki si prečkal reko. 


at the Gates), kjer Jude Law igra ruskega snajperista 
Vasilija Zajceva. Ko si stopil v kožo rdečearmejca, si 
se septembra 1942 v natančni podoživitvi scene iz te- 


(CALEOVTY egrenury GA 


KRONOLOGIJA IN OCENOLOGIJA 


Klic dolžnosti so že spočetka načrtovali kot serijo, vendar si Infinity Ward najverjet- 
neje niso predstavljali, kako jo bo Activision razpotegnil.-Doslej na štirinajst delov, 
petnajsti je Že napovedan. Hja, podobno prakso imajo z Guitar Herom, ki jih zdaj 
ugledamo 28 na leto, tako da itak. Kakorkoli, niz CoD je ustvarjalo več skupin in 
vsebuje kup razširitev ter odvrtkov. Tu so, urejeni po-letih, sistemih, skupinah in 
naših ocenah. 


Call of Duty (PC), Infinity Ward, 2003. Joker 124, 90. 
CoD: United Offensive (PC), Gray Matter, 2004. Joker 135, 84. 
CoD: Finest Hour (PS2/XB/GC), Spark Unlimited, 2004. Joker 138, 75. 
Call of Duty 2 (PC), Infinity Ward, 2005. Joker 148, 79. 
CoD 2: Big Red One (PS2/XB/GC), Gray Matter/Treyarch/Pi Studios, 2005. Brež/ocene. 
Call of Duty (xbox 360), Infinity Ward, 2006. Joker 150, 83. 
Call of Duty 3 (X360/PS3/wii/XB/PS2), Treyarch, 2007. Joker 161, 84. 
CoD: Roads to Victory (PSP), Amaze, 2007. Brez ocene. 
Call of Duty 4: Modern Warfare (PC/X360/PS3), Infinity Ward, 2007. Joker 72, 82. 
Call of Duty: World at War (PC/X360/PS3/wii), Treyarch, 2008. Joker 185, 79. 
Call of Duty WaW: Final Fronts (PS2), Rebellion, 2008. Joker 186, 37. 

le MopERI NORE Call of Duty: Modern Warfare 2 (PC/X360/PS3), Infinity Ward. Joker 197, 81. 

/ CoD: Modern Warfare — Reflex Edition (wii), Treyarch. Joker 197, 62. 

CoD: Modern Warfare — Mobilized (DS), N-Space. Joker 197, 30. 
Call of Duty 7, verjetno Treyarch, 11. november 2010. 

Iz kombinacije teh elementov je naposled zraslo tesn- 
obno svarilo, da je vojna velika jeba, za katero smo 
lahko neznansko srečni, da nas ne obiskuje. Po eni 
strani zaradi treznih situacij, kjer si tiščal vrat v zaklon 
in komaj, komaj, komaj preživel naskok Nemcev, in 
po drugi zato, ker se se trupla epsko kopičila. Ruski 
vojaki so imeli v Stalingradu po nekaterih navedbah 
celih 2,6 odstotka možnosti za preživetje in v Call of 
Duty je bilo življenje temu ustrezno poceni. Sploh ko 
saj si tam crkoval na pet sekund. Ko si se v družbi du- 
catov slovanskih bratov pognal čez barikade proti 
Rdečemu trgu, ki ga je bilo treba zavzeti za vsako ce- 
no, sicer te je počil lastni politkomisar, si se tega še 
kako zavedel. 


Svab v grmovju! 

Če Infinity Ward v enici še niso natanko vedeli, kaj 
želijo, je bil Call of Duty 2 leta 2005 tisto, kar so bržda 
vseskozi načrtovali. ln zaradi česar jih je Activision z 
veseljem kupil, ko je slišal za njihove nakane. Okej, 
temelj je bil enak kot v enici. Med drugo svetovno voj- 
no si v Severni Afriki, v bitki za Normandijo in pri 
prečkanju Rena postajal ameriški, ruski ter britanski 
soldat. Slednja sta bila celo dva. Streljal si kakopak iz 
prve osebe in ni manjkalo formalnih izboljšav oziroma 
vsaj predrugačenosti. Zdravje se je po novem samo- 
dejno obnavljalo v slogu Hala, če so ti dali nekaj časa 
gmah, namesto da bi moral iskati zavoje prve po- 
moči. Kaj je bolj hecno, je prepuščeno presoji posa- 
meznika. Uporabljal si daljnogled, užigal iz protiletal- 
skega orožja, nad sovražne konzerve klical topovske 
udare. Nekaj scenarijev je področja razširilo in 
pričaralo občutek nelinearnosti, saj si lahko bajte, v 
katerih so se zaredili klobasarji, čistil v poljubnem 
vrstnem redu. Drugebodi si se sam odločal, iz katere 
smeri se boš približal utrjeni postojanki častilcev Mar- 
lene Dietrich. 


CC soldat Ryan je rabil kot podlaga za slično sek- 
venco v Medal of Honor: Allied Assault. Nobeno 
presenečenje, Spielberg je bil vpleten v oba. 


Toda če je enica vzdrževala distanco od vojne vihre, 
se je nadaljevanje zapodilo naravnost v njeno srčiko. 
Na podlagi novega pogonskega motorja, ki je v 1680 
x 1050 še danes videti lušten, se je špil prelevil v su- 
rov akcijski ekspres, ki je le izjemoma rahlo zavrl, 
preden te je zasul z novo porcijo vermahtovcev. Nisi 
še dobro zavzel stavbe, že si tekel iz nje, kolikor so te 
pri minus 20 nesle noge, ker so bile mine tik pred ek- 
splozijo. Počasne snajperske naloge so nadomestila 
hitrostrelna polaganja celih vodov sovražnikov, do- 
čim trume vojaštva, ki skačejo v mesoreznico, niso 
bile več viški izkušnje, temveč stalnica. Podobno je 
veljalo za oklepnike, ki so bili popred redki, strahu 
vredni sovražniki, zdaj pa si jih pokal kot kinder 
jajčke. Berlinčani so brez predaha uletavali najprej v 
skupinah in nato v valovih, ki si jih besno kosil. Neka- 
teri so bili celo neskončni, dokler nisi dosegel ključne 

točke. Tvoji kameradi so se bojevali in enako zagrize- 
no odhajali v večna lovišča, a nadomeščali so jih no- 
vi, medtem ko so betice razpadale v mini krvavih gej- 
zirčkih. Še dobro, da fizika ni simulirala podrobnej- 
šega razkosavanja trupel, sicer bi Jacka Thompsona 
kap. Temu ustrezno je vladal nepopisen hrup, povsod 
so nastajale dimne vlečke in oblaki prahu od eksplo- 
zij, na sleherni od višjih težavnosti pa si zopet umiral 
po tekočem traku. 

A svarilo, da je vojna drek in da bi v njej imel toliko 
možnosti kot odojek pred skupino lačnih nogometnih 
navijačev, če ti ne bi pomagala gospa Sreča, se je kar 
malo porazgubilo. Najbrž zaradi povečane hitrosti, ar- 
kadnosti in akcijskosti ter zmanjšanega občutka real- 
izma, kar je smrt naredilo bolj banalno, vsakdanjo. 


VZOREC FILMOVJA 


Če rad igraš špile z vojno tematiko, to prejkone po- 
meni, da imaš rad tovrstne filme. Nekateri so manj 
resni, drugi bolj. Spodaj so primeri slednjih, ki ti 
znajo odpreti oči še za drugo vrsto strelske akcije. 


Where Eagles Dare (1968) 
Tematika: druga svetovna vojna, Evropa. 


Za ljubitelje staromodnih klasik ni boljšega od te- 
gale filma, ki ima v slovenščini naslov V orlovem 
gnezdu. Skupina zavezniških komandosov, med 
njimi Richard Burton in Clint Eastwood, se odpravi 
v nedostopni grad Adler (v resnici je to Hohenwer- 
fen blizu Salzburga) reševat pomembneža. Film je 
dokaj enostaven, a dobro posnet, kulten in ima ve- 
liko posnemovalcev. Med njimi gondolski sekvenci 
v Hour of Victory in Return to Castle Wolfenstein. 


Al Ouiet on the Western Front (1930) 
Tematika: prva svetovna vojna, Evropa. 


Podlaga tega filma je seveda roman Ma zahodu nič 
novega nemškega pisatelja Ericha Marie Remar- 
gueja, veterana prve svetovne. Za razliko od bolj ti- 
hotapskega, pustolovskega V orlovem gnezdu ve- 
lespopad prikazuje na fronti oziroma, bolje rečeno, 
klavnici. Strukturo, da mladci najprej opravijo urje- 
nje, nakar jih vržejo v mesoreznici, sta povzela še 
marsikak film in igra, med drugim tudi Call of Duty. 


€ Nažiganje iz vozil je v CoDih vedno vznemirljivo. 
Še bolj so kul detajli: kriki soldatov, zvočniška pro- 
paganda, plazeči se ranjenci ... 


Letters from Iwo Jima (2007) 
Tematika: druga svetovna vojna, Tihi ocean. 


Stalno vpijemo, kako bi bili v igrah končno radi 
Nemci, Japonci, magari četniki. A čeprav bomo te- 
ga že deležni, dvomim, da na tak način kot v tej 
drami Clinta Eastwooda. En del diptiha tvori film 
Flags of our Fathers, ki bitko za otok Iwo Jima pri- 
kazuje z ameriške strani, drugi del pa so stilistično 
dovršena Pisma, ki se prav nič ne sekirajo, da 
žebrajo v rižojedem jeziku in s tem alienirajo pov- 
prečnega Amera. 


Black Hawk Down (2001) 

Tematika: vojna v Somaliji. 

Ridley Scott je eden najbolj propulzivnih hollywoods- 
kih režiserjev in ni prav nič nagnjen k opevanju vo- 
jaških spopadov kot sijajnih pripetljajev, v katerih 
sijejo heroji. Antivojen je tudi Sestreljeni črni jast- 
reb, kjer vidimo, kako gre po zlu reševalna operaci- 
ja v somalijskem Mogadišu. Mojstrstvo akcijskih 
posnetkov presega le neolepšana brutalnost, ki ne 
štedi s slikami prestreljenih, raztrganih soldatov. 


Band of Brothers (2001) 

Tematika: druga svetovna vojna, Evropa. 

Spielberg je filmske in pripovedne prijeme iz Ryana 
razvil v tej izvrstni desetdelni TV-nanizanki, ki si jo 
mora ogledati vsak, ki ima rad bolj trezno obravna- 
vanje vojne. Spremljamo četo E, del 101. padalske 
divizije, od urjenja v Ameriki prek Normandije in 
Market Gardena do konca vojne. Posnetki so igra- 
ni, vendar narejeni v slogu dokumentarca, in jih 
spremljajo govorance ostarelih preživelih. 


Fačča. e<.. 

€ Krvavo izkrcanje na normandijski plaži iz Ryana 
je povzel Call of Duty 2. Toda seveda ne iz nemške 
perspektive. Hansi so pač zlodeji. 


Citati znanih osebnosti v slogu Platonove modrosti 
'Samo mrtvi so videli konec vojne', ki so se prikazali 
po odhodu pod rušo, so zato izzveneli malce neume- 
stno. Orožja so bila nadalje popreproščena in CoD2 
ostaja eden redkih špilov, v katerem strojnico upora- 
bljaš kot snajperico. Zgodba pa je bila itak špartan- 
ska, saj razen imen protagonistov in nekaj pisemske- 
ga teksta ni vsebovala ničesar osebnega. Daleč od te- 
ga, da bi IW na tem področju naredili kaj boljšega od 
predhodnice. Bil si pač soldat dobrega, ki uničuje Na- 
cistično Zlo. 

Call of Duty 2 je zaradi turbo klavnice in brzinskega 
tempa postal zabavnejši, a hkrati mutiral v nekaj bolj 
otročjega in neobveznega. Enake sorte je bil multi- 
player, ki se je v primerjavi z enico pobrzinil in tudi 
zaradi avtomatičnega vračanja življenjske energije iz- 
gubil na taktiki. Oboje je seveda poznalo na prodaji ... 
ki je poskočila. Infinity Ward in Activision sta si s 
CoD2 in njenimi razširitvami pošteno omastila brke 
ter si mela roke ob uspešnosti lahkotnega recepta. 
Verzija za xbox 360 je bila na primer prva igra, ki je 
presegla milijon prodanih izvodov na tej konzoli. Po- 
znalo se je tudi, da žanr tedajci še ni bil tako zasičen. 
A medtem ko je skupina Treyarch samo za konzole 
izdelovala Call of Duty 3, se je IW odpravil v sodob- 
nost. Kajpak na stari zlatokurni način. 


O Bolj enostavno, konzolno usmerjenost so CoDi 
pokazali tudi s tem, da od dvojke naprej nisi mogel 
več snemati položaja. Vstopili so checkpointi. 


Habala habala! 


Klasika je, da imamo v igrah proste roke, bianco me- 
nico za klanje zlobnežev, ki ogrožajo naš način življe- 
nja. Pri tem nam ni treba niti trohico razmišljati ali se 
spraševati, če imamo do tega pravico, saj smo v 


službi višjega 'dobrega' z vrojeno pravico do izvrše - 


vanja smrtne kazni. Ko je Call of Duty 4: Modern War- 
fare (2007) iz obdobja 1940-1945 skočil v teroristič- 
no sedanjost, Infinity Ward niso storili dosti drugega, 
kot da so ene slabe fante nadomestili z drugimi. ln iz- 
koristili sovraštvo do turbanastih bradatcev, ki se je 
čez lužo, pa tudi na tej njeni strani, dvignilo po 9/11. 

Šur, šur. Grafika je bila super, zvok tudi in ko si prev- 
zemal vloge več specialcev ter po svetu zasledoval 
zblojene ruske nacionaliste in bližnjevzhodne fuknjen- 
ce z jedrsko bombo za pasom, je bila filmska narav- 
nanost doživetja impresivna. V bojih si bil zdaj večkrat 
ogrožen z vseh strani, nekatere arene pa so delovale 
kot mini peskovniki, ki si se jih lahko lotil tako ali dru- 
gače, odvisno od orožja in želja. To se je izmenjavalo 
z vrhunsko orkestriranimi skriptanimi dogodki in ani- 
macijami, ki so v spomin priklicale hollywoodske 
uspešnice, recimo Black Hawk Down. Raztur na pod- 
lagi spet novega pogona je bil urnebesen - bitke so 
bile polne frčečih krogel, eksplozij, plamenov, kruše- 
čih se zidov, razbitih stekel. Iz sovražnih betic je špri- 
cala kri, nebo so preletavali reaktivci, flashbangi so 
kurili zrkla, barabini so se drli v lastnem jeziku, nočni 
pogled je okolico obarval v neonsko zeleno in po 
temnih kleteh razkrival žarke laserskih namerilnikov. 
V deroči vodi si bežal s potapljajočega tankerja, v da- 
lji si slišal krvoločne pse, na grbi si imel ranjenega ko- 
lega, izkusil si tepež zapornika, iz letala A-130 visoko 
nad bojiščem si spreminjal sovražne sile v prah in pe- 
pel. Na svojstven način se vrnil občutek vojna-je-pe- 
kel iz enice, le da na manj očiten način. Ob vsem tem 
ni bilo nenavadno, da so so Modern Warfare doslej 
prodali v več kot 13 milijonih izvodov. Zlasti ob solid- 
nem multiplayerju, ki je na klasično osnovo nabil 32 
sodelujočih, frpjsko napredovanje lastnosti in kombi- 
niranje do treh veščin. Če si izbral več zdravja, daljši 
tek in silovitejše krogle, si bil boljši na enem po- 
dročju, nekdo, ki se je odločil za drugačno kombina- 
cijo, pa na drugem. 


0 Kako pisana na kožo množicam je serija, kaže uradni podatek, 
da vrednost vseh prodanih izvodov znaša dve milijardi evrov. 


Vendar ne kanim znova analizirati špila. To sem storil 
v opisu in navsezadnje si verjetno preigral več tako 
solizma kot multija v Modern Warfare kot ves JCT 
skupaj. Ne bom še enkrat povzemal mnenja, da je 
igra spolirana, udarna in spektakularna, toda prekrat- 
ka. Ne bom niti zanikal njene zabavnosti in se med 
krči metal ob tla, češ, da je puhloglava. Je, ampak 
včasih je ravno to tisto, kar človek potrebuje za spro- 
stitev. Rad pa bi poudaril neznosno lahkost stopiclja- 
nja na mestu tako MW kot vse serije Call of Duty. ln- 
finity Ward so namreč z dvojko prišli na recept, ki ga 
brez sramu uporabljajo zopet in zopet. Čeprav se oba 
Modern Warfara godita v sodobnosti, se igrata na nez- 
motljivo callofdutyjevski način. To med drugim po- 
meni ništrce pametnega, kohezivnega zgodbovnega 
ozadja. Če kaj, je zgodba v MW2 celo še bolj zblojena 
od one iz MW1. Naj bo špil še tako zabaven, ta praz- 
nina številne upravičeno moti. 

Okej, po eni strani drži, da bi znala prodaja pri vsa- 
kršnem zapletanju scenarija upasti, ob čemer bi Acti- 
visionove delničarje nemudoma kap. In res je, da 


€ Pearl Harbor za niz Call of Duty ostaja biser, ki 
ga mora še obdelati. Tako kot igranje v šolnih tem- 
nopolteža. Nemara oboje dobimo v sedmici? 


večina Call of Dutyjev ni docela trapastih. Če drugega 
ne, je marsikak del niza sestavljen na tak način, da 
nemalokrat ne moreš občutiti drugega kot globoke 
hvaležnosti, da klanje doživljaš iz fotelja. Toda avto- 
matično privzemanje položaja Sil Svetlobe začenja pri 
tistih, ki smo mentalno že iz plenic, najedati. S tem v 
roki gre stalen manko sovražnikovega obraza. Po 
šestih osrednjih igrah in mnogo postranskih je to, da 
nenehno pokljamo klišejske teroriste in ukalupljene 
lastnike hozentregerjev, postalo enolično. Treyarchov 
Call of Duty: World at War, torej peti del, ki se je v 
drugi svetovni razširil na Pacifik, je recimo dosegel vi - 
šek v tem, da si Japonceljne kaznoval z ognjem iz 
bruhalnikov plamenov, nakar so cvrčeče poginili v 
lastnem stopljenem špehu. Kakšen je njihov greh, da 
jih tako mrcvarimo? Ta, da nam nasprotujejo! Fine 
pravljice za enajstletnike, saj Activi- 
sion ve, da je nalepka 184 draž in da 
znajo biti otroci kruti. Pri nas namreč 
CoD zelo radi nažigajo četrtošolci. 
Imena so v uredništvu. 


Leta 2015? 


Skratka, mnogi od nas bi radi v CoDih 
videli verjetnejše negativce, ne izrez- 
kov iz kartona, ob katerih so tolovaji iz 
Bondov oskarjevski material. Radi bi 
takisto stopili v čevlje Berlinčanov, 
Tokijcev in magari Beograjčanov, ne 
da stalno gulimo Washingtonce, Lon- 
dončane in Moskovčane. Drugače po- 
vedano: številni čakamo, da bo serija 
Call of Duty presegla kalup, v katere- 
ga se je ulila toliko let nazaj, ter znala 
poleg otročadi zadovoljiti tudi zahtev- 
nejše odrasle. Čakamo, da bo poleg obilne porcije pi- 
njav-žura in kokičaste zabave dala večplastno kultur- 
no izkušnjo, ki na odraslost ne bo samo namigovala. 
Če to zmorejo naslovi tipa Dragon Age in Assassin's 
Creed, ki se zaradi tega nikakor ne prodajajo slabo 
(morda le nekaj slabše, kot bi se sicer), bi lahko tudi 
CoD. In čakamo, da se bo igralni kalup korenito spre- 
menil, ne da stalno na dokaj plitek način šibamo dalje 
skozi nize skriptanih sekvenc, kjer nas na količkaj vi- 
soki težavnosti za najmanjšo napako zakoljejo kot 
mladega odojka. V primerjavi s Halom ali Crysis je 
vse prav ancientno. Še pretepačine inovirajo bolj kot 
Call of Dutyji, ki razen po adrenalinu in spektaklu ne 
napredujejo skorajda nikoder. Piljenje lahko navse- 
zadnje traja le, dokler ne zmanjka materiala ... 
Seveda pa glede na norijo, ki jo sproža Modern War- 
fare 2, tega ni pričakovati. Recept je pač našel sladko 
točko dostavljanja staromodne ratatata-zabave v ro- 
ke množic, dočim so si Infinity Ward od nekdaj želeli 
delati prav to sorto igr(ic)e. Verjetno bo moralo vmes 
poseči kaj drugega. Medal of Honor, tebe gledam. 

MINI VEDEŽ 


okrat bomo govorili o varovanju kopit - in 

o varovanju pred možem kopitnim. Pa o 

tem, kako so strokovnjaki pogruntali reč, 

ki je danes nepogrešljiva tako pri paki- 

ranju kot izolaciji, dočim po njej posegajo 
tudi kmetje in vrtnarji. Slednje sicer bolj kot kopita 
zanimajo dehteče fige, ki jih skušajo konjerejci pro- 
dajati za drage novce, a baje rože potem rastejo kot 
nore. Prav neverjetno, kako so stvari vedno pove- 
zane. Ali pa jih morda tako poveže samo moj bolni 
um? Muahahahaha, vse se odvija po načrtu!!! 


Kdo si je izmislil stiropor? 

Pot do belih kroglic se je začela nekje v 19. stoletju, 
ko je nekemu nemškemu lekarnarju iz soka turškega 
gumijevca uspelo destilirati oljnato snov, ki jo je po- 
imenoval stirol. Ko jo je nekaj časa pustil na hlad- 
nem, je postala motna in želatinasta. Menil je, da je 
oksidirala, zato je nastalo packarijo poimenoval stirol 
oksid. Do podobnih spoznanj so prihajali tudi drugi 
strokovnjaki za gume, ki so ugotovili, da se stirol rad 
sprijema sam s sabo v dolge molekule - polimere. 
Čemu bi to koristilo, jim takrat še ni bilo jasno. Preboj 
pa se je zgodil med drugo svetovno vojno. Takrat so v 
laboratoriju Dow Chemicals napravili prve kroglice 
ekspandiranega polistirola, kar so dosegli tako, da so 
maso segreli in jo vbrizgali v komoro s podtlakom. 
Kasneje se je izkazalo, da so zgolj ponovili tisto, kar je 
nekaj let prej zgruntal švedski kemik Carl Munters. 
Ampak saj veste, patenti, vojna in to. Material se je iz- 
kazal za revolucionarnega. Imel je odlične izolacijske 
lastnosti, dalo se ga je oblikovati v kakršnokoli obliko 
ali ga pustiti razsutega, vrh vsega pa je še plaval na 
vodi. Zato ni čudno, da je prvo rabo doživel v reše- 
valnih jopičih in splavih. Po vojni je bil čas obnove in 
styrofoam se je izkazal za odlično izolacijsko ploščo. 
Hkrati se je iz blagovne znamke spremenil v gene- 
rično ime, tako kot stiropor pri nas. Ja, 'styrofoam' in 
'styropor' sta registrirani blagovni znamki. Prvo si la- 
sti Dow, drugo BASF. Gre za isto reč. 

Danes so bele kroglice še bolj razširjene. Kot pakira- 
nje ne več toliko, ker se podjetja trudijo biti zelena, 
stiropor pa je ekološko sporen, saj zlepa ne razpade. 
Vseeno je označen kot material, ki se ga da reciklira- 
ti, bolje rečeno, spet uporabiti. Zato ga najdemo celo 
kot polnilo v blazinah in vrečah za sedenje, v hladilnih 
torbah in plovcih za ribarjenje, medtem ko ga vrtnarji 
mešajo v zemljo zato, da izboljšajo njeno zračnost. 
Ne, belim kroglicam dnevi še zdaleč niso šteti! 


Zakaj podkujemo konje? 

V naravi so kopitarji čisto zadovoljni brez železnih 
čeveljčkov. A divji konji so ena reč, domače zverine 
pa druga. Tako živinče je bilo že od pamtiveka dosti 
vredno, saj je bilo delovna žival, sredstvo za transport 
in še južina je lahko postalo. Zato je vsak, ki je imel 
možnost dobiti si konja, zanj skrbel kot za punčico 
svojega očesa. Ker lahko kamenček, nesrečno zadrt v 

4 Vam svetuje že od leta 2005 


Ustrezna podkovanost v vseh strokah je temeljna 
postavka Ouattrove multinamenskosti. Ali ga bele 
kroglice varujejo tudi pred peklenskimi silami? 


nepravi del kopita, žival hitro spravi v prerano smrt, 
so že stari Rimljani delali primitivne čevlje in jih nati- 
kali rjavcem na tačke. Prve podkve naj bi se pojavile 
šele, ko je zahodni Rim šel v maloro. No, drugi pravi- 
jo, da so Kelti konje podkovali že v 1. stoletju in da je 
navada prišla od njih. Vsekakor je laže pribiti železne 
podkve kot nonstop vezati usnjene pasove, pa še iz- 
rabijo se ne tako hitro. Sicer se sliši čudno, da bi ka- 
men konja tako pokvaril, medtem ko mu žeblji ne 
škodijo, a je res. Žeblje namreč zabijemo v trdo 
roženo plast na robu kopita, torej v mrtvino. Zato ko- 
nja podkovanje ne boli prav nič, niti to, da mu na ko- 
pito vmes pritisneš žarečo podkev. Na sredini pa je 
kopito še kako živo in občutljivo, saj tam vezivno tki- 
vo, ki mu pravimo strela, skrbi za prožnost in elastič- 
nost. Pri udomačenih konjih, ki se gibljejo dosti manj 
od divjih bratov, je ta plast še manj utrjena. 

Poleg zaščite, ki jo nudi podkev, ima slednja še eno 
nalogo - preprečuje, da bi živali spodrsnilo. Danes, v 
dobi asfalta, se to marsikomu zdi čudno. A pomislite, 
zakaj nogometaši na travi nosijo kopačke. In ko smo 
že pri asfaltu, ravno v ta namen obstajajo gumijaste 
podkve, pa nazobčane za vožnjo po ledu in take za 
kamnite površine ... Poznamo tudi dirkalne dirkalne 
ali korekcijske veterinarske podkve. Jap, živinozdrav- 
niki imamo dejansko posebne variante, s katerimi po- 
pravljamo stojo konja oziroma rešujemo narobe obre- 
zana kopita. Priznati pa moram, da le malo veterinar- 
jev ve kaj dosti o tem oziroma jih je malo s prak- 
tičnimi izkušnjami. Takisto pri nas močno primanjku- 
je pravih kovačev, ki to umetnost še obvladajo, pod- 
kve pa itak delajo strojno. In to zdaj, ko moraš spet 
imeti konja ali kar hlev njih, da si pravi elitnik. Ho- 
čemo podkovsko šolo nazaj! 


€ Dokler se lipicanci pasejo po kraških travnikih, 
ne nosijo podkev. Šele ko nastopijo službo kot ja- 
halni ali vlečni konji, dobijo svojo obutev. 


Kaj so to cerkveni zakramenti? 

To je sedem vojakov, ki stoji nasproti sedmim smrt- 
nim grehom, je nekoč dejal moj znanec, že dolgo po- 
kojni župnik. Zanimivo je, da imamo obojih po se- 
dem, saj naj bi bila sedmica popolno število, tako kot 
je v tednu sedem dni in ima Sneguljka sedem malih 
pikavcev. Beseda zakrament prihaja iz latinščine, kjer 
je pomenila prisego rimskih vojakov. Prvi kristjani so 
jo povzeli za svojo prisego Bogu in nekako se je prije- 
la za vsa dejanja, ki naj bi to prisego ali potrdila ali 
obnovila. Skozi leta se jih je tako oblikovalo sedem. 
Trije so uvajalni: krst, s katerim se v občestvo sprej- 
me novega člana in ga navdahne z božjo milostjo (ne- 
krščeni otroci naj bi zaradi izvirnega greha ne šli v ne- 
besa, praktična posledica pa je bila, da so duhovniki 
tako lahko vodili matične knjige) ... obhajilo, ki je 
spomin na zadnjo večerjo ... in birma, pri kateri konč- 
no sam potrdiš svoje krstne zaobljube ter se razglasiš 
za polnopravnega člana Cerkve. Dva sta namenjena 
zdravljenju: bolniško maziljenje in zakrament sprave, 
po domače spoved. Zadnja pa sta ultimatna zaveza 
krščanstva: mašniško posvečenje in poroka. Pri tej 
številki so obstali tako rimokatoliki kot pravoslavci, 
medtem ko so protestantske ločine kot vedno zgodba 
zase. Eni so jih metali ven, drugi so dodajali nove, kot 
je umivanje nog, tretji sicer priznavajo vse, vendar za 
nekatere menijo, da niso zakramenti. Protestanti ne bi 
bili protestanti, če ne bi vsaka vas imela svoje muzi- 
ke. Ampak saj pri nas ni nič drugače. Katoličanke ne 
morejo biti duhovnice in katoliški duhovniki se ne 
morejo poročiti. Pravoslavci so opravili s slednjim, 
anglikanci in evangeličani z drugim, kvekerji so pa 
sploh zmaga, ker so ukinili vse in trdijo, da je že tvoje 
življenje ena sama hvalnica Bogu. Mimogrede, v po- 
sebnih okoliščinah lahko krst opravi vsak kristjan. 
Tehnično gledano imajo vse religije, izhajajoče iz ju- 
daizma, podobne rituale. Tako lahko potegnemo vz- 
porednice med krstom in judovskim obrezovanjem 
ter med birmo in bar mitzvo, ki oba pomenita polno- 
letnost člana skupnosti. So se pa od tega oddaljili so- 
dobni muslimani, ki se celo zdaj kregajo, ali se moraš 
pri prestopu v islam sploh obrezati ali ne. In ko smo 
že ravno pri prehodu otrok v odraslost, ne moremo 
mimo amišev in rumspringe, ki jo holivudarji zadnje 
čase zlorabljajo za najrazličnejše komične prizore 
(amish girls gone wild). Ja, na ta dogodek gledajo kot 
na zakrament, ker naj bi mlade poučil o svetu, jim dal 
čas in jih navdahnil, da se bodo vrnili v skupnost ter 
častili Boga s skromnostjo in preprostostjo, ne da bi 
menili, da so zaradi tega prikrajšani. Vse ima smisel, 
a bistvo je očem nevidno, bi rekel Mali princ. 

estrukcija konzole. Tako sem nameraval 
nasloviti večji članek na rovaš opustoše- 
nja, ki ga je Microsoft povzročil tistim 
lastnikom xboxov 360, za katere so ugo- 
tovili, da igrajo piratske špile. No, nazad- 
nje je v plazu iger zmanjkalo časa in prostora. A nič 
ne de, s situacijo se malo krajše pozabavam tu. 
Zabava gotovo ni prihajala na misel tistim, ki so kon- 
cem oktobra vključili svoje šatulje iks, se kot vsak dan 
priključili na spletni servis Xbox Live in ugotovili, da 
se godi nekaj nenavadnega. Najprej jih se sistem od- 
klopil, nakar so po preobutju na zaslon dobili spo- 
ročilo, da zaradi kršitve pravil na Livu niso več zaže- 
leni. Kakšne kršitve? Hja, zviti Microsoft je očitno že 
nekaj časa pridno zbiral podatke o tistih, ki so si s ta- 
ko imenovanim flešanjem - spremembo firmwara v 
DVD-pogonu omogočili, da je konzola poganjala do- 
ma ali v gusarski manufakturi zapečene ploščke. Po- 
stopek je za hi-tech mašino, kot je X360, presenetljivo 
enostaven in cenen, saj namestitev firmwara Ixtreme 
ni nobena umetnost. Ne zahteva kompliciranega lota- 
nja modifikacijskega čipa, ampak le odprtje konzole, 
kabel do računalnika in programje, ki ga Google naj- 
de v sekundi. Nič čudnega, da je po svetu flešanih og- 
romno xboxov, v teksasu, kakršna je Slovenija, pa 
praktično vsak. Ko sem v eni naših prodajaln nabav- 
ljal model elite, me je prodajalec recimo dejansko 
opozoril, da se tega modela ne da 'prirediti'. Ko sem 
ga začudeno pogledal, v stilu, a imam slučajno zapla- 
to čez oko in papigo na rami, se je le zarotniško po- 
smejal, češ, saj veva, kako je, stari. Res je. Veva. 
Kdor se s flešanim xboxenom ni podajal na Live, je bil 
varen. Toda draž multiplayerja je bila za mnoge pre- 
več, in glede na to, da talanja banan doslej niso bila 
pretirano pogosta in obširna, je večino obšel občutek 
varnosti. Ki pa se je izkazal za lažnega, ko je Microsoft 
izvlekel banhammer in začel pobesnelo tolči. Podatke 

o več kot milijonu z Liva pometanih ljudi uradno MS 
sicer zanika, po mojem v prvi vrsti zato, ker si ne mo- 
re privoščiti formalne blamaže ob dejstvu, da je njiho- 
vo napravo tako lahko prikrojiti v nečedne namene. 
Zlasti ob playstationu 3, ki krekanju še vedno kljubu- 
je. Toda sodeč po res množičnih krikih groze, ki so 
objeli internet kot ob eksploziji Alderaana, je bilo šte- 
vilo vse prej kot zanemarljivo. Med drugim je v temo 
odletel dobršen del slovenske skupnosti, ki je po 
Mn3njalniku in forumu Konzol zganjal epska tarnanja. 
Nekateri so bili tako smešni, da so šli še isti dan kupit 
nov xbox, ga flešali in hajdi nazaj na linijo. (Vročico 
gre pripisati zlasti Modern Warfare 2, ki je začel malo 
prej krožiti po straneh s torenti.) Ni treba dvakrat reči, 
da so fasali nov ban. In potem še bolj tarnali. 

Kako so možje v črnem ugotovili, kdo ima v konzoli 
nelegalno okroglino, se ne ve. Med glavne razloge naj 
bi sodila igranje pred datumom, ko je špil uradno na 
voljo v trgovini, in to, da datoteke .iso nisi preveril v 
programu Abgx. Če piratski filet namreč ni porihtan, 
lahko Microsoft na podlagi podatkov, ki jih v bazo 
sporoča xbox, opazi, da se dogaja nekaj čudnega. A 
kakorkoli, v tem trenutku se nihče ne počuti varnega, 
ko se s flešanim boxom podaja na Live. Kar je navse- 
zadnje prav, saj je to, da imaš piratsko next-gen kon- 
zolo za kakih 250 evrov, s katero praktično zastonj 
poganjaš vse naslove, PRIVILEGIJ, ne pravica. Jam- 
ralom, ki so zasipnila forume, to očitno ni jasno. Ni 
jim jasno, da s tem, ko so zmučkali pogon, niso dobi- 
li žegna, da špilajo najbolj frišne naslove pred onimi, 
ki jih kupijo legalno, da v tropih nabirajo achievemen- 
te in si merijo kurce po internetu, kakšni carji so, ker 
so si znali zlovdat torent. Me spomni na štorijo iz časo- 
pisov pred dnevi, ko sta neka pocarja z ropom dobila 
26.000 evrov, nakar sta cekin na veliko zapravljala in 
se ustila, kako sta ga dobila. Zdaj sta v čuzi. 

Se mi pa zdi problem, da je Microsoft udaril tako 
močno. Dobro, je res, da ti ni banal 
računa na Livu, temveč konzolo. 
Lahko si pač kupil nov X360 in nanj 
prenesel svoj account, ki je ostal 
enako zlat, kot je bil prej. Ti legalen, 
jazst legalen, mi prijatli, kot bi rekel 
Febov učitelj. Vendar odklop od Liva 
(in s tem od večigralstva, zaplat za 
špile ter Live Arcada) ni vse, kar si 
fasal. Hkrati ti je xbox skvaril posne- 
te položaje, ki bi jih hotel prenesti na 
novo konzolo, in onemogočil preta- 
kanje multimedijskih vsebin s PCja. 
Pohabljenje deluks. Šur, razumem, 
da MS daje lekcijo piratom. A dejstvo 
je, da so veliko xboxov 360 prodali 
ravno zato, ker se da na njih poga- 
njati kopije. Ob tem marsikak lastnik 
prirejenega xboxa kupuje originale 
(predvsem to velja za tujino, kjer na- 
bavljanje gusarskih izvodov ni tako 
nepopisno enostavno kot pri nas). 
Microsoft se lahko tudi zaradi te plati 
svoje naprave baha z odlično prodajo 
hardvera in softvera. Del česar je ta- 
kisto Slovenija. Naša država za MSje- 
vo xbox-divizijo sicer ne obstaja in še 
vedno moramo ob prijavi na Live la- 
gati, da smo Britanci, Nemci, Italijani 
ali katerikoli zavojevalec pač že. To- 
da xbox 360 in igre zanj so pri nas 
naprodaj, kar je $ v Microsoftovem 
žepu. Zato bi se lahko veliko podjetje 
manj sprenevedalo. 

CaLL OF DUTY 5 79 
NEED FOR SPEED: SHIFT 34 
FIFA 18 99 
MORLI OF MARCRAFTO— 586 
STREET FIGHTER 4 33 


. THE ŠIM5 3 86 
7. HALF-LIFE Z 94 


GRAND THEFT AUTO 4 — 92 
FALLOUT 3 83 
STREET FisHlER 4 89 


STRANKE NAJBOLJ ČAKAJ NA 
- DIABLO 3, DRAGON AGE 
STARCRAFT 2, NAFIA li 


MABRAJEMCA ZREBANJA 

» Mitja Felkar iz Murske 
(filnski DYUD Meverjetni) 

" Jani Jereb iz Logacta 
(Igrica Battiestations) 


Menjam babo za Dragon Age! 
šifra: zmaja za zmaja. 


NAJBOLJ PRODAJAME IGRE 
PRETEKLEGA MESEČH: 


MODERN MARFARE Z (PO) 
NODERN MARFARE Z (PS3) 
GRAND THEFT AUTO 4 (PC) 
FIFA 18 (PODO 

COLIN MERAE DIRT Z <PC) 
THE SIHS 3 (PO) $ 
PRO EUO SOCCER 2810 (PS3) 
FIFA 18 (PS3) 

ASSASSIN'S CREED Z (P93) 
NFS SHIFT (PS3: 

€ Še enkrat vam polagam na srce, da je Left 4 Dead navkljub solidni umetni pameti tako soborcev kot 
gnijoče zalege usmerjena v večigralstvo. Silicijčniki vas bodo znali spraviti iz zagate, hkrati pa vam radi 
zablokirajo ozke prehode. Povrhu zanje še vedno ni na voljo dodatnih ukazov! 


besedami "Dvomim, da bo L4D dosegel priljub- 
ljenost Counter-Strika ali Team Fortressa 2," 
sem pred natanko enim letom zaključil opis Left 
4 Dead. Prvoosebne zombijščine, ki se je od 
žlahte razlikovala v tem, da si ob uzretju naslova celo 
vedel, za katero igro gre. Napoved se je v mnogočem 
uresničila, vzrok pa tiči v nestandardnosti špila, ki 
zahteva več zbranosti in treznosti od novincem prijaz- 
nega pošiljanja raket na slepo za vogale. 
LAD (185, 88) je nasproti postavil z virusom okuženo 
brezmožgansko drhal in preživele, ki so bili na virus 
imuni. Prvi imajo radi meso drugih, kar je vzpostavilo 
zanimivo situacijo: imuni postrelijo mnogo okuženih. 
Mega. Plus še en detajl: bolnih je veliko, veliko več. 
Osnovne veščine klavščin zombijev, torej. A tisto, kar 
je izdelek dvignilo nad konkurenčne prvoosebne stre- 
ljanke, so bili detajli. Za začetek je bila tu obvezna 
moštvena igra štirih preživelih, kajti nagniteži so imeli 
zvrhano mero sposobnosti, ki so mogle osamljene 
žrtve hitro krepati. Igra se je tako ves čas vrtela okoli 
težnje zombijev, da bi skupinice razbili in se lotili po- 
sameznikov. V ta namen so imele specialne vrste 
gnusob sposobnosti, kot je bil dolg jezik, ki je posa- 
meznika potegnil daleč stran. Drugi ključni detajl je 

€ Med opremo najdemo tudi defibrilator, s katerim oživljamo že preminule 
(pa ne v zombije!). V realističnem načinu je to edini način pomoči. 

bila prilagodljiva umetna pamet, poosebljena v tako 
imenovanem 'directorju'. To je bil mehanizem, ki je 
glede na uspešnost preživelih prirejal načine, na kate- 
re se je golazen usuvala nanje. Ne le, da je bilo lahko 
dirjanje skozi isto karto od primera do primera zelo 
samosvoje, ampak si bil lahko prepričan, da se bodo 
težave nakopičile ravno takrat, ko se ti bo nekaj zalo- 
milo. Režiser je bil pač žlehtne sorte in njegova glavna 
naloga je bila, da ti z živčnostjo skrajša življenje. Za- 
vest, da ne moreš nikoli biti gotov, iz katere smeri in 
kako se bo vsul val mesa, je iz Left 4 Dead naredila 
samosvojo, blazno napeto izkušnjo. In ko si zbral res 
uigrano skupinico sotrpinov, saj je bil špil v osnovi 
večigralski, si se zavihtel še stopničko više. Ni bilo iz- 
jema, da je pogovor v gostilni nanesel na to, kako si 
nekoga rešil gotove smrti pred rohnečim tankom, 
najmočnejšim mutantom v igri. Oziroma kako si ne- 
srečnega preživelega napravil za le 'bivšega prežive- 
lega', kajti na liniji je bilo moč nase navleči tudi kožo 
nagniteža. 

Logično je, da tovrstne skupine online kameradov 
tvorijo fanatično skupnost privržencev. Ta je zagnala 
vik in krik epskih razsežnosti, ko so Ventili napoveda- 
li, da bo v manj kot letu dni izšlo nadaljevanje. Kako 

tudi ne, saj je bila dozdajšnja praksa studia, da nalinij- 
ske igre karseda dolgo podpirajo z zastonjskimi do- 
datki. L4D pa se ni mogel baš pohvaliti z veliko vsebi- 
ne. Ustvarjalci so v odgovor zagotavljali, da je Left 4 
Dead 2 tako samosvoj, da ga ne bi mogli zgolj priviti 
na izvirnik. Je res? 

Osnova se ni spremenila in prejšnji oris enice v celoti 
velja za nadaljevanje. Je pa kojci vidna nova preoble- 
ka, kajti LAD2 se uspe iztrgati noči in postreže z bolj 
razgibanimi prizorišči. Mnogo jih obliva sončna svetlo- 
ba, ki je v izvirniku nismo uzrli. V igri so štirje novi liki, 
saj one iz enice zamenjajo trener fuzbala Coach, novi- 
narka Rochelle, kmetavzarski mehanik Ellis in igralec 
na srečo Nick. Četverica 'prijateljev po sili! kolovrati 
se začne prva kampanja, do New Orleansa, kjer se za- 
ključi peta. Zdaj pokukamo iz mest, kajti v drugi kam- 
panji se z zombiji igramo slepe miši v zabaviščnem 
parku in v tretji gazimo po gozdnati močvari. Četrta 
nas vrže v sredo redneckovskih naseljec, kjer ob zvo- 
ku konfederacijske himne streljamo okužene SWA- 
Tovce. Ventili so se tokrat opazno bolj potrudili, saj so 
prizorišča barvitejša in bolj življenjska. Srečamo več 
drugih preživelih, ki nam ponavadi zadajo kako nalo- 
go. S tem igra pridobi na razgibanosti, ki smo jo po- 
pred pogrešali. Na nemalo kartah ni več le enostavne- 
ga bežanja z ene strani na drugo, marveč je treba ko- 
mu prinesti določeno reč, da lahko nadaljujemo. Reč, 
na kateri čisto po naključju čepi grmada okuženih. In 
ob katere nošnji ne moremo streljati. Posebej spreme- 
njene so zaključne stopnje kampanj, od katerih ti 
adrenalin nabija v žile postoterjeno, slušalke pa pod- 
ležejo kričanju soigralcev. 

Zombiji so se modernizirali in imajo tri nove poseb- 
neže. Hunterju, smokerju, boomerju, tanku in čarovni- 
ci se pridružijo spitter, charger in jockey. Prvi je spo- 
soben izbljuvati tri obroke naenkrat dve ulici daleč. 
Njegova bruhica se razprostre po velikem področju, 
na katerem ni dobro stati, če so ti noge drage. S tem 
lahko bljuvač za nekaj časa učinkovito prepreči preži- 
velim prehod nekega območja ali jih raztepe na vse 
strani, če mu uspe naciljati direktno v skupino. Char- 
ger je šprinter na kratke proge, ki se more vzeti od ni- 
koder, zagrabiti posameznika in steči z njim daleč 
stran ter ga vmes nekajkrat vreči ob tla, če še miga. 
Jockey je najbolj obskurna nova vrsta zombija: imu- 
nemu skoči na glavo in ga zajaha kot konja, s čimer 
dobi nad njim nadzor in ga odpelje stran. Odveč je po- 
udarjati, da mora sodelovati z drugimi zombiji, najbo- 
lje s spitterjem, da nesrečneža odvede v njegovo luži- 
co. Poleg 'posebnih posebnih' mutantov obstajajo še 
'posebni navadni' mutanti, malce prirejene inačice 


€ Pri igranju z mutanti vsaka napakica pomeni hipno zdruznitev v kup rdeče 
kaše, zato je glasovna komunikacija med špilavci dejansko obvezna. 

€ Tank ostaja strah in trepet vsake gručice bežečih. Še posebej nevaren je na 
kartah, ki gredo v višino. Če nas zaluča v prepad, to pomeni takojšnji erkot. 


običajne drhali, ki posameznim prizoriščem dajejo sa- 
mosvoj pečat. V mestih so recimo zombiji v zaščitnih 
skafandrih, ki so odporni na ogenj, in specialci v zaš- 
čitnih jopičih, ki jih je treba naciljati v glavo, v močvari 
pa se skrivajo gnusobe, ki vam vržejo blato v oči. 
Srečoma niso tako tečni kot pravi posebneži in tudi v 
večigralstvu nad njimi ne moremo dobiti nadzora. 
Kajpak nekaj novosti takisto dobijo preživeli. Spisek 
strelnega orožja se je podvojil in poleg raznih avto- 
matskih pušk vključuje metalnik granat. Namesto pa- 
keta prve pomoči lahko s sabo trogamo eksplozivne 
ali zažigalne naboje, namesto tablet proti bolečinam 
(ki začasno zdravijo) pa adrenalin, s katerim urneje 
tečemo. Najbolj uporabljani eksplozivni telesi ostajata 
molotovka in ročna bomba, toda namesto njiju lahko 
poberemo boomerjev izloček. Ta hordo zombijev vrže 
v delirij in če ga recimo zalučamo v tanka, zombiji od- 
dirjajo tja. V ključnih trenutkih ena najsmešnejših iz- 
najdb. 

No, zvezde so nova ročna orožja. V enici zombaklja 
nisi mogel pošteno na gobec, marveč si ga lahko le 
odrinil. V L4D2 se situacija spremeni, kajti ko dobiš v 
roke sekiro, katano, motorno žago ali nemara ponev 
(2) ter kitaro (22), udje letijo vsepovprek. Hladna 

orožja zamenjajo pištoli, kar pomeni, da nimamo več 
privzetega strelnega orožja z neomejeno municijo, 
temveč sekirico plus veliko puško. Kar rezilca žrtvuje- 
jo z izgubo razdalje, nadoknadijo s klavskim potencia- 
lom, saj en zamah iz skupine mutantov napravi dne- 
vno zalogo mesa srednje velike tržnice. Dogajanje je 
treba videti, saj se Left 4 Dead 2 mirne duše zavihti na 
prvo mesto krvošprica v igrah. O da, razčesnjevalno 
grafiko so zelo očitno nadgradili, saj kri dežuje in udje 
frčijo na vse strani. Včasih ob letenju drobovja v svoj 
fris ne vidiš ama ničesar. 

Omenjeni dodatki še zvišajo zahtevo po moštvenem 
sodelovanju, tako med imunimi kot mutanti. A Ventili 
se tu niso ustavili, kajti dodanih je nekaj samosvojih 
načinov igranja. Za začetek 'realistični', ki zviša 
težavnost v kampanji s tem, da ne vidimo silhuet so- 
borcev skozi stene, za nameček pa so običajni zombi- 
ji bolj odporni. Vrača se preživetveni modus, ki so ga 
v enici priobližili kasneje in postavi preživele v breziz- 
hodno situacijo, njihov cilj pa je preživeti čim dlje. In 
nazadnje je tu scavange, brez dvoma najboljša novost 
v dvojki. Tu morajo imuni z oddaljenih koncev karte h 
generatorju prinašati kantice goriva, kar jim dodaja 
čas na neusmiljeno tiktakajočo uro, gnusna zalega pa 

C Pripoved je bolj razgibana kot v enici, saj okolica zaživi kot trgovinski center, vas, divjina, zabaviščni 
park. Po tem se posebej odlikuje četrta kampanja s silovito nevihto, ki še poglobi že tako moreče vzdušje. 
Bi pa bilo fajn videti kaka trenja med štirimi glavnimi akterji, saj igra sem zopet ne poseže. 


€ Glavni problem pri vihtenju macol je, kako kaj videti skozi slap krvi, ki špri- 
ca na ekran. En igralec s sekiro na vratih je dovolj, da ustavi vsak naval. 


jim to skuša preprečiti. Ko časa zmanjka, se vloge za- 
menjajo. Z izjemo preživetvene kampanje vse moduse 
podpira le večigralstvo, tudi versus, kjer polovica 
igralcev navzame vlogo posebnih zombijev. Kar po- 
meni, da se neožičen še vedno ne moreš uriti v krepa- 
vanju imunih z mutantom. To zna biti nadležno, ker je 
igranje z zvercami spet zahtevno, ker se razčesnejo, 
če možje s puškami samo požugajo v njihovo smer. 
Je pa moč versus zdaj že spočetka igrati na kartah 
vseh petih kampanj. 

Čeprav so računalniško vodeni preživeli sposobni, se 
z živimi igralci ne morejo meriti. Itak je nalinijski si- 
stem po valvovsko močan in brezhiben. Omogoča ta- 
ko poljubno brskanje po strežnikih kot hitri samodejni 
guickmatch, kar bo zadovoljilo vsakega špilavca, za 
razliko od nekega drugega naslova (tebi žugam, Mo- 
dern Wartfare 2). Že LAD je bil eden zahtevnejših več- 
igralskih naslovov, sedaj pa se stopnja še dvigne in 
uživali bodo tako veterani kot tisti novinci, ki hočejo 
več od uravnilovskega, praznoglavega rešetanja. 
Torej, je Valve izpolnil obljube in ustvaril nekaj, česar 
ne bi mogli udejanjiti kot zaplato za izvirnik? Deloma. 
Nedvomno je v dvojki vsega mnogo več in navsezad- 
nje je višja tudi cena, saj špil kljub zasnovi sodi med 
dražje. Boljša prizorišča, boljša orožja in še boljša me- 
hanika očitno stanejo. Tudi vzdušje je prvencu supe- 
riorno, nenazadnje zato, ker so liki gobčnejši. Ozadnih 
štorij posameznikov resda še vedno ne izvemo in pri- 
poved je osredotočena na agonijo preživelih tukaj in 
zdaj, zato na razne karakterne drame pozabite. A 
krvave sledi na stenah in tisti dobro odmerjeni med- 
klici so dovolj, da vam ob navalu horde poskoči utrip. 
Po drugi plati pa avtorji niso izumili ničesar posebej 
novega in komur enica ni dišala, mu tudi dvojka ne 
bo. Čeprav zna režiser tokrat spreminjati karte, zato 
ne bodite presenečeni, če se nekje pojavi ograja, ko 
pa ste imeli v prejšnjem preigravanju tam prehod. Do- 
bro, še vedno čakam, da dobimo možnost sami upra- 
vljati s hordo. A tudi dotlej se bom imel fino. "teče z 
motorko skozi zid mesa in se manično krohota" 


Štirje Aggressorji s sekirami in motorkami po- 
kažejo, zakaj se je dobro cepiti. 
sodelovalnega igranja v nemalo 


8 g vsebine v dobra umetna pamet v ni 


drastičnih razlik glede na izvirnik x le nalinijsko 
igranje z zombiji x cena bi lahko bila nižja x 


huda akcija in vzdušje v vrhunec 


Valve 


IGROVJE 


oma zmanjkal 


pediranjem ladij bi naj popestrila dogajanje. Te 
ejo v domačem okolju, ko med oblaki sesuvaš valove 


eroes over Europe 


e nekaj tednov po solidnem IL-2 Sturmoviku za 
PS3 (J195, 74) sem dobil domala identično 
umeščeni Heroes Over Europe. Na srečo drugo- 
svetovnovojna letalščina skupine Transmission 
Games ni popoln deja vu prej omenjenega naslova. 
Kjer se Sturmovik trudi ugajati vsem, tako popolnim 
letalskim začetnikom kot zahtevnejšim sobnim pilo- 
tom, so Heroji zadovoljni s prečiščeno arkadnostjo. 
Špilu, ki je poleg peceja na voljo tudi za škatlo in pos- 
tajo, se koj vidi, da je zasnovan za sproščujočo dnev- 
nosobno nažigancijo. Letalski model je popreproščen 
do skeleta in ne pozna izgube hitrosti med zavijanjem, 
padanja v vrij in sličnih zagat. Še več: s privzetimi na- 
stavitvami se frčoplan celo samodejno poravna z ob- 
zorjem, da se kak ubožček ne bi preveč zmedel. Na 
računalniku sta kot glavni igrali sicer predvideni miš- 
ka in tipkovnica, a razpostavitev tipk je tako slaboum- 
na, da je plošček dosti primernejši. Vesele palice naj 
bi načeloma prišle v poštev, toda igra ni prepoznala 
niti dobrega starega Microsoftovega sidewinder preci- 
sion pro, niti Logitechovega extreme 3D pro. Avtorji 
se menda zavedajo problema in delajo na popravku. 
Kakorkoli, arkadnosti ne gre takoj enačiti z zehalnost- 
jo ali slabo igro, in Heroes so lep dokaz tega. Prvi vtis 
po uvajalnem vodiču in začetnih misijah govori o za- 
bavnosti. Naj se sliši še tako čudno, k temu največ 
pripomorejo bogati zvočni in grafični učinki. Zatišja 
med naleti nemških valov zapolnjujejo vrhunsko od- 
čebljani dialogi med piloti, ki sežejo globje od tipič- 
nega "Bogey on my six, OMG |'M GOING DOWN!" 
Fantje delijo osebne zgodbe, strahove in skrbi, kar 


O Heroji niso videti slabi, toda Sturmovik je lepši. Se pa igra za slabše tek- 
sture in redkejše talne objekte oddolži z dobrimi učinki in eksplozijami. 


pike 


mm; — 


pripomore k občutku kolegialnosti, da ne rečem prija- 
teljstva. Kot so mi sredi igre nad Londonom sklatili 
zvestega krilomoža, sem dejansko občutil nekaj slič- 
nega žalosti. Porkamotorka, kot bi igral japonski frp, 
ne pa arkadne letaščine! Vrhunsko so izvedeni tudi 
učinki pri klatenju nasprotnikov. Regljanja strojnic in 
topov, subtilno tresenje slike, srhljivi zvoki trganja 
železja ob zadetkih, postopno razpadanje švabskih 
frčoplanov ... Vse to te navdaja z zadovoljstvom in 
slastjo po naslednjih tarčah. Drugače rutinskega kla- 
tenja desetin avionov se tako lotevaš z veseljem na- 
mesto z naveličanostjo. No, do neke točke, seveda. 
Štirinajst osrednjih misij vseeno ni izvedenih dovolj 
raznoliko, da se jih ne bi prenajedel, posebej vpričo 
ponavljanja prizorišč. Najočitnejša sta dovrsko prista- 
nišče in London, nad katerima poletiš kakih petkrat. 
Bolj bi sedel kak obisk več francoskih Alp in Berlina. 
Raznolikejši bi lahko bili tudi cilji odprav. Transmis- 
sionovci so se sicer potrudili z netipičnimi opravki, re- 
cimo ščitenjem gasilskih tovornjakov pred nemškimi 
preleti ali odstranjevanjem vodnih min s poti ladij. A 
misije so v največji meri klasične in sestavljene pred- 
vsem iz klatenja nepridipravskih letal. 

Heroji se občasno monotonijo trudijo razbiti z zadnje 
čase priljubljenimi 'naprednostmi'. Tako kot ima 
H.A.W.X. svoj ERS in Sturmovik strojnično kamero, 
HoE v ospredje postavljajo asovska sklatenja. Do teh 
prideš tako, da se letalu približaš na špukalno razda- 
ljo, nakar ga kake dve ali tri sekunde držiš v križcu. S 
tem napolniš merilnik za uboj, ki ob sprožitvi upočas- 
ni dogajanje, pogled pa se približa tarči. Tedaj je do- 


O V prvi tretjini koliniš predvsem zračne tarče. Bombardiranja in raketiranja 
je več v zadnjem delj, kjer letiš kot Novozelandec Will 


volj le en zadetek v občutljivo mesto (pilota, motor, 
rep) in zeljejed že kriče pada proti zemljici. Nadalje so 
tu lovski spusti, ko se z višine s polnim plinom zaže- 
neš nad nič hudega slutečo tarčo. Zadetki tedaj povz- 
ročajo dodatno škodo, letalo pa je bolj odporno na so- 
vražni ogenj. Vse lepo in prav, vendar tako spusti kot 
asovski manevri preprosto poberejo preveč časa. Ko 
se nad pomembno tarčo zgrinja deset, dvajset ali celo 
trideset bombnikov, pač nimaš časa za finese, zato 
večino igre premagaš po starošolsko. 

Ko prebrodiš kampanjo, v kateri kot Američan, Brita- 
nec in Novozelandec pilotiraš tipski nabor zavezniških 
frčoplanov - par različic hurricana in spitfira, whirlwin- 
da, tempesta, jaka 9 ... - je čas za večigralstvo. To je 
izvedeno na prvo žogo in omogoča izključno spopade 
do šestnajstih posamičnih pilotov ter moštvene bitke. 
Sodelovalno opravljanje misij bi res prišlo prav, pose- 
bej ker zadnje čase postaja samoumevno. 

Heroji so v zaokrožku soliden in užiten obed, a nič več 
od tega. Boljše večigralstvo, naprednejša zasnova mi- 
sij, pogled iz kabine, kanček inovativnosti in nezihe- 
raštva, navlek lederhoz nemškega pilota ... karkoli od 
tega bi oceno dvignilo blizu osemdesetice. Tako pa 
smo dobili le še eno arkado, ki bo hitro pozabljena. 


To vrstico sponzorira Luftwaffe. Ohranimo 


nebesa nemška! O Luni 

G) 8 zabavne misije v strelski učinki v 
ziheraška zasnova x manko dol- 

goživosti x slaba podpora igralnim palicam x 

skeletno večigralstvo x hočem biti Nemec! x 


vzdušni dialogi med piloti v kar 


Transmission Games / Ubisoft 


december 2009 


DRUGI IZBOR 


"v druž žb se PE sul GJI za ja 


ih 
moz 
šča? 


Tekmovalcem in gledalcem 
se bo pridružil Fredi'Miler 
in predstavil svoj najnovejši CD. 


V soboto, 26. decembra, 
ob 20. uri v zabaviščnem centru Arena. VW 


Vabljen | Vstop je zšai adi 


Mest ee pri nas poslujamo — 
; ColEšum H) AMBROŽ z portunet« E KOLOSEJ 


€ Glede na intenziv- 
nost napadanja bi si " 
človek želel kakih na- 
prednejših borilnih pri- 
jemov. Demon's Souls 
za PS3 je pokazal, da 
je to izvedljivo. 


rdo, da smo morali dolgih sedem let čakati na 
nadaljevanje Divine Divinityja - ene boljših, a 
žal tudi bolj prezrtih frpjk. O ja, vmes smo se 
tolažili s kvazi nadaljevanjem Beyond Divinity. 
Vendar to ni bilo to. Bog pomagaj Larianu, če bodo 
tretji del spet packali tako dolgo. Že res, da je lakota 
najboljša začimba, ampak stranke ni pametno izstra- 
dati do smrti. 
Božanskost v drugo, torej. Če komu spomin še seže 
tako daleč v preteklost, je šlo v prvo za igro, ki je bila 
na hitri pogled le še ena v skupini akcijskih domiš- 
ljijskih iger v slogu Diabla, a se je izkazala za precej 
več. Pokrajina je bila posejana z živimi mesti in špil je 
vseboval nemalo stranskih nalog, ki niso bile banalne, 
temveč so se lepo povezovale z glavno zgodbo. Igral- 
cu so dale globlji in hkrati šegav vpogled v deželo Ri- 
vellon ter igri vdihnile prepotrebno življenjskost. Ob- 
enem je šlo za enega redkih naslovov, ki te ni omeje- 
val pri izbiri poklica, orožij in veščin, ampak je prosto- 
dušno vrgel predte vse in ti omogočil, da si lik ukrojiš 
po svoje. Pri tem je še vedno ohranjal pobijalski raz- 
tur, saj je bilo sekanja in naključnega padanja opreme 


več kot dovolj. Belgijska druščina je z Divine Divinity 
tako dokazala, da lahko narediš akcijsko igranje do- 
mišljijskih vlog, pri katerem bo poudarek na sled- 
njem, ne na golidah krvi. 

'Zmajev jaz' je tako po duhu kot po zgodbi nezgreš- 
ljiva naslednica prvenca iz leta 2002. Rivellon ni več 
enak, saj se pobira po uničujoči vojni, ki jo je zakuhal 
novi zlobni fant Damian, posinovljenec Božanskega iz 
prvega dela. Sile dobrega ob pomoči zmajskih vitezov 
sicer zmagajo, a eden od njih zahrbtno umori junaka 
enice. Tako zmajski vitezi postanejo slabi fantje ki jih 
lovi nova frakcija dragon slayerjev, med katerimi je 
tudi novodošlek - vi. Sredi rituala, ki bi vas naj po- 
vzdignil v novega elitnega vojaka, prispe novica o po- 
slednjem zmajskem vitezu in vsi, vključno z vami, se 
poženejo na lov za njim. A posvetitev ni končana, vaš 
um pa je na široko odprt nepovabljenemu gostu ... 
Grafično se je Divinity 2 preselil v tretjo razsežnost. 
Junaka zdaj gledamo od zadaj, pogled je moč z mišjo 
približevati in oddaljevati, medtem ko za premikanje 
skrbijo tipke WASD. Morda se zato igra oddalji od 
svojih diablovskih korenin in se približa recimo seriji 


Gothic. Sistem je sprva malo neroden, a se ga hitro 
navadiš. Ko se sovražniku dovolj približamo, se sa- 
modejno pojavi oznaka, ki kaže, na koga ali kaj meri- 
mo. Obstajajo sicer gumbi za premikanje med tarča- 
mi, a so nepotrebni, saj je samodejno merjenje dokaj 
inteligentno, verjetno kot posledica hkratnega razvoja 
za xbox 360. Ko je nasprotnik na muhi, z miško zgolj 
klikamo in naš lik mlati z mečem, proži puščice ali 
meče uroke. Sovražnim izstrelkom se je moč izmakni- 
ti in se odkotaliti na varno, ampak to je vsa napred- 
nost. Večinoma se je treba zanašati na svoj oklep in 
veščine, s katerimi izvajaš nadzor nad masami, ki še 
vedno tipično brezmožgansko uletavajo nad vas. Če 
so že preklopili v tumrejderski pogled, ne bi škodilo, 
če bi borilni sistem nadalje izpopolnili, recimo z 
možnostjo bloka. 

Z nadzornimi tehnikalijami te seznanijo uvajalne nalo- 
ge, v katerih izbereš poklic. Ta tako kot v predhodnici 
ni zakoličen, dobiš le začetni bonus v znanjih izbrane 
službe. Veščine so razdeljene na pet kategorij: duhov- 
niške, čarovniške, bojevniške, lovske in take, ki jih 
trenirajo zmajski klavci. Med slednje sodijo klasike iz 
enice, od vlamljanja in modrosti do prenašanja večje 
teže ter pasivnih mojstrstev. Novo je branje misli, ki 
marsikdaj odpre nove naloge ali dialoge oziroma 
zniža trgovske cene, vendar stane del izkustvenih 
točk. Vseeno je bistven del igre in hitro vam preide v 
navado, da vsakomur pošpegate v glavo, ker so na- 
grade tega vredne. V vsaki skupini je kak ducat 
veščin, odprte pa so prav vse. Tako lahko ustvarite 
dovolj samosvoj lik, najsi bo to klavec, ki povrhu 
meče ognjene krogle in se sproti zdravi brez napojev, 
ali strupen lokostrelec, ki nadležne sovrage spreminja 
v pikapolonice. 

Norma za akcijske sekljačine je seveda zasuvanje s 
padajočim bogastvom, ki večinoma pristane pri pro- 
dajalcih. Tega v Ego Draconis ne manjka. Tako cunje 
kot gorjače lahko nosite ne glede na usmeritev, ome- 
jena so le s statistikami. Vseeno se po zahtevah vidi, 
da so meči in sekire namenjeni bojevniku, kladiva in 
buzdovani bolj coprniku, medtem ko ima lovec samo 
loke. Vsaj kaka bodala ali kopja bi mu lahko navrgli. 
Inventar naj bi bil omejen s težo, a ga v resnici zame- 
juje število različnih predmetov, saj sto enakih napit- 
kov tehta eno enoto, toliko kot en list papirja. Večino 
opreme lahko izboljšate, tako da vanje vložite šarme 


Pogovori ponavadi nudijo pri 
| nevtralen ali zafrkljiv ton. A ve 

ali jih prepustite mojstru, ki jih bo uročil, če mu prine- 
sete prave sestavine. Vrača se mešanje napojev, le 
da to za vas zdaj počne zvarkar, ko mu prinesete se- 
stavine. In na voljo je nekromant, ki vam iz nabranih 
odtrganih udov sestavi lastnega pošastka, vašega 
edinega kompanjona v boju proti silam zla. Druščine 
nimate. 

Kot poklic tudi videz in spol nesojenega rešitelja de- 
žele nista nespremenljiva. Ego Draconis namreč vse- 
buje iluzioniste, pri katerih je moč kadarkoli spreme- 
niti podobo. Na igranje to nima vpliva, čeprav bi bilo 
kul - recimo da bi se nekomu zameril, nakar bi se 
prelevil v seksi babo in z njim opravil na nov način. A 
tudi brez tega je nalog za zvrhan pehar in še čez, pri 
čemer niso vse po vrsti kurirskega tipa. Prvo pravo 
območje, ki ga obiščete in v njem prebijete dobro 
tretjino igre, je dolina Broken Valley, ki je izdelana 
vrhunsko. Vsega je dovolj v njej, tako prebivalcev z 
majhnimi in velikimi tegobami kot temnic in skriva- 
lišč z dobro robo. Takisto naletite na skakalne in sti- 
kalne uganke, pa take, za katere morate prebrati ka- 
ko bukvico, ki jih mrgoli v slogu Dragon Age. Enako 
ne manjka grdavžev, ki segajo od goblinov, trolov in 
impov do klasičnih okostnjakov ter demonov. Za po- 
vrh so tu domiselni kvesti, ob katerih se morate mar- 
sikdaj odločiti, na čigavo stran se boste postavili, 
odločitve pa nikoli niso črne ali bele. Jasno, odtenki 
sivine so bili Larianom vedno močnejša plat. Zaradi 
marsikatere uspešno opravljene naloge bo kaka dru- 
ga neuspešna. 

Skratka, človeku se milo stori, ko pomisli, kakšne 
dobrote ga še čakajo. Zlasti ko dojame, da se bo mo- 
gel sčasoma spremeniti v zmaja. Ja, čisto pravega, 
velikega zmaja s krili, bruhanjem ognja in ostalim. 
Vse, kar potrebujete, je dovolj prostora, torej v temni- 
cah to ravno ne bo šlo. Nadzor nad zverjo je prak- 
tično enak kot nad dvonožcem, le da pač letite gor in 
dol, medtem ko po tleh ne morete hoditi. Plazilec ima 
dosti večjo zalogo tako življenjske energije kot mane. 
Poleg tega se mu slednja zverinsko hitro obnavlja. 
Ima še svoj nabor veščin, ki jih je sicer le sedem, a jih 
več niti ne potrebuje. Dodatnih točk za zmajska zna- 
nja ne dobite ob napredovanju, marveč le s knjigami 
in s kakim kosom oklepa. Slednji so za zmaja redki in 
praviloma nagrade za naloge, zato so njihove statisti- 
ke fiksne. 

Tukaj pa tiči prva večja zamera. Luskava podoba 
vam sicer pomaga pri hitrem premagovanju razdalj, 
po drugi strani pa z njo ni mogoče kuriti talnih 

Ne Gi 
7 Broken Valley je 
l vse, kar bi sodobna ; 


| Zato toliko bolj za- 

3 boli, ko v nadaljeva- Z? 
nju tovrstne raznoli- 
kosti zmanjka. z 


pošasti, saj jih je treba premagati peš, kot človek. Se 
pa v zraku borite z zmajskimi sorodniki, wyverni in še 
eno vrsto letečih pokvek, s stražnimi stolpi in ostalo 
protizmajsko armado, vključno s čarobnimi pregra- 
dami, ki jih je treba kajpak izključiti v ljudski podobi. 
Sicer bi bil zmajski ogenj proti ubogim monstrumom 
popoln naduboj, a tako je, ako si zmaj. Glede na to, 
da je zmajarjenje eden bistvenih delov Divinity 2, je 
čudno, da se zdi skorajda vstavljeno na silo. 

In ravno trenutek, ko osvojiš svoj bojni stolp ter mož- 
nost spreminjanja v reptila in imaš občutek, da boš 
zdaj pa delal darmar, je trenutek, ko začne špil poka- 
ti. Že ko zapustiš Razbito dolino, prične Ego Draconis 


€ Zmajsko udejstvo- 
vanje je po svoje ep- 
sko, vendar ne najbo- 
lje uporabljeno. Mis- 
lim, da je v vsej igri 
ena sama naloga, ki jo 
morate rešiti kot reptil. 


postajati vse bolj premočrten. Takisto ugotoviš, da 
novih sovragov, z izjemo Damianovih vazalov, ne boš 
uzrl. No, saj se najde kaj postranskega, a duhovitost 
in premišljenost, ki si ju bil deležen v prvi polovici, 
nekako zbledita. Oziroma se spremenita v klasičen 
lov za izkustvenimi točkami, boljšo opremo in s tem 
ne ravno navdihnjenim podaljševanjem igralnega 
časa. Prav tako se ne moreš več vrniti, ker je Damian 
frpjski raj požgal do tal. Če si pozabil kak kvest, je ne- 
povratno izgubljen. Ja, fabula gor ali dol, taka stvar 
postavi poprejšnjo nelinearnost na laž. 


Ko se kasneje ozreš po prešpilanem, se spomniš, da 
te je motilo še kaj drugega. Recimo hrošč, ki včasih 
sesuje igro ali te zoprno zatakne za lestev in skalo, in 
to, da se zmaj zaletava v nevidne ovire na koncu kar- 
te, čeprav ne tako daleč naprej vidim svoj otok z boj- 
nim stolpom. Lahko bi me vsaj vprašali, če hočem 
odleteti tja. Ker težavnost ne narašča zvezno, ampak 
poskakuje sem in tja, redno shranjevanje položaja hi- 
tro preide v navado. Nikoli ne veš točno, kako močan 
moraš biti za kam, in mestoma se zgodi, da ne znaš 
naprej, ker si spregledal kako temnico. Prehod v tre- 
tjo dimenzijo za sabo potegne dosti več, kot so avtor- 
ji menili, in določene stvari v 3D enostavno ne deluje- 
jo več dovolj dobro. 

Pa vendar igranje vleče, sploh ker je podprto s fabulo, 
v kateri nisi izbranec, kot so ponavadi Biowarovi pro- 
tagonisti, ampak prej kmet na šahovnici mnogo mo- 
gočnejših sil. Močan kmet, a vendarle. Kot sem dejal, 
domišljije Larianom ne manjka in pod precej naivnim 
konceptom se skrivajo odrasle teme, večplastne ose- 
be in dobre razlage, zakaj so take ter kaj jih žene. Ce- 
lo zloba Damian je človeški in tisti, ki naj bi bili po- 
vsem dobri, imajo temno stran. Zato si zgodbi priprav- 
ljen verjeti. Nakar te toliko bolj po nosu udari finale, 
kjer se vse postavi na glavo še bolj divje kot na za- 
četku. Ne le, da igra izzveni nedokončano, ampak te 
pusti na stolu z občutkom grde prevare. Če bom mo- 
ral na zaključek čakati novih sedem let (glavni šefe 
Lariana zatrjuje, da nikakor!), naj se grejo solit. Saj 
ne rečem, dvojko so naredili tako, da ni nič narobe, 
če nisi preigral enice. Pač bo šlo mimo tebe nekaj 
luštnih for. A tako očitno napeljevanje na nadaljeva- 
nje je dvorezen meč. Roditi ga bo treba hitro, to pa jih 
lahko drago stane. Očitno so hiteli že z zadnjo tretjino 
igre, kar Ego Draconis stane mesta v dvorani slavnih, 
čeprav trka na njena vrata. So si naložili preobsežno 
delo? Upam, da ne, ker hočemo pošten zaključek! 

0 Panika, ki jo sprožijo boji v naseljenih območjih, je prispodoba za vso igro. 
Nadrejeni nam stalno tulijo v slušalke, naj se vraga podvizamo. 


odern Warfare 2 beleži najbolj uspešno lan- 
siranje v zgodovini iger. Pardon, ne le iger. 
Če gledamo denarce, je na čelu celotne za- 
bavne industrije, kajti v prvih štiriindvajse- 
tih urah so ga v Ameriki in Veliki Britaniji prodali 4,7 
milijona izvodov, kar pomeni, da se je obrnilo dobrih 
200 milijonov evrov. Po celem svetu pa je v prvem 
tednu v blagajne privlekel še poldrugi stotak več. S 
tem je MW2 z vodilnega mesta pahnil Grand Theft 
Auto 4, ki je dotlej vodil s 3,6 milijona prodanih ko- 
sov. A ne le to - po prvotedenskem izplenu je prese- 
gel vsa kino predvajanja, glasbene albume in knjige o 
Harryju Potterju. 
Človek ima pri tem občutek, da se je vse zgodilo 'sa- 
mo od sebe' - da je bilo Modern Warfaru 2 enostavno 
usojeno poteptati konkurenco. In tako je tudi bilo. 
Activision je svoji megalomanskosti navkljub upora- 
bil nenavadno enostavno oglasno kampanjo. Name- 
sto da bi trgali z igranimi filmi kot Halo 3: ODST ali 
nebotičniki, oblečenimi v oglase, kot je Take-Two 
počel z GTA, so se velmožje odločili za klasične ogla- 
se in prikolice. Poskrbeli so le, da jih je videlo karse- 
da mnogo ljudi. Itak, kajti vedeli so, da zanje dela 
ime. Call of Duty. 


A 


Objective Completgd. 
Enter the West Wing. 


Bondi z bazuko 


Ta proslavljena serija prvoosebnih streljank je že z za- 
četkov (le vrzite uč na anale) zastavljena filmsko in 
kot recepturna nadaljevanka. Infinity Ward sicer trdi- 
jo, da je MW spričo sodobnega dogajanja stranpot 
prvotne franšize in da so se z dvojko sprva celo name- 
ravali odpovedati predponi CoD. A naslov ne more ta- 
jiti, da je narejen po istem kopitu. 

Jedro je zopet gruča profesionalnih borcev, ki nam 
posodijo svoje škornje in zaščitne jopiče. Tokrat so 
štirje: dva pripadnika ameriških rangerjev in dva bri- 
tanske specialne enote SAS, ki nastopata v okviru 
nove protiteroristične Enote 141. Enega od njiju že 
poznate: to je stotnik 'Soap' MacTavish iz Modern 
Warfare 1, spotoma pa srečamo še nekaj znanih likov 
od tam. Jasno, kajti štorija se dogaja pet let za prven- 
cem. V Rusiji so prišli na oblast ultranacionalisti, 
prejšnji skrajnež Zakajev je postal narodni mučenik 
in njegov učenec Makarov je dobil prosto pot za širi- 
tev svojih nečednih kriminalnih poslov. Toda MW2 se 
ne zadovolji z enostavno ponovitvijo igre mačke z 
mišjo. Makarov z zvito ukano kmalu naščuva rusko 

0 Američani imajo fetiš na kurjenje Bele hiše, akoprav nanjo vseeno ne pade 
letalonosilka. Kakopak so se dušebrižniki tudi tokrat usajali nad prizori. 


vlado proti Američanom in nenadoma imamo dež 
padalcev z rdečo zvezdo nad Washingtonom. Ki jih 
nekaj stopenj pozneje eden od legendarnih likov iz 
serije skuša ustaviti tako, da v zraku nad mestom de- 
tonira parmegatonsko jedrsko bombo. 

Brez strahu, s tem vam nisem pokvaril glavnih prese- 
nečenj, ki so še bolj utrgane sorte. Igra je udarna in 
zapretiravana od začetka do konca, napetost pa niko- 
li ne popusti, niti pri skrivaških trenutkih. Da so Infini- 
ty Ward igrarska inačica Rolanda Emmericha in Mic- 
haela Baya, že vemo. A tokrat so presegli same sebe. 
Iz kože enega protagonista v drugega skačeš vsakih 
dvajset minut, pri čemer te razmečejo po vsem svetu 
kot Jamesa Bonda. Z moskovskega letališča v brazil- 
ske favele, iz polarnega vetra v afganistanski vroči pe- 
sek - hitenje nikoli ne pojenja. 

Prizorišča predstavi izboljšana verzija grafičnega po- 
gona iz enice, sicer osnovanega na Idjevi tehnologiji. 
Srček ta hip riše eno lepših slik, dasi Crysis to ni in bo 
izostreno oko našlo nekaj nerodnosti. Teksture so 
sem in tja nizke ločljivosti in kako senco mečejo du- 
hovi. A nalogi, torej sredi eksotičnih dežel zbombardi- 
rati špilavca z vsemi kanoni, je grafika še kako kos in 
avtorji jo izrabijo do skrajnih meja. Zdaj napredujemo 

0 Sporno streljanje civilistov na letališču se bo vsakogar dotaknilo po svoje. 
Mene se ni pretirano, medtem ko je bil občutljivček Sneti manj ravnodušen. 

6 V vlogi malo bolj skrivalniških stopenj so tokrat snežne, koder se v metežih 
plazimo mimo stražarjev. Se pa hitro sprevržejo v takele dirke. 

Strnjena zidana okolica je vedno znak, da bo po nas zdaj zdaj jelo padati iz 
vseh smeri in se bo treba stiskati k zidu, da kri 'odteče' z vidnega polja. 


ob boku težkih tankov pod ognjem ruskih jurišnih he- 
likopterjev ali se podimo po ulicah mesta, kjer nas s 
streh obstreljujejo bradati zlobnjaki, že naslednji tre- 
nutek neslišno zasajamo nož v srce osamljenemu st- 
ražarju nekje bogu za hrbtom. Filmski navdihi so zo- 
pet očitni, saj imajo Infinity Ward doma očitno bogato 
zbirko vojnih in akcijskih filmov, med njimi The Rock 
in kakih osem izdaj Black Hawk Downa. Skratka, Mo- 
dern Warfare 2 pred nami zgoščeno razprostre celotno 
plejado junaških podvigov modernega vojščaka, ka- 


no z dvojno dozo kokic. 

Temu primerno ostaja nespremenjena izvedba: hitra, 
adrenalinska strelska akcija brez časa za zretje na- 
okoli. Razen ko se s truščem podre kaka posebej 
luštna stavba, na kar nas igra zna prefinjeno opozoriti 
sama. Kot da smo ves čas v rokah režiserja, ki pazi, 
da vidimo natanko tisto, kar nam je namenjeno. Tu so 
se avtorji zares potrudili, saj MW2 po tej plati ni para. 
Izpiljeno je tisto, kar je začel Valve s prikazom zgodbe 
izključno skozi oči protagonista. Vsaj v smislu akcij- 
skega trilerja, saj dosti besedičenja in zretja v obrazno 
mimiko ni. Novi CoD je naslov, kjer govorijo prizori 
ter dejanja, ne besede. In govorijo udarno, brezkom- 
promisno. V enem trenutku se še stiskamo k tlom, v 
naslednjem že tečemo za življenje, ker se za nami od- 
pira pekel, nakar čez pet minut skozi potapljaško ma- 
sko zremo v tilnik naslednje žrtve. Vidno polje obvla- 
dujejo specialci, odeti v težke zaščitne jopiče, in ra- 


INTERVJU: 
HANS ZIMMER 


Nemškorodnik Hans Zimmer je 
skladatelj muzike, ki ga Holly- 
wood in založniki iger jako radi 
najemajo. Da ima veliko denar- 
ja in vozi porša, je jasno. Začel 
je leta 1988 z Rain Manom in si 
sloves zabetoniral z inštru- 
mentalno glasbo, ki jo je zložil 
za Levjega kralja. Zanjo je dobil 
oskarja, zlati globus, dva gra- 
mmyja in veliko muc. Poleg te- 
ga je bil nominiran za pra- 
vljičnih sedem oskarjev, sedem zlatih globusov in se- 
dem grammyjev s filmi Gladiator, Bolje ne bo nikoli, 
Zadnji samuraj, Batman: na začetku, Pirati s Karibov 
in Angeli 8% demoni, dočim ga bomo slišali tudi v pri- 

ketna smrt spod kril brezpilotnih letal. Pa vojščakov 
kodeks. Seveda, kakega posebnega realizma tu ne 
gre iskati in razmisliti velja, kako otroško je predsta- 
vljena vsa ta borbena mašinerija. A če pestujete vsaj 
trohico navdušenja nad akcijo v modernem vojskova- 
nju, vas bo vzdušje prikovalo na sedež. 


Akcija v žilo 

V deliriju rezgetanja avtomatskih pušk torej norimo 
okoli kot zmešani, pokajoč teroriste, upornike, voja- 
ke, kriminalce. Modern Warfare 2 ne odstopa od sta- 
rega recepta dogodkov, ki jih poganjajo skripte in 
nas silijo, da smo nenehno v gibanju. S tem stalno 
prožimo nove skripte, ki nad nas pošiljajo falote. Teh 
postrelimo toliko, da bi nam na haškem sodišču lah- 
ko sodili za genocid na vseh celinah. V glavnem na- 
predujemo linearno, občasno pa se igra v slogu MW1 
razširi v svobodne okrajčiče, recimo po favelah v Riu, 
kjer po kvazi labirintih sami iščemo pot do izhoda in 
ni vse preddoločeno, saj zna kdo uleteti iz nepriča- 
kovanih smeri ali ti slediti. Vzdušno, ampak tu najbolj 
opaziš precejšnjo kilavost umetne pameti, saj sovraž- 
niki, ki niso vpeti v skripte, počno ekstra velike 
neumnosti. A časa za premislek niti tu ni, saj je treba 
hiteti, teči od zaklona do zaklona, vmes pa natančno 
streljati kanalje, ki se včasih pojavljajo v več nad- 
stropjih naenkrat. Po nas kajpak leti dobesedno od 
povsod, prisegel bi, da včasih celo od spodaj. In ko že 


hajajočem Sherlocku Holmesu. Mo- 
dern Warfare 2 je bil njegov prvi igrar- 
ski projekt. 


Hans, kako si se lotil pisanja glasbe za 
igro in kako bi opisal svoj odnos z 
ustvarjalci? Je bilo enako kot pri filmu 
ali je šlo za bolj organski proces? Si 
glasbo napisal, ko so Modern Warfare 
2 končali, ali med njegovim razvojem? 
Pri Infinity Ward sem dobil podoben 
občutek kot tedaj, ko igram glasbo v 
skupini. Šlo je za sodelovanje, za sku- 
pen napor. K meni pa so pristopili v 
zelo grobi obliki, ko niso imeli nareje- 
nih niti osnovnih prizorov. Prišli so s 
tablami, na katerih so bili prilepljeni post-it listki, na 
njih pa je bilo napisano, kaj naj bi se v igri dogajalo. 
Sploh se nisem pritoževal, ker je to zame idealen 
način dela. Napisal sem jim še svoje listke in govoril, 


Nadgrajevanja orožij v kampanji za razliko od večigralstva ni. A puške so po 
tleh dobesedno nagrmadena in če ne najdete česa zase, ste res izbirčni. 


misliš, da si našel kolikor toliko dober zaklon, da si 
boš lahko otrl čelo, dobiš v žep tri ročne granate. Ali 
pogruntaš, da si za zidkom, ki ga krogle lahko prebi- 
jejo, tako kot na splošno določene materiale v slogu 
lesa. Kako? Ker eno fašeš v glavo. Ni fer. 
Nasprotniki v nobenem primeru niso biseri in njihov 
repertoar v glavnem obsega pojavljanje ob enem od 
oken, izza zidu in tako dalje, od koder te natančno ši- 
cajo. Sčasoma se zaveš, da dogajanje ni kaj prida 
drugačno od pokanja tarč na strelišču, le da tu tarče 
streljajo nazaj. Občutek je še okrepljen spričo dejstva, 
da igra za razliko od prejšnjih Call of Dutyjev ne pozna 
nagibanja iz zaklona. To dodatno poarkadi akcijo, saj 
moraš biti za merjenje razmeroma odkrit, in pomeni 
ekstra grožnjo. Tičanja v zaklonu je tako še manj, saj 
večinoma šibaš od enega mesta do drugega, počep- 
neš, pogledaš skozi merek, pet teroristov pade, polniš 
orožje med tekom do naslednjega vogala, ponovi va- 
jo. Spet. In spet. Nemara vmes zamenjaš orožje z dru- 
gim (trogaš lahko znova dve), vsekakor pa ducatkrat 
klavrno pogineš. Izbor orožja je raj za vse, ki so nanj 
vsaj malo mahnjeni, saj je tu vse mogoče, od avto- 
matskih pušk z vsega sveta do snajperic, bazuk in 
protiletalskih raketometov. Sejala smrti videzno sicer 
temeljijo na resničnosti, njihovo obnašanje pa je 
orenk poarkadeno, kot je za serijo značilno. 

Enakost sistema bo vsekakor začutil vsak, ki je veliko 
igral MW1 ali, hm, katerikoli Poziv dolžnosti od dvojke 
naprej. Dasi avtorjem priznam, da so se z raznolikost- 


hm, mogoče bi lahko glasba povedala to, mogoče bi 
lahko povedala ono. 


Kakšna je dobra glasba za igro? Je to taka, ki poga- 
nja igranje v najbolj čisti obliki, ali mora špilu posta- 
viti nek širši okvir? 

Menim, da mora imeti več namenov. V samem teme- 
lju mora potiskati igranje naprej. Toda na splošno te 
mora čustveno vplesti v dogajanje, ne da imaš samo 
neko veliko melodijo, ki počiva na vrhu čustev. Tako 
se bolj vživiš. 


Misliš, da se filmi in igre zbližujejo? 

Igre obravnavam na enak način kot filme. Za prizore 
v MW2 sem glasbo zložil podobno, kot bi jo, če bi šlo 
za kino izdelek. Edina razlika je v tem, da v igri ne 
moreš biti tako specifičen, ker imaš v njej vseeno ne- 
ko svobodo, medtem ko si v filmu povsem na tračni- 
cah. Vsekakor pa je vznemirljivo, da sem del tega, 
sploh ker imam priložnost, da vplivam na dogajanje. 

jo tokrat bolj potrudili, saj tempo vešče menja med 
premočrtnim truščem, malo bolj tiholazniškimi nivoji 
in sandbox stopnjami, je klasično CoDjevstvo očitno. 
Sekvenca bo trajala, dokler ne sprožiš skripte. To po- 
meni, da bodo dotlej teroristi iz vseh mogočih strani 
naletavali v neskončnost. Enako kot tvoji brezimni so- 
borci, ki so s svojimi kroglami občasno celo koristni, 
večinoma pa umirajo in jih nadomestijo novi. To ne 
velja le za posebne osebe, ki so magično neumrljive, 
čeprav kasirajo topovsko granato v usta. Občutek je 
taisti in čeprav ne zahtevam prelevitve v taktično stre- 
ljanko s trepetanjem v kritju in cover sistemom, je de- 
ja vu orjaški, plitkost pa očitna. 

Skratka, čeprav proti koncu naletimo na dva bolj od- 
prta nivoja, kot je za serijo običajno, je MW2, tako kot 
enica in vsi sodobni CoDji, pretežno ozko usmerjen 
film. Visokohormonski tobogan, v katerem boste na- 

OUZEKUENI 


Ena prvih reči, ki se jih boste morali naučiti na liniji, je soočanje z nepre- 
bojnim ščitom, ki s sprednje strani dejansko je neprebojen. Bombomet v roke! 

pravili natanko tisto, kar so si zamislili avtorji. ln veči- 
no časa uživali, čeprav bolj izkušenega nekje zadaj 
stalno kljuva občutek, da je vse to videl že (pre)mno- 
gokrat. Stopnje, kjer te zasipajo zavese svinca in umi- 
raš kot za stavo? Kljukica. Snajpersko tiholazenje? 
Kljukica. Pošiljanje smrti z neba je tokrat vpeto v poja- 


nje po tleh, saj je eden od kosov posebne opreme nad - 


zorna postaja nad brezpilotnim letalom, s katerim lah- 
ko napravimo velik bum. Upravljati moremo tudi mo- 
torne sani in gumenjak, toda pri obojem imamo bore 
malo svobode, ki vljučuje predvsem tiščanje gumba 
'naprej'. Gre za preprosto dozo adrenalina, in ta lije v 
potokih. Če je to tisto, kar zahtevaš, boš očaran. 

V tej luči gre poudariti tudi nekaj dramaturških prebli- 
skov. Eden je stopnja na moskovskem letaliču, kjer 
s teroristi postrelimo za nekaj dvoran civilistov. Če 
želimo, seveda, saj se je tej misiji moč povsem izo- 

Brazilske stopnje so slikovito prizorišče, povezano z aktualnim bojem proti 
kriminalu. No, boj je enak kot drugod, razen da falotje kričijo v portugalščini. 


gniti, da bi kdo s slabim želodcem ne bil prizadet. Ta 
'teroristični akt' je v javnosti sprožil nekaj burnih od- 
zivov, sam pa menim, da je gaženje pešakov v GTA- 
ju brutalnejše. No ja, kakor za koga. Druga je umira- 
nje pomembnih likov, ki ga poznamo že iz izvirnika. 
Kdo krepne, ne izdam, je pa to element, ki v navezi z 
nenehnim umiranjem v boju zopet prenese vsaj nekaj 
tistega osnovnega protivojnega sporočila, ki ga serija 
od prvega Call of Dutyja bolj ali manj uspešno spo- 
roča s pordečenim zaslonom. 


Nedeljski specialci 


Activision in Infinity Ward so v Modern Warfare 2 
zmetali okoli 130 milijonov evrov, s čimer so med 
drugim kupili glasove Lanca Henriksena in Keitha 
Davida ter talent skladatelja Hansa Zimmerja. A raje 

Naokoli špancira (beri: brezglavo beži) več civilistov, ki jih ni težko pihniti, 
ker so videti enaki kot uporniki. Igra tovrstnih "zmot' ne kaznuje resneje. 


KONZOLASTIČNI INAČICI 


Vsebina Modern Warfare 2 za xbox 360 in PS3 je 
enaka izdaji za PC, le tehnikalije so malo drugačne. 
Na konzoli špil ne podpira modifikacij in namenskih 
strežnikov, osemnajst mogočih sodelujočih pa je 
normala, saj je bilo tako že v enici. Vdelana je lokal- 
na povezava s kablom, dočim za zaščito pred golju- 
fi skrbita Xbox Live in Playstation Network. 

Nadalje ima drkališki MW2 večigralstvo na razdelje- 
nem zaslonu za do štiri ljudi, split screen za dva v 


načinu spec ops in tako imenovani snap aiming. To 
je pomagalo, kjer muha samodejno skoči na druge- 
ga sovražnika, ko spustiš in hitro zopet pritisneš na 
gumb za pogled skozi merek. V enoigralstvu je kori- 
sten in je dizajnerjem omogočil ŠE VEČ AAMA sov- 
ražnikov na zaslonu, v multiju pa ga na srečo ni. 
Glede večigralstva je igra na konzoli bolj prikladna, 
saj pride pač kolega do tebe, skupaj sedeta na kavč 
in že se streljata oziroma sodelujeta v ustreznih mi- 
sijah načina spec ops. Tudi drugače je igra zastav- 
ljena precej 'konzolno', se pravi udarno, akcijsko, in 


Uporaba brezpilotnega letala je enostavna: pritisneš strel, usmeriš raketo v 
cilj in nastane velik kabum. Za rešetanje s topnjačo AC-130 morate na linijo. 


izkušnja v spodobni dnevnosobni zvočno-slikovni 
postavitvi zna biti superiorna oni v računalniški 
čumnati. Je pa res, da zanjo plačaš 60 - 70 EUR. 

Grafično ima nekaj prednosti verzija za xbox 360, 
kjer so teksture nekaj lepše in framerate malo sta- 


bilnejši kot v oni za playstation 3, saj na Sonyjevi 
napravi gladkost bolj pada v intenzivnejših prizorih. 
Včitavanje je na xboxu hitrejše, zlasti če igro name- 
stiš na disk, česar PS3 ne nudi. No, drastične razli- 
ke v zunanjosti med X360 in PS3 ni, PC-verzija pa 
je grafično najboljša, ako imaš solidno mašino. 

bi videl, če bi vložili še kak evro in mesec v uravno- 
težanje peklenskih strelskih elementov, ker je umira- 
nja znova na tone. Brazilska predmestja so recimo 
včasih frustrirajoča že na normalni težavnosti, na 
težjih pa postanejo odličen recept za visok krvni tlak. 
Odveč je poudarjati, da višja težavnost pomeni le 
močnejše in natančnejše sovražnike, ne pametnejših, 
in šus v glavo s petdesetih metrov, kar pomeni reštart 
z zadnje nadzorne točke, ni redkost. Položaja vnovič 
ne moreš shranjevati in nalagati po mili volji, na sre- 
čo pa so kontrolni punkti razmeščeni gosto, čeprav 
igra kakega na odprtejših nivojih zgreši. Večjo pozor- 
nost bi lahko namenili tudi pripovedi, ki je privlečena 
za lase kot le kaj, liki imajo toliko globine, kot je kaže 
njihova srčnost v boju, dogajanje pa je zelo raztrgano. 
Dasi te same naloge vešče peljejo za roko, je ozadje 
razloženo prehitro in nerazločno. 

Ob pogledu skozi take luknje v resnično vsebino se 
dokaj hitro zaveš, da (spet) igraš popkorn - poenos- 
tavljeno, popularno sliko tega, kar naj bi bila sodobna 
vojna. Bolj razmišljujoči se bodo skremžili že na za- 
četku, ob plehkih herojskih sloganih, ki povečini po- 
veličujejo Zahod oziroma Američane same. Sovražni- 
ki so itak spet v uniforme oblečeni brezimneži nevar- 
nega pogleda, ki ogrožajo 'our way of life' in jih je tre- 
ba vse potamaniti. Skratka, fajn zabava, če odklopiš 
možgane in ne pričakuješ katarze. ln če se Call of Du- 
tyja še nisi naveličal, saj Modern Warfare 2 ni nič dru- 
gega kot enica s tremi injekcijami botoksa ter doda- 
tnimi baterijami v ruzaku. 

To hkrati pomeni enako razočarajoče kratko enoi- 
gralstvo. Čeprav so Infinity Ward obljubljali, da bo 
puščavništvo zdaj daljše, je skorajda obratno in skozi 
ga boste na tretji od štirih težavnosti (hardened) dali 
v največ šestih urah. Raje v manj. To bolečino so 
skušali omiliti z novim igralnim načinom spec ops. 
Gre za 23 krajših nalog, ki jih povečini igramo sami, 
nekaj pa jih je namenjenih sodelovalnemu rešetanju 
v dvoje, ki ga osnovna kampanja ne pozna. Sošpilav- 
ce lahko napaberkujemo na liniji (verzija za PS3 in 
X360 pozna tudi razdeljen zaslon), ni pa botov, če lju- 
di ne najdemo. Situacije so raznolike: v eni bežimo iz 
ruskega zapora, v drugi odbijamo napad padalcev, v 
tretji dirjamo z motornimi sanmi. Trajajo od pet do 
deset minut in so, kot se spodobi za CoD, polne na- 
petosti. Zlasti zato, ker se njihova uspešnost ocenju- 
je, z dobljenimi 'zvezdicami' pa odklepamo nadaljnje. 
Delujejo tudi kot trening, kar smo pogrešali v enici. 
Med dobrima dvema ducatoma teh kart je večina pri- 
rejenih iz štorijalne kampanje, nekaj pa je povsem 
samosvojih. Stopnje v spec ops so dober izziv in s 
tem dobrodošla novost, a treba je povedati, da so, ta- 


go vu : A A, 
6 Modern Warfare 2 seveda dobi dolpotegljivo vsebino (DLC). Zlobneži bodo 
pripomnili, da je itak že vdelana in še zaklenjena. Planirajo jo za pomlad. 


če 

ko kot kampanja, povečini usmerjene v enosmerno 
norenje. Upam, da v prihodnje z dolpotegljivo vsebi- 
no dodajo več odprtih, saj bi igra na ta način dobila 
prepotrebno svežino. 


Specialci na liniji 

V večigralstvu je namreč ne, saj zabavni, direktni 
multiplayer v Modern Warfare 2 v celoti gradi na pro- 
slavljenem iz enice. Kart je dosti in načinov zvrhan 
kup, od deathmatcha do jerbasa moštvenih udejstvo- 
vanj, kot sta branjenje ključnih točk ter kraja zastav. 
Ena od novosti, ščit za nerede, poveča možnosti tis- 
tih, ki cenijo obrambo. Toda izkušnja je pretežno slič- 
na. Verjetno najbolj zaradi perkov, veščin, ki jih služiš 
z udejstvovanjem in napravijo tvoj lik samosvoj, na 
primer hitro nabijanje orožja ali stegovanje nožiča po- 
sebej daleč. Zdaj jih lahko nadgradiš na pro verzije, 
da si res fensi, ampak kakih ključnih sprememb ni. V 
zvezi z veščinami se vračajo poklici, kot so grenadier, 
first recon in scout sniper. Toda vpliv služb ni tako 
velik, kot bi si mislili, ker hitro odklenemo možnost, 
da si s kombiniranjem veščin in orožij ustvarimo svo- 
jo. Nabiranje izkušenjskih točk s pobijanjem nasprot- 
nikov in zmagovanjem je znova brzinsko, zaporedni 
uboji pa so nagrajeni z dobrotami - zalogami, ki nam 
jih odvržejo, raketnim udarom, izvidniškim frčoplanč- 
kom, priklicem letala AC-130. Kljub temu pa gre še 
vedno za tlako, v katero smo v bistvu prisiljeni, saj so 
nekatere izboljšave, denimo podcevni metalec gra- 
nat, presneto učinkovite. Dotični bombomet konkret- 
no pomeni dosti večjo moč, zlasti na kartah z veliko 
zaklona, edini način, da primerno vrneš udarec, pa je, 
da ga imaš sam. Zato moraš igrati, dokler ga ne do- 
biš. Tudi nožkanje je nekam preveč efektivno. Skrat- 
ka, slog igranja se od prvega Modern Warfare ni rav- 
no dosti spremenil, kar pomeni z nekaj več globine 
obogateno brzopeto dogajanje, hitro umiranje in urno 
vnovično pojavljanje na bojišču, da je krvoločna žival 
v tebi zadovoljna. 

Veterani se bodo torej počutili kot doma in bodo pre- 
težno zadovoljni. Vsaj če so konzolaši. Tisti na PCju 
bodo namreč soočeni z dejstvom, da Modern Warfare 
2 ne pozna namenskih strežnikov in da ves multi- 
player poganja skozi svoj nalinijski IWNet. To je gruča 
serverjev po zgledu servisa Xbox Live, ki zgolj poišče- 
jo špilavce in določijo, kdo bo gostitelj. Boj zato vedno 
poteka v načinu vsak z vsakim (peer 2 peer), nadzora 
nad situacijo pa praktično ni. Po eni strani to pomeni, 
da ni več brskalnika po partijah in IWNet dejansko zna 
sam hitro najti primerne boje. A po drugi s tem frči 
skozi okno vsa prilagodljivost, ki jo PC premore glede 


IGROVJE 

0 Pokopališče letal je verjetno najbolj odprta stopnja, kar jih je kdaj videla 
serija Call of Duty. Izzivam vas, da jo poskusite prečiti po sredini. No, dajte. 


na drkalice. Med drugim ni več mogoče napraviti iger 
s prirejenimi pravili, medtem ko morajo domači LANi 
potekati skozi internetni servis tako, da soigralce po- 
vabiš k sebi s svojega seznama prijateljev na Steamu. 
Precej okorno, torej. Igralci na liniji se povrhu ne mo- 
rejo sami braniti težaških osebkov in goljufov. V si- 
stem je sicer vdelana Steamova zaščita pred goljufija- 
mi, ampak sitnobe so jo že prebile. 

Za nameček to, da en igralec streže borbo vsem dru- 
gim, pomeni podoptimalne pogoje za ostale, saj je za- 
mik praviloma višji. IW Net ga zvito skriva, toda očiten 
postane, ko vam killcam pokaže, da vas je nekdo pih- 
nil, preden ste sploh ustrelili, medtem ko ste iz svoje- 
ga zornega kota vanj spraznili polovico nabojnika. In- 
finity Ward so se hiteli zagovarjat, da so želeli olajšati 
igranje, v resnici pa so obglavili vsakršno svobodo. 
Dodatno s tem, da igra ne bo smela uzreti nobenih 
modifikacij. In še nekaj je sumljivo konzolnega: ome- 
jitev večigralskih spopadov na največ osemnajst 
igralcev na vseh sistemih, tako na PCju kot xboxu 360 
in PS3, čeprav je računalniška enica podpirala 32 lju- 
di. Ponekod to pomeni manj gneče in lepše igranje, 
drugod manjše karte z manj dogajanja. 

Očitno je, da gre za namenoma zaprt, neprilagodljiv 
izdelek, bržda še eno žrtev boja proti piratstvu in želje 
po služenju z dodatki. Iz tega logično sledi neprijeten 
občutek, da nam bodo elemente, ki so za streljanke 
na PCju standardne, prodajali kot dodatno vsebino. Že 
tako je naslov dražji, tako kot so si privoščili ob izidu 
CoD2, saj je Activision ceno namerno dvignil za okoli 
8 evrov. (Idarec so do neke mere ublažili trgovci, zato 
vsekakor preverite, kje je igro moč dobiti najugod- 
neje. Srh zbuja iskrenost založnika, ki naravnost pove, 
da s tem preizkuša, koliko smo špilavci pripravljeni 
plačati. Še bolj strašljivo pa je ob tej odlični prodaji, da 
očitno smo. Si res toliko nas želi prihodnosti, v kateri 
bodo igre skorajda enake ter za nameček še dražje, 
čeprav krajše in manj prilagodljive? 


predstavlja jesensko kolekcijo za 
specialce in teroriste. V modi so brezpilotna letala. 


spektakel brez konkurence v iz - 
vrstno vzdušje v standardno uži- 
vantska strelska akcija v novi na - 
plitkost in prežvečenost x kratka 
osiromašeno večigralstvo na PCju 


čin spec ops 
kampanja 
visoka cena oziroma cenovna politika 

metniško ime proslavljene artistke z začetka 
prejšnjega stoletja pri današnji mladini ne 
IM prižge veliko žarnic. A nizozemsko-nemška 
8? trača, rojena kot Margaretha Zelle, ima svoje 
mesto v zgodovinopisju. Ne zaradi pomanjkljivo oble- 
čenih predstav, s katerimi je burila domišljijo brez- 
števnih Parižanov in Berlinčanov, marveč zavoljo le- 
gendarne vloge dvojne vohunke v prvi svetovni vojni. 
Zveze na visokih položajih, kurtizanstvo in državljanst- 
vo nevtralne Nizozemske je pač premeteno vnovčila, 
saj naj bi v posteljah oficirjev, vojaških atašejev in ve- 
leposlanikov obeh strani, med ostalimi celo nemške- 
ga princa Vilka, izvedela in delila prenekatero vojaško 
skrivnost. Svoje, za današnje čase tjulnasto telo in in- 
formacije je tako prodajala vse do leta 1917, ko so jo 
Francozi aretirali ter jo postavili pred strelski vod. 
Kasneje je sicer prišlo do precejšnjih ugibanj, ali je bi- 
la njena služba dejansko dvolična oziroma za čigavo 
stran jih je več povlekla. Toda špekulacije so pri ta- 
kem udinjanju itak vedno prisotne. Kot stereotip vo- 


S v izmišljeno in res slabo zgodbo je vpletenih nekaj znamenitih imen 
tistega časa, denimo avtomobilistična podjetnika Louis Renault in Emil 
Jellinek ter njegova hči Mercedes, pa kemika Marie Curie in Fritz Ha- 
ber. Toda avantura bi bila štorijalno in igralno le stežka bolj zavožena. 
Vojne kot da ne bi bilo, saj ni nikjer videti niti sledu vojaščine, pa tudi 
iz Pariza v Berlin se Margareta ves čas nemoteno prevaža. 


€ Po potrebi vklopimo prikaz vročih točk. Vendar obstaja še vrsta neo- 
svetljenih skrivnosti, raznoraznih dokumentov, ki nas nagradijo s kakim 
časopisnim izrezkom in vplivajo na zaključni komentar. Dobra ideja, 
vredna posnemanja. 


hunke, ki se ji nihče ne more up- 
reti, je navdihnila številne pisate- 
lje in scenariste (najbolj znana 
filmska Mata je bila Greta Gar- 
bo), v rodnem Leeuwardnu pa 
so ji postavili celo spomenik. 
Rade volje bi pohvalil avtorje is- 
toimenske pustolovščine za trud, 
da današnji generaciji igralcev 
pokažejo košček pozabljene zgo- 
dovine. Vendar ne morem, saj 
gre za nesmiselno, neizvirno in dolgočasno avanturo z 
neizrazito pripovedjo, ki pogrne na domala vseh rav- 
neh in v ničemer ne odraža napetega, felacijskega 
življenja fatalke. Tako brezzvezne dogodivščine de- 
jansko nisem igral že lep čas. 

Igra združuje par zaslonov Pariza, Monaka, Berlina in 
kasneje Madrida, pri čemer mest nisem obiskoval so- 
sledno, marveč sem med njimi neprestano in prosto 
potoval. Parižan mi je zrihtal preobleko za rabo v Mo- 
naku, s francoskim lončkom 
sem si pomagal v Nemčiji, ger- 
manski telefon mi je prišel prav 
v Španiji in tako dalje. Tako ne- 
spoštovanje prostora je precej 
neumno in ne koristi vernosti. A 
četudi igra obravnava kraje, kot 
bi bili sosednje ulice, je gibanje 
med njimi še vedno po nepot- 
rebnem upočasnjeno s klican- 
jem taksija, peljanjem na želez- 
niško in nakupom vozovnice. V 
tistih nekaj primerih, ko sem za 
hip izgubil rdečo nit, je to po- 
menilo veliko klikanja, da sem 
znova prevetril vsa prizorišča na 
različnih koncih Evrope. Slično 
butasto je tudi, da so lokacije 
ves čas do piksla enake, dasira- 
vno je dogajanje umeščeno v 
nekaj časovnih obdobij med le- 
toma 1902 in 1917. Nadalje je 
vmesnik za pogovarjanje skraj- 
no tup. Ni mu dovolj klik na te- 
matiko, marveč zahteva prijem 
ikone in povlek na sogovornika. 
Groza, da se gredo avtorji neko 
posiljeno inovativnost, ki zgolj 
najeda. Dialogov je sicer precej, 
a so zvečine teatralno besedi- 
čenje. Občasno lahko ženska 
uporabi različne pristope, reci- 
mo zapeljevanje ali obupanost, 
a je to samo sebi namen, saj 
drugačen način ne pomeni dru- 
gačnih rezultatov. Do želenega 
cilja pripelje le ena pot in igra- 
lec poskuša toliko časa, dokler 
ne zadane prave. 

Ugank, kakršne pritičejo zvrsti, 
je komaj kaj, saj ni poudarka na 
rabi predmetov. Zvečine sem 
hodil od enega do drugega ve- 
ljaka in čvekal, vmes pa sem 


O Odrsko zviranje oziroma dotikanje not s kazalcem je edini motorični 
izziv. Ostale mini igrice so možganske narave in vse po vrsti so pre- 
skočljive. Uspešno reševanje vpliva le na zaključni komentar. 


) Ne pravim, da bi morali ubrati larryjevski pris- 
top, ampak vseeno hi se dalo potencial dosti bolje 
izkoristiti. Tako pa je Mata Hari umetna, sterilna 
predstava, kljub temu, da je podoba barvita in 
živahna. Lokacij je malo in na njih se v petnajstih 
letih ne spremeni nič! 


obiskal tudi Daimlerjevo tovarno avtomobilov in pa- 
riško kanalizacijo. Dogajanja pod pasom ni, kar je 
glede na tematiko nezaslišano, nekaj malega pa je še 
mini iger in ugank, katerih par celo čisto posrečenih. 
A te so le MEMčki na kupčku dreka. Te koščke, na 
primer klikanje po notah pri plesu, puzelsko spremi- 
njanje električnega vezja in dešifriranje sporočil, je za 
nameček moč preskočiti, kar jim niža vrednost. Smi- 
sel uspešnosti plesanja, reševanja omenjenih orehov 
in dopolnilnega raziskovanja oziroma najdenja 
kakšnih skritih dokumentov - vse troje beleži dnevnik 
- je viden v drugačnem epilogu. Po eni strani je ta za- 
misel dobra, vendar bi rad videl junaka, ki bo zavoljo 
desetih drugačnih zaključnih vrstic šel ponovno brat 
duhamorno knjigo. 

Mata Hari je kratkomalo obče neprivlačna igra, ki bolj 
kot na zaresno avanturo spominja na slabo interakti- 
vno pripoved ali nevzdušno gledališko igro s prostor- 
skimi in časovnimi nelogičnostmi ter brez kakršnekoli 
izobraževalne veljave. Nizka cena lahko prevaga mne- 
nje pri kratkosti, nikakor pa ne pri nezabavnosti. 


navleče orientalske cunje, pomiga TA 
z ritjo in od dolgčasa zaspi. | 


nemška škatla ima dobro naslovni- 

co v ideja s postranskim razisko- 

vanjem, ki vpliva na epilog, ni na- 

dolgočasnost, nesmiselnost, brezvez- 
komaj pustolovščina x govorni vmesnik 

a red dobrima dvema letoma je francoski Monte Cristo samozavestno 
AW napovedal mestogradnjo s kodnim imenom Cities Unlimited, ki naj bi 
— pometla z legendarnimi SimCityji. Potencial je bil, kajti tehnologija in 
IM znanje sta temeljila na dobro sprejeti getovščini City Life (J154, 80). 
Po drugi strani so pesimisti špekulirali, da bomo videli le kozmetično spreme- 
njeno različico tega naslova. City Lifu namreč zapriseženi zidarji očitajo pleh- 
kost in izkušnjo, ki je neprimerljiva s strogo gradbenim zadnjim SimCityjem 
izpred šestih let (J115, 82), a še vedno boljša od zgrešenega SimCity Socie- 
ties (J173, 61). Izkazalo se je, da je resnica, kot vedno, nekje vmes. Izkušnja 
je res približana vzorniku, vendar bodo zanesenjaki zvrsti povečini ostali ne- 
potešeni. Je namreč preveč lahkotna in tudi drugih napak ni malo. 
Cities XL je upravniško gradbena simulacija, kjer v vlogi super župana skrbi- 
mo za razvoj in dobrobit sodobnega mesta ter njegovih prebivalcev. Izbiramo 
med petindvajsetimi (v nalinijskem načinu petdesetimi) raznolikimi peskov- 
niki: gorovje, obala, planjave, doline, puščava. Še več jih, skupaj z drugimi 
bonbončki, obljubljajo v naknadnih razširitvenih paketkih. Resničnih terenov, 
podnalog, scenarijev in kampanj ter urejevalnika ozemelj žal ni, nemara pri- 
dejo kasneje. Pričnemo s postavljanjem najnujnejše urbanistične infrastruktu- 
re: mestna hiša, komunalno podjetje, kmetije. Nato zakoličimo prostor za bi- 
valne, industrijske in trgovske predele ter jih povežemo s cestami, saj ljudstvo 
ne mara pešačiti. Če smo vse naredili prav, se začno parcele polniti in ob 
zložnem povečevanju prebivalstva se odklepajo naprednejši elementi, kot so 
stanovanjski bloki, pisarniške stolpnice, tovarne, hoteli, igrišča, letališča, av- 
toceste ... Razumljivo je, da je umazano industrijo in hrupna pristanišča dobro 
postaviti daleč od stanovanjskih objektov, trgovine in pisarne pa blizu, da 
moteli uspevajo ob prometnih poteh in tako naprej. 
No, do približka megamesta je še daleč in da razvojna spirala nemoteno de- 
luje, je treba eno oko nenehno držati na ekonomskih kazalnikih. Nekatere 
stavbe denar in dobrine porabljajo, druge jih proizvajajo, večina oboje. Osnov- 
no blago so elektrika, voda, gorivo in smeti. Prve tri plus turistične danosti so 
odvisne od izbire zemljevida in jih je moč izkoriščati glede na najdišča. Dovolj 
so že elektrarne, vodne črpalke in naftne vrtine, tako da se nam ni treba 
ukvarjati še z daljnovodi in cevovodi. Med sekundarne dobrine uvrstimo vse 
od poljščin in tovarniških proizvodov do pisarniških storitev ter delovne sile. 
Prav žongliranje s temi potrebščinami in skrb, da nobene ne primanjkuje, je 
srčika ekonomskega uspeha ter zadovoljstva naraščajoče raje. Zmage tu ni, 
štejejo samo lastno zastavljeni cilji, kot so število prebivalstva, bogastvo, po- 
Nesorazmerja v proizvodnji in porabi lahko dodatno uravnavamo s trgova- 
njem. V solo načinu s fiktivno mega korporacijo OmniCorp s togo oderuško 
cenovno politiko, na internetu pa je to stvar klasičnega povpraševanja in po- 
nudbe. Ljudski menedžment je prav tako neka srednja rešitev. Štiri stanove 
(nekvalificiranci, kvalificiranci, šefje in elita) tlačimo v stavbe v treh različnih 
gostotah. Temu primerno je treba prilagoditi ceste. Večja gostota kajpak po- 
meni gužvo in s tem daljši potovalni čas, kar neposredno vpliva na splošno 
zadovoljstvo in profitnost. Pri načrtovanju tras si pomagamo z vektorskim pri- 
kazom prometa, kjer za vsako dobrino in prebivalca vidimo, katere poti upo- 
rablja od matičnega do ciljnega objekta. 
Cestogradnja je po pričakovanjih ena močnejših plati Cities XL. Ulice, ceste, 
avenije in autostrade lahko gradimo praktično povsod razen po zazidanih po- 
ljih. Je pa potrebne kar nekaj vaje, saj to početje ni tako enostavno. Dobro, 
ulico po ravnem že potegneš in klasičnega mrežnega tlorisa mesta ni težko 
narediti. Toda ceste je moč graditi v vse smeri in v vseh možnih krivuljah. Po- 
sledično se pojavijo škrbine med parcelami, ki se jih da elegantno in ne nujno 
poceni zapolniti z blagodejnimi parki, trgi ali čisto navadnim betonom. Zelo 
realistično so rešili težavo, kaj storiti, ko avenija ne požira več prometa. Če je 
prostor, jo razširimo, sicer pa dodamo vzporedno, manj obremenjeno obvoz- 
nico, saj bo tok vozil stekel po njej, četudi je daljša. Ali pa uvedemo eno- 
smerni promet. Filigransko postavljamo tudi mostove, viadukte v več nivojih 
in predore. Pogrešam pa krožišča in bolj zapletene oblike stikanja cest. 
Toda kot se za francoski izdelek spodobi, v Cities XL mrgoli hroščev, nedo- 
slednosti, neumnosti in podcenjevanja uporabnikove zdrave kmečke pameti. 
Informacij o posameznih stavbah je premalo. Ne vidimo, koliko ljudi živi ali de- 
la v njej, ne vemo natanko, koliko česa porabi, proizvaja in primanjkuje. Vse je 
posplošeno na semaforske kazalnike, ki le namigujejo na to, kje bi znal biti 
problem, da se neka soseska ne razvija, kot bi se morala. Zelena dobro, rdeča 
slabo in pet odtenkov vmes. Natančnejši posegi v ekonomijo so tako otež- 
kočeni. Druga resna težava je preglednost na ravni mesta. To, da kamero pri- 
bližamo in lahko zasledujemo vsako vozilo posebej ter kukamo skozi okna v 
spalnice, je šminka, ki je lepo videti na slikah, drugače pa je ne potrebujemo. 
Na drugi strani pri bolj oddaljenem pogledu ne ločiš smetišča od njive in hote- 
la od rafinerije, medtem ko resnih impozantnih zgradb praktično ni. Človek bi 
vau efekt pričakoval vsaj pri bonusnih velegradnjah, a ga ni. 

€ Zuradbe so preveč uniformirane in jih od daleč izredno težko ločiti, če ne gre rav- 
no za letališča, kilometerske mostove ali avtocestne deteljice. 


O Nedoslednosti hitro opazimo tudi pri cestnih vozilih. Kaj za vraga počnejo or- 
jaški ameriški kamioni med fičaki, miniji in smarti? In to v strogem centru mesta! 


O Monopolistični trgovec ti proda en kos dobrine za vsakih pet kupljenih. To resno 
ovira razvoj večjih mest, ko prične zmanjkovati naravnih danosti. 

Avtoceste v strogo mestno središče ne sodijo. So hrupne, priključki pa zav- 
zamejo veliko prostora. Toda čisto brez njih velemesto nima duše. 


Ni še konec. Orodje oziroma svetovalo za trasiranje 
cest in gradbenih parcel občasno meče ven čudne 
predloge (previsoki mostovi, preveč betona) in nema- 
lokrat ni mogoče graditi iz določenega kota. Ni odveč 
opozoriti, da se igra vidno upočasni pri vedno večji 
poselitvi. Kot ponavadi kaka dobrina več ne bi škodi- 
la in razvojna spirala je takisto nastavljena preozko. 
Avtoceste je denimo moč graditi šele, ko se v mestu 
naseli 500.000 duš. Še dobro, da obstaja napredni 
način, ki omogoči vse stavbe že na začetku. Tudi sicer 
pogrešam več elementov, na primer enotirne železni- 
ce, gondole, trajekte in druge oblike masovnega tran- 
sporta. Konkretnih medmestnih povezav takisto ni. In 
pa kje, naj jim pes pocitra mamo, so potresi, hurikani, 
vulkani, koncerti Fredija Milerja in druge naravne ne- 
sreče? To vse bi moralo biti noter in še veliko več, da 
bi si produkt zaslužil XL v naslovu in se enakopravno 
meril s svojim pradavnim idealom. Namečkoma je 


Dragon Age Origins 


Rogue Warrior PS3 


glasbena spremljava preveč zaspana, zvočni učinki 
pa nikakršni, tako da je oboje bolje izklopiti. 

Še ena silna zamera ne leti na samo igro, ampak na 
bedasto razpečevalsko politiko založnika. Po dolgo- 
trajni namestitvi špila ni moč zagnati niti v samostoj- 
nem načinu, če ga prej po zapletenem postopku ne 
registriramo na uradni spletni strani. Še huje: ob vsa- 
kem zagonu zahteva spletno prijavo in po potrebi na- 
loži zadnji obliž, ki lahko meri več sto mega, brez po- 
vezave na internet pa javi milijavžent opozoril, preden 
te spusti naprej! Da je mera polna, vsemrežno igranje 
na planetih s po 10.000 mesti in dostop do naknadno 
izdanih bonbočkov deluje le sedem dni, nakar je treba 
odšteti 8 evrov na mesec ali 16 za tri. Poleg tega od- 
pade glasovno komuniciranje z drugimi nalinijci. 

Pa vendar sem vesel prve prave mestogradnje po ze- 
looo dolgem času in upam na plaz, ki bi jih naklel še 
več. Cities XL ima dosti kiksov in prilagali bi mu lah- 


Sims 3 X-mas CE 


uGODNO PC UGODNO pS3 
Football Manager 2010 35,90€ WIl EAS Active More Workouts 59,00€ Batman Arkham Asylum 
Sims 3: World Adventures 27,00€ X360 CoD: Modern Warfare 2 57,00€ UFC Undisputed 
Need for Speed: Shift 39,90€ PS2 Cars Race O Rama 32,00€ CoD: Modern Warfare 2 
CSI: Dedly Intent 27,00€ NDS Need for Speed: Nitro 37,00€ Fifa 10 


Bližnji pogledi sicer pustijo lep estetski vtis in so kot nalašč za hvaljenje po 
Fejsbuku. Za kaj drugega pa niso preveč uporabni. Poleg tega zašvicajo grafo. 


ko tubo vazelina, ki bi jo človek uporabil, ko bi plače- 
val in podaljševal naročnino. Ni pa ga moč razglasiti 
za razočaranje. Ljubitelji zvrsti naj le preizkusijo de- 
mo, ki zna reč prikupiti tudi komu, ki se tega žanra še 
ni lotil. 


Yohan Jankovič podpiše odlok, s katerim pre- 

pove vstop psom in Francozom v svoje mesto. 

( j cest v vmesnik v grafika v ekono- 
mija brez številk x premajhna raz- 


nolikost in informativnost objektov x neprijazni 
namestitev in nalinijskost x odiranje po kosih x 


prava mestogradnja v mreženje 


Monte Cristo 


Računalniške igre - Playstation 2 - Playstation 3 - Xbox 360 
Nintendo DS - Nintendo WIl - Zapisljivi mediji - PSP 
Mobi igre - Različna roba, povezana z igrami 


MOBI IGRE poki 


GAME P5267 na 3333 


59,00€ 
32,00€ 
57,00€ 
50,98€ 


GAME P5273 

"Pogoji uporabe Mobazar: Uporabniki predplačniške telefonije, preverite stanje na vašem računu. Omogočite prejemanje wap povezav in GPRS/UMTS prenos podatkov. Poslan SMS je zaračunan po ceniku operaterja (Mobitel, Simobil, 


Debitel), cena povratnega sms-a je 2,49 EUR (Mobitel, Debitel) in 2,50 EUR (Simobil). Z uporabo se strinjate s splošnimi pogoji na www. 


inet/mobazar, Mobazar je naročniška storitev in uporabnikom prinaša največ 5 sporočil na mesec z 


;smscity. 
wap povezavo do galerije, iz katere si lahko naložijo neomejeno število mobilnih vsebin. Cena sporočila je 2,49 EUR (Mobitel, Debitel) in 2,50 FUR (Simobil). V vse cene je vštet DDV. Od pogodbe, ki je shranjena na sedežu podjetja, je možno 
odstopiti kadarkoli. Odjava: GAME STOP na 3333. Reklamacije: 02 46 14 595, reklamacijee'smscity.net. Ponudnik: ThreeAnts KobanaCo. d.n.o., Zg. Bistrica 22, 2310 Slov. Bistrica. 

itous Space Battlešk 

besedo gratuitous, kar se izgovori približno kot 
'gretuitus' in ne kot morebiti 'gretišes', se ver- 
jetno še niste srečali, saj je malce preobskurna 
za splošno angleščino. Pomeni nesmiselno, 
brez razloga. In kakšni vsemirski spopadi nimajo po- 
mena? Po mnenju znanega neodvisnega razvijalca 
Cliffa Harrisa, čigar Democracy 2 in Kudos: Rock Le- 
gend smo obravnavali v članku Strupi v majhnih 
flaškah (Joker 178, id na stranki 4832), so taki bolj ali 
manj vsi. Cliffski je prepričan, da so spektakularna 
udarjanja orjaških plovil že sama po sebi dovolj upra- 
vičena in da za odvijanje ne potrebujejo dodatnih ra- 
zlogov. Se povsem strinjam! 
Zajebantski naslov nasploh dobro poda smisel izdel- 
ka. Samosvoja vsemirska strategija, v kateri se brez 


Sa UZAVO 

'balasta', kot sta zgodba ali razlaga ozadja, vneto raz- 
suvajo štiri življenjske oblike, v središče postavlja ep- 
ske spopade flot. Saj veste, tiste sladke prizore turbo- 
laserske in proton-torpedovske karnaže, zaradi kate- 
rih gledamo Star Trek, Battlestar Galactico ter Star 
Wars. "Beži pred histeričnimi emo-giki, ki v našteto 
bolščijo zaradi filozofskega smisla in mila." Le da v 
GSB ti niso češnja na torti, marveč se odvijajo, kakor 
dolgo te je volja. 

Igranje je težko ukalupiti. Po eni strani gre za upravi- 
teljsko menedžerščino, saj je tvoja prva naloga kot 
poveljnik izbranega ljudstva sestaviti floto. Za to imaš 
v vsakem od enajstih scenarijev na voljo omejeno ko- 
ličino denarja in pilotov. Oboje porabljaš za dodajanje 
ladij treh velikostnih razredov. Najmanjši so lovci, ki 


zi sil zana ena V o P 


ustrezajo enosedim mušicam tipa x-wing. Frigate so 
vmesna postojanka s precej široko uporabnostjo, 
dočim kolose v GSBjevi črnini predstavljajo križarke. 

Tvorjenje flote je osebna izkušnja, saj je treba lupine 
ladij najprej napolniti z orožji in moduli. Ta del se nav- 
dihuje pri urejevalnikih v Mechwarriorjih, Armored 
Corih in EVE Online. Že lovci vsebujejo tri do štiri me- 
sta za podsisteme, dočim jih križarke sprejmejo kakih 
dvajset. Uporabne opreme je obilo, od različnih poka- 
lic in raketolučev prek ščitov in oklepnih plošč do mo- 
torjev, generatorjev, prostorov za posadko, sistemov 
za prikrivanje, samopopravljalnikov, hangarjev za lov- 
ce ... Kombinacij je ogromno in neko lupino lahko 
opremiš kot artilerijsko platformo za boj na daleč, hit- 
rega in dobro oklepljenega težaka za mikastenje iz 

6 Na slikah GSB ne izgleda slabo, toda dogajanje je treba videti v živo. Za mo-  /% Začetna razpostavitev plovil igra veliko vlogo. Poskusite v prvo linijo posta- 


dele ladij je poskrbel priznani oblikovalec, Cliff pa se je potrudil z lepimi učinki. 


BATTLESHIPS FOREVER 


GSB ima poleg tistih zares očitnih vzornikov, torej 
Vojne zvezd in Star Treka, tudi manj znan vir nav- 
diha. Gre za neodvisnico Battleships Forever, ki je 
zastonj na voljo na Wyrdsym.com. Spilčič na prvi 
pogled deluje zanikrno, saj te preprosta vektorska 
podoba in privzete smešno preproste ladjice ne 
navdajo z navdušenjem. Enako velja za bazične 
misije, ki zadostujejo kvečjemu za par uric (pod)- 

povprečnega klanja. V nos gre takisto slaba opti- 
miziranost, kajti videzu navkljub se igra ob večjem 
številu ladij zatika tudi na zmogljivejših procesor- 
jih. A pod neuglednim površjem se skriva nekaj 
mnogo zanimivejšega — biser, ki ga ne bi smel 
spregledati noben navdušenec nad znanstveno 
fantastiko. Igralni del Battleships Forever je na- 
mreč šele demo za zmogljivi urejevalnik vesoljskih 
ladij, s katerim lahko ustvariš praktično karkoli. 
Postopek ne bo pogodu vsem, kajti komplicirano 
legasto grajenje iz drobnih sestavnih delov terja 
volovsko potrpežljivost in ure, če ne dneve časa. A 
tisti, ki od malega stremite k poklicu vesoljskega 
inženirja, boste v nebesih. 

Po uradnih forumih sodeč takih ni malo. Okoli 
Battleships Forever se je spletla zajetna skupnost, 
ki ne paca samo ladij, temveč celotne nove gradni- 
ke, zvoke, grafike, učinke ... V temu namenjenem 
oddelku najdete več kot dva tisoč tem s proizvodi, 
ki izdirajo oko, dočim uradno odlagališče za ladje 
vsebuje še nekajkrat več izdelkov! Ze res, da vsa 
plovila niso vrhunska, toda če nič drugega, poglej- 
te forumsko nit 'Holy Ship! — Gallery of Best 
Ships' in videli boste, da se mnogih stvaritev ne bi 


viti oklepljene ladje in zadaj križarke s težkimi bljuvali plazme. 


sramovali resni špili, niti filmi in risanke. 
Dejavnosti BFjeve skupnosti pa s tem še ni konec. 
Ljudje svoj prosti čas žrtvujejo za kovanje komple- 
tnih civilizacij s samosvojimi plovili, ozadnih zgodb 
zanje, organizacijo turnirjev za nova plovila ... Naj- 
lepši dokaz, česa je zmožen rulj, ko ga posedeš v 
pravi peskovnik. In vse to bogastvo vsebine je na 
voljo zastonj ter takoj. Le snameš kratko izvršilno 
datoteko, obiščeš forum, preneseš želeno in že si- 
muliraš epske spopade. Preizkusite! 


giji 

6 Vsako ljudstvo ima svojo posebnost. Uporabniki (levo) stavijo na hitrost in 
žarkovna orožja, imperij (desno) na ščite in žarkovna orožja. 


bližine, podporno ladjo za obrambo flote pred lovci ali 
nekaj četrtega. Dizajniranje karjol je že našlo številne 
privržence, saj te globoki sistem statistik in medseboj- 
nega vpliva komponent mimogrede zaposli za ure. 
Vmesni korak pred spopadom je določanje obnašanja 
ladij. Temu je namenjen urejevalnik dejanj, v katerem 
posameznikom in skupinam plovil dodeljuješ splošne 
ukaze. Nastaviti je moč optimalno razdaljo, s katere 
ladja obstreljuje cilje, prioriteto slednjih (križarke s 
počasnimi orožji se pač ne obnesejo pri klatenju lov- 
cev) in naprednejša obnašanja, kot so sledenje, ščite- 
nje, nagnjenost k osredotočanju na sveže ali poškodo- 
vane nasprotnike ... 

Čemu je ta urejevalnik tako zmogljiv, spoznaš, ko ve- 
soljski drek zadene ventilator. V bitkah si namreč le 
opazovalec, ki razen pohitrevanja časa ne more izdati 
enega samega ukaza! Po eni strani je to dobro, saj se 
lahko tako osredotočiš na briljantno izvedbo z meša- 
nico podrobnih dvodimenzionalnih modelov in vzbur- 
ljivih učinkov. Prosto približevanje pogleda z miškinim 
koleščkom omogoča velikansko povečavo, pri kateri 
je zrtje v zadetke torpedov, eksplozije in odpadajoče 
dele lupin skoraj poetično. Po drugi strani pa sem 
pričakoval vsaj ročno premikanje in določanje ciljev. 
Saj ne pravim, da GSB potrebuje z dejavnim premo- 
rom podprti ročni nadzor vsakega modula, kot na pri- 
mer v Nexus: Jupiter Incident (J137, 87). A več kot 
enkrat so me pri opazovanju dogajanja zasrbeli prsti 
vsaj za kakim preprostim ukazom. Morebiti zato, ker v 
igrah nismo vajeni vloge pasivnega spremljevalca, še 
bolj pa, ker dejanja umetne pameti niso vedno opti- 


MEL . 


malna, čeprav jih lahko še tako natančno določiš. 
Poleg veličastnih spopadov GSBju daje smisel čast. S 
čim manjšo in čim cenejšo floto ti uspe poraziti zada- 
ni scenarij, tem več časti dobiš. Porabljaš jo za odkle- 
panje dodatnih modulov, lupin in ras. Materiala ni ma- 
lo in za doboditev vsega je treba sleherno misijo opra- 
viti na vseh treh težavnostnih stopnjah, ki določajo se- 
stavo in sposobnost nasprotne flote. Pri tem pa na po- 
vršje splava najresnejša zamera: nedomiselne naloge. 
Scenariji niso nič drugega kot skupki vnaprej sestav- 
ljenih sovražnih flot, ki se jih lotevaš v danih pogojih. 
Malenkostna variacija slednjih in 'anomalije', denimo 
nedelovanje ščitov, niso dovolj za občutek raznoliko- 
sti. Želel bi si bolj dinamičnih odprav s skriptanimi do- 
godki, na primer z uletavanjem sovražnih okrepitev ali 
tretje flote. Občutek tlake za čast sicer ublaži eksperi- 
mentiranje s sveže pridobljenimi moduli. Toda zamera 
ostaja. 

In ko po kakih sedmih urah opraviš z linearno kampa- 
njo brez zgodbe? Pride na vrsto merjenje proti nalinij- 
ski skupnosti. Svojo floto v okviru določenega scena- 
rija je namreč moč ponuditi v obliki izziva, nakar si jo 
lahko z neta sname in se proti njej preizkusi kdorkoli. 
Izzive je moč ocenjevati, na voljo so statistike o us- 
pešnih in neuspešnih poskusih. Ideja se je izkazala za 
uspešno, kajti mesec po izidu je na voljo na tisoče iz- 
zivov, forumska srenja pa je že organizirala prvi javni 
turnir. Kaj bi šele bilo, če bi igra vsebovala preprost 
urejevalnik skriptanih dogodkov! 

Ker izzivi sami po sebi niso dovolj za resnično dol- 
goživost, je Cliffski igro naredil nadvse prijazno modi- 

60 Na tem zaslonu boste preždeli nemalo časa, saj je ključ do opravljanja sce- 
narijev eksperimentiranje z ladjami in opremo. 


ficiranju. Konfiguracijske datoteke so odprte, dočim 
špil omogoča uvažanje lastnih modelov ladij in orožij. 
Tako je že na voljo flota iz Star Wars, v delu je projekt 
za prenos ladij iz EVE Online, nastalo je neuradno pe- 
to ljudstvo ... Harris na forumih plodno sodeluje z mo- 
derji in jim pomaga, zato ne dvomim, da bodo Gratui- 
tous Space Battles čez čas premogli skupnost, ki se 
bo po dejavnosti kosala s tisto iz zastonjskega Battles- 
hips Forever. 

Je torej našteto vredno iskanih 19 evrov v digitalni di- 
stribuciji na Positech.co.uk ali na Steamu (trgovinske 
verzije na ploščku ni)? Po moje gotovo, če predano 
ljubite nesmiselne vesoljske bitke. V svojem resda oz- 
kem okviru je GSB najboljše, kar je na voljo, Cliffova 
dejavnost in komunikativnost pa dajeta upe na svetlo 
prihodnost. 


Luni vlažnih oči zre v prečiščeno, epsko, 
eksplozivno vesoljsko karnažo. Ahhhh, 


blaženost! 

84 podoba . globok sistem op- 
remljanja ladij < odprtost za 

modifikacije < nalinijski modus, ki šteje v 

nedomiselne naloge < ozek okvir < 


izvirna zamisel . odlična 


Positech Games 


0 cliffski je manj kot mesec po izidu igre že izdal prvi plačljivi dodatek s pe-  % Orožja še niso povsem uravnovešena, kajti roji raket so kljub obrambnim 


tim ljudstvom, Plemenom. Naj le nadaljuje s takim tempom. 


sistemom najmočnejši. A pri balansiranju sodeluje celotna skupnost ... 

| Dave Mina 


O Tole je duh Dirta 2: MTVjevsko vzdušje, nabijajoča muzika in adrenalinci 
Ken Block, Travis Pastrana in Dave Mitra v glavnih vlogah. Zabavno nekaj 
časa, a groza za vsakogar, ki se spomni Colina 2.0. 


TIME Otl040 


Be. d Me ii 

Grafika je solidna, a ne prelomna, saj bolj kot na podrobnostih dela na bri- 
sanju ostrine (bluranju). Gre za nadgrajen pogon iz Dirta 1 in Grida, ki je pri- 
lagojen konzolam. Podpora DirectXu 11, o kateri je veliko govora, doda bolj 
naravne zastave, lepše sence in nekaj svetlobnih odbojev. Opazno z lupo. 


akole je s temle Dirtom 2. Razen forda MK2 in 
RS200 ter lokomotive metro 6R4 nima čisto 
nobenih legendarnih avtov, ki so jih vsebovali 
stari deli, recimo audija S1, lancie S4, stratos in 
integrale, fičota ter podobnih. Ne le to, niti večine ak- 
tualnih dirkalnikov iz prvenstva WRC ne vsebuje, saj 
sta vključeni le impreza in micka v nekaj izvedenkah. 
Preostanek so nedomiselni mitsubishi eclipse, pontiac 
solstice, BMW Z4, nissan 350Z in unikatni dirkalnik 
colin R4 ter nekaj terenskih štirikolesnikov tipa hum- 
mer H3 in VW tuareg. Aja, in oni buggyji z Baje. Na- 
dalje tale igra ne premore asfaltnih etap. Nekaj ces- 
tnih odsekov na posameznih hitrostnih preizkušnjah 
sicer je, a praviloma rijemo po makadamu, saj tudi 
blata in snega ni. Takenako ni dežja. Ni Švedske, ni 
Korzike, ni Grčije in ni Pikes Peaka. Ni gorskih dirk in 
ni paralelnih superbrzincev. In nenazadnje ni popra- 
vljanja avta. Zakaj to naštevam? |, zato, ker je vse te 
elemente serija že imela, v sedmi izdaji pa so zagrizli 
prah. Pri čemer ne gre za cepidlačno količinsko ner- 
ganje, marveč za manko kakovostne vsebine, kajti 
človek se vpraša, kaj Dirt 2 potemtakem sploh ima. 
Osrednja novost oziroma tematika je gonja po sta- 
dionskih pistah z vzdušjem šova X Games. To trkanje 
s kupom nasprotnikov kljub zabavnosti seveda ne 
odtehta pogrešanih sestavin. Zlasti ne ob dejstvu, da 
je reli, kakršnega poznamo, precej zanemarjen. Toda 
avtorji so prepričani, da bo igralcem sedla spremem- 
ba iz WRC-pristopa v bolj MTVjevsko-skejterske vo- 
de. V ta namen so za promotorja najeli adrenalinca 
Kena Blocka, ki ga bolj kot po uspehih v reliju pozna- 

upa na lancio in Monte Carlo, dobi 
pa velebitsko avanturo s hula-deklico na armaturi. 


začetna relijaška zabavnost 


skoraj nič starega 

€ Kljub vsesplošni lahkotnosti ima Dirt 2 podrobnost, ki je doslej nisem videl. 
Kot v resničnem reliju štartamo v kratkih presledkih in lahko z dobro vožnjo 
dohitimo in prehitimo tekmovalce. Umetna pamet je malodane neobstoječa. 


Hrvati so presrečni, da so notri velebitska avantura, novigradski izazov in 
obalna jurnjava. Nič ni narobe s temi etapami, le več poudarka na pravem re- 
liju bi želel. Torej daljše, raznolikejše brzince, popravljanje in tako naprej. Ne 
pa, da me nagrajujejo z nalepkami in neumnostmi, ki visijo z ogledala. 


mo po youtubovskih spektakularnostih z imprezo ter 
po najdaljšem skoku z avtom v oddaji Stunt Junikes. 
Na žalost špilu niso priložili nobenega njegovega vi- 
dea, četudi so ga dodobra ponucali in z njim domala 
zasičili ozračje. Zreš njegov fris, poslušaš njegove ko- 
mentarje in imaš vselej v vidnem polju vsaj tri zasta- 
vice od njegove tovarne superg DC Shoes. To ne gre 
vkup z naslovom. Igra naj bi bila posvečena preminu- 
lemu Colinu, ki je bil vendarle resen dirkač, ne kas- 
kaderski burkač. 

Primerno lahkotna je celotna vsebina. Lastnosti avto- 
mobilov in nastavitveni parametri so prikazani s črti- 
cami ter poškodbe so privzeto le navidezne. Četudi 
vklopimo tazaresne, ki povzročijo, da avto bežno za- 
naša ali da izgublja moč, se med dirkami samodejno 
odpravijo. Itak so cestne vragolije v slogu prevračanja 
in trkanja ob objekte nagrajevane z dodatnimi iz- 
kušnjami, za katere nato dobivamo nove avtomobil- 
ske kožice, zvoke hup in okraske za na armaturo. Po- 
vrhu je mogoče ob nesreči čas prevrteti nekaj sekund 
nazaj. Vožnja seveda sledi takemu pristopu, zato sem 
volan kmalu pospravil, saj se je tipkovnica izkazala za 
najboljše nadzorno sredstvo. Vozni model je arkadno- 
sti navzlic drugače v redu, odziven in hiter ter terja ne- 
kaj pazljivosti, saj je okolica posejana z drevesi in ska- 
lami. Le skozi zelo ostre ovinke imajo dirkalniki ne- 
kam čolnarsko vztrajnost. Poskakujoči terenci so po 
pričakovanjih precej mimo. 

Državnih prvenstev, kakrkšne smo poznali v zgodnjih 
Colinih, ni. Dogodki, ki jih odklepamo z dobrimi, a ne 
nujno zmagovalnimi uvrstitvami, so praviloma sestav- 

| Tanner Foust 


2 Ken Bock 
3 Febokivon Joker 


4 Kim Woon oe 


(A)! Tanner Foust 


Poškodbe so najprej, ko je pleh le rahlo zvit, videti v redu, kasneje pa je 
avto kot pohojena piksna, pri čemer je dozdevno vse iz istega materiala. Kaz- 
ni za zaletavanje seveda ni ne v enoigralstvu, ne na liniji. Pobalinstvo je celo 
odobravano, saj na tak način dobivamo male nagrade. 


ljeni iz ene, dveh ali treh precej kratkih prog. Lokacij 
je resda veliko, od ZDA in Kitajske prek Londona in 
Tokia do Maroka in Hrvaške. Toda znotraj posamezne 
dežele ni veliko razgibanosti in deli se ponavljajo. Ne 
pravim, da je dirkanje bedno in sprva me je pritegnilo. 
Konec koncev relija ni bilo poldrugo leto. Igra spočet- 
ka celo namigne na bolj osebni pristop, saj so meniji 
luštno predstavljeni s prvoosebnim sprehajanjem po 
avtodomu in dvorišču, dirkači nas med dirko ogovar- 
jajo in postajajo naši prijatelji ... Ampak hitro se izka- 
že, da vso toplino užiješ v prve pol ure, saj na tem špil 
ne gradi, čeprav bi lahko. Vesel pa sem, da so od 
predhodnika popravili večigralstvo, ki je zdaj omogo- 
čeno v vseh disciplinah in pričakovano vzdušno, zlas- 
ti v arenah. Obstajajo seveda spletne lestvice in rekor- 


P ma 
NDH 


de vidimo tudi v enoigralskem šofiranju. Prav tako so 
ponovno vdelali duhca in sovoznikova navodila. Tako 
predrkavanje elementov, kakršnega pozna tudi NFS, 
je tipično za Colinovo klobaso. Enkrat nekaj je, potem 
ni, nato spet je ... 

Je moral angleški razvijalec in založnik v težnji po sa- 
mostojnosti, ki jo ohranja le dobičkanosnost, res za- 
peljati Colina na cesto masovnega turizma? Sta višja 
zahtevnost in količkaj resen pristop postala butični 
komponenti, ki se ne izplačata? Modern Warfare 2 ne- 
mara res kaže na to, a hkrati trditev izpodbijata Forza 
in Gran Turismo, ki sta nezajebantski in obenem naj- 
bolje prodajani dirkačini. Menim, da poteze Codema- 
sterjev ne škodijo le blagovni znamki, marveč zaradi 
tega izgublja celotno igričarstvo. Groza me je čitanja 

ZA USE FORMATE 


IA UOLJO OD 2. OKTOBRA 


Čeprav so meniji domiselni, so črtične predstavitve dirkalnikov in mehan- 
karije obupne. Bedasto je to, da pred dirko ne vidiš, kakšna steza sploh je. 
Ampak saj je vseeno. Razen par asfaltnih zaplat je itak povsod šodr, padavin 
pa ni. Poleg tega zmagovanje ni odvisno od avta, marveč od spretnosti. 


spletnih opisov in forumov, ki Dirtu 2 priznavajo nad- 
moč. Kje že? Poskusil sem se celo pretvarjati, da 
drgnem nek vaški relikros brez težnje po resnejši iz- 
kušnji, toda zabava se je v primerjavi s Shiftom kljub 
temu izkazala za kratkoročnejšo. 

Vratolomništvo z integralko po italijanskih cestah v 
Colinu 2.0, pa tiščanje peugeota 405 T16 navkreber v 
prvem Dirtu sta mi recimo najlepša spomina iz serije, 
ki ju ne bosta zameglila ne poskakovanje s tovornjač- 
kom po istrskih brezpotjih, ne lučkasto prerivanje po 
špagetasti trasi dvorane v Los Angelesu. Kar je priča- 
kovano, saj sem evropski razumnik z volanom in ne 
Amerikanec z joypadom, ki je sposoben ohraniti kon- 
centracijo le za eno minuto in ki ni še nikoli slišal za 
Citroen. 


PRODUCT 

IGROVJE 


hitechapel ni posebej omikan del Londona, 

čeprav leži na sredi mesta, le lučaj od zna- 

menitega Towerja in pripadajočega mostu. 

Današnje ulice bolj pritičejo ciganski tržnici, 
kar gre na rovaš dejstva, da je več kot polovica prebi- 
valcev iz Bangladeša. A v devetnajstem stoletju ni bilo 
nič bolje. Tam so najprej našli zatočišče revni po- 
deželci, potem nič bolj premožni Irci in Židje. Naj- 
močnejša gospodarska panoga te tipične 'dickensov- 
ske' četrti je bilo prodajanje ljubezni in neapeljske bo- 
lezni. To je kraj naredilo kot nalašč za psihopatskega 
cipomrzneža, ki je prijateljicam noči leta 1888 ana- 
tomsko rezal vratove, paral vampe in odstranjeval 
drob. Londonski mesar, fantomski klavec, doktor 
smrt in whitechapelsko rezilo je bilo nekaj izrazov, s 
katerimi je morilca označilo tedanje časopisje. Na 
kraju je prevladal vzdevek Jack Razparač, s katerim 
se je dozdevni storilec podpisal v pismu tiskovni 
agenciji. A kakor so se krvavi umori hitro začeli, so se 
tudi končali. Osumljenih in pridržanih je bilo nič koli- 
ko čudakov in pridaničov, vendar primer ni bil nikoli 
razrešen in vse odtlej buri duhove. 


€ Podobe ne morem oklicati za slabo, a bi vzdušju dopri- 
nesla boljša megla in temačnost ter več vernejše svinjari- 
je. Možno je preklapljati v tretjo osebo, kar je neuporabno. 


Kar ni uspelo Scotland Yardu, bi zagotovo slavnemu 
detektivu tistega časa, Sherlocku Holmesu. Nenavad- 
no, da pisatelj Conan Doyle svojega junaka ni nikoli 
zoperstavil Razparaču in so to storili šele kasnejši nav- 
dušenski pisci. Na zamisel, ki se ne naslanja na no- 
beno od teh fanovskih knjig, je prišel tudi irsko-ukra- 
jinski studio Frogwares, ki se je specializiral za viktori- 
janske avanture, zlasti sherlockovščine. Tokratna je 
sestavljena okoli zaresnih faktov, torej peterice razpa- 
ranih pocestnic s pravimi imeni, ranami in kraji smrti 
ter ostalimi podrobnostmi iz policijskih dosjejev. 

Megla zakotnih londonskih ulic in krvava trupla Hol- 
mesu pritičejo bolj od prejšnjega umetniškega lova na 
zmikavta Arsena Lupina in morbidne predpredhodni- 
ce s cthulhujevsko tematiko. Ali naj te to, najstniš- 
kega ljubitelja detektivk tipa Naočnik 6 Očalnik ter 
Emil in detektivi, ne zapelje. Špil ni barvita in dina- 
mična predstava, marveč v podobi, načinu in izkušnji 
ostaja zvest poreklu. To pomeni veliko prečitavanja 
dokumentov in knjig, spraševanja, primoranega skle- 
panja ter reševanja puzel, hkrati pa tudi ostale dose- 
danje 'samosvojskosti'. Med slednjimi je največja ta, 
da - kakor se čudno sliši - pravzaprav nismo Sher- 
lock. Igralec ima namreč občutek, da velikemu misle- 
cu pomaga le motorično, dočim le-ta itak vse ve vna- 
prej, od tega, koliko koščkov dokaznega materiala 


moramo najti na določenem mestu, do končnih iz- 
sledkov. Redno nas usmerja, kam naprej, svojemu 
zvestemu pomagaču Watsonu ob vsaki priliki razlaga 
rezultate svojih možganskih enačb ter pripoveduje in 
razpleta štorijo. Je pa res, da za razliko od prejšnjih 
delov ne teži več s pikselnim prečesavanjem zaslo- 
nov, da bi našli še osmo kocino, za katero je samo de- 
tektiv vedel, da obstaja. Še vedno je treba najti vse 
detajle, ampak lokacije so majhne, vmesnik pa osvet- 
li vse vroče točke. 

Dobršen del igranja, posebej v prvi polovici, tvori po- 
stopanje po Whitechaplu, obiskovanje krajev umorov 
ter izpraševanje policajev, cip, zdravnika, čevljarja, 
mesarja in tako dalje. Mehanika dialogov je docela 
osnovna, izziva tu ni in ob slovesu Sherlock često sam 
pove, katera bo naslednja postaja. Kombiniranja 
predmetov je nekaj malega, bolj za popestritev, saj so 
najdbe in rešitve praviloma na istem kraju. Več je 
ugank v slogu odpiranja mnogoterih ključavnic in 
dešifriranja - nekatere rešimo z logiko, druge z oko- 
liškimi namigi. Resda so ti orehi po tradiciji avtorjev 
umetni, a obenem ne najedajo. Najbolj edinstven se- 
stavni del pa je izdelava dognanj. Za vsak 
umor sestavimo miselni vzorec iz odkritij, pri 
čemer moramo sami izbrati pravilne sklepe iz 
ponujenih možnosti. Takenako iščemo moti- 
ve, delamo rekonstrukcije primerov, rišemo 
časovnice, analiziramo osumljence, testira- 
mo rezila in še bi lahko našteval. Ti prijemi 
so zastavljeni domiselno in raznoliko ter 
predvsem značilno sherlockovsko, saj jih 
spremljajo pronicljive veleumove razlage. 
Slično, a dosti bolj skromno izpeljanko take- 
ga podajanja izluščkov je imel že Silver Ear- 
ring, dočim je prejšnji del zagnojil z nepo- 
srečenim vtipkavanjem natančne besede. 
Kakopak se moramo za uspešnost potruditi, 
saj kompromisov, neobveznih delov ali več 
rešitev ni. Nekatera vprašanja je moč rešiti s 
poskušanjem, veliko pa jih zahteva podatke 
iz razgovorov, izjav, zapiskov in pisem, kar je 
proti koncu zaradi obilice čtiva precej naporno. 

Tole seveda ni pustolovščina za vsakogar. Sherlock je 
že v osnovi siv, pust lik, dočim okoliš in zaplet vzdušja 
ne naredita nič bolj barvitega. A ravno to in detektivo- 
ve svojevrstne metode, njegova presenetljiva raz- 
mišljanja ter dialogi z Watsonom ustvarijo pristno 
doylovsko ozračje. To bo prepoznal in čislal vsakdo, 
ki je prebiral njegove knjižne prigode. Za nameček 
moram posebej pohvaliti izviren, inteligenten razplet. 
Skratka, gre za najboljšo igro v seriji, čeprav ostaja 
občutek, da smo preveč vodeni in da Holmes vsesko- 
zi ve več od igralca. 


se potika po umazanem predelu 
Londona. Mraz je in ljudje nosijo kape ter šale. A 
eden ima na glavi maternico, okrog vratu pa čreva. 


taprav Sherlock v vseh ozirih v dob- 

ro zamišljeno sklepanje v hvale 

vreden konec v za ozek krog igral- 
cev s linearnost, enorešljivost in omejenost 
občutek, da je igralec le Sherlockov asistent 

€ Nizanje dokazov in delanje izsledkov je lep prikaz 
znamenitega Sherlockovega dekuktivnega sklepa- 
nja. Zanimivo izvedeno, zahteva pa pozornost. 


€ Tele prašičje glave, na katerih dvojec testira, s 
kakšnim nožem operira Jack, so najbolj krvav pri- 
zor. Trupel namreč ne vidimo, le silhuete. 


1 did the covnilng of 
names for our elib members, 
kehich ia as folinan: 
Mr. Balh is 403 (Ba 2, Alef Land 
Thav 400). Mr. Hammer is 
336 (Hel 5, Alef 1, Mos 40, Men $0, 
in 20, und Brhh - 200) 
Sinerrely our, 
P.S. Please, tell Mr. Morel, tat 
rovi his mese is spelled sa 
2EDID. he ir 346. 


€ Kot je za razvijalca že tradicija, je vsak sef svo- 
jevrstna uganka. Po seriji Sherlockov in eni Draku- 
li jim še ni zmanjkalo zanimivih idej. 


€ Višek sklepanja in mozganja je izdelava robota 
osumljenca na podlagi izjav očividcev. Sherlock 
pomaga in razlaga, še vedno pa je zajebano. 

Veliko zabave! 
Veliko pogovorov! 


Posebna praznična ponudba: izberi svoj Mobi in govori, kolikor hočeš. Prazniki so vedno 
zabavni in polni doživetij. Deli svoje prigode s prijatelji, pri tem pa naj te ne skrbi stanje na 
Mobiračunu. S storitvijo Povej vse se ti namreč pogovori zaračunavajo na klic in ne več na 
minuto. Preprosto pošlješ POVEJVSE na 1918 in že lahko klepetaš s katerimkoli od 
1.300.000 uporabnikov Mobitelovega omrežja in plačaš le neverjetnih 27 centov na klic. 


LG Nokia 
KG376 Lynx 2330 classic 
€ € 


Sony Ericsson 
W205 
€ 


Moj Mobi. Moj svet. WWW.MOBITEL.SI 


Zaradi zaščite varnosti uporabnika in nemotenega delovanja omrežja, je dolžina klica omejena na 110 minut. Storitev Povej vse velja za vse klice, ki jih Mobiuporabniki z vključeno storitvijo opravijo v Mobitelovem omrežju 
(Mobitel GSM/UMTS, Debitel ter IZI mobil). Vklop in izklop storitve sta brezplačna; zaračuna se le poslani SMS. Storitev Povej vse lahko vključite enkrat znotraj 30-dnevnega obdobja. Če ste storitev že vključili in izključili ter 
od spremembe še ni minilo 30 dni, ponovni vklop storitve ni možen. Za izklop storitve pošljite SMS s ključno besedo POVEJVSE IZKLOP na 1918 in samodejno se vklopi osnovna tarifa. Storitev se izključuje s paketoma Mobi 
Pogovori in Mobi SMS. Cene vključujejo DDV. Ponudba velja do odprodaje zalog. Družba Mobitel si pridržuje pravico do spremembe cen in pogojev. Slike so simbolične. Več na www.mobitel.si 


otem ko nas je navdušil Time 
Gentlemen, Please! (J194, 89), 
je iz neodvisne scene skočil še 
en pustolovski presežek. Ka- 
kor TGP tudi Machinarium ne dela 
velikih korakov v neznano, a se hk- 
rati ne zadovolji s pogretim. Češki 
Amanita Design je klasično premi- 
so nadgradil z izdelanim slogom, 
mnogo domišljije in predvsem 
občutka za detajle. Posebnost je 
tudi ta, da je ves špil narejen v 
Flashu. Platforma v avanturah ni 
prav pogosta, jo pa redno videva- 
mo v priložnostnih igrah. Čehi jo 
uporabljajo zaradi dobrega posoja- 
nja animaciji, ki je eden ključnih vi- 
dikov njihovih izdelkov. O slednjih, 
med katerimi prednjačita znana Sa- 
morosta, berite v okvirčku. 
Machinarium je njihov prvi velik projekt in za njegov razvoj 
so porabili tri leta. Zamislili so si futuristično, steampun- 
kovsko družbo robotov in te postavili v vlogo enega od njih. 
Kovinsko bitje v pogledu od strani najdeš na smetišču in 
mu najprej pomagaš, da se sestavi. Potem vzameta pot 
pod noge v mesto Machinarium, iz katerega so ga izgnali 
tolovaji. Ti so županu oprali možgane in ugrabili robotkovo 
ljubo, tvoja konzervica pa mora zmešnjavo urediti. Zanimi- 
vo je, da v igri ni nobenega besedila. Govor nadomeščajo 
oblački z risbami, iz katerih se da zlahka razumeti, za kaj 
gre. Za črtanje dialogov so se Mušničarji 


OSTALE DROBTINICE 


Machinarium ne bi mogel tako izstopati, če se Ne 
ji ne bi prej več let kalili na manjših projektih. lj 4 
li so prgišče flashevskih igričk, ki so kot čudovi 

te, kratke risanke. Vse so 


| 9 izkušnjo poglobi; da-je robotek sposo- u 
ben raztegovati trup. Iz ptičje ali žabje per- 
spektive se mu razkrijejo nove možnosti. 


(amanita po latinsko pomeni mušnico) odločili 
zaradi nespretnosti pri pisanju in zaradi želje, da 
toka ne bi prekinjal dolgovezen tekst. Obenem 
je špil s tem elegantno zaobšel jezikovne prepre- 
Čeprav besedila ni, so uganke večinoma intuiti- 
vne. Plehmuzikantom vračaš izgubljene inštru- 
mente, pomagaš omaganemu medvedku, kli- 
češ k maši, igraš pet v vrsto, bežiš iz kehe, loviš 
izgubljenega psička in se ukvarjaš z mesojedka- 


klikanje prinaša nepri- 


mi. Verjetno najbolj posrečena 
naloga vključuje ptičona, ki 
čepi na kablu in oponaša tvo- 
je gibe. Pri tem težavnostna 
krivulja lepo raste. Sprva so 
kraji omejeni na en zaslon, 
recimo deponijo, čuvajnico 
in rudnik. Ko rešiš področ- 
|. no zanko, odkleneš prehod 
naprej. Z napredovanjem 
se ne pojavljajo le dodatne 
lokacije, ampak nastajajo 
nove povezave in odnosi 
med že obstoječimi. Doga- 
janje se postopoma razširi 
na širšo okolico, s čimer se 
seveda veča izziv. Predme- 
tov ni veliko in robot jih ne 
daje v žep, ampak široko 
odpre čeljusti in jih kar po- 
goltne. Premišljeno je, da jih 
kasneje na raznovrstne načine izgublja, tako da ni želodček 
nikdar prenapolnjen. Nekatere reči kombiniraš v inventarju, 
veliko več pa je interakcije z zanimivimi elementi okolice. 
V zvezi z izzivom je treba izpostaviti izvrstni pomagalni sistem, 
saj česa takega še nismo videli. Bržda gre za prvo kažipotje, 
ki te med vodenjem ne oropa izkušnje in dobrega občutka. 
Načrtovano je v dveh stopnjah. Za začetek namig v oblačku 
nakaže okvirno idejo prizorišča. V večini primerov je to do- 
volj, da ti kolesje v glavi steče v pravo smer. Če se um bre- 
zupno zaskoči, pa priskoči težkokategorni pomagalnik v sli- 
kah. Vsako prizorišče ima svojega. Preden 
prodreš vanj, se moraš prebiti skozi rundo 
preproste streljanke, kjer kot naboje blju- 


ča lo u re odzive. Po- 
tovanje v neznano tra- 
ja petnajst minut, ki sl 
jih gotovo za dolgo za- 
pomniš. Dve leti kasneje 
je sledilo nadaljevanje na 


grafično in slogovno nad- 
močne, z odlično glasbo 
ter brezmejnim šar- 
mom. Najbolj znan 
projekt je Samorost, 
ki vam v ušesih ver- 
jetno znano odzva- 
nja. Mušničin ustano- 
to avanturico leta 2003 iz- 
ke naloge na praški Akade- 
kturo in oblikovanje. V 


vitelj Jakub Dvorsky je 
delal v okviru diplomS 


miji za umetnost, arhite 
čudaško, a obenem privi 
in risbic je postavil vesoljskega palčk Ja 
pajkicah, ki mora preprečiti trk svojega Ppld 


netiča z drugim nebesnim telesom. Ma 
v zaslon in pri tem rešuje po- 
šča se navdihujejo pri 


tuje iz zaslona V zaSi0! 
etične uganke. Prizori 


lačno zmes fotografij 
ička v belih 


Mali po- 


gozdnih tleh, pri lišajih in tujskostih, da je 


občutek res nenavaden. 


Poleg scenografije 


so prizoriš a interaktivne ig ače, Saj 


podobno vižo. Tu je stri- 

ček reševal svojega pSIC- 

ka, ki so ga ugrabili Ne- 
zemljani. Polna verzija dvojke sta- 
ne 5 evrov in traja kako uro. 
Poleg Samorostov je nastalo še 
nekaj iger po naročilu za Nike, 
glasbeno skupino The Polyphonic 
Spree in televizijsko postajo BBC. 


Me) Vse sO zbrane na Amanitade- 


sign.com in vam bodo V zameno 
za nekaj minut vašega časa dale 
nepozabno izkušnjo. 


JO včasih je zaslon razdeljen na več manjši 


om 


podprizorišč-A 


rivajo se postopoma, ko kosci zgodbe padajo na mesto. 4 


vajoč ključek ploveš mimo 
ovir in sovragov. Če kam but- 
neš, je treba od začetka. Si- 
stem je nalašč kar strog, da 
deluje kot preizkus potrplje- 
nja in daje občutek, da si v 
rešitev uganke vseeno nekaj 
vložil. Ko priletiš do konca in 
se zarineš v ključavnico, se 
odklene knjiga s prelepo izri- 
sanimi navodili. Zamislili so 
si jih kot stripovske okvirčke, 
ki te postopoma vodijo skozi 
uganko. 

Vključeni so tudi recepti za vse 
logične puzle, ki jih je precej. 
Posejane so širom univerzuma 
in znane mehanike kombinirajo z 
lastnimi posebnostmi. Namesto 
vlakov po tirnicah premikaš koral- 
de, v dvigalu nadstropje izbiraš s pove- 
zovanjem lučk, tu sta obvezno premikanje 

ploščic in deaktiviranje bombe. Posebna pesem so 
trije igralni avtomati, ki jih moraš pred špilanjem 
spraviti pokonci. Na njih nabijaš Space Invaderje in 
še kaj. Nekateri izzivi vključujejo določene mišje gi- 
be, spet pri tretjih je treba loviti časovna okna. Kaka 
od ugank zna preseči znosno raven zapletenosti, 
čeprav takih črev, kot je ubadanje s prdečimi krava- 
mi v Samorostu 2, tu ni. Pomaga pa, da je mogoče 
položaj kadarkoli shraniti v eno od šestih mest. 
Prizorišč je okrog trideset, vsa so ročno izrisana in 
prekipevajo od podrobnosti. Čehi svoje animacijske 
čarovnije uganjajo s tehniko kolaža oziroma izrezan- 
ke, tako kot je recimo narejen South Park. Toda Mac- 
hinarium pri animacijah ne ubira bližnjic, temveč je v 
gibanje prelit vsak najmanjši migljaj. Naokrog le- 


€ Med raziskovanjem)se! nogo- 
krat prikažejo sekundarne Konzo 


i 


, 


IH C Junaček nima imena. Med razvojem so ga klicali 
MM Joset, po pisatelju Capku, ki je izumil besedo robot. 


pi 


stribucija poteka izključno 
skozi spletne portale, kot 
so Steam, Gamersgate in 
Direct2Drive. Ker ti špil 
podari okrog osem prvo- 
vrstnih ur, je 15 evrov več 
kot poštena cena. 
Napake so drobne in tok 
te izjemne igrorisanke ko- 
maj zmotijo. Še največ 
nelagodja vzbujajo neka- 
tere posebnosti nadzora. 
Čeprav je nadzor preiz- 
kušenega tipa 'pokaži in 
klikni', zaradi narave po- 
gona hoče nekaj privaja- 
nja. Desni mišji klik ni kori- 
sten, saj prikliče drobovje 


!odrezanosti od svet 


tajo ptiči in mušice, zibajo se gondole, voda teče in 
ob vsem ti srce igra kot malokod. Še več: če robot- 
ka pustiš pri miru, motovili, se prestopa, zeha ali 
projicira oblačkaste spomine iz srečnih dni s svojim 
dekletom. Čudovite podobe niso spregledali na le- 
tošnjem Festivalu neodvisnih iger v San Franciscu, 
kjer je izdelek prejel nagrado za grafično odličnost. 
Ob tem pa ne začara le oči, ampak se v podzavest 
zadre tudi zaradi zvočne oprave. Vzdušje bi izgubilo 
dosti ostrine, če ga ne bi nenehno gradila, mesila in 
poustvarjala kraljevska glasba. Zložil jo je Tomaš 
'Floex' Dvorak in je zbrana na lastnem soundtracku, 
ki ga dobiš skupaj z igro. Žal ne na ploščku, saj di- 


večino mehanskih ugank. Tu"vo-:g 


diš plavajočo cisterno z'gorivom. | 


flashevskega menija. Ker ni 
dvoklika za bliskovito preha- 
janje, zna biti hoja dolgove- 
zna. Ob tem je interakcija mo- 
goča le s predmeti, ki so v nepo- 
sredni bližini roboteja. Podobno nerod- 
no je rokovanje s predmeti iz inventarja. Ko 
jih ne potrebuješ več, jih moraš zaradi odsotnosti desnega klika 
filigransko vleči nazaj v skladišče. No, igra je drugače stabilna 
in spolirana, za nekaj manjših kolcarij pa so že izdali popravke. 
Tudi to je znak pozornosti avtorjev in Machinariuma se že od 
prve minute držita slovanska tršatost ter toplina. Ko ti zleze pod 
kožo, je občutek zelo soroden tistemu ob gledanju čeških in 
poljskih risank, kot je Medvedek Uhec. Na misel pride tudi 
mehkoba Wall-Eja, saj zgodba teče s podobno milino. Marsika- 
teri prizor je kljub kovinkotom tako življenjski in pretresljiv, da 
zazebe. Česa takega v igrah, zlasti zaspanih avanturah da- 
našnjika, res ni veliko. Za slog in kovanje vzdušja si Machina- 
rium zasluži vsa priznanja, enako za občuteno nadgradnjo. Kot 
poslastica za čute, um in dušo se je že vpisal med klasike. 


Navi si naolji 
sklepe in zategne vijake. Na- 
to gre v svet iskat srce, da ji v 
prsih ne bo tako prazno donelo. 


razorožujoča igrorisanka v 

galanten sistem pomoči v 

več domiselnih prijemov v 
neobičajnosti pri nadzoru x 


Amanita Design  natlačenka 195 


€ Prav-neverjetno je, kako spo- 
|, ročilnesso lahko sličice. Ko streš to- 
le zanko, imaš kar malce slabo vest. 


gps 


YY zi i 


IGROVJE 


h, Konamijeve preživetvene grozljivke. Igral 

eno, igral vse. Kako ironično torej, da sta se 

taisti založnik in čezlužniški razvijalec Zombie 

pri izbiranju fiktivne podlage za svoj umotvor 
odločila ravno za holivudsko franšizo Saw, ki prav ta- 
ko boleha za ponavljitisom. Igričarska Žaga je po za- 
nimivosti nedvomno bliže prvemu kot zadnjim films- 
kim poskusom, ampak ... 


ANTDOTE (ED) 
TOxNOED 


Posebne zagonetke, s katerimi se srečamo v zadnji fazi reševa- 
nja vsakega od šestih centralnih likov, so povečini zadovoljujoče. 


ronwarolji 


D Postranskosti, kot sta lovljenje ravnotežja in tempirano izmika- 
nje teptalnim policam, so zanimive prvič, nakar postanejo rutina. 


Če se še spomnite prvenca, nemara veste, da je bil 
eden od glavnih likov, s katerimi se je tamkaj poigra- 
val zmešani morilec Jigsaw, temnopolti detektiv Da- 
vid Tapp. Igra predpostavi, da je policaj, ki je obse- 
den z iskanjem resnične identitete zamaskiranega 
kriminalca, preživel strel v pljuča s konca enke, na- 
kar se je, čil in zdrav, vnovič znašel v njegovih krem- 
pljih. Tu v njegove hlače vstopimo mi, špil pa zgodbo 
nadaljuje po preizkušenem vzorcu iz serije. S tem, da 
so avtorji za kraj dogajancije tokrat izbrali za žanr do- 
kaj klišejsko zapuščeno umobolnico. Skratka, na nas 
je, da se na poti k razkrinkanju hudodelca pomerimo 
v seriji ugankarskih izzivov, ki nam jih norec vsesko- 
zi narekuje skozi namensko postavljene televizorje in 
zvočne trakove. Obenem na ta način gotove smrti re- 
šimo šesterico grešnih osebkov, ki so tako ali dru- 
gače povezani z našo preteklostjo. 


Na tem mestu velja takoj po- 
udariti, da Saw d gejm ni e-st- 
rašljivka v najbolj osnovnem 
pomenu izraza, saj se bolj kot na 
klasične bu!-trenutke zanaša na 
srhljivo vzdušje. To izvira tako iz 
scenarskih zapletov in kronično 
zatemnjenega okolja kot iz mno- 
štva krvošpricnih, grafično ek- 
splicitnih krepotov. Naših in tu- 
jih. Pošasti in prikazni med tret- 
jeosebnim igranjem ne sreča- 
mo, le poblaznele nesrečnike, ki 
nam vsake toliko skočijo pred 
kovinsko palico, žebljast kij, lut- 
kino roko, molotovko ali pokali- 
co, kar vse najdemo med luta- 
njem po okoliših. Da so tepež- 
karstvo, ki ga je na velikem zas- 
lonu le za okus, 
vnesli na silo, postane očitno vsakič, 
ko boj opravimo tako, da brzinsko 
udrihamo po edinem knofu za mlate- 
nje. Mehanika je izvedena tako bo- 
leče primitivno, da o zmagovalcu 
spopadov običajno odloča kar to, kdo 
bo prvi zadel nasprotnika. Če smo to 
mi, tekmec itak ni dovolj hiter, da bi v 
kratkem intervalu med udarci reagi- 
ral, zato urno crkne. Hujše pa je, da 
velja tudi obratno - razen ko se nam 
bolj kot ne izjemoma uspe oddaljiti v 
kak kot in od tam organizirati nov ju- 
riš. Kaka hororščina neki, komedija 
in pol! 

Ampak v redu, bojevanje je v manjši- 
ni, saj smo večino časa zaposleni z 
nalogami, ki nam jih zadaja lutkasti 
izprijenec. Vanje je na srečo šlo opa- 
zno več pazljivega načrtovanja kot v 
borbo. Pustolovstvo okvirno resda se- 
stoji iz standardnega iskanja ključev 
in odpiranja vrat, ki vodijo do novih 
delov norišnice, ter nabiranja ključnih 
predmetov (varovalke, zdravilni na- 
pitki ...) iz naokoli ležečih omar in 
predalnikov. Samo po sebi tovrstno 
udejstvovanje ni baš sezuvalno. Ven- 
dar se pošteno okrepi v navezi z ne- 
brojem ugankarsko-logičnih mini 
igric, s katerimi smo se, odštevši 
ostale strašljivke, nazadnje pogosto 
srečevali v Bioshocku. V eni je treba 
v električnih omaricah pravilno usme- 
riti vezje, da ste- 
če tok in zasve- 
tijo vse diode. V drugi moramo s 
premeščanjem vijugastih delč- 
kov cevi zložiti neprekinjeno 
vez. Spet v tretji na desko pola- 
gamo kovinska kolesca različ- 
nih velikosti, da se zobniki veriž- 
no zavrtijo. Nemara se čuje pre- 
prosto, a še zdaleč ni. Spočetka 
že, ko pa v igro stopi kruta što- 
parica z vsemi žavbami nama- 
zanega Jigsawa in se kompleks- 
nost špilčkov eksponentno po- 
veča, nam zaprede trda. Puzle 
se po vsakem neuspehu in po- 
sledični krvodajalski akciji rese- 
tirajo oziroma naključno predru- 
gačijo, za nameček pa moramo 


ENNINGS FOSTER 


Buaranc 


SHUTOOWN 
MAKE YOUA WAY TO THE BOLER ROOM 


You can now redroct the steam, but take care; actions thatalow you to pass may also allow others to escapo 


D Železni ovratnik na naši personi je še eno od prisilnih orodij Žagice. 
Do izraza pride zlasti takrat, ko nam zavoljo neposredne bližine ostalih 
enako opremljenih zblojencev preti krvava eksplozija betice. 


na panični poti k njim (tik, tak, TIK, TAK ... BUUUM!) 
paziti še vsaj na hinavsko postavljene eksplozivne 
vrvice, sabotirana vrata in razbito steklo, ki nam po- 
reže stopala. Jajks! 

No, glavni problem je, da je to vse, kar nam Saw po- 
nudi v svojih sedmih, za motorične in logične debile 
kvečjemu devetih uricah, ki nas ločijo od dvojca tra- 
gičnih koncev. Naslov z všečnim vzdušjem, ki mu bo- 
trujejo vrhunsko posneti monologi Žagarja (glasilke 
mu je tako kot v filmih posodil ozkofrisni Tobin Bell), 
mučeniška pornografija, dobro tempirano odvijanje 
klobčiča in prepletanje osebnih zgodb nastopajočih, 
po eni strani nemalo vleče. Po vseh ostalih pa ... Četu- 
di spregledamo dokaj porazno predstavitev z zastare- 
lo grafiko in lenim dizajnom okolice ter gnilobno te- 
pežkanje, ostane dejstvo, da je čisto vsaka od pol du- 
cata sekcij, ki ustrezajo 'rešenim' sotrpnikom, izdela- 
na po istem kopitu. Sem pa tja se odkrižamo kanalje 
ali dveh, sicer pa v nespremenjenem ritmu odpiramo 
omarice in desetkrat, stokrat, tistočkrat vrtimo vezja 
in povezujemo pipice. Dokler se vse skupaj ne prične 
tako ponavljati, da ... Da se spomnimo, zakaj se nas 
je pri filmski seriji večina ustavila pri drugem filmu. 
Tale igrarska nadaljevanja bržkone ne bo dočakala. 


si z rdečo šminko namaže lica in se na 
triciklu zapelje novim torturam naproti. 


filmsko vzdušje 


' uganke v odli- 
čen govor v porazno mikastenje > 
hudo se ponavlja x podoba 


Zombie / Konami 


D Bojevanje je povsem brez patosa. Globine ni, ob igranju na višji 
težavnostni stopnji pa naletimo na več kot preveč zdravilnih sredstev. 

SiOL Začetek je poseben paket, namenjen 


nd vsem, ki še nimajo interneta. Vsebuje: 


e Akcijsko mesečno naročnino — tri mesece 15 € na 
mesec, kar je samo 0,50 €"" na dan. 


e Ugodno strokovno izobraževanje na domu - dve 
na— uri za 9 €''". 


MED e Prenosni računalnik HP Compag 610 T5870, 

vključno z miško, z operacijskim sistemom 
WINDOWS VISTA HOME PREMIUM SLO 

nn z možnostjo nadgradnje na WINDOWS 7 in Office 
2007 Ready (60-dnevna preizkusna verzija), skupaj za 

p UNO > su nja 26 € na mesec na 24 mesečnih obrokov." 

Pocukaj za rokav svoje stare starše, starše ali prijatelje in jih pripelji na e Darilo za vse nove naročnike: toplo presenečenje 

SiOL Začetek. Njim tako zagotoviš dostop do dragocenih informacij, za hladne dni. 

kuharskih receptov in vseh ostalih zanimivosti; skupaj pa lahko odnesete 

domov še najzabavnejšo konzolo Nintendo Wii po izjemni ceni 49 €". 


"| Ponudba velja od 16. 11. 2009 do 31. 1. 2010 ob sklenitvi novega naročniškega razmerja na SiOL internet ali paket, ki vsebuje SiOL internet, ter ob vezavi 
za 24 mesecev. Priporočena maloprodajna cena izdelka je 199 EUR. Naročeni izdelek bodo naročniki prejeli po pošti na dom. Količine so omejene. 
"Akcijska ponudba SiOL Začetek velja do vključno 31. 12. 2009. Akcijska naročnina 15 EUR na mesec za prve tri mesece (oziroma 0,50 EUR na dan 
za prve tri mesece) velja za vse nove naročnike na SIOL internet, ki bodo naročniško razmerje sklenili do vključno 31. 12. 2009. Ponudba velja samo S I O L 
v primeru naročila storitve SiOL internet z osnovno hitrostjo (1 Mbit/s na xDSL, 20 Mbit/s na optiki in 512 kbit/s na EMX ) brez SiOL telefonije in brez 
SiOL televizije in velja le za nove naročnike storitev SiOL. Ponudba ne velja za pravne osebe in samostojne podjetnike, ki so davčni zavezanci. 
"" Akcijska ponudba dveh ur izobraževanja o internetu za 9 EUR velja za vse, ki se bodo do vključno 31, 12. 2009 naročili na SiOL internet ali na paket, 
ki vsebuje SiOL internet. 
"""" Ponudba velja do 31. 12, 2009 ob sklenitvi novega naročniškega razmerja za storitve SiOL. Prenosnik bodo naročniki prejeli po pošti na dom. 
Plačilo je na 24 obrokov preko računa za storitve Telekoma Slovenije. Količine so omejene. 


080 8000 5 
www.siol.net ; Vesolje veselja 


Za napake v tisku ne odgovarjamo. Pridržujemo si pravico do sprememb. Slike so simbolične. 


IGROVJE 


Shattered Hd 


išina. Vztrajnost me nese skozi mrzlo črnino ve- 
solja. Vse, kar slišim, je lastno dihanje, čutim le 
nemo utripanje daljne bitke. Zaslon na čeladi 
mi sporoči, da se v obleko spet vračajo funkci- 
je. Elektromagnetni pulz, ki mi je onesposobil elektro- 
niko, torej ni bil premočan. Vključi se simulacija zvoka 
in nenadoma okoli mene zagrmi. Sotrpini divje kričijo 
po mikrofonu, da potrebujejo okrepitve, vsepovsod 
streljanje in eksplozije. Stisnem puško in hitro odletim 
na pomoč. 
Tako je vzdušje v Shattered Horizon, debitantskem iz- 
delku podjetja Futuremark, drugače znanem po pro- 
gramu za testiranje grafičnih kartic 3DMark. Prvo- 
osebna, izključno večigralska streljačina (botov in 
puščavništva ni) najprvo pade v oči zato, ker se v njej 
dajejo astronavti. Zgodbovno ozadje je sledeče: štiri- 
deset let v prihodnosti človeštvo intenzivno rudari pod 
površjem Lune, zato pride do eksplozije, ki naš satelit 
skorajda raztrga na pol. Zemljina gravitacija milijarde 
ton lebdečih skal potegne k sebi in na nočnem nebu 
se ustvari lok. Planet je tako odrezan od Lune, vlade 
sveta pa ustanovijo skupino vesoljcev ter znanstveni- 
kov, ki naj aretira vsega krive rudarje. Slednji se ne 
dajo in vname se boj. 
V špilu zgoraj in spodaj ne obstajata, zatorej se nered- 
ko pripeti, da vam sovrag v fris prileti obrnjen z glavo 
navzdol (relativno gledano). To na začetku zmede, a 
se hitro privadiš. Naprej in nazaj nas poganjajo raket- 
ni potisniki v nahrbtniku. Ker v vesolju ni upora, nas 
inercija vleče naprej, dokler ne začnemo tiščati gum- 
ba za nasprotno smer. Ko smo dovolj blizu kakšne po- 
vršine, se lahko nanjo zalepimo z nogami navzdol. Ta- 
ko moremo s stropa narediti zasedo ali se učinkovite- 
je postaviti v kritje. Najbrž najbolj vzdušna mehanika 
je tihi tek, kjer se skoraj vsa elektronika in potisniki v 
skafandru izklopijo. Namen tega je, da nas sovražni 
radarji ne zaznajo, kar pomeni, da nismo označeni na 
njihovem prikaznem zaslonu. Toda isto velja za nas, 
kar drastično poveča možnost, da nas preluknja kak 
zaveznik oziroma mi njega. Ker so potisniki na mini- 
mumu, nas streljanje tedaj rine nazaj, obenem pa smo 
praktično gluhi. V vesolju zvoka pač ni in za nas ga 
zaradi orientacije simulira elektronika v obleki. 
Orožje je sicer le eno, a ima več funkcij. Primarno de- 
luje kot jurišna puška, katere občutek ob streljanju je 
neverjeten. Krepelo je zadovoljivo glasno in ritne kot 


Gotovo se sprašujete, kaj nam v špilu sploh preprečuje odlet v brezmejno 
vesolje. To so mjkedmolgocih ki nas greti V sito. 


mula, naboji pa trgajo 
skafandre, luknjajo re- 
zervoarje in sekajo cevi 
za dotok kisika. Strel v 
glavo seveda pomeni ta- 
kojšnjo smrt. Če nasp- 
rotna ekipa najeda z raz- 
dalje, lahko pušketino 
uporabite kot ostrostrel- 
ko. V tem primeru en 
strel požre deset nabo- 
jev, a je temu primerno 
močan. No, med lebde- 
njem je natančno strel- 
janje na ta način nemo- 
goče in za učinkovitost 
se je treba nekam ma- 
gnetno utaboriti. V upo- 
rabi imamo tudi izstre- 
ljevalnik treh različnih 
granat. Prva je dimna 
bomba, ki je uporabna 
tako za napad kot ob- 
rambo. Ko zaplavamo v 
beli oblak, izginemo z 
radarja in si tako prido- 
bimo nekaj dragocene- 
ga časa ob osvajanju 
kontrolne točke. Druga 
vrsta granate je EMP, ki 
začasno onemogoči teh- 
nikalije v obleki, kar og- 
luši in deloma paralizira 
lastnika suknje. Tretja je 
klasična eksplozivna z 
močnim odrivnim sun- 
kom, kar pri ničelni gravitaciji pomeni raztur na kva- 
drat, še posebej v kombinaciji z EMPjevko, ki nasprot- 

nike najprej omehča. 
Načini so skopirani iz drugih večigralskih iger in so 
posledično dokaj neizvirni. Prvi in na strežnikih najpo- 
gostejši je način battle, ki je manjša variacija na temo 
conduesta iz serije Battlefield. Dve ekipi s po šestnaj- 
stimi igralci, kar je več kot spodobno število, se borita 
za fiksno število kontrolnih točk. Ko ena osvoji vse, je 
tekme konec. V modusu assault eno moštvo brani 
točke, ki jih drugo osva- 
ja v zapovedanem vrst- 
nem redu. Tretji način, 
skirmish, je preimeno- 
jp van timski deathmatch. 
s) Vsekakor sem pogrešal 
V. — naprednejše prijeme, kjer 
bi lahko morda upravlja- 
| liz vozili, nasprotnikom 
kradli zabojnike z gori- 
vom in skušali popraviti 
vesoljski čolnič. Izbor 
stopenj je zaenkrat skro- 
men, saj obsega le štiri 
o preveč podobne si 
- Jokacijč""Te zajemajo ve- 

Z igranjem napredujemo po činih, od zelenca prek Bird do elitneža 
Všečno je, da se-z vsakim činom zamenja kožica lika. 


Število strežnikov bi bilo sicer lahko malo večje. A vseeno zlahka najdeš 
takega s solidnim.pingom in zadostnim številom igralcev. 


zdrobljene Lune in še najzanimivejši kraj, Mednarodno 
vesoljsko postajo, ki jo gradijo tudi v resnici. Grafika 
je zelo lepa, med drugim zato, ker se ne ubada s pod- 
poro DirectX 9 in Oken XP, temveč zahteva kartico, 
združljivo z DX1O, in Visto ali Windows 7. 

Shattered Horizon je zabaven, očesu všečen izdelek, 
ki z izvirno mehaniko igranja in zvestobo fizikalnim 
zakonom piha novega vetra v dokaj utrujeni prvoo- 
sebni žanr. Kazita pa ga manko vsebine in načinov. 
No, slednje se zna spremeniti z dodatno vsebino, saj 
so razvijalci projektu zapisani in ga krpajo ter že do- 
dajajo novosti, kot je podpora namenskim strežni- 
kom. Poleg tega na Steamu (fizične inačice na plošč- 
ku ni) velja ne pretiranih 20 evrov. Če ste kdaj sanja- 
rili, da bi kot astronavt lebdeli po vesolju, bi vam igra 
tako utegnila biti zanimiva. In če bi radi prašili še riti, 
z njo res ne morete zgrešiti. Pa še rima se. 


se v skafandru sprašuje, kam bo vse 
šlo, ko mehur ne bo več zdržal. 


izvirnost zvestoba fiziki  en- 
kratno vzdušje  uživantska upo- 
malo stopenj že vi- 
nikakršnega enoigralstva 


raba orožij 


deni načini igranja 


Futuremark Games Studio / Valve 


ravljična strategija King's Bounty (J183, 76), 
navdihnjena s tematiko in priljubljenostjo 
Močnomagičnih herojstev, je bil posrečen iz- 
delek. Resda je očitno spominjal na omenjeno 
serijo, bojevalni del pa je bil praktično enak, vendar je 
bil obenem dovolj prevetren, da smo ga ljubitelji te 
podzvrsti radostno zaigrali. Mehanika raziskovanja 
barvite fantazijske pokrajine, napredovanja lika, no- 
vačenja stoterih nenavadnih bitij in razgibanega boje- 
vanja enostavno vlečejo že petnajstletje. Konec kon- 
cev je bil HoMM ravno zato tako priljubljen, ponavlja- 
nju in podobnosti navzlic. Dasiravno je King's Bounty 
ohranil poteznost le v vojevanju, vandranje pa je bilo 
zaradi enega samega junaka in odsotnosti osvajalnih 
sovražnikov zvezno, ga to ni naredilo nič manj zasvo- 
jujočega. Celo še bolj, saj ni bil narejen iz kampanj in 
misij, marveč je bilo vse ena velika avantura, ki je za 
vogalom vedno ponujala nekaj novega - bodisi boj, 
bodisi prehod, bodisi opravljen kvest. 
Prepričani smo bili torej, da bodo vladivostoški razvi- 
jalci Katuari v drugo naredili igro še boljšo, saj je bilo 
mnogo prostora za nadgradnje in dodatne vsebine. 
Toda uslišani nismo bili, zakajti Armored Princess je 
veliko razočaranje. Ker izdelek ni dodatek, marveč sa- 
mostojen 'sekvel dobro sprejetega izvirnika', kot se 
sam označuje, mu bodem temu primerno sodil. 
Kot reče podnaslov, igramo princesko, ki po trinajstih 
otokih s samosvojimi tematikami išče izginulega vite- 
za iz prejšnjega poglavja. Eno ostrvo je gusarsko, dru- 
go škratovsko, tretje britofovsko, četrto vilinsko in ta- 
ko naprej. Na vsakem nas čaka hrpa nalog in zemlje- 
vid za naslednji otok, ki ga ponavadi čuva ravno toli- 
ko zajeban stražar, da se moramo za premik na novo 
ozemlje dodobra izvežbati in opremiti. Na kratki rok 
zadeva tradicionalno vleče. V bajtah nabiramo naloge 
ter kupujemo viteze in kače in grifine in gusarje in be- 
holderje in medvede in podobno, nakar se spopade- 
mo z blodečimi skupki podobnih kreatur. Bojno polje 
je šestkotniška šahovnica, na katerem najprej postro- 
jimo svoje sile, nakar se izmenjevaje bijemo z zoper- 
stavljeno soldatesko. Bojevalna taktika je bistvo igre, 
saj je treba vedeti, kdaj in kako se premakniti, koga in 
kako udariti. Večina bitij poleg navadnega napada ob- 
vlada še kakšne lastne finte, od zdravljenja do priklica 
pomagačev. Za nameček lahko v vsaki potezi proži- 
mo take in onake uroke ter na pomoč prikličemo udo- 
mačenega zmajčka, ki nadomešča bese od prejšnjič. 
Beštija se skozi igro kali in sčasoma zaobvlada devet 
zvečine napadalnih prijemov. Pomočnik je čisto sim- 
patičen in zelo uporaben, a pod črto gre pač za le še 


"šaha. odri 

<rokim naborom sej 
in taktik. Kul bi bil 
že samo, če bi v nači-. 
nu za dva ponuilida 
del. Glede na količi- 
no bojev je logična 
časna do pogosta re 
ba samodejnega od-' 
vijanja, ki ga lahko 8 
vedno prekinemo -s AS 
svojimi ukazi. Azata- MW. 
di dolgih;.podrobnih € z 
animacij slehernega DY 
dejanja in čarovnije peč 
nse trajajo tudi 


ie 
deset 


eset minut. Nova 


smrekomor 2009 o e 


eno malho mogočnih coprnij. Ko je bitke konec, dobi- 
mo cekin in izkušnje. Slednje junakinji dvigujejo na- 
pad in obrambo, prav tako skozi tri razvojna drevesa 
pridobiva veščine, ki so preoblečeni izgovori za šte- 
vilčnejšo armado, zajetnejšo čarovniško knjigo, večjo 
količino mane in tako dalje. In tu je velik kup vsesort- 
ne opreme, ki takisto dviguje določene lastnosti. Nič 
novega za poznavalce tega žanra, skratka. 

Na žalost slednji stavek drži še preveč dobesedno. 
Kraljična v oklepu namreč vsebuje ništrc novosti in 
natanko toliko popravkov predhodnikovih minusov. 
Kamere še vedno ni mogoče bolj oddaljiti, jo pa lahko 
približamo do ušesnega masla. Beležka ne vsebuje 
natančnih lokacij nalogodajalcev, kar bi bilo nujno 
glede na število fehtarjev in prostranost dežele. Ob- 
staja samodejni boj, ne pa tudi njega hitra razrešitev, 
kar pomeni, da moramo gledati pet in več potez, kako 
se ducat bitij prestopa in pretepa z zelo počasnimi 
animacijami. In nenazadnje, še vedno ni večigralstva, 
ki bi bilo v takem špilu zanimivo in zabavno. Nadalje 
bi si želel kake orenk novosti, denimo junaka, ki bi se 
udeleževal boja (se kdo spomni petnajst let starega 
Master of Magica?). Pa inteligentnih nasprotnih voj- 
skovodij, kakršnekolih ugank, ki bi bile povsem iz- 


vedjo uslugo in: 
kmalu ti gap eprosto- 


vedljive in umestne, misijske strukture ter obleganja 
gradov, kakršna je vseboval HoMM. 

Toda najhujše šele pride. Armored Princess se prek- 
malu izkaže za obupno slabšo izkušnjo od lanske izda- 
je. Na kratko rečeno je igra dolgočasna, razvlečena 
kot kurja čreva, neumna in prilično zaguljena, zaradi 
česar je namenjena le poznavalcem King's Bountyja. 
A ti bodo, kot rečeno, našli le že videnosti, z okoliši 
vred. Bojevanja v tri dni, ki mori duha in zapravlja čas, 
je dosti preveč in na neki točki se celo zgodi, da 
pričnemo kasirati manj denarja, kot znašajo vojne iz- 
gube, kar dodatno upočasni napredovanje. Da gre v 
nič še več minut tvojega življenja, poskrbi sistem na- 
borništva. Novi rekruti so resda na vsakem koraku, a 
za najboljše oziroma natanko določene enote za do- 
polnitev vrst moraš često potovati na drug otok in 
iskati pravo bajto, kar traja. Mar bi storili tako, da je 
na vsakem ozemlju nekaj krajev, kjer je moč nabaviti 
vse, kar tematiki pritiče, ne da vsak krošnjar ponuja 
malo mešano. Kvestov je takenako preveč, so nedo- 
miselni, predvsem pa je besedila ob njih toliko, da ga 
ni heroja, ki bi se mu ga ljubilo čitati. 

Pri vseh teh minusih, nenavdihnjenosti in neprenovlje- 
nosti se pokaže tisto, kar smo v predhodniku zavoljo 
svežine ipak tolerirali: skopost v primerjavi s Heroji. V 
slednjih smo imeli različne like z različnimi vojskami 
in pristopi ter posledično več kampanj, razdeljenih na 
poglavja. Zidali smo gradove, osvajali postojanke in 
imeli nasprotne kralje, ki so nad nas neprestano pošil- 
jali svoje generale. Ter si merili moči in magije v več- 
igralstvu! 40 evrov, kolikor hočejo za tale špil v digi- 
talni distribuciji, je nateg brez primere. Sam sem prav 
jezen zaradi vseh neprespanih noči in službo šprica- 
jočih dni, ki sem jih vrgel stran 1 na ta račun. Saj vleče, 


vas barvita podoba ne začara! 


Jahajoč po cesti z zmajem na vrvi si 
požvižgava novo vižo: »Se vrača hudič, ašni to 
problem, špiljje zanič, to vam povem.« 
——————OOUUOOOODV 

Izberite: 


KARTICO KINO JOKER, ki omogoča nakup kino vstopnic prek 


interneta, na blagajnah ter na avtomatu za vstopnice. 


DARILNI BON za igranje bowlinga in biljarda v centrih Gladiator v 
zabaviščnem centru Arena v Ljubljani in v mariborskem Koloseju. 


MUHICE OSVAJAJO LUNO na DVDju, celovečerno 
risanko s prisrčno zgodbo o potovanju malih muhic na Luno. 
Kartice Kino Joker in DVD Muhice osvajajo Luno lahko kupite na blagajnah Kolosejevih kinocentrov 


in kinodvoran v Ljubljani, Mariboru, Kopru in Kranju, darilne bone na recepcijah bowling centrov v 
Ljubljani in Mariboru, vse na enem mestu pa tudi na info pultu ljubljanskega Koloseja. 


(ga www.kolosej.si/podarite-zabavo a KO L O S E J 


urbo morski prašički v opremi Sama Fisherja 
skušajo, tako kot v istoimenski animiranki, 
rešiti svet pred oživelimi hišnimi pripomočki. 
Fabula sledi oni z velikega platna z nekaj male- 
ga odklonov. Iz tretje perspektive nadzorujemo Dar- 
wina (glas mu posoja isti igralec kot v filmu), vodjo 
enote G-Force, ki zlobne transformerjevske likalnike 
in opekače iztreblja tako, da opleta z električnim 
bičem ter nanje strelja z vrsto orožij. Med slednje spa- 
dajo osnovna plazemska pištola, njena hitrostrelna 
inačica, mini šibrenica in naprava, ki sovrage začas- 


no spremeni v zaveznike. Nažiganje je zadovoljivo, 
mahanje z bičem pa ima le eno kratko kombinacijo z 
možnim posebnim napadom, a svojo nalogo opravi. 
Prav tako posedujemo napravo za analizo bolj trdo- 
vratnih nasprotnikov, pri katerih ni očitnih šibkosti. 
Kadarkoli lahko skočimo v kožo Moocha, izvidniške 
muhe, s katero se plazimo po zračnikih, ki so Darwi- 
nu nedosegljivi, paraliziramo sovražnike in stiskamo 
gumbe. Sodelovalnega načina za dva igralca ni, bodo 
pa lastniki izdaje za veliki konzoli lahko stopnjevali 
glavobole v 3D-anaglifnem načinu s priloženimi špe- 
gelci. 

Za nekaj razgibanosti skrbi mehanika nadgrajevanja 
orožij, čeprav je čipov, s katerimi plačujemo za izbolj- 
šave in jih dobimo od premagancev, preveč, kar ma- 
lo izniči smisel ideje. Zmes je začinjena z občasnimi 
šefi, za katerih ugonobitev je potreben poseben pri- 


stop, in osnovnimi, a nedolgoveznimi ugankami. So- 
očimo se na primer z zaprtimi vrati, skozi katera se 
lahko prebijemo le tako, da sovragu z laserjem sko- 
čimo pred merek in se mu nato izmaknemo, da na- 
mesto nas razstreli duri. 

Škoda, da izkušnjo skisajo sterilne stopnje, ki se zna- 
jo trakuljasto vleči, in na splošno igra ne preseže tip- 
skega okvira licenčnice za mase. Je pa pisana, z ne- 
kaj čisto zabavne akcije in ne predvideva, da je igra- 
lec le še zmes najbolj osnovnih refleksov z inteligenco 
na nivoju morskega prašička. Glede na stanje licenč- 
nic je to že orenk pohvala. 


zabrede v licenčni mulj, a Cavia 
porcellus ga ne razočara v celoti. 


Eurocom / Disney 


Takole je videti večina igre. Po stopnjah so skriti 
srebrni diski, ki omogočajo nakup dodatne robe. 


Dawn of Magic 2 


a bi se tale diablovščina vsaj po nečem ločila 

od sorodnic, so ruski avtorji SkyFallen igralcu 

skušali ponuditi več izbire. Ohranili so osnovo, 

torej junaka, ki v pogledu od zgoraj rešuje fan- 
tazijski svet pred temnimi silami. Toda na izbiro so 
štirje liki, ob katerih se ti bore malo sanja, kaj je nji- 
hova specialnost: ciganko, debelega meniha, copr- 
niškega študenta in pekovo ženo. Brez heca. Njihove 
statistike se ne razlikujejo dosti, toda igro vsak prične 
na drugem koncu. Fino, si rečeš, še nekdo poleg Dra- 
gon Aga je povzel ta odlični koncept iz Noxa ... nakar 
ugotoviš, da po uvajalnih nalogah vse osebe pridejo v 
mesto Avon, od koder naprej pelje samo ena pot. Še 
bolj sumljivo postane, ko izveš, da nihče nima sebi la- 


€ Šefovske kreature so praviloma narejene s posebno finto, kako jih 
pokončati. A ponavadi izgubiš veselje, ker si preprosto prešibek. 

Darwin občasno sede za balanco motorizirane 
prašičje kugle, s katero se kotali naokoli. 


stne opreme in da so coprnije 
dostopne vsem v enaki meri. 
Čemu potem sploh izbirati lik? 
Okej, pomisliš, kleč akcijskih 
frpik je tamanjenje hord po- 
šastkov z ubojitimi orožji in 
močnimi čarovnijami. Se igra 
tu odreže bolje? Nak! Monstru- 
mi se pojavljajo iz zraka, kre- 
pela in čarovnije pa jih komaj- 
da poškodujejo celo na najlažji 
težavnosti! Partizanska taktika 
udri i beži je edina rešitev, a 
krepko ubija igranje. Prvi dve 
uri sem po gnidah mlatil kar z 
metlo, ki sem jo dobil na začet- 
ku, saj je bila bolj uporabna od 
sekire in kupa mečev. Zelo rus- 
ko, moram reči. Ko dosežeš no- 
vo stopnjo, dobiš eno samo toč- 
ko za izboljšanje izbrane od treh 
statistik, zato sta napredovanje 
in dostop do boljših cepanic po- 
časna do amena. Čarovnij je več 
kot sto, razdeljenih na ducat šol, 
pa še kombiniraš jih lahko. A 
kaj, ko moraš za vsako nadgrad- 
njo najti in kupiti pravi perga- 
ment ter hkrati vložiti točke, na- 
kar ugotoviš, da še vedno delaš 
za en klinc škode. Preveč je tako 
coprnij kot predmetov in pošas- 
ti, le zdravja je premalo. 


Mooch zna vključiti upočasnitev dogajanja, kar 
mu omogoči let med lopaticami ventilatorja. 


€ Dawn of Magic 2 je prva frpjka, kjer pošastkom ne prazniš življenjske 
črte, ampak jo polniš. Res izvirna neumnost. 


Zgodba o težavah v srednjeveški deželi je dokaj zani- 
miva in šefovske kreature imajo na momente dobre 
štose. Te pa mine nadaljevati, ko stotič umreš, ker te 
je pičil en škorpijon. Stranske naloge so po drugi stra- 
ni apn. Ko jih opraviš, se čez nekaj trenutkov pojavijo 
znova. Itak se ti zdi že v prvo bebavo, da bi letal okoli 
za študenti, ki v knjižnico niso vrnili knjig, ali znova 
ubil iste požigalce. Sploh ker je nagrada ničvredna. 
Dawn of Magic 2 je šolski primer tega, kako butasta 
igralna mehanika sesuje ves špil. Smešno je, da izde- 
lek kljub temu podpira tudi igranje v več, a žalostna 
resnica, da na netu ni bilo niti enega delujočega strež- 
nika, kjer bi lahko to preizkusil. Naj vas nizka cena ne 
zavede, kajti za pol manj dobite biserček Torchlight! 


Nešteto smrti 
nost v katatonijo. 


SkyFallen / Kalypso 


spravi narav- 


IGROVJE 


FATALE 


oglejmo, koliko rok se bo dvignilo, če pobaram, 
B kdo ne pozna Salome. Torej? Nobena. Kaj pa, če 

za trenutek odmislite umetno joškovje, prestavi- 
te naglas iz tretjega zloga na drugega in ime pregibate 
po prvi ženski sklanjatvi namesto po tretji? Kar nekaj. 
Okej, samo za vas: po svetopisemski zgodbi je Salo- 
ma pastorka galilejskega tetrarha Heroda Antipe, ki je 
krušnega očeta tako očarala s plesom, da ji je obljubil, 
kar koli ji srce poželi, ona pa si je na materino prigo- 
varjanje zaželela, da ji na pladnju prinesejo glavo Ja- 
neza Krstnika, ki mu je Herod tisti čas v ječi kratil svo- 
bodo ter dieto kobilic in divjega medu. V knjižni rein- 
terpretaciji Oscarja Wilda Saloma zahteva prerokovo 
glavo, ker se zagleda v njegovo žilavo telo, oblečeno v 
kameljo dlako, Janez pa ji ljubezni ne vrača. 


CC Med igranjem se prepletajo prizori, ki v nas 
vzbujajo srh ali zamaknjenost. Tu se občutji me- 


Iz te zgodbe se napaja 'interaktivna real- 
nočasovna 3D-vinjeta', kakor sta jo po- 
imenovala avtorja Auriea Harvey in Mic- 
hašl Samyn. V uro dolgi izkušnji se naj- 
prej znajdemo v temnici, kamor skozi re- 
šetko v stropu prinaša Salomine tančice, 
ki jih slači med plesom, nakar nas obišče 
rabelj in nam prereže golt. Dušica se dvi- 
gne iz telesa kakor siroti Jerici po temelji- 
tem mačehinem udarjanju po lobanjici in 
že odlebdimo na teraso, kjer se začne de- 
janska interaktivnost. Ob fragmentih Sa- 
lominega šepetanja z miško in smernimi 
tipkami prvoosebno lebdimo pod zvezd- 
natim nebom in iščemo izvore luči, ki jih 
moramo upihniti. Sveče, leščerbe in ana- 
hronistične žveplenke osvetljujejo razdro- 
bljene prizore razdejanja noči, v kateri se je opijala 
smrt, od krvave sablje in prevrnjenih čaš do bledikave 
glave na pladnju poleg Salome golih prsi, ki zviška 
zre v daljavo. Pri iskanju sveč nam z usmerjanjem po- 
maga avreola, ki jo prikličemo s preslednico, poleg 
tega pa lahko z njo znova dostopamo do že odkritih 
scen. Ko utrnemo še zadnjo luč, lahko v nedogled po- 
doživljamo trenutke ali zapustimo igro. Ko jo znova 
zaženemo, nas za nagrado pričaka Salomin ples v 
sončavi. 

Fatale lahko kupite na Steamu za 6 evrov ali na urad- 
ni strani Tale-of-tales.com za še ugodnejših 7 $, kar 
je slabih 5 evrov. Vendar se je na mestu vprašati, kaj 
pričakujete od nje, saj pinjauvalcem in akcijadnežem 
gotovo ne bo dogajala. Če radi okušate eksperimen- 
talne igre in se ne bojite potopiti v skorajda meditati- 
vno izkustvo, pa le zagrizite v to edinstveno, zanimivo 
granatno jabolko. StricBedanc 

Tale of Tales e 6 EUR 


SERIOUS SAM HD: 
THE FIRST ENCOUNTER 


o standardih modernih prvoosebnih nažigačin je 
P Serious Sam hrvaške grupe Croteam šala. Si he- 

cen človeček v majici in kavbojkah, ki v starem 
Egiptu šiba skozi enostavne nivoje in na še bolj eno- 
staven način pobija zabite nasprotnike. Pač tek na- 
prej, nazaj in vstran, občasno pospremljen s skokom, 
ter neprestano bljuvanje nabojev iz kre- 
pelc, kot so dvojni revolver, šotganka in 
raketomet. Brez nelinearnosti, realizma, 
skrivanja v kritju, pametne zgodbe, trohi- 
co naprednega fizikalnega modela. Le 
včasih kak gumb, ki ga pritisneš, in do- 
mala stalna ogroženost od hord vse moč- 
nejših ter krvoločnejših sovragov. 
Ampak. Toda. Vendar. "kazalec učenjaš- 
ko obvisi v luftu" Prav to staromodno zg- 
ledovanje po Duku in Doomu, ta preceja- 
na čistost hitrostrelske izkušnje je adut 
nažigačine, ki je luč sveta prvič ugledala 
leta 2001 in se zdaj udejanjila v grafični 
tuniki visoke ločljivosti. Namenjena je tis- 
temu, ki uživa v ultimativni arkadnosti in 
se ne sekira, če mu igre ne strežejo s teh- 
nološko naprednimi elementi. Še več, ve- 
sel je, če špil ne komplicira in ga namesto tega obsu- 
je z adrenalinom. Adrenalinom, ki temelji na spretno 
sestavljenih valovih kanalj, ki zahtevajo tisto pravo di- 
namično akcijo. Še bolj je vesel, da na tapeti niso spet 
teroristki, ampak vesoljci, ki bi si radi podjarmili Zem- 
ljo. In da je Samo smešen tip, ki z grčavim glasom 
spušča zajedljive dukovske komentarje. 


€ Špil bo za xbox 360 izšel na XBLA. Upam, da bo moč polo- 
žaj snemati kjerkoli, saj so nadzorne točke postavljene slabo. 


A kakorkoli pravomoški že je, ga moraš ohoho dobro 
komandirati. Okej, na nižjih težavnostih ne, saj je tam 
zdravja in streliva veliko, tako da tekaš, streljaš in se 
imaš dokaj fino. Toda navij zahtevnost in spoznal boš 
drugo plat. Nenadoma se je treba gibati dosti na- 
tančneje in ene vrste nasprotnikov odstranjevati z na- 
tanko določenimi orožji ter s pravilnih razdalj. Ej, dvo- 
cevko je nesmiselno uporabljati za strele na daleč, če 
jo boš potem krvavo potreboval za bližnje nakaze. Re- 
volverja sicer odstranjujeta gmizavčke, ki te masovno 
naskočijo, a nemara bi jih bilo bolje krepati z raketo? 
Ali pa boš le-to prihranil za zobate šefe, ki s svojo 
ogromnostjo počrnijo nebo? 

Iz sobe v sobo risankastih piramid in njihove okolice 
se tako nadaljuje farboviti, a smrtonosni ter živčno 
vzdušni ples, v katerem Croteamovci nadte spuščajo 
raznotero sestavljene gruče stripovskih beštij. Od 
brezglavih bombašev, ki tulijo kultni "AAAAAAA!!!!", 
prek robotov in oboroženih škorpijonov do demonskih 


nakaz. Radi te presenečajo s tem, da ti nasprotnike ro- 
jevajo tik za ritjo, a ne tako, da bi ne imel priložnosti 
ogniti se jim z urnimi refleksi ter spretno rabo krepel. 
Še raje pa enostavne sobane predelajo v večnad- 
stropne inačice, kjer šteje premikanje po stopnicah, in 
te nato odložijo v široke arene na prostem, kjer te ba- 
rabini zaporedoma naskakujejo, dokler nisi zadihan in 
prešvican kot soldat na fronti. Vendar ogroženost ni 
neprenehna kot v Call of Duty, saj avtorji obvladajo 
plimo in oseko dogajanja. Zato capine vidiš tudi v da- 
ljavi, zaprte v kletki ali postavajoče, ko se te ne zave- 


Č igra ni lažja ali težja, saj so postavitve sovražnikov in nivo- 
ji domala enaki. Le nekatera orožja so rahlo priredili. 


dajo, in imaš tako čas za pripravo. Umetna pamet je 
sicer nična, saj nasprotniki pač v raznih kombinacijah 
letajo proti tebi in/ali te obmetavajo, ti pa tečeš proti 
njim ali se umikaš, strafaš, občasno izkoristiš zaklon 
in nažigaš, nažigaš, nažigaš. Toda sovragi te ne 
usmrtijo od neznanokod, ni skriptanih neumnosti. Če 
si dovolj dober, da se sproti prilagajaš situaciji, pre- 
živiš. Če nisi, ne preživiš. Če si zadosti priseben, boš 
imel veliko točk, s katerimi se boš postavil na spletnih 
lestvicah. Drugače malo. To je vse. 

Tako v vrtincu prvinskega adrenalina mine nekaj pri- 
jetnih uric, ki zahtevajo še najmanj drugi skozitek za 
več točk ali na višji zahtevnosti. Ali v sodelovalni 
družbi na liniji, ki podpira kar do šestnajst ljudi, dasi- 
ravno je že pol ducata več kot preveč. Je pa res, da 
ima špil temno plat. Dvajset evrov na Steamu je na- 
mreč zelo visoka cena za igro, ki glede na osem let 
stari izvirnik ne vsebuje bistvenih izboljšav razen pre- 
delane grafike, ki pa je osnovna in vse prej kot spek- 
takularna. Ni recimo urejevalnika nivojev, medtem ko 
so čumnate s spremenjeno gravitacijo šle po gobe. 
Pošteno bi bilo, da bi za svoj cekin dobili še nadaljeva- 
nje Second Encounter, če že ne poleg kar Serious Sa- 
ma 2 iz leta 2005, ali podaljšano kampanjo. Toda to 
se ni zgodilo. Ne, SE bodo prodajali za novega dvajse- 
taka in tako skušali spet zaslužiti s špilom, ki so ga 
doslej predelali in izmolzli do te mere, da ga ni igral 
redkokdo. Saj je dober, ampak ne tako dober! Sneti 
Croteam e 20 EUR 


€ Zaenkrat je špil še precej hroščat in se med 
obratovanjem rad sesuje. Zaplata ni dosti hasnila. 

MAD SKILLS MOTOCROSS 


ecept za to budgetno spretnostno motorščino je 
R:: stari. Imaš od strani gledan motorček, na 

njem pa voznika, ki ga je moč z ustreznimi tip- 
kami prepričati, da se nagiba naprej in nazaj, po- 
spešuje ter bremza. Za divjanje je na razpolago štiri- 
deset prog, razdeljenih v pet razredov, kjer najdeš 
vzpone, spuste, razne kuclje, ki rabijo kot odrivališča 
in pristajališča, vsake toliko pa se za popestritev za- 
pelješ čez pospeševalni trak, ki te proti ciljni ravnini 
izstreli z nadzvočno hitrostjo. 


4 
V 
V4 


IVA VA V4 
IVAVAVA 
IVAVAVA 


O VSM je 2D-špil, zato spodobno teče tudi na švo- 
hotnejših mlinčkih. Tajnice že nazdravljajo. 


Res, že dostikrat videno. Edina resnična posebnost špi- 
la v primerjavi s sorodnimi naslovi, kot sta prastara Ex- 
citebike in Kikstart ali modernejši Redlynx Trials (HD), 
so nadgradni pripomočki za tvoj bencinski bicikel. Ver- 
tikalni silni sunek, krilo, s katerim se v zraku obdržiš 
dlje, raketni pogon ... Pravilne rabe teh dodatkov te na- 
slovček nauči v specifičnih stopnjah, dočim jih v nekaj 
preostalih vpelje postopoma, skladno z višanjem 
težavnosti. Zahtevnost narašča vštric s čedalje bolj 
kompleksnimi dirkališči, predvsem pa po zaslugi 
živahne fizike. Ta povzroča, da se prvih nekaj selitev 
na novo progo običajno konča bodisi s sesutim jekle- 
nim konjičkom, bodisi s polomljenimi udi vozača. 

No, osnove igrice so nemara res, eh, osnovne. Toda v 
praksi se Mad Skills za nekaj uric izkaže za dokaj za- 
bavno pogruntavščino. Poligoni po sestavi, odštevši 
različna pisana ozadja, sicer niso dosežek raznoliko- 
sti, saj se njih gradniki neprestano ponavljajo. So pa 
vkup dani na premišljen način. Da računalniško nad- 
zorovanega tekmeca prehitiš na poti do ciljne črte, se 
moraš mimo ovir prepeljati s karseda stalno hitrostjo, 
kar je mogoče edinole, če si si v prejšnjih poskusih 
zapomnil značilnosti blatišča in zaobvladal finesno 
nadzorovanje muhastega prevoznega sredstva. Kakor 
tudi vožnje po zadnji gumi, delanja prevalov in sličnih 


€ Če vam izbrane proge povzročajo prehude te- 
žave, v meniju vtipkajte besedico 'cheats'. Hihi. 


smrekomor 2009 e e 


karafek, ki prinašajo postranske bonusne točke. 
Ampak, ja, za 19 EUR, kolikor za MSM hoče razvija- 
lec Turborilla, je vse to ipak premalo. Ne glede na 
vključeni urejevalnik stez, saj igri po drugi strani 
manjka tako lokalno kot spletno večigralstvo, ki bi se 
glede na tekmovalno naravo naslovčka še kako prile- 
glo. Zlasti pa je cena visoka z ozirom na dejstvo, da 
na spletnih paginah mrgoli podobnih, toda zastonj- 
skih flešastih umotvorov. Nemara si ga privoščite po 
konkretni pocenitvi. Case 

Turborilla e 19 EUR 


TALES OF MONKEY 
ISLAND: RISE OF THE 
PIRATE GOD 


etrta epizoda se je končala precej eksplozivno. 
Zivljenje je za smrt zamenjalo kar nekaj ključnih 


akterjev, tako da se peti del bavi predvsem s 
tem. Guybrush se zdaj kot duh znajde v mrakobnem 
onostranstvu, kar je zanj zagatno na več načinov. 
Vzporedno se v snovnem svetu razcveti LeChuck s 
svojo neusahljivo slo po mični Elaine. Vesolji je treba 
nekako povezati in našemu razbojničku vrniti telo, če 
naj reši ženo in (ponovno) zradira svojega večnega 
antagonista. 


CO LeChuck pride končno na plano s svojo pravo, gnilobno bar- 
vo. Poleg njega težka senca dvoma pade tudi na Vudu ženo. 


Z nekaj vudu coprnij vse skupaj naluknjajo portali. Ti 
poleg novosti v slogu LeChuckove barkače vodijo do 
znanih krajev, recimo krčme in morskega dna. Škoda 
le, da so duri zelo vsaksebi. Tako je treba veliko cin- 
cati sem in tja ter se po nepotrebnem prevažati z 
mrtvaško gondolo. Mar bi poskrbeli za zemljevidno 
prežarčenje. Tudi pri ugankah ni malo dolgovezenja. 
Na listi imaš kuhanje dveh debelih vudu urokov. Oba 
predočita že znan koncept receptov v pri- 
spodobah, ti pa moraš na kup zbrati ustre- 
zne predmete. Da po žepih vlačiš smrdlji- 
ve nogavice, terierja in premleto žvečilko, 
ni presenečenje. Kimanja uveljavljenim fo- 
ram je precej, čeprav ne srečaš kakega 
starega druga v slogu Murrayja in Stana. 
Zato pa izkusiš streljanje iz topa s kastrolo 
na glavi, tatinstvo, mečevanje in zaklado- 
lov. Prav tako je po znanem kopitu zbita 
preganjavična igra mačke in miši, ki se jo 
gre LeChuck z Guybrushem. Proti koncu 
je slednji usmiljenja vredno zdelan, saj ga 
zgodba precej okrutno riba. V zvezi s tem 
je treba reči, da je glasovna igra daleč naj- 
bolj razgibana in prepričljiva v nizu. Čep- 
rav je nekaj hipnih preskokov v razpolo- 


ženju in je vloga konkurenčne Morgan razdelana pre- 
malo verjetno, je v igri vsekakor veliko emocij. Razra- 
stejo se tudi vzdušne podrobnosti, od tega, da Guy- 
brushu kot duhu skozi torzo prosevajo rebra, do zom- 
bijaškega krevsanja, ko spet šofira svoje preminulo te- 
lo. Vzpon gusarskega boga tako ponudi kake štiri pre- 
cej našponane ure in sago z zanosom pripelje do kon- 
ca. Kam pa zdaj, Telltale? Navi 

Telltale Games e 9 $ 


ELVEN LEGACY: SIEGE 


vtorji solidne potezne šesterokotniške strategije 
A: Legacy (J191, 71) so že ob njenem izidu 

napovedali tri odatke, ki jih razpečujejo v digi- 
talni obliki. Ranger je izšel junija, Siege ravnokar, Ma- 
gic pa pričakujemo v pričetku naslednjega leta. 
Siege prinaša spodobno nepremočrtno kampanjo z 
devetnajstimi misijami, kjer se enote in njihove izkuš- 
nje prenašajo naprej. Nekaj je novih običajnih in bo- 
nusnih scenarijev, pri čemer slednje odklenejo bleš- 
čeče zmage. Zaplet je, podobno kot v izvirniku, zme- 
den, nepovezan in nerazumljiv. Pač, novi spori in sp- 
letke v daljni fantazijski deželi. V ozadju še vedno 
vleče vse niti vilinski junak Sagitel, dočim sami s se- 
kundarnimi slaboritnimi poveljniki gonimo v boj člo- 
večnjake, škrate in vilince proti smrtkotom, orkom, 
rokomavhom ter gorečnim odpadnikom. Družbo nam 
delajo sveži heroji Sir Karel, Inguisitor 
Morcius in Captain Adrian s samosvojimi 
lastnostmi. Poudarek je zdaj na kolosalnih 
bitkah, obleganjih in branjenjih orjaških 
mest ter trdnjav, ki se raztezajo čez več 
polj. To za seboj povleče daljše igranje. 
Glavna zamera še vedno leti na težav- 
nost, ki celo v lažjem načinu para živce. 
Še posebej to pride do izraza zaradi dol- 
gih bitk, kjer lahko na izid bistveno vpliva 
ena sama napaka, na primer izguba 
ključne enote. Takih nevarnih situacij je 
veliko, saj nasprotnik dobiva nenapove- 
dane okrepitve na nepričakovanih delih 
zemljevida in se osamljeni deli vojske hi- 
tro znajdejo v težavah. Igralec bi zato 
pričakoval kak scenarij, kjer bi se dalo 
laže zadihati in nabrati nekaj rezerve. A to 
so le pobožne želje. 
Siege tako priporočam tistim, ki jim je bil Elven Lega- 
cy jako všečen in so ga radi igrali na višjih težavnos- 
tih. Srečoma cena na servisih, kot so Gamersgate, 
Direct2Drive in Impulse, ni pretirana. Na Steamu iz- 
delka drugače ni, seznam trgovin pa najdete na urad- 
ni strani Elven-legacy.com. Yohan 
Paradox e 10 EUR 


€ Že v prvem spopadu poveljujemo celima dvema ducatoma 
enot. Polovica je lastnih, ostale so zavezniške. 


TESTISI 


lovenci smo lahko dolgo zgolj sanjali o 
vrhunskih predsestavljenih računalnikih. 
Zaradi majhnega trga in relativno šibke 
kupne moči so se Alienware, HP Voo- 
doo, Falcon Northwest in slični pre- 
stižneži mirno požvižgali na naš kotiček sveta. Pri 
nakupu in sestavi smo se Podalpci tako primorani 
zatekati k lastnim veščinam in 'gejmerskim' PCjem 
lokalnih trgovcev, ki pa se ne morejo meriti z do- 
vršenostjo, luksuznostjo in oblikovnimi dosežki veli- 
kih. Dozdevno se vremena jasnijo, saj sta pri nas na- 
vedoma na voljo Dellovi znamki XPS in Alienware. 
Toda uvoznik računalnike dobavlja izključno po pred- 
naročilu, kar je pesek v oči in blažev žegen. Priznaj- 
mo: spričo naše majhnosti ni verjetno, da bomo 
kdajkoli imeli oprijemljivo ponudbo proslavljenih 
igrarskih strojev. Toda vseeno velja take izdelke pre- 
izkusiti. Robe od vesoljcev nam na žalost ne uspe 
dobiti, nas je pa s testnim vzorcem lepo presenetil 
Fujitsu. Dostavili so nam po svojih trditvah najhit- 
rejšo zračno hlajeno igričarsko konfiguracijo sploh. 


Brez kompromisov 


Ime Fujitsu med splošnim življem ne odzvanja enako 
milozvočno kot našteta podjetja. Pravzaprav sem zi- 
her, da vas večina sploh ne pozna njihovega računal- 
niškega posla. Logično - tvrdka na naših tleh nikoli ni 
gradila na prepoznavnosti, za nameček pa so prven- 
stveno usmerjeni v delovne postaje in poslovne siste- 
me. Predstavitev igrače za vrtoglavih 3999 evrov je 
zato hrabra poteza. 

Celsius ultra je izdelek Fujitsujevega nemškega od- 
delka, nekdanjega Siemensa. Zeljejedi to izpostavlja- 
jo na vsakem koraku s krilaticami tipa 'nemška na- 
tančnost' in 'ročno sestavljeno v Nemčiji'. Pri nas ta- 
ka reklama gotovo pada na plodna tla, saj je zaljub- 
ljenost naroda v vse nemško pregovorna. In priznati 
je treba, da severnjaki pri snovanju niso iskali bližnjic, 
temveč so vkup res vrgli odlične sestavne dele. Za 
osnovo so vzeli trenutno najbolj poskočen procesor, 
Intelov 3,33-gigaherčni core i7 975 extreme edition, 
ga poveznili na Fujitsujevo plato z veznim čipovjem 


96 


— al a: 
CELSIVS mg" 


Luni pod drobnogled vzame predses- 
tavljeni stroj najvišjega ranga. So luk- 
suzna računala smiselna ali zgolj izko- 
riščajo neznanje in lenobo bogatunov? 


X58 in dodali dva zverinska geforca GTX 295, kar po- 
meni četvorni SLI. Ne zaostaja niti periferija: 12 GB 
pomnilnika DDR3, 150 GB velociraptor kot sistemski 
disk, dvojica terabajtnih pogonov za splošno shrambo 
in mišičast kilovatni usmernik. 

Izjema je ohišje, ki je, no, dolgočasno. V primerjavi z 
alienwari, HPjevim oblikovno nadmočnim firebirdom 
in, če hočete, Applovimi power maci pri fujitsuju pre- 
stižno železje tiči v navadni kišti za delovne postaje. 
Šatulji ne morem očitati slabe zasnove, kajti kakovost 
in premišljenost sta očitni. Toda od štiri jurje vredne- 
ga računala pričakuješ vpadljivo obliko, goro nasta- 
vljivih ventilatorjev, zaslone LCD in, da, postavljanje 
pred kolegi. Vse to s celzijem žal odpade. 

Nekoliko sporna je tudi izbira zračnega hlajenja na- 
mesto vodnega, ki je v prestižnem rangu računalni- 
kov pogosto. Fujitsu odločitev upravičuje z raziskava- 
mi, po katerih je njihov zračni sistem učinkovitostno 
zelo blizu tekočinskemu. Namečkoma svarijo pred 
tradicionalnimi hibami konkurenčnega pristopa - ne- 
praktičnostjo, občutljivostjo na prenašanje (kot da bi 
si kdo želel trogati škatlo, ki tehta 30 kilogramov) in 
dolgoročno potrebo po zamenjavi vode. S temi argu- 
menti vseh gotovo niso prepričali. 

"Čakaj, kaj je potemtakem na ultri tako posebnega?" 
Razumljivo vprašanje, kajti za tak znesek se kupec 
nadeja še česa razen zbirke trenutno najzmogljivejših 
komponent. Fujitsujev odgovor je navijanje. Matična 
plošča je zasnovana z overklokanjem v mislih in pro- 
cesor privzeto goni pri 3,5 GHz. 170-megaherčni pri- 
rastek resda ni nič posebnega, a z nekaj igračkanja v 
lepo urejenem BIOSU je razliko zlahka moč povečati. 
Pri tem odpadejo skrbi o pregrevanju, vsaj do razum- 
nih meja (v mojih testih dobrih 3,7 gigazloga), kajti za 
prevetrenost je odlično poskrbljeno. Fujitsujeve iz- 
kušnje s pogosto dvoprocesorskimi in vedno vročimi 
delovnimi postajami so očitne in celzijeva ohlajevalna 
konfiguracija s toplotnimi pipami, strateško posta- 
vljenimi ventilatorji ter plastičnimi usmerjevalniki zra- 
ka je vrhunska. Takisto sta naviti grafični kartici, ki ju 
posebej za ultro proizvaja EVGA. Njuno skromno to- 
varniško pohitritrev je zopet moč povišati s priročno 
okensko aplikacijo. 


Celsius je torej odlično pripravljen na priganjanje. Pod 
vprašajem je le matična plošča, ki je solidna, a se po 
bogastvu možnosti ne more primerjati z navijaškimi 
izdelki iz Asusa in DFlja. 


Vroč ali hladen? 


Preizkus beštije, kot je ultra, ni rutina, saj je primerlji- 
vih tekmecev malo. Zato sem se je lotil s stališča 
morebitnega kupca in skušal ugotoviti, ali zadostuje 
visokim pričakovanjem. 

Seznam nalog nedvomno začenja tekoče poganjanje 
vseh špilov, in to pri maksimalnih podrobnostih. Na 
stroju so se znašli sveži Windows 7 v družbi s kupom 
aktualnih naslovov, med drugim Crysis Warhead, 
Batman: Arkham Asylum, Dawn of War 2, NFS: Shift 
in Call of Juarez 2. Fujitsujev prvak je špile tekoče 
gonil v ločljivosti 1920 x 1200, in to pri maksimalnih 
podrobnostih. Tu in tam je bilo sicer opaziti kratkotra- 
jen zatik, a večinoma je bilo število sličic na sekundo 
zacementiranih nad petdeset, kar zagotavlja gladko 
izkušnjo. Še več: v dosti naslovih, recimo Batmanu, je 
celsius proizvedel krepko več kot sto frejmov, kar po- 
meni, da je zaloga moči gromozanska. 


O Klienwari in kompanija puvaškost izražajo tu- 
di v notranjosti, kjer zaman iščeš zablodel kabel 
ali očem nastavljeno vezico. Celsius se s takimi 
podrobnostmi ne obremenjuje in pod pokrovom 
skriva tipični drobovni kaos. 

Crysis Warhead 
(1920 x 1200, enthusiast, brez AA) 

Za hec sem pri enem naših znanih garažarjev sestavil najboljši približek celzijevi konfiguraciji. 
Rezultat? Skoraj 700 evrov prihranka, kar še zdaleč ni zanemarljivo. Fujitsu za znamko računa občutno 
preveč, zlasti glede na pomanjkljivosti, izpostavljene v članku. 


To ni nepričakovano, saj grafika v igrah zadnje čase 
ne napreduje enako hitro kot nekoč, kar gre pripisati 
pogosti večplatformski zasnovi. Če mora naslov delo- 
vati na xboxu 360, je jasno, da mora biti srček v os- 
novi zastavljen skromneje ali vsaj drugače. Po eni 
strani je divjega napredka škoda. Edini naslov, ob ka- 
terem se je kolcalo tudi celsiusu, je Warhead. V njem 
sem bil za povsem gladko igranje primoran izklopiti 
mehčanje robov, medtem ko so lahko detajli ostali na 
nastavitvi 'enthusiast'. Za primerjavo sem v enakih 
pogojih preizkusil še svoj delovni stroj s core 2 duo 
X6800 pri 2,93 GHz, 3 GB pomnilnika DDR2 in gefor- 
ca 8800 GT. Pri enaki testni ločljivosti sem moral v 
vseh igrah poleg izklopljenega mehčanja storiti še 
vrsto kompromisov. V Crysisu sem pošteno spustil 
stopnjo podrobnosti in malodane izklopil napredne 
svetlobne učinke, v Juarezu znižal ločljivost tekstur 
ter kakovost efektov ... Celo tedaj je prikaz stopicljal 
na meji igralnega, se pravi okoli tridesetih sličic na 
sekundo, in pogosto padal niže. Nič nenavadnega, saj 
poganjanje grafično najbolj naprednih naslovov v 
HD-ločljivosti zahteva poštene strojne mišice. 

Priložnost sem izkoristil tudi za bezanje po SLlju, o ka- 
terem nismo pisali že dolgo. Nvidijina tehnologija za 
parjenje grafičnih kartic je dodobra dozorela in deluje 
tako, kot oglašujejo. Zmogljivost se ob vklopu sode- 
lovanja, kar storiš s preprostim pretikom v gonilnikih, 
dvigne za najmanj 70 odstotkov, brez sledu o nekdaj 
rednih prikazovalnih anomalijah. Gre pa poudariti, da 
sta SLI in Atijev crossfire pametna izbira le, če že v 
štartu nabavljaš nindža mašino tipa celsius. Kasnejše 
dodajanje kartice je nesmiselno, kajti tehnologija na- 
preduje tako hitro, da je nakup novega modela v ve- 
čini primerov boljša izbira od nadgradnje s še eno sta- 

Stroj sem namerno postavil na vidno mesto, 
kjer je mimo hodilo veliko življa, a se obenj ni 
obregnil nihče. Nevpadljiva črna šatulja je pos- 
tala zanimiva šele, ko sem omenil ceno. 

ro. Obenem to pod vprašaj postavi vložek v ustrezne 
matične plošče z dvema režama, ki so dražje. 

Fujitsu muskulaturo seveda kaže tudi med vsakda- 
njim oknarjenjem. Odlični Western Digitalov trdi disk 
velociraptor z deset tisoč obrati na minuto, katerega 
test najdete v številki 182 ali na Joker.si pod zapored- 
no cifro 5139, v navezi z velikodušno odmerjenim de- 
lovnim pomnilnikom zagotavlja prijetno in gladko de- 
lo. Okna 7 se zaženejo v slabi minuti, kar je skoraj en- 
krat hitreje od mojega mlinčka z navadnim WDjevim 
250-gigabajtnežem. Rezultat bi bil še bolj v prid cel- 
siusu, če matična plošča svojih delovnopostajnih ko- 
renin ne bi kazala z dolgotrajnim zaganjanjem BIOSa. 
Poskočnost se odraža tudi med vsakdanjim delom z 
namizjem v Windows, saj je zagon aplikacij opazno 
poskočnejši, vsesplošna odzivnost pa opazna. Vse 
skupaj bi nadalje naspidiral disk SSD, toda Fujitsu je 
mnenja, da zanje še ni napočil pravi trenutek. 


Končni vtis 

Nespornim kvalitetam navkljub na celzij leti par kon- 
kretnih pripomb. Najbolj zmoti glasnost grafičnih kar- 
tic pod obremenitvijo. Po kake pol ure v Crysisu sta 
geforca hrumela kot za stavo in bila moteča celo sko- 
zi slušalke zaprtega tipa. Štiri požrešna grafična jedra 
s skupno porabo kakih 600 W kakopak ne morejo bi- 
ti neslišna in velik del krivde za hrup pada na Nvidiji- 
na pleča. A pristaši tišine bodo vihali nosove. Nadalje 
se je parkrat pripetilo, da sta se grafi med igranjem 
pregreli in sesuli sistem. Odvitje na tovarniške vred- 
nosti je pomagalo, a ne vedno. Nemara vodno hlaje- 
nje le ne bi bilo odveč? Slovenski Fujitsu sicer zagota- 
vlja, da se kaj takega ne bi smelo dogajati in da kup- 
ca ščiti triletna garancija. Verjetno se je testnemu pri- 
merku poznalo, da je obšel vso Evropo. 

In nenazadnje se zastavlja vprašanje, ali je celsius ul- 
tra vreden cene. Za večino smrtnikov je odgovor kisel 
solidne konfiguracije za jurja. A recimo, da ti je denar 
zadnja skrb in iščeš ultimativno računalo. No, celo v 
tem primeru Fujitsujev mlin ni prva izbira. Medtem ko 
ti Alienware za tak denar sestavi računalo po meri, z 
osvetlitvijo želene barve in z osebnimi podrobnostmi, 
HP pa dostavi fantastično dizajnirano postajo z vod- 
nim hlajenjem, Nemci nudijo zeh ohišje in rigiden se- 
znam navitih komponent. V nos gre predvsem sled- 
nje, kajti celzij je naprodaj tak, kot so si ga zamislili 
snovalci, brez možnosti za tovarniško zamenjavo ene- 
ga samega dela. V dobi, ko je stranka na prvem mes- 
tu in ko se podjetja trudijo ustreči vsaki muhi kupca, 
tak pristop deluje nazadnjaško. Pred ultro 2 bi ga ve- 
ljalo spremeniti. 


TESTISI 


2.85, TI HEIDI NIL, DA SI ŠE VEDNO Seme» | 


Že spočetka plačaš 20% manj, z leti 
zvestobe pa se ti popust lahko poviša 
na neverjetnih 35%! Ob naročilu 
lahko med ostalimi darili izbereš tudi 
Assassin's Creed ali Orange Box 
(Half-Life 2 z obema dodatkoma, 
Portalom in Team Fortressom 2)! 


Prejmi vsak mesec še 
toplega Jokerja v 
svoj nabiralnik! 


Naročilnico in 
vse podrobne 
informacije najdeš 
na www.joker.si. 


Za nameček vsak mesec med 
novimi naročniki izžrebamo dobit- 
nika lepega in praktičnega darila! 


Med novimi naročniki v mesecu 
decembru bomo izžrebali 5 darilnih 
setov vrhunske kozmetike 

Ferrari, ki jih podarja 

ORBICO d.o.o. 


Ferrari 


iz Ljubljane 


Mi ronioJOsojiicki 


iz Črnomlja 


iz Velenja 


Za nagrado prejmejo 
Logitechovo igrarsko miško MX518. 

Zaradi zaobljenih robov se zdi 
zaslon manjši kot pri konkurenci. 
Slušalk niso priložili, prav tako ni 
zaščitne srajčke. Zanjo je treba 
pljuniti dodatnega tridesetaka. 
Režo za pomnilniške kartice bo- 
ste zaman iskali, ima pa naprava 
2 GB vdelanega pomnilnika. 


o smo januarja, v Jokerju 186 priobčili 
članek Papir na elektriko (id na stranki 
5447), smo se pridušali, da tehnologija 
brez vsebine ne more zacveteti. In res: 
čeprav se bralniki e-knjig že kako leto 
pojavljajo tudi pri nas, je bilo čtivo maloštevilčno in 
slabo dostopno. Dragi onegaji so obtičali v nezavidlji- 
vem položaju, saj jih je bilo težko v polnosti izkoristi- 
ti. A stanje se vendarle premika na bolje. Prvi, ki je e- 
knjige uspešno zauzdal, je bil spletni trgovec Ama- 
zon. Leta 2007 je udaril z bralnikom kindle, ki ga je 
po zgledu Applovega servisa Itunes povezal z brez- 
žičnim nakupovalnim sistemom, imenovanim Whis- 
pernet. Ta je omogočal dostop do Amazonove knji- 
garne, kar je videzno sicer grdi pripravi vdihnilo dušo. 


Okno v svet 


Kindle je bil prvi dve leti obstoja prikovan na domačo 
grudo. Ključno je bilo partnerstvo z operaterjem Sprint, 
ki je pokrival ZDA in omogočal pretakanje kupljenih 
besedil. Razdrobljeni Evropejci smo le zavistno gleda- 
li. Toda zdaj je zapostavljenosti konec. Amazon se je 
uspel domeniti s ponudniki mobilne telefonije in pre- 
novljenega kindla poslal v več kot sto držav, med nji- 
mi v Slovenijo. Pri nas za omrežje skrbi Simobil. Na- 
prava je naprodaj v ameriški izpostavi Amazona in 
stane 259 dolarjev brez davka. To po prišteti poštnini 
in uvoznih dajatvah znese okrog 220 evrov. Kindlu 
prilagajo USB-kabel za napajanje in prenos podatkov 
z adapterjem za vtičnico. Ta je ameriški, zato zanj pri 
nas potrebuješ evropski pretvornik. Guglajte 'poto- 
valni adapter' in videli boste, da stanejo nekje od dob- 
rih pet do slabih trideset evrov. 

Kindlovo tanko, gladko, applovsko belo ohišje je na 
otip prijetno. Bistven je seveda šestpalčni zaslon z e- 
črnilom, ki je klasična oprema podobnih bralnikov. 

Ko Navi sprehodi oči čez e-tintne črke, ji nenavad- 
no zažarijo. Kako ji ne bi, ko pa je kindlova zaklad- 
nica branja naposled prišla tudi k nam! 


Prikazovalo deluje na osnovi odbite svetlobe, tako kot 
tinta na pravem papirju. Bistveni prednosti te tehno- 
logije sta, da oči ne trpijo kot pri osvetljenih LCDjih in 
da je poraba energije nizka. Enkratno polnjenje naj bi 
zadostovalo za teden dni branja, čeprav visenje na 
mreži baterijo izcuza hitreje. Pomanjkljivosti elektron- 
skega papirja pa sta počasno osveževanje in nezmož- 
nost čitanja v temi. Ločljivost zaslona je 600 x 800, 
na dotik pa ni občutljiv. Zaradi spletnih nakupov so 
vdelali tipkovnico OWERTY, ki je majhna, a deluje. 
Povečevanju črk in določanju števila besed na vrstico 
so namenili poseben knof, da ni treba brskati po me- 
nijih. Priročna je tudi štirismerna paličica za premika- 
nje po besedilu. Vmesnik je v primerjavi s Sonyjevim 
bralnikom, s katerim sem veliko v družbi, precej bolj 
intuitiven in sem se v njem hitro počutila domače. 
Prednaložen je angleško-angleški slovar, ki je instant- 
no na voljo, torej le klikneš na neznano besedo med 
branjem in že dobiš razlago. Poleg tega sta omogo- 
čena iskanje in pisanje opomb. 

Poseben bonbonček je, da zna kindle angleško bese- 
dilo prebrati na glas. Seveda se izgovorjava ne more 
primerjati z zvočnimi knjigami, toda sistem deluje nad 
pričakovanji. Žensko ali moško čvekalo upošteva lo- 
čila, občasno se mu posreči celo kako čustvo. Brez 
istočasnega buljenja v črke je sicer na meji razumlji- 
vosti, a je storitev kul za dislektike in slabovidne. 


Dežurna knjigarna 


Kindlov adut je sparitev z mobilnim omrežjem. Bralna 
naprava s tem preseže hardverske okvire in postane 
zaokrožena storitev. Visenje na mreži je brezplačno in 
deluje takoj iz škatle, ne da bi si bilo treba puliti lase z 
nastavitvami. Neameričani sicer nimamo dostopa do 
polnega spleta, temveč le do Wikipedije in Amazono- 
ve knjigarne. A že to je nekaj. 

Ko kindla na Amazonu registriraš in sistemu zaupaš 
številko kreditne kartice, je zapravljanje strašljivo 
enostavno. En sam klik in že ti trgajo novce, bukvo 
pa dobiš v manj kot minuti, saj navadno tehtajo le ne- 
kaj sto kilobajtov. Na izbiro je več kot tristo tisoč na- 
slovov, od tega tretjina leposlovnih. Najdejo se tudi 
učbeniki, vendar črno-beli zaslon za slikovita dela ni 
najbolj primeren. Čeprav manjkajo nekater težko- 
kategorniki v slogu Harryja Potterja, sta nabor in dos- 
topnost spoštovanja vredna (Gospodar prstanov in 
Somrak sta). Fini so tudi zastonjski izvlečki knjig. 
Manj navdušujoče so cene, ki so le malenkost nižje 
od papirnih izdaj, izjemoma celo višje. Knjiga Shiver 
avtorice Maggie Stiefvater za kindle na primer prera- 
čunano stane 9,14 evra, medtem ko papirnata ina- 
čica na Bookdepository.com velja 9,93 evra z dos- 
tavo vred. Razmerje je nekam nategunsko, sploh ker 
v primeru digitalnih vsebin kupiš le pravico do upora- 
be. E-knjige ne moreš prodati, prav tako Amazon nad 
kindli ves čas bedi kot kak Veliki brat in lahko vsebi- 


ne kadarkoli pobriše. Poleg knjig trenutno ponujajo 
35 revij in 79 časopisov. Posamezna številka cajtenga 
New York Times velja 2 $, mesečna naročnina 28 ze- 
lencev. Oblika ni enaka tiskani, ampak so članki ure- 
jeni na spletni način. Prav tako so časniki za medna- 
rodni trg brez slik. Da se ne opečeš, velja izkoristiti 
dvotedensko preizkusno obdobje, ki ga ima sleherna 
periodična publikacija. 

Kaj pa, če že imaš zbirko e-knjig in bi jo rad prenesel 
na kindla? Ni težave, saj onegaj poleg Amazonovega 
formata azw prebavlja txt, mobi, prc ter pdf. Ostale 
oblike, recimo doc in html, je treba pretvoriti. Upora- 
biš lahko e-poštni sistem, kjer za dostavo na kindle 
nekaj malega zaračunajo, ali zaprežeš pretvorniški 
program, kakršna je Stanza. Kindlove knjige po drugi 
strani ščiti DRM in čeprav so označbe mogoče ter ob- 
stajata celo bralnika za PC in iphone, gusarske ne- 
čednosti še niso razširjene. 


Nov tekmec v ringu 


Amazonova širitev ponudbe je neznanski korak na- 
prej. Navdušen bralec druge pametne izbire zaenkrat 
itak nima. Cybook na Emka.si denimo še vedno sta- 
ne 280 evrov, pri čemer je vsebinska podpora neob- 
stoječa. Kindlovi cena in nudena storitev sta privlačni, 
čeprav sta obremenjeni z nekaj lokave trgovske poli- 
tike. Sploh zapeče zaračunavanje skoraj polne cene 
za digitalno storitev, česar je vse več tudi pri igrah. 
Toda požigalček ne bo dolgo edini predmet požele- 
nja, saj je knjigarska veriga Barnes 6 Noble v ZDA že 
splovila podoben bralnik, imenovan nook. V prihod- 
nje bo na tem področju še razgibano in upamo, da 
bomo lahko v polnosti sodelovali tudi Slovenci. 


Kindle je polno operativen povsod, kjer je mo- 
bilni signal in ga sončna svetloba ne moti. Kuplje- 
ni artikli so vezani na uporabniški račun. Robo lah- 
ko z bralnika izbrišeš in jo spet naložiš iz spletnega 
arhiva, kar se recimo obnese pri prodaji naprave. 

LOGITEGH G500 


ogitechov mišak G9 (opisa v Jokerjih 172 in 
L 184) je bil za uporabnike presenečenje, saj se je 

švicarski proizvajalec z njim prvič resno odmak- 
nil od svoje slovite ledvične oblike, ki je postala sopo- 
menka za udobje. Vsaj za desničarje. Le vprašanje 
časa je bilo, kdaj bo stara serija igralskih mišk dobila 
bonbončke, s katerimi se ponaša G9, torej pomnilnik, 
uteži in podobno. 
G500 je v grobem rečeno G5 s tovrstnimi dodatki. 
Miš je klasične oblike, ob kateri ljubiteljem zaigra 
srce, in občutek v roki je na moč udoben. Takoj začu- 
tiš pozornost pri uporabi materialov, saj je površina iz 
grobe plastike, ki omogoča dober oprijem v napetih 
igrah, kjer izpuščaš tekočino v po- 
tokih. Klikot glavnih dveh uh- 
ljev je odličen, med njima 
pa čepi kolešček z dvoj- 
nim delovanjem: glad- 
kim za hitro potovanje 


čo tega, kt morati kaseti za uteži, po- 
maknjen na sprednji del ohišja. Če radi suvate z 
zapestjem, boste kurzor pošiljali kilometre daleč. 


po spletnih straneh in natančnim s klikanjem. Pritis- 
kati ga je moč takisto vstran, žal pa je, tako kot vsi 
koleščki te vrste, pretrd v vlogi tretjega gumba. Kno- 
fa za nastavljanje ločljivosti laserja sta postavljena na 
zgornji konec in ideja se obnese. Zato pa so bolj ne- 
rodni trije gumbi na boku, saj so preveč skupaj, tako 
da mimogrede pritisneš napačnega. 

Pod havbo se skriva najnovejši laser, ki ga je moč po- 
ljubno nastavljati od 200 do 5700 DPI v korakih po 
sto. Na njegovo delovanje res ni pripomb, saj je lahko 
katansko natančen. To še bolj pride do izraza pri kva- 
litetnih drsnikih, ki prebavijo tudi kako nestandardno 
podlago. V G500 nadalje čepi pomnilnik, v katerega 
si je moč zapisati do pet profilov z vsem znanim, od 
ločljivosti do makrov, saj je urejevalnik že znani 
močni SetPoint. Omeniti pa je treba, da med profili ne 
moremo menjati instantno s pritiski gumba kot na 
G9. Za nastavljanje teže glodalca je moč vanj zadega- 
ti do skupno 27 gramov uteži, ki se uležejo v priročno, 
hitro snemljivo škatlico. In nazadnje - miš je ožičena, 
s pletenim ovojem, ki se ne lepi na podlago. 

G500 je pričakovana evolucija serije mišk za desni- 
čarje z zadnjimi kriki tehnologije. Škoda, da jo po ne- 
potrebnem kazijo premajhni bočni gumbi, dočim se 
bo kdo usajal glede nepotrebnosti koleščka z dvojnim 
delovanjem. Toda izdelek je zelo soliden in ga proda- 
jajo za 70 evrov, kar je manj od G9. Aggressor 


LOGITEGH G27 


rh Logitechove volanske ponudbe je bil doneda- 
V;: elitni trikomponentni model G25, ki mu ta- 
ko po videzu kot možnostih (ter ceni) v trgovin- 
ski ponudbi ni bilo para. Z izjemo hudega pomanjka- 
nja gumbov na obroču - imel je le dva, ostali so bili 


na prestavni enoti - je imel vse, kar nuca še tako na- 
preden dirkač. Tu je bila sklopka, zasuk z enega kon- 
ca na drugega je znašal dva kroga in pol ter na voljo 
so bile tri vrste prestavljanja: z lopaticama za obro- 
čem, s sekvenčno ročico ali s klasično H-ročico. Ob- 
čutek vožnje z njim je bil zaradi izjemnega usnjenega 
obroča, dveh močnih motorjev in konkretnega pods- 
tavka za pedala povsem drugačno doživetje kot s ce- 
nejšimi modeli. Ker je bil združljiv s playstationom 2 
in 3, so se Gran Turismi z njim vozili užitneje od Forze 
za xbox 360, ki od obče ponudbe podpira le precej 
slabši uradni Microsoftov volan. 

Dobra tri leta kasneje je Logitech predstavil inačico 
G27. Na žalost tistih, ki smo upali na konkretno pre- 
novo, gre zgolj za osvežitev. Dizajn vseh treh kompo- 
nent je namreč povsem enak, čeprav bi se gotovo da- 
lo pogruntati kaj novega vsaj pri volanu. Na hitrico 
sta očitni spremembi le dve: na prečko so dodali dva 
para knofov in na sredino namestili deset ledic, ki se 
prižigajo v skladu z obrati. Ker je bilo dvoje gumbov 
poprej res skromna bera za vse mogoče funkcije 
(ročna zavora, menjava kamere, pogled nazaj, reseti- 
ranje avta ...), zaradi česar si moral sredi akcije pres- 
tavljati roko ter tipati po menjalniški konzoli, je prva 
pridobitev pozdrava vredna. Vsaj na PCju, koder je 
moč vsa pritiskala sprogramirati po svoje, medtem 
ko na playstationu 3 doprinosa ni, saj se vsi trije levi 
obnašajo kot L1 in desni kot R1. Morda jih bo osmisli- 
la kaka prihodnja igra, recimo Gran Turismo 5. Veči- 


vihati nos. Po mojem je ročico, če sploh, ipak več 
igralcev uporabljalo za hitro zaporedno šaltanje kot za 
'realistično' premikanje po utorih. Kljub temu odvze- 
mu ostaja ohišje enako in kot poprej vključuje osem 
gumbov ter smerno kapico. 

Ostali popravki so filigranske narave. Povratni odziv, 
torej suvanje, rukanje in trdenje, na volan po novem 
prenaša spiralno zobovje, kar kanček stiša še vedno 
glasno šofiranje. Nadalje imajo gumbi boljšo, bojda 
manj pokvarljivo zasnovo. Nova je še geometrija pe- 
dalk, saj sta sklopka in zavora z distančnikom poma- 
knjena za centimeter proti igralcu, kar bodo čislali 
najhujši profesionalci, ki izvajajo tehniko peta-prst, 
torej naenkratno držanje gasa in bremze z desno no- 
go. Prav tako bodo veseli bigfooti, ki bodo z odvijače- 
njem par vijakov rahlo prestavili plošče na pedalih 
vstran. Preostanek sedemindvajsetice ostaja enak 
G25, vključno s priročno pritrditvijo na mizo in dvema 
protizdrsovalnima načinoma talne enote: parketnim 
ter tapisonskim. Takenaka je množica kablovja, edi- 
na neergonomska pritiklina, ki igrator dela neroden 
zlasti tedaj, ko ga ne uporabljaš. Menim, da bi bil čas 
za vdelavo brezžičnosti. 

Je to volan za vsakogar? Kot rečeno, je šofiranje z 
njim na čisto drugem nivoju kot na primer z modelom 
driving force GT. Pa ne zaradi menjalnika in sklopke, 
čeprav se slednja izkaže za koristno - ne toliko za sa- 
mo prestavljanje, marveč za speljevanje in občasno 
mojstrsko poravnanje dirkalnika pri zdrsu. Konec 


praktično nima konkurence na večini igratorskih področij, na tujem pa je drugače. Najbližji visoko- 
kakovostni volanski tekmec je nemška firma Fanatec s serijo obračal s Porschejevo licenco. Ne samo, da 
so njihovi modeli s predpono 911 po dizajnu in funkcijah najmanj enaki, so celo brezžični in za xbox 360. 


na dirkačin za konzolo ne omogoča nastavljanja 
gumbov, nekatere, recimo Shift, pa tehle na obroču 
sploh ne šmirglajo. Navržem še, da bi se morali bolj 
potruditi pri dizajnu knofov. Oni na Logitechovi legen- 
darni izvedenki momo so bili dosti boljši. 

Lučkasta noviteta je brezvezna. Prvič, igra mora to 
omogočati, v času pisanja pa sta bila taka le dva na- 
slova za PC: Race On s popravkom in orenk simulaci- 
ja rFactor, ki jo dobiš na volanu priloženi plošči. Nič 
na PS3, torej. Logi sicer beza razvijalce, vendar se ta- 
ko EA (Shift) kot Codemasters (Dirt 2) nista odzvala. 
A četudi bi se, je ta detajl v vsakem primeru odveč. 
Sredina obroča pač ni v centru dogajanja in virtualni 
dirkači resnično ne nucamo take pomoči, saj imamo 
vendarle zvok in obratomer na ekranu. 

Večja omembe vredna sprememba glede na G25 je 
še upokojitev sekvenčnega načina ročice. Po novem 
je možna samo še H-varianta, torej šest položajev za 
šest prestav plus potisk navzdol za vzvratno. Tak 
način je možen praktično v vseh orenk dirkaških ig- 
rah na obeh sistemih. Mene osebno, ki vedno preti- 
kam na volanu, to ne moti. Si pa mislim, da zna kdo 


koncev lahko voziš z avtomatiko in z vsemi pomaga- 
li, pa boš prevzet nad kakovostjo krmila, jakostjo po- 
vratnega odziva in konkretno podmizno bazo s peda- 
li, ki ne drsi(jo). Je pa res, da se je včasih treba po- 
igrati z nastavitvami in da v kakem reliju zaradi potre- 
be po hitrem sukanju sede mehkejši upor. Vseeno je 
odgovor na zastavljeno vprašanje nikalen. Razlog je 
preprost: vsakdo pač nima 400 evrov, kolikor zadeva 
pri nas košta. Že res, da se kakovost plača, a tole ni 
poštena cena, marveč odiranje Slovencev. Uvoznik 
Eventus pravi, da je postavka pač taka in da ne mo- 
rejo nič za to, vendar Logijeva uradna stran navaja 
priporočeno ceno 350 EUR, v Nemčiji ga je moč do- 
biti še za petdesetaka manj, medtem ko ga v ZDA iz 
samopostrežbe preračunano odpeljete za manj kot 
dvesto evrov, vključujoč davek!!!! (Neto cena na 
Amazonu je 240 dolarjev!) Ne vem, kdo v Logijevi ve- 
rigi je nategun, ampak če vas ta 11-inčni leder šerif, 
no, šofer mika, se krepko ozrite naokoli. Ali pa pobrs- 
kajte za domala enakovrednim predhodnikom G25, 
za katerega čujem, da ga Logitech razprodaja po 
smešno nizkih cenah. LordFebo 


december 2009 


Super ideja 


za zabavno darilo 


DOD za KURO alt DDONLNIJ 


Razveselite svoje najdražje! 


'Rar azza na dlešni stavzmikavia, ki jih najameš med pojanjem po mestu. Nji- 
snov alogarje, da'zamotijo stražarje, ti pa se tačas odkradeš mimo. 

< Drugi način, kako pretentati soldate« 
Zenske nastavijo bedra in riti, PMOtebr 


co, je ta, da podkupiš grupo pocestnic. 
j i švrem 


Assassin's Greed 2 


ade Raymond, producentka obeh Assassin's 
Creedov in kot luštna punca iz soseščine drk 
material igrarske skupnosti, lenari v postelji. Z 
eno roko si podpira glavo in me opazuje, kako 
tuhtam. Jedra desna dojka ji nagajivo kuka izpod rde- 
čih svilenih rjuh, z zardelo bradavico od grizljanja. Zu- 
naj v Benetkah je noč, črna kot njen zdrajsani muf. 

"Torej? Sem bila pridna punca in izboljšala prvi del?", 
me nagajivo vpraša. "Dovolj, da prideš k meni in mi 

pokažeš, kje še nismo zapolnili kake luknje, mmm?" 
Osvobojen bremena semena razmišljam za delovno 
mizo. Po tridesetih urah špilanja in zanosnih Jadi- 
nih stokih "AC2 je najboljša, najboljšaaaa igra 
... daaa.... aaaaa.... " nisem še povsem odlo- 
čen. Res je, prvenec so izboljšali. A pred- 

vsem v širino in dolžino, manj v globino. 

Zavzdihnem, vstanem in se sprehodim do 
visokega okna, ki gleda na eno od ulic 
pred trgom svetega Marka. Za sojem 
mestnih svetilk čutim pridih kupol dože- 
ve palače in bazilike z visokim zvoni- 
kom. V starem italijanskem me- 


stu, ki stoji na lesu z izropanega slovenskega Krasa, 
so še most Rialto, cerkev Santa Maria della Visitazio- 
ne, vojaška ladjedelnica (Arzenal), stolp z uro (Torre 
dell'Orologio) in še marsikaka znamenitost. A ni mi 
jih treba zares ugledati. Vidim jih z miselnim očesom, 
zakaj po njih sem se v igri izprehajal, kolikor mi je 
duša dala. 

Obrnem se in se vrnem v posteljo, da se 

z Jade pomeniva do konca, preden na- 

ju dan vrne v resničnost. 


In bocca al lupo 


Leže zraven jo trepljam po prijetno zaob- 
ljenih ritnicah. "Saj enica je bila molto 
simpatična igra. Ampak ..." 

V očeh se ji prižge leščerba in rdeče ust- 
ne pod kostanjevimi očmi se zganejo še 
malo drugače kot pred pol ure. "Cari- 
ssimo, Assassin's Creed 2 je poštena 
nadgradnja prvega dela. Kot veš, si v 
njem igral Altairja ibn La-Ahada, skriv- 


€ Kot kamere je sicer rahlo režiran, a igra pri- 
čara taisto vzdušje. Nočno plezanje po impre- 
sivnih cerkvah, z drugimi božjimi hrami 

v ozadju, je ubijalsko. 


nostnega mojstrskega morilca, ki se je leta 1191 
našega štetja potikal po treh bližnjevzhodnih mestih - 
Jeruzalemu, Damasku in Akri. Iz tretje perspektive si 
do neke mere nelinearno tekal po njih, prisluškoval, 
pobijal, plezal. Zlasti smo se ponašali z odlično grafi- 
ko, brutalnimi spopadi in izvrstnim vzdušjem. Ko se 

€ Po vodi, v kateri ni rib in plavajočih tarzančkov z riti bogati- 
nov, se prevažaš z gondolami. Zapleniš jih tako kot v GTAJu. 


je Altair s prostoplezalnim grabljenjem za izbokline in 
police povzpel na kako visoko stavbo, je trušč mes- 
tnih ulic zamrl. Nadomestil ga je piš vetra, prepreden 
s skoviki ujed, oko pa se je zasolzilo ob veličastnosti 
daljnega razgleda. Oh, ljubček, povem ti - od več kot 
šestih milijonov kupcev je skoraj vsak neznansko 
hvalil atmosfero. 

Tudi zgodba je bila zanimiva. Utemeljili smo jo na ri- 
valstvu dveh od nekdaj sprtih frakcij, templjarjev 
(prostozidarjev) in ašašinov. Prvi hočejo človeštvo s 
pomočjo nenavadnih artefaktov oropati svobodne 
volje, da bi se končale vojne in trpljenje, drugi želijo 
to iskro v njem ohraniti. Ravno knjiga Alamut pisate- 
lja Vladimirja Bartola, ki pripada tvojemu narodu, je 
bila krasen navdih za fabulo in dvoumni kredo moril- 
cev - nič ni resnično, vse je dovoljeno." 

Pokimam v zahvalo. Z vljudnim zanimanjem jo poslu- 
šam, čeprav me bolj privlačita njena ušesna mečica 
in na kocine občutljivi vrat. 

"Toda kakor so nas nekateri hvalili na rovaš preprič- 
ljivega sveta, zarotniškega zapleta in interesantnega 
mešanja slogov, sem vedela, da še zdaleč nismo sto- 

boli je na trenutke še,vedno videti filmsko smešen, saj te nasprotniki napa- 
| dajo zaporedoma. Lahko bi družno planili nate, ti pa bi moral najti rešitev. 


v si 
L.T u-" 


LA BELLA VENEZIA 


Benetke so eden najbolj zaželenih svetovnih turi- 
stičnih ciljev, zlasti pri Američanih in Japoncih. Prvi 
jih oponašajo v Vegasu in jih poveličujejo v filmih 
(pomnite predprejšnjega Bonda?), drugi itak ne 
morejo brez tega, da bi se enkrat v življenju zapelja- 
li z gondolo, medtem ko bi jim najet veslač zdol- 
gočaseno prepeval klišejski O sole mio. Status Ve- 
nezie botruje turistični gneči in draginji, dočim so 
smrduškaste vonjave iz številnih vodnih kanalov v 
poletnih mesecih skregane z veličastjem podob. 

Ampak hej, za lepoto je treba potrpeti in Benetke 
svoj sloves upravičujejo z nebrojem starih stavb ču- 
dovitih zunanjosti in notranjosti. Nič čudnega, saj 
so bile med 13. in 17. stoletjem pomembno trgovs- 
ko in vojaško središče. Beneška republika je bila ne- 
znansko bogata in vplivna, kar je pojilo zanimanje 
številnih umetnikov, od slikarjev in kiparjev do arhi- 
tektov ter skladateljev. Sin Benetk je recimo Antonio 
Vivaldi, tam je ustvarjal Leonardo da Vinci ... Tako je 
tudi v igri, kjer ga najame vojska. Res pa je, da se je 


a S ge je: 


aznolika, izdušn, iso skomponiraga: inštru- 


to v resnici zgodilo leta 1499, ne pred 1480, kot pra- 
vi AC2, in da je Leonardo v Benetke pribežal iz Mila- 
na, ne iz Firenc, kjer naj bi se spoprijateljil z iz- 
mišljenim Eziom. 

Pravo zvestobo resničnosti gre tako najbolj iskati v 
arhitekturi, ki je v špilu epsko zastopana. Mostu 
vzdihljajev, cerkve Santa Maria della Salute in gle- 
dališča La Fenice kajpak ni, saj so jih zgradili šele 
kasneje. So pa ... 


Doževa palača 

Palačo doža, vladarja Benetk, so zvečine sezidali 
med 1309 in 1424. Narejena je v gotskem slogu, s 
priostrenimi oboki, ornamentnimi stebri in krožnimi 
okni. V igri jo preplezaš po mili volji in se sprehodiš 
po obokanem dvorišču ter stopnicah. Reliefi na ste- 
nah so tako podrobni, da bi se jih lahko dotaknil. 


Bazilika sv. Marka 

To osrednjo katedralo v Benetkah so gradili in do- 
polnjevali od leta 828 naprej, avtorji pa so prenesli 
tako notranjost kot zunanjost z rimskimi konji in zla- 


KONZOLEC 

Če spoznaš zgradbo v z ojej veš, kaj je v igri niz Zaključek si- 
cer menjava med klavstvom in skrivalstvom, kar je korak naprej od AC1. 


timi kupolami. Zakaj je posvečena evangelistu Mar- 
ku? Ker je ta zaščitnik Benetk. Njegov simbol je lev, 
zato je krilati lev emblem mesta. 


Most Rialto 

Rialto je najstarejši od štirih mostov, ki se pnejo čez 
Veliki kanal. V kamnu so ga dokončali šele leta 
1591, zato je v igri, ki se v Benetkah godi v poznem 
15. stoletju, še lesen. A že takrat so mu življenje da- 
jali trgovci, ki so na njem prodajali robo. 


Turška hiša 

Palačo, ki ji danes rečejo Fondaco dei Turchi, so 
zgradili že v 13. stoletju in je rabila kot začasni dom 
za velikaške obiskovalce. Beneško bogastvo in moč 
sta se pač morala videti. Ime izvira iz 17. stoletja, ko 
so v njej prebivali in iz nje delovali turški trgovci. 
Danes je v njej muzej naravne zgodovine. 


Na Ubijevem forumu (forums:ubi.com/eve/ forums) 
je tema 'AC2 Building Encyclopedia Venice' s pri- 
merjavami znamenitosti v resničnosti in v igri. 


V vse bajte ni moč pomoliti nosu, v nekatere pomembnejše pa vsekakor. 
aka je od znotraj videti Bazilika sv. Marka, ki naravnost kliče po tem, da si 


ent zali ie Jas rKydi izi, vembra 80 jo v živo izvedli na 


kupiš še'večji televizor. In postaneš veren katoličan. 

Uštoriji je razloženo tudi, zakaj novemu ašašinu ne manjka prstanec. 


AH 


rili vsega, kar bi lahko. Čisto pravilno si v opisu ugo- 
tovil, da smo bili preveč obremenjeni z izdelavo sve- 
žega pogonskega motorja Scimitar, dialogov, fizike 
in nasploh temeljev docela nove igre, da bi se zmogli 
dodobra potruditi z nadgradnjo. Pet enostavnih vrst 
misij se je ponavljalo v vseh treh mestih, bojevanje in 
plezanje sta bila boleče enostavna, skrivalna mehani- 
ka je bila sila omejena, zunaj glavnega kvesta nisi 
mogel početi domala ničesar in odprta pokrajina, ki 
je povezovala metropole, je bila prazna. Igra je zares 
spominjala na skelet, ki je ječal po mesu. No, zdaj 
smo ga naposled obesili na kosti." 

Dovolj. Poljubim jo, medeno, strastno. "So morda ta- 
ko trde kot tole?" 


Vedi Venezia, e poi muori 


Ko se hrumenje poleže, objeta obleživa. "Nadaljuj," jo 
zaprosim. Na obzorju se riše prvi trak sivine. 

Ni ji treba dvakrat reči. "Za Assassin's Creed 2 bi lah- 

ko enostavno nafilali obstoječa mesta z novostmi 

in zopet uporabili Altairja. Oba veva, da bi pro- 

dali milijone izvodov. Toda merili smo više. 

Dogajanje smo prestavili v 15. stoletje in v 

severno Italijo, predvsem v dvoje tedanjih 

srednjeveških mest: Benetke in Firenze. 

Te dopolnjujejo štiri manjša območja, 

med njimi luštni toskanski mesteci Mon- 

teriggioni in San Gimignano. Ne igraš 

več kot Altair, temveč kot mladi morilec 

Ezio Auditore, ki začne kot 


brezskrben osvajač lokalnih radodajk, a je hitro prisi- 
ljen odrasti. Templjarji mu v službi višjih interesov 
demolirajo družino, zato stopi na pot maščevanja. 
Kot lik je mnogo verjetnejši in zanimivejši od hladne- 
ga, oddaljenega Altairja. Njegova večdelna odisejada 
traja kak ducat let, skače po lokacijah in je zgodbov- 
no povezana s prvencem. Seveda smo obdržali znan- 
stvenofantastični element, saj ne skrivamo več, da 
gre pri vsem skupaj za navidezno resničnost, za brs- 
kanje po genskem spominu. To v sedanjosti izvaja- 
mo s futuristično napravo Animus, poskusni zajček 
pa je potomec ašašinov, brezzveznik Desmond, ki se 
mu končno začenja svitati, za kaj sploh gre. Za zaro- 
to svetovnih razsežnosti, namreč. 

Ubogi Ezio, kje se znajde - v mreži izdajstev in umo- 
rov, med hijenami in podganami. Še 
dobro, da ima nekaj pravih prijateljev, 
med drugim Leonarda da Vincija. Do- 
gajanje smo stkali okrog podlage res- 
ničnih historičnih dogodkov, dejstev in 
oseb. Recimo tedanjega beneškega 
doža, bankirske dinastije Medici, Borgij- 
cev in papeža Aleksandra VI., enega 
najbolj pokvarjenih predstojnikov kato- 
liške cerkve. Služboval je od leta 1492 
do 1503 in ima v AC2 eno ključnih vlog. 
Kakopak se iz igre ne gre učiti zgodovi- 
ne, saj so dejstva uporabljena v svo- 
bodnem kontekstu. Ampak na inteli- 
genten način, ki spodbuja radovednost 
o preteklosti." 


€ Če netopirsko visiš z žleba, lahko stražarja tiho 
potegneš v smrt. A tiholazništvo na splošno ni 


njači tudi ono iz novega Batmana. 


napredno. Pred njim za spoznanje pred- 


Multiplayerja ni, zato ne moresisiKolegom mo metati vojacljev Men. 
Toda vnovično igranje v solo jekt cela'pri ' t 

Prikimam. "Res je, to ste odlično naredili. Pripomnil bi 
še, da sem nadvse užival v profesionalno odžebrani 
angleščini z italijanskim naglasom ter mnogih pocest- 
niških medklicih v starinski laščini, ki se ne bojijo po- 
seči na področje merde (sranja) in cazzov (kurcev)." 
Jade zasije. "A ne, da je res kul?! Na cestah se pro- 
dajalci derejo po makaronarsko, stare babe panično 
kričijo, ko se začne dogajati kaj kočljivega, soldati 
sumničavo srepijo. Toda, vprašam te: kaj je to proti 
delu, ki smo ga vložili v strukturno in grafično pre- 
pričljivost Firenc, zlasti pa Benetk? Natanko smo 
preslikali na desetine znamenitosti, nekatere tudi od 
znotraj, recimo baziliko Sv. Marka, ki je s svojim 
osončenim korom, to si upam reči, nekaj najčudo- 
vitejšega, kar v igrah uzre oko. Modelirali smo ulice. 


0 Peketanja s konjem po širnih vmesnih območjih skoraj ni 
več. Je pa fina adrenalinska dirka s kočijami. 


Revne predele. Mostove. Ljudi. Vojake. Gondole, ki 
jih lahko voziš. Kanale, po katerih plavaš, saj se Ezio 
za razliko od Altairja v vodi ne utopi. Ladje v prista- 
niščih. Slavni karneval z maskami. Dežja nam ni us- 
pelo sprogramirati, takisto ne ljudi, ki bi opravljali 
pravi 24-urni cikel. A zdaj se izmenjavata dan in noč, 
mesti pa dihata, živita. Namesto velikih praznih 
vmesnih območij smo raje izdelali nekaj okoliških 
polj s cerkvami, kmetijami in samostani, ostali trud 
pa namenili urbanim področjem, ki so zato velika ter 
detajlna. ln za nameček smo podatke ter razlage o 
znamenitih zgradbah, ljudeh in dogodkih shranili v 
turistično enciklopedijo, ki se polni skladno z tvojim 
odkrivanjem sveta. Tako ima špil izobraževalno noto, 
kar je redkost. Drži?", me ostro pogleda. 

"Drži. Nimam kaj reči. Vizuelno in vzdušno je Assas- 
sin's Creed 2 remek delo, ki da v koš vso enico in do- 
bršen del pričakovanj. Človek bi kar stal na Marko- 
vem trgu, strmel, pil vso to slastnost, ki ste jo prene- 
sli na zaslon. Res je, da nekateri elementi niso verno 
prenešeni, nekateri stolpi in kipi se pretirano ponav- 
ljajo in podobno. Ampak trud in splošni učinek sta 


Tepež lahko treniraš, v ringu. Je zanimiv, toda, če potegnem še eno vzpo- 
rednico z Batmanom: Arkham Asylum, ožji in manj fleksibilen ter vznemirljiv. 


vredna vse pohvale. Omeniti velja tudi, da je zdaj 
manj poudarka na dogajanju v sedanjosti, ko Des- 
mond stopa iz Animusa, kar je šlo v enici marsikomu 
na živce," sem ves uslužen. Kar je res, je res. 


Chi la dura, la vince 


Hlastno nadaljuje. Ve, da se najino srečanje bliža 
koncu. Rada bi me prepričala v totalno nadmoč svo- 
je igre. "A ne le to. O ne. Izredno atmosfero smo do- 
polnili s tobogansko štorijo, polno zarot in preobra- 
tov. Igranje pa zastavili bogateje in jasneje. Nič več ni 
dokaj bedno izvedenega prisluškovanja s sedenjem 
na klopeh, težko verjetnega skrivanja s počasnim pre- 
mikanjem v položaju molitve, nerodnega žeparjenja. 
AC2 je povečini sestavljen iz treh temeljnih, pre- 
mišljeno narejenih početij: skrivanja, plezanja in boje- 
vanja. Ker si ašašin, se lahko marsikam prikradeš, ne 
da bi te kdo opazil, kar je bilo v enici zapostavljeno. 
Na ulicah se pred oprezavimi vojaki in stražarji skrivaš 
na sredini gruč ljudi, ki gredo po opravkih, lahko pa za 
drobiž najameš skupinice lajder ali tatov, da jih zamo- 
tijo s kazanjem beder ali pobalinstvi. Po strehah te 
ogrožajo lokostrelci, ki se jim prikradeš za hrbet, jih 
ubiješ z metalnimi noži ali se s preprijemanjem po ro- 
bovih hiš prebiješ mimo, ne da bi te ugledali. 

V vsakem trenutku pa se lahko odločiš, da se boš bo- 
ril. Sistem je sicer še vedno enostaven in temelji zla- 
sti na knofodrku ter prestrezanjih, za katere je treba 
pritisniti knof v pravem trenutku, a imaš za to veliko 


časa. Sovražniki te znova obstopajo in te napadaj 
eden za drugim. Toda sedaj si lahko oprtaš več vrst 
orožij - skritemu rezilu, ki ga stalno nosiš v rokavu, in 
standardnemu meču se pridružijo razna bodala (med 
njimi zastrupljeno, ki pri žrtvi povzroči norost in nato 
smrt), kladiva in sulice, ki imajo različno težo ter hit- 
rost. Kake orjaške razlike ni, tako drobne pa vseeno 
niso, da se ti ne bi bilo treba prilagoditi. Sčasoma do- 
biš celo daljinsko krepelo. Nemalo spopadov lahko 
razrešiš hitro, recimo tako, da stopiš k nasprotnikom, 
ki te še niso prepoznali kot sovražnika, in dva naen- 
krat ubiješ z rezilom v grlo. Drugi načini so zabodljaji od 
zadaj, skoki z višav v gnečo, s katerimi se takoj odkri- 
žaš enega ali dveh kanalj, raba dimnih bomb, ki sku- 
pine jeznoritežev spremenijo v kašljajoče klobčiče ... 
Tako so spopadi manj zamudni. Več je tudi vrst na- 
sprotnikov, recimo razbojniki, navadni soldati, čast- 
niki in dobro oklepljeni vitezi, tako kot animacij us- 
mrtitev, ki so res brutalno krvave. Kje drugje vidiš, da 
protagonist capina odstrani tako, da mu v fris silovito 
zapiči dolgi rezili?" 

Pomislim. "Puo darsi ... v Mariu?" 

Frene me po nosu. "Ti Šaljivec, ti. Skratka, igra glad- 
ko prehaja med borbami in šunjanjem ter ti stalno 
daje na izbiro, kateri pristop ti je ljubši. Na tem izme- 
njavanju temelji tudi večina osrednjih misij, ki jih v 
slogu Grand Theft Auta dobivaš od različnih ponudni- 
kov in so veliko bolj razgibane kot v enici. Med dru- 
gim zajemajo frčanje z da Vincijevim letalnim umot- 
vorom, umore velikašev, prenašanja robe, branjenja 


CO Da Ubisoft z Assassinom 2 misli resno, je izrazil tudi s tem, da ozadje njegove zgodbe razloži s tremi 
15-minutnimi filmi iz niza AC: Lineage. Te impresivnosti najdeš na Tubi ali na tomesečni natlačenki. 

SmrenanaLLuLI 


KONZGLEC 


Templjarski podrepniki cepajo kot za stavo. Če ne veš, kakšna je zgodovina 
tega skrivnostnega viteškega reda, si prečitaj odlični vedež v Jokerju 183. 


oseb, rekrutiranje soborcev, zasledovanja, tekaško- 
plezalne tekme in še marsikaj. Do vsega seveda pri- 
vede ploščadenje, ki temelji na enakem sistemu kot 
prej. Ko se oprimeš prve nizke police ali izbokline, j 
povečini dovolj, da za pot navzgor ali vstran ter celo 
za skakanje med zadosti bližnjimi brvmi tiščiš smer. 
Smo pa poskrbeli za nekaj težjih stavb, kjer poti ne 
najdeš tako instantno, in dodali nov gib, s katerim se 
odženeš od nižje police ter se oprimeš višje. 

Ampak najbolj smo ponosni na to, da smo svet do ro- 
ba zapolnili z igralnimi opravili. Poleg krepko dolgega 
osnovnega niza nalog, ki so zvečine nanizane linear- 
no, da peljejo naprej štorijo, imaš na voljo številne ne- 
obvezne dirke čez drn in strn, morilske pogodbe, pre- 
tepe ter iskanje skrinj z denarjem. Karte z njihovimi lo- 
kacijami dobiš pri trgovcih, ki ti hkrati ponujajo orož- 
ja, mnogo nadgradenj posameznih delov tvojega ok - 
lepa, prebarvana oblačila in umetniške slike. Izdelali 
smo šest obstranskih področij, od mavzolejev do 
grobnic, ki so kombinacije borilnih in plezalnih izzivov 
in kjer dobiš skrivne simbole. Če jih zbereš vseh šest, 


PS3 VS X360 


Pogon Scimitar je v Assassinu 1 tekel bolje na 
xboxu 360 in v drugo se to ni spremenilo. Slika 
na Microsoftovi konzoli ni lepša, saj so učinki in 
teksture primerljivi. Vendar je gladkejša. Na nekaj 
mestih je to pomembno, saj se grafika na PS3 
začne tako zatikati, da moti igranje. Na misel pri- 
deta kaki dve dirki skozi mesto, kjer mi je spodle- 
telo zaradi negladkosti odvijanja. Tudi prestreza- 
nja pri kakem boju znajo biti ob tem nerodna. Če 
imaš obe konzoli, dajem rahlo prednost verziji za 
xbox 360. Je pa res, da v splošnem ni krize. Tako 
PS3 kot xbox 360 imata dve posebni ediciji igre. 
"White edition' ima 20 cm visoko figurico Ezia in 
bonusno nalogo, 'black edition' pa figurico, tri 
misije, 64-stransko knjigo, soundtrack ter kup 
videov. White stane okrog 80 EUR, black 90. 

" Vahko. bse takole izza h/bta prikradel Kaki babi, Ezio je sicer osvajač deluks 


EM, igri stare singeticeZAveč poudarka kot na ljubezni je na vojni. 


VA 
: |. odkleneš Altairjev oklep. Namesto sto zastavic, ki so 
bile brez smisla razmetane po svetu v enici, je zdaj tu 
sto peres, ki jih nosiš zatravmirani materi v vilo v me- 
stu Monteriggione. To rabi kot postojanka, ki jo nad- 
grajuješ za prislužene solde, od banke prek rudnika do 
bordela, in ti nato sproti prinaša dodatne finance. In 
poskrbeli smo za logične uganke. Na dosti znamenito- 
stih je odtisnjeno tajinstveno reliefno znamenje, ki ga 
najdeš z rabo svojega orlovskega očesa. Ko ga odkri- 
ješ, moraš odkleniti njegovo skrivnost. V ta namen na 
ločenih zaslonih iščeš enake elemente na slikarijah, 
rotiraš plasti in podobno. 
Se pravi, skozi igro lahko greš hitreje ali počasneje, z 
odkrivanjem skritosti in opravljanjem stranskih izzi- 
vov ali brez, z reševanjem miselnih orehov in čita- 
njem številnih dokumentov, kar oboje razkriva dodat- 
ne razsežnosti zgodbe, ali osredotočanjem na temelj- 
no igralno plat. Po želji." 
Zadihana je. Njena koža je zdaj, pri dnevni svetlobi, 
še lepša kot v soju sveč. A kljub temu jo moram po- 
staviti na realna tla ... 


"Bellissima Jade. Res je Assassin's Creed 2 
pošteno obsežnejša, kompletnejša ter bolje 
narejena igra kot enica. Le-to si vzame kot 

osnovo, ne kot zgled, in tako dodobra na- 
preduje. Pa vendar ni vse tako rož- 


nato kot tale tvoj nipel. <ga podrezam> 
Začniva s tiholazno platjo. Res je, da je boljša kot 
prej, a vseeno ostaja nekam primitivna. Ezio nima 
posebnih skrivalniških zmožnosti, denimo skrivanja 
po sencah, kukanja izza vogalov in hitrega, a tihega 
koraka. Zato imaš vedno občutek, da gre na nož, na- 
mesto da bi bil pravi nindža. Poleg tega ga umetna 
pamet, ki se ne more pohvaliti z življenjskostjo in te- 
melji na robatih krogih zaznavanja, hitro opazi ter pri- 
sili v boj. Nasploh igra ostaja precej rambovska in 
četudi ni malo situacij, kjer se nekam prikradeš in se 
nato odplaziš, ne da bi te opazili, je več takih, kjer ne 
gre brez tepeža ali vsaj norega bežanja. Teh je največ 
v obveznih misijah oziroma tam, kjer tvoja dejanja 
najbolj štejejo. Trupla lahko recimo skrivaš, a potre- 
be po tem ni. Kdor bi rad pravo skrivalščino, kjer pri- 
deš in greš, ne da bi prizadeti vedeli, kaj se jim je zgo- 
dilo, bo razočaran. Gre za tipičen problem pesko- 
vniških iger, ki se godijo v odprtem svetu: resda zdru- 
žujejo več pristopov, a noben od teh ni posebej na- 
preden. 

Isto velja za plezanje, ki ima dva problema. Prvi je ta, 
da postane po več kot dvajsetih urah pošteno eno- 
lično in naporno, ker vanj ni treba vlagati domala no- 
bene spretnosti. Stalno zgolj tiščiš v dokaj očitno 
smer, področja pa so velika in posuta z ničkoliko baj- 
tami. Tistih par stavb, na katere je malo neočitneje 
splezati, je blažev žegen. Drugi problem pa je, da zna 
biti Ezio neznansko neroden. Le milimetrski odklon 
od idealne linije je včasih dovolj, da se odrine nekam, 
kamor niti slučajno nisi hotel, da obstane kot lutka ali 


CO Ko žrtev fentaš, igra vnovič preskoči v sekvenco, 
ko mora umirajoči obvezno še nekaj povedati, 


s Ezio pa mu v latinščini zaželi mirno pot na 
y %N oni svet. Potem pa gas dalje. 


< Ikona zgoraj se polni s tem, KoWiobljašjin te kdo vidi. Čistiš se s rodiiih ti- 
ralic z zidov in podkupovanjem4iličnihijovore i ge 


CI zan m tiko 

naredi traparijo. Bolj kot se ti mudi, bolj je zoprn s 
svojimi dolgoveznimi animacijami spuščanja robov in 
visenja z njih, pritiskanja k stenam in podobnega. 
Namečkoma zna biti kamera pogosto invalidna in jo 
moraš stalno krotiti z desno gobico. K tečnosti nema- 
lo prispevajo časovno omejeni izzivi in tekaške tek- 
me, kjer se bojuješ proti skriptanemu nasprotniku. Ta 
zdaj laufa upokojensko počasi, nakar raketno po- 
speši, da ga ja ne moreš uloviti. Še dobro, da teh mi- 
sij ni veliko in da naloge v splošnem niso dolge, če že 
so, pa imajo prijazno razpostavljene nadzorne točke. 
Nekaterim ne bosta všeč niti splošna lahkost, saj je 
AC2 igra, ki hoče, da jo konča vsak z razumno meri- 
co joypadne spretnosti, zato v njej ne gre iskati po- 
sebnega izziva; in relativna plitkost tako skrivanja kot 
bojevanja, čeprav gre to od hibridnega naslova priča- 
kovati. 

In, Jade, nemalo me je zmotilo, da ste šli do neke 
mere poneumljat zgodbo. Drži, v njej se dogaja več 
kot v enici, ljudje padajo kot pogrinjki na beneški 
fešti, vrstijo se zarote, konec je presenetljivo odličen 
in zapuščeni dokumenti (kodeksi), ki jih nabiraš, nu- 
dijo intimen vpogled v razmišljanja morilskega klana. 
A to, da ste templjarje po novem zastavili kot te- 
mačneže, ki hočejo 'zasužnjiti' človeštvo, ašašine pa 
kot njihove svetlobne rešitelje, je pretirano črno-belo 
in pootročeno glede na nianse prvenčeve zapuščine. 
Okej, večine to ne bo brigalo in fabula je še vedno 
dovolj fina. Toda če se greste odraslost, bi bilo dobro, 
če bi merili na nivo Alamuta, ne Da Vincijeve šifre." 


Sploh ni videti užaljena. Z zvitim nasmeškom na po- 
željivih ustnah se privije k meni in zašepeta: "Vse to 
vem, medo moj. Assassin's Creed 2 res ni perfekten, 
ne tako napreden, kot bi lahko bil. Toda ne bodi pre- 
več analen. Je impresivna, uživantska, vzdušna, 
spektakularna, igralno večplastna in razgibana izkuš- 
nja, ki popravi večino napak prvenca ter za dolgo 
ostane v spominu. Razumem, kaj te moti, vendar ne 
gre za nič kritičnega. S tem, ko je to za nami, smo 
itak že z vsemi močmi zazrti v zaključni tretji del, za 
katerega finale dvojke postavi trdne temelje. Morda v 
njem izpilimo še tisto, kar je grobega ostalo. Zdaj pa 
utihni in me pokavsaj." 

Pri moji veri - prav ima. 

Ob njenih nebrzdanih krikih z Markovega trga sfrfota 
jata golobov in se vzpne v čudovit dan nad Benetkami. 


Kazanova spiše pornopis. 
Vpliv Benetk, kaj moremo. 
/xbox 360 Ubisoft 

Prenosnik HP Pavilion [7 
DV6-1360em KE 


ve7 


Procesor Intel Core? Duo T6600 2,2 GHz, pomnilnik 4 GB DDR3, 
trdi disk 500 GB, LightScribe DL DVD/RW zapisovalnik, 40 cm 
(15,6") BrightView zaslon z LED osvetlitvijo, ločljivost 1366x768, gr. 
kartica ATI Radeon HD4650 1GB DDR3. WLAN, GigaLAN, Bluetooth, 
eSATA, HDMI, Firewire, čitalec kartic, spletna kamera z mikrofonom, 
biometrični čitalec prstnih odtisov, ločen numerični del tipkovnice, 
zvočniki Altec Lansing, priložen daljinski upravljalnik. 
Windows 7 Home Premium SLO/ANG 64-bit. 
Garancija HP Pick up 8 return 1 leto. 

Logitech do 40,6 cm velikosti 

4x USB 2.0 Torba za prenosnike 

Stojalo za notesnike Port Chicago Eco 

Logitech Alto Connect Za vse ekološko osveščene lastnike 

Dvigne prenosnik na višino oči, poveča udobje pri delu. 4-portni prenosnikov. Narejena je iz recikliranih 

USE razdelilnik za priklop zunanjih USB naprav, gumijasta podloga plastenk. Dva paščka za pritrditev prenosnika, 
za boljš oprijem. posebno oblikovan predal za dokumente in 


oblazinjen ročaj. Doživljenska garancija. 


Prenosni trdi disk Western 
€- WD My Passport 320GB Digital s -. 
Logitech Eleganten prenosni trdi disk za hrambo vseh S ) 


vaših digitalnih vsebin in dokumentov. Na voljo V——— 
v več barvah. Vmesnik USB 200, hitrost diska 5400 ds: 


Multimedijske slušalke obr/min. 


Logitech Clearchat Stereo 


Mikrofon s funkcijo zmanjševanja šuma 
ozadja, nastavljiva glasnost. 


> brezžična optična miška  B605 brezžična laserska miška  VX Nano brezžična laserska miška Logitech 
- Mini sprejemnik, ki se shrani v - JUnifying nano" sprejemnik - Nano" sprejemnik — skrije se v 
ohišje miške - možnost povezave do 6 USB vhod na računalniku 
- Napredna brezžična 2,4 GHz kompatibilnih naprav - Ločljivost 1000 dpi 
tehnologija - Ločljivost 1000 dpi - Stikalo za vklop/izklop 
- Manjša poraba energije - Življenska doba baterije do 15 - Hyper scroli" kolešček za hitro 
- Ločljivost 1000 dpi mesecev pomikanje po dokumentih 
- Hitra namestitev - Stikalo za vklop/izklop - Horizontalno in vertikalno pomi 
- Priložena 1 AA baterija - Hyper seroli' kolešček za hitro kanje ter funkcija ,zoom' 
pomikanje po dokumentih - Gumba za pomikanje naprej/ 
- Priložena potovalna torbica nazaj po spletnih straneh Logitech? 
- Priloženi 2 AA bateriji - Priložena potovalna torbica m a 
- Priloženi 2 AA bateriji miška presenečenja 


19,99€ 


Big Banc, d.o.o., | Šrnartinska 152 | 1000 Ljubljana | Ponudba velja od 


skarske napake niso izključene 


Razvijalci so že zdavnaj pogruntali, da je lov na rekorde 
dosti bolj privlačen, če so rezultati izraženi neskromno. 
Mad Dog te lekcije še ni usvojil. Zal ni niti online lestvic. 


em kar debelo pogledal, ko 

sem videl, da je za wii izšel ta 

kos zgodovine! Mad Dogi so 

namreč nastali na začetku de- 
vetdesetih, ko je CD-ROM odpeketal 
na zmagoviti pohod, in bili tedaj ču- 
do božje. Šlo je za prvoosebne stre- 
ljačine na tračnicah, kjer te je igra 
premikala sama, ti pa si vodil muho 
po ekranu in pokal lopove. Za razliko 
od sorodnega Crime Patrola je bila 
tematika Divji zahod, tisti filmsko- 
stripovski z zlobnimi revolveraši, do- 
čim je bila glavna zvezda s kamero 
posneta akcija. Nič poligonov, tem- 
več film - kompresiran, a vseeno, ki 
se je z diska pretakal v pomnilnik. 
Tako neprenehoma, da je odmrla 
marsikaka konzola 3DO, za katero 
so avtomatnega Mad Doga sprva pri- 
redili. Sicer ne vem, če so crkovali 
tudi tedaj dragi CD-romarski pogoni 
za PC, kamor so Mad Dogi prišli ma- 
lo kasneje. Dejstvo pa je, da smo jih 
sprejeli še kar toplo. Mad Dog Mc- 
Cree 2 je recimo v Jokerju 14 dobil 
74. Zdaj se te cifre sramujem in jo 
pripisujem navdušenju nad tehnolo- 
gijo, ki je dandanes brutalno manj 
impresivna. Gunslinger Pack, ki vse- 
buje vse tri igre iz serije (Mad Dog 
McCree, Mad Dog 2: The Lost Gold, 


PRE 1? Ra ra nee 4 « 


Če pri treh sodelujočih, ki jih kaže prav toliko bobničev in ob 
njih ikonice življenj, koga ubije tak meksikajnarski smodlak, 


The Last Bounty Hunter), 
obiluje z zrnatim videom in 
je nasploh videti kot nekaj, 
kar se je osvobodilo iz retro 
vodnjaka. Pikslavost in za- 
megljenost sicer nista taki 
kot njega dni, ipak je na 
devedeju 4 GB prostora. A 
zgubanost je očitna. 

Je pa seveda res, da na vi- 
deo posnetih iger ni več in 
da so indijanarice šle po 
gobe. Po svoje je tako zani- 
mivo gledati čisto pravo 
divjezahodno mesto, kam- 
or v prvi igri od treh prijez- 
diš kot Tujec in se zameriš 
lokalnim zlobnežem. To ni- 
so vinetujci, temveč belski 


Kavbojskih banditov s plenicami na frisih se na- 
okoli svaljka ničkoliko, medtem ko Indijancev ni 
toliko, kot bi divjezahodnici pritikalo. 


nepridipravi, ampak v redu. Ima prašno ulico, saloon, 
hlev, banko in zapor, nakar se podaš v okolico. Loka- 
cije izbiraš nelinearno, kar je hvale vredno, a še večje 
bi bilo, če bi štele več kot enega ali dva zaslona. Na- 
okoli se majejo klišejski liki, kot so škrbasti tantadruj, 
brkati negativec, grobarski pridigar, nališpane cipe in 
dosti maskiranih banditov. Nastopajoči so seveda na- 
turščiki in kakovost je temu primerno sedmošolska. 
Sploh ko vidiš umetno kri, teatralna padanja po tleh in 
zračne blazine pod senom, kamor s strehe zletijo 
usmrčeni pistolerosi. Ampak ajt, saj je zabavno, ker 
se igra niti najmanj ne jemlje resno. Smeje se sprej- 
meš načičkano praznoglavost in se lotiš rešetanja. 

Ki je naglavni greh, saj je res slabo. Z wiimotom (nun- 
čaka ne potrebuješ, takisto 
ne zapperja, slednjega mor- 
da le za vzdušje) premikaš 
merek po zaslonu in za 
točke revolveraško luknjaš 
capine. Učinek pri tem je 
tak, kot bi pravico delila ti- 
pa iz Gore Brokeback, saj je 
piu piu dobesedno punč- 
kast. Gnusobe statično ter 
nevznemirljivo molijo glave 
izza zidov, uletavajo na čis- 
tine, jezdijo na konjih in po- 
dobno. Ko se prikažejo, 
imaš delček sekunde, da se 
odzoveš, sicer te počijo kot 
Eastwooda brez naprsne 
plošče. Zlasti so smrtonosni 
na višjih težavnostih. Vrstni 
red ni zmerom enak, večino- 
ma pa je, tako da se lahko 


vzorcev napiflaš. In se jih tudi moraš, saj je dosti si- 
tuacij, ko te pošmajsajo od neznanokje, nakar pri pe- 
tem mučenju oči končno lociraš kavbojca v kotu ok- 
na. Če izgubiš tri življenja, te čaka revolveraški obra- 
čun eden na enega, sicer umreš za vedno. Tu moraš 
nabiti pištolo s klikom izven zaslona in potem ustreliti. 
Kar je lažje, kot se sliši. Tako bi skozi igro, ki traja 
kvečjemu urico, prišel z nekaj potrpežljivosti in učenja 
na pamet, če ne bi bilo situacij, kjer ti protagonisti ne- 
kaj velijo (recimo »Ustreli vžigalno vrvico!« starega ru- 
darja, ki jokavo sedi na sodčku TNTJa), ti pa pol ure 
šmajsaš po ukazanem in se zgodi manj kot nič, dokler 
ne zadeneš mini piksla. Posebej mrtvaški je sodelo- 
valni multiplayer za dva do štiri ljudi na istem wiiju, ki 
nosti spremeni v zeh-fešto. Isti je vdelan tudi v obe na- 
slednji igri in ni slaboten le, če sam poprimeš za dva 
wiiljinca ter se greš Johna Wayna. 

Slične težave ima dvojka, ki se od enice razlikuje 
predvsem po tem, da te skoznjo vodi nekaj ločenih 
poti. Te se združijo v en konec, ki je bolj oddaljen, 
vendar to ne pomeni, da je špil dolg. Zdaj so valovi 
nasprotnikov malo bolj kompleksni in za spoznanje 
bolj logično urejeni, ni pa snemanja pozicije, kar je 
poznala verzija za PC. Prav tako je treba bolj paziti na 
civiliste, ki se vmešavajo, prisotne so drugačne loka- 
cije, kot je kitajska četrt, in več je bab, ki ti po crkotu 
povedo, da smrdiš in da ne boš dobil fukat. A še ved- 
no je vse skupaj ostudno zanič in meji na slabo šalo. 
Še najboljši je The Last Bounty Hunter, ki je nastal tik 
pred propadom izvirnega založnika American Laser 
Games. V prešvicanih škornjih lovca na glave se mo- 
raš po štirih različnih poteh prebiti do četverice fižo- 
larskih kriminalcev, ki so preveč smrdljivi, da bi jih 
poscal bizon. Špil ima še najbolj kompleksne prizore 
od vseh, saj se že otvori z malo vojno, kjer streljajo 
kanoni in se vijejo zastave. Dejansko je vzdušje spre- 
jemljivo ter ti ob njem ne vleče več ust izmenično na- 
razen in skupaj. Prav tako imaš zdaj tri orožja, poleg 
revolverja s šestimi kroglami še izpeljanko z več met- 
ki in puško. 

Zaradi Bounty Hunterja ves Gunslinger Pack ni pov- 
sem čisto totalno zanikrn. Je samo korenito apn in 
kljub ceni 20 evrov rabi zlasti kot opozorilo, da je bil 
prehod na cedeje poln zaslužkarjev. Takih, ki jih je 
brigala predvsem zunanjost, igranje pa so skalpirali. 
Pa ne, da se zgodovina ponavlja? 


Vinetujev pobratim (v apaščini 


Kruti prdec) odpraši starega strelca. 


Majesco 


Niti ne tako malokrat je treba osvoboditi talca ali talko. Pri 
tem tolovaj ne odkriva vedno toliko telesa, da bi bil strel eno- 
staven. Nasploh natančni šusi prinašajo dodatne točke. 

jega dni smo formulo 1 vozili predvsem na 
računalnikih, nakar je leta 2003 uletel Sony in 
si rokoborsko prisvojil uradno licenco. Držal jo 
je do predlani, ko mu je lastništvo spolzelo iz 
rok. Morda zaradi slabe prodaje, morda pa zato, ker 
so jo slabo izkoristili. Nazadnje so recimo izdali Fl 
Championship Edition za PS3, ki je zaradi recikliranja 
vsebine in osnovne arkadnosti v Jokerju 165 prejela 
oceno 40. Prejšnje igre niso bile dosti boljše. Licenco 
združenja FIA imajo zdaj Codemasters, ki so najprej 
izdali skromnejši naslov za wii in PSP (čudi me, da ne 
za ultra razširjeni playstation 2) po ceni okrog 40 ev- 
rov. Vozi se solidno, je zabaven in, upoštevaje platfor- 
mi, naphan s funkcijami. Posebnih ambicij pa nima. 
Za nadzor lahko uporabiš wiimote, ki ga nagibaš kot 
volan, ali nunčak oziroma classic 
controller za vodenje z analogno 
gobico, kar je priporočljivejše. 
Idealna izbira je Logitechov volan 
speed force. Šoferski model je do- 
sti arkaden, čeprav ne toliko, kot 
bi šlo sklepati glede na nezmoglji- 
vi hardver. Ta česa več od škatla- 
ste, medle grafike ne izpljune, to- 
da šofiranje zahteva nekaj pozor- 
nosti, dokler ne vključiš pomagal. 
Če jih, se puščice peljejo domala 
same. Drugače je, ko se znebiš 
bergel: to so samodejno zavijanje 
in zaviranje, sistem proti zdrsu in 
blokiranju koles, avomatski me- 
njalnik ter vozniška črta, ki z zele- 
no in rdečo barvo na asfaltu kaže 
najboljšo pot in svetuje, kdaj brem- 
zati. Tedaj avto postane razdraž- 
ljiv, ovinke je treba jemati obzir- 
no, pospeševati nežno. Apn pa je, 
da ne wii, ne PSP nimata analog- 
nih gumbov, zato sta plin in zavo- 
ra nekam groba. Iz tega razloga je 
najbolje imeti vključen 'anti skid'. 
Tedaj vožnja ni baš realistična, ni 
pa tudi neumna in se osredotoča 
na svoje za Po ravnem i ga 
in une, koliko delcev sekunde 
pred zavojem bo treba ustavljati. 
Ja, delcev, kajti občutek hitrosti je 
imeniten in formule se odzivajo in- 
stantno. 
Fl 2009 je torej igra, v luči wiije- 
vega družinskega poslanstva pri- 
merna za vso familijo. Tako za 
mladega lovca na rekorde kot fo- 
tra, ki bi rad malo gonil pred ogle- 
dom nove tekme na teveju. Sled- 
nji bo navdušen nad uradno licen- 
ciranimi moštvi, od Ferrarija prek 
Brawn GP do Toyote, bolidi in na- 
tančno prenešenimi sedemnajsti- 
mi stezami iz sezone 2009. Med- 
nje kajpakda sodita nočna dirka v 
Singapurju in nova proga Yas Ma- 
rina v Abu Dhabiju. Prisotni so tu- 
di vsi vozniki s fotografijami vred, 
torej Button, Vettel, Barrichello, 

Webber, Hamilton in tako dalje, čeprav ni tistih, ki so 
med sezono zamenjali one z začetka, recimo Romai- 
na Grosjeana, ki je pri Renaultu na dirki v Valenciji 
nadomestil Nelsona Pigueta Jr.. Mulc pa bo bolj čislal 
oblake, dež, poškodbe (odpade lahko prednji spojler, 
zvijejo se obese in zašepa motor, kar vse vpliva na 
drvenje), izbiro pnevmatik (mehke, srednje, trde, za 
dež ...) in njihovo obrabo, pojemanje goriva ter bogat 
nabor tunerskih možnosti - nastavitve blažilnikov in 
krilc, pritisk v gumah, geometrijo koles in podobno. 
Ob tem so vdelali še tehnologijo KERS (Kinetical 
Energy Recovery System), ki v pravi Fl spravlja ki- 
netično energijo pri zaviranju in omogoča, da jo voz- 
nik sprosti s pritiskom gumba na volanu za hipno po- 
večanje moči. V igri to deluje kot omejen turbo po- 
spešek, ki ga lahko uporabiš kadarkoli, delno ali sce- 
loma, in katerega zaloga se obnovi v vsakem krogu. 
Pošten nabor. 

Skupaj bosta naš foter in sin vozila multiplayer na 
razdeljenem zaslonu za dva pred istim wiijem. Tu so 
možne bitke ali sodelovanje v posameznih dogodkih 
in celotnem prvenstvu, odvisno od tega, ali izbereta 


NTI 
Gmuxu — 


D Vsebina verzije za PSP je domala enaka tej za wii, toda drsnik (nub) 
ni enak gobici. Slično težavo je imel F1 06 v primeri z onim za PS2. 


€ Tako na razdeljenem kot polnem zaslonu je moč izbirati med nekaj 
zunanjimi in notranjimi pogledi. V vseh igra leti kot sneta sekira. 


(O Trava in pesek te ne upočasnita ravno dosti, vendar ob izbiri stro- 
gega upoštevanja pravil takoj fašeš kazen za sekanje ovinkov. 


€ Kupiš lahko le igro ali, za nekaj evrov več, paket 
s plastičnim obodom v obliki volana bolida F1, 
kamor vstaviš wiimote. Boljša izbira je nunčak. 


isto ali drugo moštvo. Dodatna privlačnost so izzivi, 
na primer 'v danem času prevozi čim več nadzornih 
točk' in 'prehiti najmanj toliko tekmecev'. lnačica za 
PSP, ki je drugače po zunanjosti in vsebini domala 
enaka tejle za wii, podpira brezžično povezavo štirih 
konzolic, a le bližnjih, saj takisto ne pozna interneta. 
Dolgo vrsto izzivov vsebuje tudi enoigralstvo, kjer so 
še hitre dirke, prvenstvo, vikendi (vadba - kvalifikaci- 
je - dirka) in rušenje rekordov v time trialu. Slednji 
ima duhca in streže trenažne napotke v slogu 'v tej 
šikani pojdi tako hitro'. S tem je brzenje za odličnimi 
časi še za odtenek bolj dražestno. Seveda ne manjka 
kariera, kjer se z lastnoustvarjenim voznikom tri leta 
prebijaš do statusa prvaka. Začneš kot obetavnež, ki 
ga ena od ekip povabi k sebi, nakar se moraš doka- 
zati z nabiranjem točk. V vseh modusih lahko nasta- 
vljaš, koliko krogov boš vozil: tri ali določen odstotek 
celotne dirke, od 10 do 100 %. 

Sliši se kul in v čisto asfaltnem smislu tudi je. Vendar 
igra pozablja, da formula 1 ni gola vožnja, marveč 
predstava, cirkus, šov. Stalno zreš v sterilne menije, 
namesto da bi prisostoval animiranim praznovanjem, 
polivanjem s šampanjcem, babam, novinarjem, pred- 
stavitvam stez. Ni ne rivalstev med krmarji, ne godelj 
okrog tekem, ki so dostikrat zanimivejše od dirkanja, 
tvoj drugi jaz v igri pa je brez frisa. Vzdušje je tako 
omejeno na hrumenje folka na tribunah, bliskanje fo- 
toaparatov in vitje zastav. So se mar razvijalci spre- 
menili v kopije zgužvanega Ecclestona? Formulščin 
po tem staromodnem receptu je vendarle ničkoliko. 
Tudi dogajanju na progi manjka par elementov. Do- 
bro, ne zahtevam vrhunsko realistične fizike, niti iz- 
vrstne grafike, navsezadnje gre za wii. Niti špilu ne 
odrekam dejstva, da se vozi spodobno, da kljub ar- 
kadnosti ni trapast, da je zabaven in da vsebuje mar- 
sikaj, na kar so takozvane next-gen izvedenke poza- 
bile. Gotovo pa bi morale vrsta pnevmatik, deževne 
razmere in poškodbe imeti še več vpliva. Želim si bolj 
prepričljivih nesreč, saj formule pri trkih komajda rea- 
girajo, dočim se pace car ne pojavi. Odpraviti bi mo- 
rali padanja sličic na sekundo, ki se godijo vedno na 
istih mestih, ter sumljivo dolge postanke v boksih za 
popravilo razbitosti, vdelati večigralstvo po spletu, 
poskrbeti za bolj življenjsko umetno pamet. Devetnaj- 
sterica nasprotnikov sicer ni nesposobna in se ti ne 
zakanta v rit, če se jim ne umakneš, medtem ko vča- 
sih vidiš, kako se borijo med sabo in gredo v bokse. 
Vendar je očitno, da obraba gum ter količina goriva 
ne vplivata na njihove rezultate, in daleč od tega, da 
bi bili obračuni z njimi tako razgibani kot pravi. Morda 
bodo naslednje leto v F1 2010? Ta namreč prihaja na 
xbox 360, PS3 in, juhej, PC! 


»Z velike nagrade za Wiistan z belim 
daljincem v roki — Sneti!« 

wii / wii / SP Sumo Digital / Codemasters Sumo Digital / Codemasters 


AM 4 
lovek bi sicer pričakoval, da bo wii dobil prila- 
gojeno inačico Modern Warfare 2, vendar Ref- 
lex Edition to ni. Namesto tega so Treyarch 
potrebovali ves ta čas, da so na Nintendovega 
lipicančka spravili konverzijo enice. Torej, tole ni 
MW2, ampak Modern Warfare 1 iz leta 2007 za wi. 
To pomeni prvoosebno strelsko godljo v bližnji pri- 
hodnosti, laufanje za teroristi po vsem svetu v koži 
več likov in linearno, zvečine totalno direktno strelsko 
akcijo, kjer te masivni badabum stresa iz kože. Vihti- 
mo karabinko M4A1, granatomet in snajperico, nade- 
vamo si nočnogled, nastavljamo mine in nad sovrage 
kličemo udare iz zraka. 
Kar se tiče gole vsebine, so Treyarch opravili odlično 
delo, saj so nedotaknjeno prenesli vso enoigralsko 
kampanjo. Seveda z vsemi minusi, od kratkosti do 
milijardnega umiranja na višjih zahtevnostih. Poleg te- 
ga pa še multiplayer z vsemi kartami, načini, čini, per- 
ki ter celo samodejnim iskanjem sotrpinov, kar je na 


6 Res je hecna odločitev, da gredo za wii predelovat enico. 
Tudi s tem se kaže Activisionov lopatoverski odnos do wiija. 


Modern Warfare — Reflex Edition 


wiiju redkost. Okej, omejitev ni več 32 
ljudi, ampak deset, dva več kot v wiijevi 
predelavi World at War, kar pomeni ne- 
kam prazne karte. A to ni nujno minus, 
saj je manj umiranja v gneči. Da povabiš 
prijatelje, je treba vpisovati Nintendove 
kode, a na drugi strani je tu podpora wii 
speaku za glasovni čvek. Glede na wiije- 
vo omejenost je vse skupaj kar podvig. 
Toda ustvarjalci bi lahko od truda crknili, 
pa še vedno ne bi dostavili izkušnje ena- 
ke magnitude, kot je Modern Warfare na 
peceju, X360 in PS3. Grafika je vse pre- 
več groba, slabo razločna, rjavkasta, niz- 
koločljivostna, kvadratasta in vobče gr- 
da. Celo če gledamo stare 
konzole, kot sta PS2 in xbox 1, s kateri- 
ma je prisekanček strojno nekako ize- 
načen, izdelek ni prav lep. A postavi ga 
zraven nečesa sodobnejšega in očesi ti 
bosta od hudega iztekli iz jamic. Isti pri- 
zori v MW za wii preprosto nimajo enake- 
ga učinka, kar je poštena cokla za špil, ki 
toliko stavi na vizualije. 

Temu je treba dodati še ne tako redko 
upadanje gladkosti in nadzor, ki zna 
manj potrpežljive hitro spraviti ob živce. 
Kombinacijo wiimota in nunčaka, ki je 


podrobno nastavljati, od gumbov do ob- 
čutljivosti. A da najdeš konfiguracijo, ki 


lahko zadegana v wii zapper, moreš sicer 


60 Wiimote in nunčak sta načeloma kul za prvoosebne streljan- 
ke, kot da vedeti Metroid Prime Trilogy. Tu se ne obneseta. 


deluje količkaj zadovoljivo, zna trajati, in celo tedaj 
splošni občutek ni dober. Motiti zna tudi dvojna nara- 
va nekaterih povelij, recimo gumb A za tek in zaklep 
pogleda na cilj, dočim je obračanje v vsakem primeru 
počasno. Res škoda, da ni podpore classic oziroma 
pro controllerju ali gamecubovemu ploščku. 

Za nekoga, ki je Modern Warfare sfalil in ima samo 
wii, izdelek ni slab. A če imaš kakršnokoli možnost, 
da igro ubodeš na PCju, X360 ali PS3, tako definitiv- 
no stori! 


Sneti se znova poda na pot izpred 
dveh let. Grša je in lukenj polnejša. 


wii Treyarch / Activision 


december 2009 


Rahbids Go Home 


aving Rabbids so znani kot zbirke odpuljenih 
igric, kjer voziš ritni slalom na kravi, briješ vo- 
jaške rekrute, mečeš papirčke v prfoksa, klo- 
futaš smrkavce in podobne monade. A z več- 
letno tradicijo je zdaj konec, kajti manični zajci so 
Raymana nabrcali v mehko in odskakljali na samo- 
stojno poslanstvo. Različica za DS se od tele wiijeve 
drugače močno razlikuje, saj predoči nivojčke v slo- 
gu starinskega The Incredible Machine. Pretirane za- 
bavnosti na preklopnežu ni, kajti vso so porabili za 
wiijevo mesnato, dolgo akcijado, ki briljira tako glede 
sloga kot kratkočasnosti. 
Skokci se lotijo gradnje stolpa, ki bi segal do Lune. 
Pri gradbenem materialu niso izbirčni, saj na kup 
mečejo čisto vse, kar jim pride pod šape: plastenke, 
cevi, kose pic, cucke, krave, klavirje, bale sena in 
oblačila, strgana z riti nedolžnih civilistov. Postavljen 
si v vlogo zajčjega para na nakupovalnem vozičku, 
ki iz pogleda od zadaj šiba okrog in v voz baše vse, 
kar ni pribito. Po vzoru Katamarija je ponoreli skupek 
vse večji, a ga začuda ni nikdar težko upravljati. Za 
to skrbi kombinacija daljinca in nunčaka, kjer z gobi- 
co sekaš ovinke, s stresanjem pa povzročaš udarni 
val. Enega od uhljatcev lahko zaupaš soigralcu: v 
tem primeru eden šofira, medtem ko drugi mlati in 
na daljavo sega po predmetih. Poleg tega je omogo- 
čeno kazalno merjenje in katapultiranje v oddaljena 
stikala, čeprav je tega bolj malo. Vozičarski tandem 
se sčasoma nauči drsenja v ovinkih in pospeševanja, 
kar poskrbi za dričanje po skakalnicah in rampah. 
Dogajanje je zasnovano peskovniško, z večjimi vo- 
zlišči, od koder pot vodi v posamezne stopnje. Veliko 
je spreletavanja po templjih sodobnega človeštva: 
trgovskih centrih, pisarnah, mestnih ulicah, bolniš- 
nicah, letališčih in celo jedrskem reaktorju. Pri tem 
sta zajca zelo podjetna, saj z letalskega krila odtrgata 
motor in na njem okobal sejeta grozo po letališki 
stavbi, Ali pa sedeta na napihnjeno zračnico in se od- 
kobalita niz brdo, ob čemer ne smeta nagaziti na 
kaktuse. Da nista ves čas na tleh, pacienta v kisiko- 
vem šotoru izkoristita za letenje ali skačeta po bol- 
niških posteljah. Poleg splošnega razdejanja posebej 
rada packata tlake in kličeta jezo čistilnih robotov, ki 
so kar zagrizeni nasprotniki. Z ostalimi sovragi se ne- 
redko spoprimeta v omejenih ringih, ki se odprejo, ko 
premlatita vse tečnobe. Škoda, da sovražniki niso bolj 
raznoliki, saj nabor ne seže veliko dlje od bučmanov v 
skafandrih, bevska- 
jočih psov in izstre- 
ljevalnikov 

krogel. Tudi pri predmetih in oko- 
ljih začne sčasoma manjkati 
svežine, čeprav se preveč kroho- 
češ, da bi te nekaj reciklaže res- 
neje zmotilo. 

Močan element so vsekakor špa- 
sni zaključki nivojev. Za izhod je 
treba namreč podreti zid, za kate- 
rim čaka bend srbskih trubačev. 
Ob balkanskem melosu vsi skupaj 
poskačejo v sekret, od koder jih 
kanalizacija odplakne nazaj na 
deponijo. Ritual se dogaja spet in 
spet, tako da si je kaj bolj umo- 
bolnega težko zamisliti. Plen nato 
pristane osrednjem smetišču, kjer 
oplemeniti v nebo segajoči pro- 
jekt. 

Nabrana krama poleg tega odkle- 
pa dodatke, s katerimi lahko zajd- 
ce urediš po svojem okusu. V pre- 
obrazbe ni vključena le bižuterija, 
ampak celoten stajling. S stiskal- 
nico maličiš glave in spreminjaš 
lego uhljev in očes, tetoviraš ter 
barvaš kožuhe, namesto klobu- 
kov zlorabljaš hobotnice in še kaj. 
Ko se tvoja abominacija nove mo- 
de razveseli in se povsem funkcio- 
nalno režeče vklopi v okolje, si 
ponosen kot pri Spore, ko vidiš 
prve korake svojega bitja. Ločena 
traparija je, da zajca za preureja- 
nje posesaš v daljinca, nakar ga s 
stresanjem butaš sem in tja ter se 
ob tem veselo hehljaš. 

Zaveci v Go Home nedvomno do- 
sežejo destilat svojega maničnega 
bistva. Ker so odkriteje satirični 
kot prej, obenem pa nepovratno 
zblazneli, ravnodušen ob njih ne 
moreš ostati. Čeprav bi lahko bilo 
manj ponavljanja in več napred- 
nih elementov ter ugank, je špil 
skrajno igralen in prav nemarno 
zadovoljujoč. Ko kot v kakšnem 
GTAJu teroriziraš folk in počneš z 
vso zdravo pametjo skregane be- 
darije, se z veseljem prepuščaš 
sladki krivdi. Tega si pač v svojem 
sterilnem, v pravila vezanem 
svetu na tihem 

vsi želimo. 


O Zajčja paglavca bi bila le stežka še bolj jackassovska. Če gresta 
predaleč, namesto življenjske energije izgubljata 'ideje'. Ko jih 
zmanjka, začneta z zadnje kontrolne točke, plen pa gre v maloro. 


Ko bezljaš po obljudenih krajih, se naposlušaš človeških jamrarij 
in družbenokritične propagande. Obilica slednje je posledica sodelo- 
vanja z razvijalskim timom odličnega Beyond Good č Evil. 


— Nad škodljivca se zgrinjajo trume deratizatorjev, ki jih je zelo 
lahko premlatiti. Trši oreh so krdela oklepljenih robotov. Strašne 
znanosti pri boju ni, zadostuje energično udrihanje z daljincem. 


O Stvari, ki jih je mogoče pobrati, so številne in jasno obkrožene. 
Tudi tele mrcine bodo kmalu nemočno obležale in pristale med 
špecerijo. V vsakem nivoju je končna trofeja posebej velik predmet. 

osmata žverca Ratchet in njegov robotski kompanjonček Clank pri nas 
nista ne posebej znana, ne priljubljena. Delno zaradi vezanosti na play- 
station, delno pa risankavosti. Po mnenju množic je to igrica za otročke, 
medtem ko desci koljejo teroriste. Čeprav razmišljujoč človek ne ve, kaj | 
: je večja pravljica. Samo pravim. A naj bo znanstvenofantastični duo še tako živ- 
6 Nadzor je domala perfekten in združuje nažiganje s strafanjem ter taktično žavast, pod farbovito zunanjostjo teče častihlepna mešanica stilov. Serija, ki se 
skakanje za ogib nevarnostim. Zna pa v tesnejših predelih gnojiti kamera. je leta 2002 začela kot 3D-platformska arkada s primesmi streljanja in ugank, je 
skozi šest glavnih delov mutirala v streljanko s primesmi skakanja in miselnih 
orehov. V obeh epizodah za playstation 3 pa se je umirila v zlati sredini. 
Zgodba nadaljuje od zaključka prejšnjega dela za PS3, Tools of Destruction, ki 
se je končal z nemarnim viscem. (Vmesnega dela, Cuest for Booty, ti ni treba / 
igrati, da bi dojel, za kaj gre.) Clank se v družbi dežurnega zlobca, legendarne- 
ga Nefariousa, zbudi na orjaški uri, ki nadzoruje čas v vesolju, medtem ko Rat- 
chet v družbi še bolj legendarnega Kapitana Owarka beži pred silami zla. Člo- 
vek se zopet prisrčno nasmeji lahkotnemu humorju, saj te A Crack in Time spo 
mni, da je RSC ena redkih pristno smešnih igrarskih serij. Tokrat so v kotel pri- 
mešane debele Valkire, Nefarious je še bolj zmešan kot običajno, njegov butler 
je gejzir britanske zajedljivosti, medtem ko resnost prispeva Ratchetov namr- 
godeni rojak, general Azimuth. Kakovost vmesnih sekvenc je na nivoju dolgo- 
metražnih izrisank, govor do obisti profesionalen, kvaliteta pixarskega videa pa 
blu-rayevska. 
A tega smo od Ričeta domala vajeni. Tako kot igranja, ki je slično kot v Tools 
of Destruction. Ratcheta ali Clanka nadzorujemo v pogledu od zadaj, od koder 
tečemo, skačemo, mlatimo in streljamo. Iz razbitih zabojev in sovražnikov leti- 
jo vijaki, za katere si kupimo orožja in oklepe. Zvezda je še vedno Ratchet, ki 
se v ladji potika po planetih in tam napreduje od naloge do naloge, ki mu jih 
dajejo lokalni prebivalci. Skakanje v 3D ni posebej zahtevno in nobene primer- 
jave ni s kakim Mariem. Ni pa tudi čisto mačji kašelj, sploh ko si supersonik 
nadene raketne škornje in se z izstreljevalnih ploščadi šutira daleč skozi zrak. 
Hopsanja ne manjka, tako kot ne nažiganja. Kot vedno si sproti naberemo 
zvrhan jerbas krepelc, kjer dosti starih in par novih tvori razgibano mešanico 
orodij za krepavanje kovinskih sovražnikov z daljave in od blizu, posameznih 
ter skupin, na običajne in neobičajne načine. Lahko jih zamrznemo ali z disko 
kuglo prisilimo v ples ... jih preluknjamo s snajperico, sklatimo z raketo ali vse- 
samo v ogromno električno kroglo ... oziroma nad njimi odpremo dimenzijska 
vrata, iz katerih jih tepežkajo zelene lovke. Vrhunsko zabavno in grafično spek- 
takularno, pri čemer je treba med strafanjem dostikrat skakati, da se ognemo 
nevarnostim. Adrenalinska razgibanost je tako na nivoju, akcijo pa kadarkoli 
pavziramo s priklicem krožnega menija za izbiro ubojitega sredstva, kar nam 
ponudi dobrodošel oddih. Splošna težavnost je hudejša kot v ToD, če na 
začetku izbereš eno od višjih zahtevnostnih stopenj (izkušencem priporočam 
z pi najvišjo), in po končanju te spet čaka način challenge. Žal pa nasprotniki vno- 
osrednja Clankovataloga"i'tepež; to je le začimbica. Na njem je reševanje vič niso bolj ali manj občutljivi na določene vrste orožij, zaradi česar možnost 
miselnihkugank'S'StiKali$kuzahtevajo prostorsko in časovno razmišljanje nadgrajevanja ubojitih sredstev s to ali ono vrsto streliva izzveni malce v pra- 


Ce orožja je moč nadgraditi do 5. stopnje. S tem postanejo močnejša, sežejo 
dlje in pokrijejo večje območje. Za prilagoditev izstrelkov pa so tu modifikacije! 


N vi 


zno. Namečkoma je veliko krepel ponovljenih, tolovajski vzorci so znani, šefi 
7 ) V m a 4 VE pa nekam maloštevilčni ter švoh. 
Isa/sT) El) Za razliko od veselostrelskega Gladiatorja s PS2 Ratchet rešuje puzle, čeprav 
—- 4; za. ao so te zelo očitne. Ponekod išče semena in jih sadi v zemljo, da zrastejo ogrom- 


ne liane, po katerih se nato oddriča, drugod vleče varovalke iz naprav. Še naj- 
bolj se trudi s posebno puško, v katero posrka vodo ali olje, nakar s tem ohla- 
ja vroče platforme, rahlja zarjavele koloteke in preusmerja horde mesojedih 
vsemirskih mravljincev. No, toplatna zvezda je vnovič Clank, zaprt v veliki uri. 
Tam ga čaka kakega pol ducata vse resnejših puzel v sobanah z zaprtimi vrati. 


Odpreti jih je treba tako, da s štartom z vnaprej določenih gumbov v tleh pos- 
name svoja dejanja, nakar jih predvaja istočasno s tem, ko na drugem gumbu 


ER stori nekaj drugega. Recimo: s prvega knofa gre na stikalo, ki odpre vrata, na- 

OB, to pa z drugega začne novo akcijo, ki teče vzporedno s posnetkom prve. Tako 

Hi A ( steče skozi zdaj odprte duri. Spočetka ni problemov, a pravi žur nastane, ko je 
4 : treba upravljati s štirimi Clanki naenkrat. Te puzle malo preveč lomijo siceršnje 
8/4: hitro dogajanje in se jih drži rahel pridih tega, da so same sebi namen. A na- 


vsezadnje jih je moč preskočiti, če ti prevečkrat spodleti, in to, da tako visoko- 


O Včasih te igra ne obvesti, da nimaš prave opreme za nalogo, zaradi česar iz- profilna igra spodbuja mozganje, je dandanes že redkost. Clank v uriidrugače 


gubljaš čas z blodenjem po planetih. Ker gre za bolj nedeljsko igro, je to sitnost. 

ne počne česa drugega posebnega, razen tega, da se udejstvuje v mini strelski 


56/62 14513 ; edi: : h spogiš h ; ; 
1 bdi vas 114 VAM arkadi, kjer po obli nekaj planetov usmerja žarek, s katerim popravlja naokoli 


Zoo K šibajoče časovne anomalije (očitni navdih je Super Stardust HD), ter da odpre 
2 par časovnih portalov. Skoznje skoči Ratchet in s kombiniranjem dejanj v pre- 
teklosti in sedanjosti reši nivo. 
A če pričakuješ kako naprednost te strani, je ni, saj te igra vodi za roko in ti ne 
pusti, da bi recimo preklapljal med Ratchetom in Clankom v tej in oni dobi. Po- 
tencial časovnih ugank gre s tem po zlu, saj je vedno jasno, kaj moraš storiti, 
pot naprej pa je linearna. Nasploh je mešanje stilov in elementov že skoraj pre- h 
tirano, saj se igra na nobenem ne ustavi dovolj dolgo, da bi ga razdelala, med- 
tem ko so pristopi po vseh teh delih dobro znani. Boj je zabaven, a taktično pli- 
tek, saj skorajda vsak sovražnik pade pod vsakim orožjem. Skakanje je fino, to- 
da osnovno. Še največ svežine tako prinašajo Clankove puzle. In svobodno fu- s 
ranje po vesolju z ladjico. Kar je bilo njega dni le občasna premočrtna streljada 
za vmesno popestritev, se je spremenilo v niz sektorjev s planeti in lunami, med 
| katerimi se spreletavaš v pogledu od zadaj. Na prvih dobivaš ključne naloge in 
pehaš naprej štorijo, po drugih iščeš zlate vijake, nadgradnje za orožja in ener- | 
gijska bitja, v zameno za katere nadgrajuješ ladjo. Lune so narejene v slogu Su- 
per Mario Galaxy in so mini skakalno-strelski poligoni, katerih večina pa je do- 
kaj rutinska. V črnini je najti še ladje, ki potrebujejo vlečno pomoč, arkadne 
nažigaške spopade na 2D-plošči, kjer spočetni vznemirljivosti sledi občutek 
enoličnosti, in bojno areno z več strelskimi prvenstvi. Slednji so privlačni, a naj- 
bolj za tiste, ki serije še ne poznajo, saj veliko prijemov poznamo od prej. 
V tem je srčika težave. Kdor RGC ne pozna, naj le odloži Modern Warfare in se 
prepusti čisto drugačni estetiki in slogu. Edino ob zgodbi zna mežikati. Početja 
je dosti, razgibanosti in domiselnih podrobnosti nemalo, dolžina sega v petnajst 
ur, količina skrivnosti je v redu. Za tiste, ki smo igrali prejšnje dele, ki jih je zdaj " 
že res veliko, pa A Crack in Time izzveni kot precej rutinska vaja v slogu, ki se 
| namesto v globino še bolj poda v širinsko grmadenje elementov. In ne vključi 
/% večigralstva, ki so ga poznali že Ratcheti za PS2. Tsk. 
—— — m 

— Z Paketnin Sb nije je kul? Kmncije Čep 


takamera prozrejei Omeniti gre'tiidi včasih iroblematične nadalj 


€ odprta zasnova s spreletavanjem po planetih ne prinese toliko občutka svo- 
bode, kot bi pričakoval, saj obstranskemu početju manjka raznolikosti. 

Ko igra več oseh, se kamera oddaljuje skladno s povečevanjem razdalje med njimi, toda ne v nedo- 
gled. Ce se raztegne do skrajne meje in nekdo preveč zaostane ali kam pade, ta nekdo tudi umre. 


a disku imam veliko glasbe, ki mi med pisa- 
njem dela družbo. Večinoma ni nič kaj izvirna 
- spet in spet slišim podobne zvoke, inštru- 
mentalne fraze in besede. Posebej, če si zapo- 
red zasučem nekaj albumov istih muzikantov. Kar pa 
ne pomeni, da nanje gledam s prezirom. Svežina mar- 
sikdaj pride iz novega razporejanja starih elementov 
in čeprav kak izdelek ne stremi k novim višavam, zna 
biti vseeno še kako uživantski. Pač še en izraz umetni- 
ka, ki mi je blizu in mi zna dati veliko, če mu name- 
nim dovolj pozornosti. Taki so recimo novi albumi an- 
samblov Rammstein, Creed ter Spandau Ballet ... 
...in tak je New Super Mario Bros. Wii. 
Čeprav se zdi, da je Mariev kot listja in trave, je NSMB 
Wii prva 2D-poskakovalnica z brkatim vodovodarjem 
v glavni vlogi za sobno konzolo po letu 1991. Tedaj je 
za SNES izšel Super Mario World, najboljša od strani 


JAR OŽŠNA ODA 
RSI 


Traverzo vrtištako, nagibaš wiimote. S tem pomagaš sodrugu; da do- 
seže zeleno'cev zgo! aj, 2 li pa ga zafrkavaš. Kaj je bolj zabavno, vesta vidva. 


gledana platformščina vseh časov, in odtlej smo na 
televizorje dobivali samo trirazsežne dele, kot so Ma- 
rio 64, Sunshine ter Galaxy. Na ročni fronti pa smo v 
skoraj dvajsetih letih takisto fasali le dve iteraciji: Su- 
per Mario Land 2 za game boy in New Super Mario 
Bros za DS. Ni veliko, kajne? Kakorkoli, Mariev ata 
Šigeru Mijamoto, ki je bil pri tejle novi odpravi v Mus- 
hroom Kingdom po dolgih letih spet v sedlu kot glavni 
dizajner, ni povzel revolucionarno nelinearne strukture 
ter med seboj zamotano povezanih stopenj Super Ma- 
rio Worlda. Namesto tega je vzel NSMB za DS, kjer se 
je zgledoval po Super Mario Bros. 3, in na njegovem 
hrbtu ustvaril osem svetov ter enega skrivnega. Po 
njih med vnovičnim reševanjem ugrabljene princeske 
Peach napreduješ dokaj linearno in enakokopitno. 
Vsak nadsvet je tematsko obarvan (peščen, leden, 
gozdnat, vodnat, ognjen ...) in ima po kakih šest ska- 

kaških podnivojev, hišice z dobrotami, manjši grad in 
veliko končno utrdbo. Seveda mi ni treba govoriti, da 
je v nivojih smisel ta, da prideš s skrajne leve na skraj- 
no desno, med čemer skačeš sovragom po luštkanih 
čefarah in jih tako odstranjuješ, nabiraš majhne ko- 
vance (za stotero njih dobiš novo življenje), udarjaš 
blokce z vprašaji za bonuse, se spuščaš skozi barvite 
cevi v nove dele prizorišč, čofotaš pod gladino ... Hja, 
klasičen Mario. 

Na koncu gradov te vedno čaka šef, kot so našemljeni 
Koopalingi in naposled Bowser. Bajtice vsebujejo mini 
igrice, kot sta naključno izbiranje polj na veliki mreži 
in streljanje sebe iz topa, za kar dobiš dodatna življe- 
nja in predmete. Te lahko uporabiš le, preden vstopiš 
v nivo, in segajo od gob, ki te naredijo velikega ali mi- 
niaturnega, prek zvezdic za kratkotrajno neranljivost 
do oblek, ki dajo posebne sposobnosti. Nekatere so 
od prej, druge nove. Tako si lahko bel Mario, ki bljuva 
ognjene kroglice, ali moder, ki se znebi ledenih kro- 
glic. Te sovražnike zamrznejo, nakar jih razbiješ z ritjo, 
se z njih odrineš ali jih primeš in zadegaš v daljo. Naj- 
večji pridobitvi sta helikopterski in pingvinji gvant. S 
prvim se odženeš visoko v luft, nakar zaradi propeler- 
ja na muštačni betici počasi drsiš proti tlom, dočim z 
drugim pljuvaš ledenčke, drsaš po ledu in veliko ele- 
gantneje kot sicer plavaš v vodi. Orjaški Mario z DSa, 
ki je igralno nezanimivo rušil vse pred sabo, je šel po 
gobe, tako kot ne zares uporabni želvji oklep. Včasih 
zajezdiš ultimativno cortkanega Yoshija, čeprav je te- 
ga kultnega dinozavrčka na spregled kriminalno ma- 
lo, zlasti glede na to, da je izpostavljen na ovitku. Na 
tem mestu naj kriče izdavim željo, da hočem nov Yos- 
hi's Island takoj zdaj. Hvala za pozornost. 

Kitare, bobni, pevec ... vse je torej na broju. Toda 
godba ni enaka. Res je, osnovna tematika je NSMB za 
DS, čudoviti risankasti grafični slog je identičen in for- 
malnih novosti ni veliko. Obenem je mnogo poklonov 
starejšim delom, namesto česar bi lahko dobili kaj res 
novega, kar je uspelo izrednemu Super Mario Galaxy. 

6/Tak:je nadsvet med nivoji. Premikaš se po okroglih poljih; /ki/vodijo v 
stopnje, hiške z dobrotami in podobno. Včasih se pot naprej razcepi. 

Imamo sicer nagibanje wiimota za ustrezno premi- 
kanje ploščadi, podzemske stopnje, kjer temo os- 
vetljuje le lučka okrog nas, in tresenje ploščka, da 
nas letalska obleka odžene v zrak. No, skupno vzeto 
markantnih frišnosti ni zvrhan jerbas, rukanje wiiljinca 
pa zna biti tako naporno kot nenatančno, sploh v ta- 
ko nepopustljivo preciznem naslovu. Res škoda, da 
špil ne podpira classic ali gamecubovega control- 
lerja. Ampak NSMB Wii je drugi del nečesa, kar je 
Mijamoto začel in očitno ne dokončal oziroma z 
njim ni bil čisto zadovoljen. Nivoji namreč zgolj spom- 
nijo na one z ročne konzolice, saj na njih temeljijo le v 
najbolj surovi obliki. Skoraj vsa vsebina je prestavlje- 
na, remiksana, raztrosena, predelana. Puščavska 
stopnja iz NSMB za DS je na wiiju spočetka podobna, 
nakar zavije čisto drugam. Grad je tam kot na dvoza- 
slončniku, a s sebi lastno notranjostjo. Hiša duhov 
skriva druge tajne. Letalska obleka omogoči nena- 
vadno svobodo. Ponekod razlike niso tako velike, a 
splošno vzeto je reciklaže bore malo, občutek za tem- 
po pa je še boljši kot na DSu. Fizika ima zopet veliko 
vlogo s številnimi letečimi, kotalečimi se, nagiba- 
jočimi in polzečimi objekti, pri katerih je treba 
upoštevati otroškega Newtona. A tokrat je na njej 
manj poudarka in je uporabljena le na mestih, kjer res 
šteje. Ne, NSMB za wii še zdaleč ni lenoben odvrtek 
ali rutinsko nadaljevanje, kaj šele enak špil, prenešen 
na sobno konzolo. Saj vemo, kako to založniki običaj- 
no počno. 

Za nameček je težavnost ravno pravšnja. Igra se za iz- 
kušenca začne dokaj lahko, vendar se lepo pozahtevi, 
pri tem pa nenehno izraža željo, da bi jo končal. Če ti 
zmanjka življenj, gre napredek do polovice trenutne- 
ga sveta po zlu, a vedno se je moč vrniti na zgodnje 

Predmetov ne uporabljaš na stopnjah, ampak pred vsto- 
pom vanje. Bolj kot si opremljen, boljše reči dobivaš. 


m. 4 d 
O-Odpraviti bi veljalo hipno pavzico, do katere pride, ko umre sotrpin, saj ti lahko zmeša tajming. Pa 
štorija bi bila lahko malo bolj mesnata od »ma so ti ugrabli princesko, hwdi jo iskt!« Galaxy je imel tako. 


nivoje in si s kovanci 
ter spretnim skakanjem 
nabrati lajfov. Pri tem na- 
bašeš še na kako skriv- 
nost, ki jih je spodobna ko- 
ličina. Med njimi izstopajo ve- 
liki zvezdni novci, po trije na sle- 
hernem nivoju, za katere si v Breskvi- 
činem gradu (ja, onem z začetka Maria 
64) kupuješ filmčke mojstrskega igranja 
posameznih stopenj. Odlična ideja. Tako 
kot pogruntavščina, imenovana 'super guide'. Če na 
neki stopnji velikokrat umreš, ti igra ponudi predvaja- 
nje filmčka, kjer Luigi odigra problematični nivo, ti pa 
lahko vskočiš kadarkoli ali sploh ne. Znalci Maria se 
bodo pri tem pomilovalno nasmihali, ampak dejstvo 
je, da so znali biti starejši deli brutalni in so te nemilo 
kaznovali z odpisom celotnega napredka skozi kup 
nivojev, ko ti je zmanjkalo življenj, za njih obnovo pa 
nisi imel toliko priložnosti. NSMB Wii zadovolji obe 
vrsti strank, saj bodo zelenci veseli pomoči, medtem 
ko se bodo eksperti proti koncu in pri zbiranju tajn 
vseeno potili. Super vodič recimo ne razkriva skritih 
območij in ne pobira zvezdnih kovancev, med kateri- 
mi jih je dosti zlobno postavljenih. Dodatno merilo za 
platformsko-mariovske izvedence je število nadalje- 
valnih žetonov, za katere dobiš novih pet življenj in 
katerih porabo igra vestno beleži. Škoda le, da ni ja- 
sno označeno, kje si uporabil super guide. 
Nakar je tu opevano večigralstvo za hkratno akcijo do 
štirih igralcev. Multiplayer ne pozna interneta, a nad 
tem se ne pritožujem preveč, saj je usklajevanje de- 
janj že na enem kavču dovolj zahtevno. Lahko je po- 
vsem kaotično ali fantastično koordinirano. Na voljo 

Kakih namenskih miselnih ugank ni, toda igra je že sama po se- 
bi ena velika spretnostno-miselna puzla. Butci v Mariu ne uspevajo. 


so vloge Maria, Luigija ali dveh gobičjih Toadov - ne- 
navadno, da ni moč postati kak drug lik iz bogate Ma- 
riove zakladnice. Moč si je nagajati ali se podpirati, 
recimo s tem, da kolega s tebe izvede višji skok ali da 
istočasno udarite z ritjo ob tla, kar sovražničke tako 
presune, da kar umrejo. Sliši se enostavno, ampak 
kar poskusite. Dogajanje s štirimi liki na zaslonu sicer 
močno niha med eno in drugo skrajnostjo in tudi trije 
so malo preveč, sploh ker nekaj nivojev ni dobro pri- 
rejenih gneči. Super pa je za dva, ne glede na to, ali 
sta mojstra, šeprtljavca ali mešano. Če sta nespretna, 
se zabavata že s tem, da prideta čez prve tri prepad- 
ke. Če sta skakalna jedija, se koordinirata in odkriva- 
ta nove finte, območja, pristope. Če je eden obvladač, 
pa drugega vleče iz težav. Ko komu zmanjka življenj, 
se na danem nivoju ne more več pojaviti, do tedaj pa 
ga sošpilavec vrača nazaj v igro tako, da poči milni 
mehurček, v katerem ubožec plava naokoli in je ne- 
ranljiv. Poudarek na 'lahko', saj se moreta zmeniti, da 
eden kočljive dele odigra sam in ga drugi le gleda iz 
opne. Finta? Če igrajoči umre, je konec nivoja za oba. 
Taktika, fantje, taktika, tako kot pri rabi predmetov, 
ki jih pri nepazljivosti hitro zmanjka in so ključ do ne- 
katerih skritosti. 

Tako žena kot šestletni sine sta bila nad multijem 
očarana. Jaz kot nekdo, ki Marie igra od pamtiveka, 
itak. Je pa res, da Mariji niso neumne, lahke licenčni- 
ce v slogu Ice Agev, kakršnih mrgoli po trgovinskih 
policah. Če ga kupiš in pričakuješ malo nedolžne ska- 
kalne zabavice, te čaka mrzel tuš, kajti navzlic otročji 
podobi te izdelek z resnimi ovirami in številnimi gro- 
zečimi situacijami kmalu postavi na trda tla. To so bi- 
le od vedno igre, ki so ločile fante od moških, in vse 
pomoči ter super guidi tega ne spremenijo dosti. Za 
uspeh je treba biti natančen, spreten in vztrajen, toda 
po drugi strani je špil vedno fer. To je pač ta čistost 
2D-akcije, kjer ni poligonske ohlapnosti in sitnosti s 
kamero. 

New Super Mario Bros. Wii ni cenen nateg, temveč se 
s prvencem za DS pomeša v eno samo široko, odlič- 
no 2D-ploščadenje. Tako, ki sicer zaostaja za legen- 
darnim Super Mario Worldom, a ne dosti. Tako, ki bi 
mu nekaj več izvirnosti ne škodilo, vendar mu klasič- 
nost zadostuje. To je Mijamotov Reload za Load, Led 
Zeppelin Ill za ll, njegova Šesta simfonija po herojski 
Peti (SMW), s katero si novinka deli veliko, a je kljub 
temu drugačna. Zdaj čakamo Deveto simfonijo, v ka- 
teri bo šegavi Šigeru, ta Beethoven belega daljinca, 
zgostil vse svoje izkušnje in inovativne ideje. Bo to 
Super Mario Galaxy 2? Ali pa smo jo že slišali? 


hara po deželici sonca in go' 
bic, ki je njemu najdražji kraj. 

vtomat Tekken 6: Bloodline Rebellion (to je 

verzija s konca prejšnjega leta, na kateri teme- 

lji tale konzolna) je v japonskih igralnicah tre- 

nutno najpopularnejša pretepačina. Pred Stre- 
et Fighterjem 4. Pred BlazBlue. Čemu? Eden ključnih 
razlogov je tale: špil je ukrojen po meri mladega ja- 
ponskega sanjača, odraslega v svetu tamkajšnje po- 
pularne kulture, ki po božje časti borilne veščine, sa- 
muraje in ves ta golaž. Poglejmo. Štorija serije se vrti 
okrog turnirja Jeklena pest (Iron Fist Tournament), 
kjer zmagovalec dobi usnjeni prestol megakorporacije 
Mišima. Edini pravi kandidati za to so stari direktor 
Heihači Mišima, njegov sin Kazuja Mišima in vnuk Jin 
Kazama, ki si delijo neutolažljivo žejo po moči. V 

šestici Jin, zmagovalec prejšnjega turnirja, napove 
vojno svetu (ponovimo skupaj: VOJNO SVETU). Se- 
kira se ne pretirano, saj je zaradi svojega znanja kara- 
teja neobčutljiv na krogle, granate, rakete, ogenj in 
zmrzal. Z mahanjem z udi prefuka tako normalne kon- 
kurente kot medvede, desetmetrske zmajoide in sta- 
rodavne bogove. Norišnica. 

Dobro, je za v Polje. Ampak Tekken se je publiki pri- 
kupil ravno zato, ker je pravljičen, hkrati pa temelji na 
resničnih pretepaških gibih. Vedno je bil opazno manj 
fantazijski od Street Fighterja in Soul Caliburja, a pisa- 
nejši ter humornejši od suhoparnega Virtua Fighterja. 
Tu ni ognjenih krogel in trimetrskih rezil, so pa androi- 
di, ki jim odpadajo glave, in ovce, ki jih med akcijo 

€0 Konkretno so novi liki Alisa, Lars, Bob, Jack-6, Leo, Zafina, Miguel. 
Kuščarski šef Azazel ni igralen, velerobot NANCY pa le na enem mestu. 

€ scenarijski način tekken force je po en teh letih čakanja na šesti- 
co veliko razočaranje. Čeprav se lahko preoblačiš in mužgaš ovce. 


sed 


x: € Zgodba je za (al ki niso analni pomnitelji podatkov, zblojena kot kas- 
? tanjete. Ima pa vsak lik zaključno, vnaprej pripravljeno animacijo. 

Poleg običajne izdaje Tekkena 6 prodajajo še 
dve verziji. Ena je 'Limited Edition', v kateri so 
igra, stostranska art knjiga z veliko barvnih slik, 
poster velikosti AO in pulover s kapuco, stane pa 
okrog 80 EUR. Druga je 'Arcade Stick Bundle' za 
nekje 140 evrov, kjer dobiš omenjeno bukvico in 
brezžično digitalno palico. Verzija za PS3 ima 
USB-vmesnik, ki ga potisneš v ena od vrat na 
konzoli, ona za xbox 360 tega pak ne nuca. Pali- 
ca je Horijev izdelek in sodi v srednji kakovostni 
razred, kar pomeni, da je precej boljša od joypa- 
da, a slabša od vrhunskih stickov, kot je Mad- 
Catzov street fighter 4 fightstick tournament 
edition. Z nekaj truda jo je mogoče modati, torej 
vanjo vdelati boljše gumbe in ročko proizvajal- 
cev, kot sta Sanwa in Seimitsu. Informacije so 
na Forums.shoryuken.com in na Pretepu (pre- 
tep.konzole-slovenija.com). 


No, če si resne sorte virtualni udarjač, bi na tvo- 
jem mestu kupil posebej igro in pošteno ožičeno 
palico za 100 do 150 evrov, kar skupaj s Tekke- 
nom 6 pride med 150 in 200 EUR. Zakaj ožiče- 
no? Zato, ker ni nobene možnosti zamika pri 
vnosu. Zakaj ne kar one v bundlu? Zato, ker za 
nekaj desetakov več dobiš precej večjo kvaliteto 
visokega razreda. Predlagam SF4 fighstick TE ali 
palico po meri (custom stick). Vse o arkadnih 
palicah najdeš v članku Klik za udrih v Jokerju 
192, id-številka na Joker.si 5950. 


mečeš okoli kot burja dračje. Na na način je zadovo- 
ljen otrok v tebi, istočasno pa imaš občutek, da bi lah- 
ko to, kar se godi v špilu, naredil tudi sam. Dokler kdo 
ne poleti v luft in z laserskim žarkom iz oči ne sprži 
plešočega kenguruja. Ampak hej, če si karatejec, 
znaš celo to! Da je borec pri tem odet v fantastične cu- 
nje, ki bi alternativne izpadle celo na pločniku v Šibu- 
ji, in je sfriziran kot 95 % mladih Japonceljnev, ni nak- 
ljučje. Tekken na ves glas rjove: sem tu in sem v stra- 
tosferi - pridi z mano in sanjala bova konkretno! 

No, če ne bi bilo globine veliko, bi Tekkena nihče ne 
šmirglal. Vendar je je. Lahko, da komu ne pašejo ne- 
kam sunkovito premikanje v 3D-prostoru, relativno 
počasno ubiranje poti gor in dol, dolge prednastavlje- 
ne kombinacije (10-hit stringi), mogočna kaznovanja 
tistega, ki leži na tleh, in poudarek na žongliranju (jug- 
gle - držanju tekmeca v zraku s serijo udarcev), s či- 
mer se da povzročiti naravnost epske poškodbe. A to 
so deli priznanega borilnega sistema, ki navdušuje s 
silovitosto, hitrostjo, intuitivnostjo in zapletenostjo. 
Štirje gumbi nadzorujejo štiri ude, se pravi levo in de- 
sno roko (LP, RP - left punch, right punch) ter levo in 
desno nogo (LK, RK - left kick, right kick). Pritiski 


LP, RP, LK, RK in LS - Lamentirajoči 
na novi porciji drobljenja čeljusti. 


Namco Bandai 


[xbox 360 

Tekken 6 ima štirideset likov. Nekaterih bolj, ne- 
katerih manj različnih, toda štirideset je orenk 
cifra. Prerez je praktično nemogoče narediti, saj 
segajo od dokaj normalnih borcev do krneki ek- 
sperimentov. Ampak spodnji štirje dajejo pri- 
bližen občutek, kakšen občutek vlada na zaslonu 
za izbiro pretepača. 


Alisa 
Punca je videti luštna, 
ampak z njo bi se vese- 
lo sparila kvečjemu kak 
mehanik ali Luni. Je na- 
mreč androidka, kom- 
binacija živega tkiva in 
tehnologije, kar se iz- 
raža predvsem v tem, 
V da po boju odfrči z mo- 
torji, ki ji poženejo iz hrbta ... da ji iz rok rastejo 
rezila ... in da ji lahko z ramen pade glava, nakar 
se tjakaj vrne. Kul za zavaravanje neprijatelja. 

Bob 

Pretepačina mora imeti 

fat fucka, ki je kljub ok- 

roglosti gibčen in željan 

dokazati, da mišičnjaki 

niso edini carji borilnih 

veščin. V Tekkenu 6 je | 

to Rufus, ekhm, karate- 

ka Bob, ki naj bi se na- ; 

lašč tako bridgetjone- y 

sovsko zredil, da bi zmogel končno premagati 
težkokategorne nasprotnike. Seveda mu ne ver- 


jame nihče, saj vemo, da imel abonma v Burger 
Kingu, ker se ni mogel upreti double whopperju. 


Roger 
Družba Mišima ima 
na glavi veliko mas- 
la, med drugim gen- 
ske eksperimente z 
živalmi. Tako je nas- 
tal živčni kenguru Ro- 
| ger, ki je nato pobeg- 
nil in se naučil tepe - 
ža, nakar je sodeloval na turnirju. Boljše ilustra- 
cije, da gre avtorjem celo v okviru japonske od- 
bitosti počasi na slabše, verjetno ni. Poleg ken- 
guruja v Tekkenih ugledamo še dinozavre, rjave 
medvede, lesene lutke in pande. 


Armor King 

Most med beštijami in ljudmi je ta rokoborec, ki 
se bori z življenjsko masko jaguarja na betici. Je 
sin prvega Armor Kinga, ki je večni rival navad- 
nega Kinga, ki ima tudi potomca, ki ga je uril Ar- 
mor King. Še mehiške limonade imajo manj 
komplicirane štorije. Njegova moč leži v večdel - 
nih prijemih, kjer zaporedoma vnašaš ukaze, Ar- 
mor King pa lomi nasprotnika kot čokolado. 

knofov se povezujejo v krajše ali daljše kombinacije - 
recimo LP LK RK RP botruje zaporednim udarcem z 
roko, nogo, nogo in roko. Sledijo udarci, povezani z 
vnosom smeri, recimo gib križca ali palice od dol do 
naprej in nato LP, ali pa dvakrat nazaj ter nato LP in 
RP skupaj. Na to se lahko nasprotnik odzove z lastni- 
mi žvajzi, izmikanjem, nizkim ali visokim blokiranjem 
ter prestrezanjem. Nadalje so na sporedu prijemi, ki 
so močnejši, če konkurenta začopatiš s strani ali od 
zadaj, taktično vstajanje, ki lahko prepreči kaznovanje 
na tleh, zlasti pa spravljanje v pozicijo, od koder boš 
nasprotnika s perfektno odmerjeno serijo udarcev be- 
sno zažongliral, da bo jokal na kavču zraven tebe. Si- 
stem privede do jasnega ritma plime in oseke, priti- 
skanja na tistega, ki je v defenzivi, in preskokov tem- 
pa, Tekken pa zaradi njega ne sodi zastonj na tepež- 
karski olimp. Šestica je zato poskočna, globoka, do- 
delana in poblaznelo igralna, saj rematch, ki ne zah- 
teva ponovnega včitavanja stopnje, izbiraš znova in 
znova in se sploh ne zaveš, kako ure polzijo mimo. 
Dama s popilki. Stara koka, dobra supa. Paše, oštja. 

Takisto ji ne manjka vsebine. Likov je kar štirideset in 
vsi so odklenjeni spočetka. Na voljo je trening s prika- 
zom vnosov; tu so bitke proti duhcem; običajni arkad- 
ni modus; ter fajt za dva na eni konzoli in po spletu. 
Gladkost odvijanja internetnih spopadov je na nivoju 
Tekkena 5: Dark Resurrection in Soul Caliburja 4. 
Drugače rečeno, po namestitvi zaplate je spodobna, 
vsaj za ne tako zahtevni del publike. Tisti, ki želijo igro 
mojstrovati, vedo, da nič ne zamenja izkušnje v živo, 
kjer ni zamika (laga), večnega sovražnika natančno 
uglašenih pretepačin. Z uspehi nabiraš denar, s kate- 
rim nabavljaš nova oblačila za like, in vdelan je si- 
stem nabiranja izkušenjskih stopenj, da se ve, kdo je 
mojster. Nakar je tu konzolam lastni, hodi-naprej pre- 
tepaški modus tekken force. Ta je narejen v slogu 
Double Dragona in podobnih špilov, kjer tečeš po oz- 
kih poteh v 3D-pokrajini, nadte pa v valovih uletava- 

jo gruče sovražnikov. Teh se odkrižaš s tepežkanjem 
v gneči, ki seveda ni tako tehnično in napredno kot v 
siceršnjem ringu, in tudi s streljanjem, medtem ko 
sproti zbiraš cekin ter razne predmete. Nivoje rahlo 
nelinearno izbiraš na veliki nadkarti, za prisluženo pa 
kupuješ oblekico in drugo robo, ki spremeni statisti- 
ke. Za razliko od Soul Caliburja 4 kupljeni predmeti 
ne modificirajo bojevnikov v običajnih bojih eden na 
enega. 

A čeprav so od petice minila štiri leta in pol, od Dark 
Resurrectiona pa tri, je tepežkarska srž Tekkena 6 
ugledala malo sprememb. Dobro, stari liki po sposob- 
nostih niso čisto enaki in šesterica novih tepežkačev 
je simpatičnih. Vsak fajter ima sedaj več potez, s kate- 
rimi žongliranega nasprotnika odbije od poda in ga ta- 
ko izpostavi ekstra poškodbam. Takisto postaneš 
močnejši, ko si tik pred smrtjo, zaradi česar so spopa- 
di še za kanec bolj napeti. Pa skozi tla je moč tekme- 
ca deadoralivovsko rukniti, da oba strmoglavita na 
nižji del stopnje. A bistvenosti ne najdeš. Novinci so 
zvečine očitne izpeljanke starih konceptov (hwoaran- 
govsko žokanje, bryanovska destrukcija ...), šefovje 
znova posega v zakladnico mitoloških in robotskih 
ogromnežev, grafika je nafrfuljena, predvsem kar se 
tiče živahnih ozadij in svetlobnih učinkov, vendar izda- 
ja starost, zlasti pri kvadratastih osebah, umetna pa- 
met je v redu, a nič več kot to. Ker so ustvarjalci šli po 
liniji najmanjšega odpora, ni borb s po dvema likoma 
na vsaki strani, ki jih je prinesel davni Tekken Tag 
Tournament. Ni niti vsemrežnih turnirjev, medtem ko 
je način tekken force na najboljših stopnjah kvečjemu 
prebavljiv, večinoma pa nedodelan, butast, posiljen, 
razvlečen in ovešen z dolgočasno štorijico ter smešno 
pompoznimi liki. 

Daleč največ bodo tako igrani dvoboji eden proti ene- 
mu, kjer ni dvoma, da Tekken 6 na svoj dobro- 
starčevski način sije. A žarkost vsaj do neke mere po- 
temni dejstvo, da si odštel dosti novcev za predvsem 
grafično dodelavo tistega, kar 
si že večkrat izkusil v dosti 
enaki obliki. In za še eno pre- 
tepačino, ki si ne upa inovira- 
ti, da bi ne pre- 
gnala legij 
privržen- 
cev. 

€ Je videti kot nekaj s prejšnje generacije konzol, mar ne? To je zato, 
ker je grafika lepa šele v gibanju, ko pridejo do izraza številni efekti. 


€ stari liki so pač stari liki. Spremenjena je niansa tam, niansa tu, 
ampak Pavle se igra kot Pavle, Ana kot Ana in Joši kot Joši. 


hati zares neokusno hitro. Če smo včasih jamra- 

li nad športščinami, ki imajo enoleten razvojni 
cikel, kaj naj rečemo na to, da je Band Hero že dva- 
najsti del serije v štirih letih in PETI letos? Celo šesti, 
če štejem zapoznelo izdani GH World Tour za PC? 
Okej, zadeva formalno res ni Kitarski heroj. A po 
vsem razen po naboru komadov je tole Guitar Hero 5, 
s katerim smo se ubadali v Jokerju 194. 


A ctivision začenja muzikalščine iz serije Hero bru- 

WAS- TED TIME — IN CASE YOU MAVE.NT 

Zaslon je sestavljen enako kot v petici: besedilo 
in črte za višino glasu zgoraj, trakovi za inštru- 
mente spodaj, risankava odrska akcija v ozadju. 


Strukturno to pomeni simuliranje solo in bas kitare, 
bobnov in glasu; enak, posodobljen sistem napredo- 
vanja v karieri z nabiranjem zvezdic za nova prizoriš- 
ča, zaradi česar ni treba igrati vseh komadov; dodat- 
ne izzive za posamezne inštrumente oziroma glas; 
olajšano pridruževanje sotrpinov; reševanje tistih, ki 
jim je komad spodletel; možnost nalinijskega muzici- 
ranja do osmih ljudi; podporo štirim inštrumentom 
enake vrste (tudi mikrofonom); odlično odrsko vz- 
dušje; ter barvitejšo, spektakularnejšo podobo od 
GHWT in prejšnjih edicij. Tekmovalne in sodelovalne 
možnosti so enake kot v petici, z mankom šefovskih 
bitk vred, vdelan je GHStudio za izdelavo lastne muzi- 
ke, mogoča sta spletno kupovanje novih pesmi in iz- 
voz skoraj vseh komadov v GH5. Tudi Band Hero 
prodajajo z inštrumenti, pri čemer so kitare in mikro- 
foni enaki, bobni pa izboljšani. 

Splošnonamenskosti ustrezno so liki nališpani, 
kot bi šli na maškarado. Leder'n'netki metalci se 
bodo zvrnili po tleh od groze in v bolečinah umrli. 


Bistvo drugačnosti je nabor komadov. Ta je odmak- 
njen od hruščotrušča in skuša zvečine zadovoljiti po- 
pularni okus. Štiklov je 65 in segajo od novih do sta- 
rih, od popa do roka, od šundra do r'n'bja. Na eni 
strani so sicer staroste, kot so Marvin Gaye (Il Heard It 
Through the Grapevine), Roy Orbison (Pretty Wo- 
man), David Bowie (Let's Dance) in Village People 
(YMCA). A dosti več je nekih novih klincev tipa Hila- 
ry Duff (So Yesterday), The Airborne Toxic Event 
(Gasoline) in Cold War Kids (Hang Me Up to Dry). 
Ponekod se zaslišijo trše kitare (3 Doors Down - 
When |'m Gone), toda zvečine so zvoki lahkotnejši in 


prirejeni množicam. Čez Duran Duran (Rio) in Spice 
Girls (Wannabe) tako pridemo do Nelly Furtado 
(Turn Off the Light), frišne kantrijevske senzacije 
Taylor Swift (You Belong With Me) in vedno skulirane 
Corinne Bailey Rae (Put Your Records On), ki komaj 
čaka, da kaj zapoje v druščini z Jadranko Juras. Res 
nenavaden miks. Nekateri zvezdniki so zopet pred- 
stavljeni s pravim, četudi stiliziranim stasom, na pri- 
mer Adam Levine iz Maroon 5 in Taylorca. Ponekod 
kitar sploh ni, so pa na dosti mestih klavir, pihala in 
drugi inštrumenti. Teh ni na odru, kar je videti precej 
butasto, in jih odsimuliraš z brenkalom, pri čemer je 
občutek čuden. Naboru primerne so stripovske vme- 
sne animacije, ki se ne bavijo več s hudičem in nor- 
dijskimi bogovi, marveč povzemajo slog smrkljastih 
revij in glamurskih TV-oddaj. 


Krivično bi se bilo osredotočati zgolj na solo ki- 
tare. Nekateri komadi nudijo zelo kul bas linijo, 
recimo | Heard it Through the Grapevine. 


Band Hero je kul za žurerske večere v manj zahtevni, 
šundru ne tako naklonjeni družbi, ki hkrati verjetno ni 
dobro seznanjena z igrami. Temu primerno so v mo- 
dusu guickplay vnaprej odklenjene vse pesmi, dočim 
je težavnostna stopnja na splošno nižja od GH5 in 
GHWT, kaj šele od nohtogriznega Guitar Hera 3. Easy 
je res easy in normal enostaven, dočim sem na hard s 
solo kitaro dal skozi tri četrt igre, preden mi je enkrat 
samkrat spodletelo. Tudi izzivi so lažji od onih od pe- 
tice. Veliko komadov se da normalno peti, ne da bi 
moral cviliti, se jesiharsko dreti ali zverinsko grčati 
kot v prejšnjih delih serije, zato je izdelek fajn v vlogi 
karaok. Tehnološko ni boljši od karaok Singstar 
(PS3) in Lips (X360), vendar je na nivoju in lahko 
zraven igraš kitare ter bobne. Mimogrede, z joypadom 
se ne moreš udejstvovati, moreš pa uporabiti slušalke 
z mikrofonom, ki si jih dobil zraven škatle iks. 

Toda očividno je prozorno Activisionovo zaslužkarst- 
vo, saj so praktično zgolj izpraznili GH5 in komade na- 
domestili z drugimi. Ti so zneseni z vseh vetrov in ka- 
mi zvoki nasprotuje sama sebi ter je naporna za daljše, 
zvezno igranje. V eni minuti žagaš na Papa Roach (Li- 
feline) in Everclear (Santa Monica), nakar fašeš Janet 
Jackson (Black Cat), Maroon 5 
(She Will Be Loved) in, ajme, Joss 
Stone (You Had Me), ki dlje od 
prvotnega namena serije ne bi mo- 
gla biti. Občutek imaš, da so se 
kravatarji pač zmenili za licence in 
ruknili vse na en kup. Kljub ne ra- 
vno velikemu trudu za igro seveda 
računajo polno ceno, kar pomeni 
60 evrov samo za špil na X360 in 
PS3, 55 za wii in 35 za PS2, dočim 
BH v paketu z vsemi inštrumenti 
(super bundle) pride dvestotaka. V 
vsakem primeru kar drago za ne- 
kaj živahnih, a brez rokerske duše 
hitro pozabljenih dni. Sneti 
Activision e X360 / PS3 e 60 EUR 


ušesi in pomislili na legendarno serijo poteznih 

strategij, ki je krojila devetdeseta! Toda tale Ubi- 
softov naslov za Live Arcade ni poceni predelava kla- 
sike v svrhe zaslužkarstva, marveč samosvoj špas. 
PG: AA je resda potezna strategija z zavezniki in zelje- 
jedi v drugi vojni. Ampak to je vsa podobnost. Name- 
sto šestkotnikov je pred nami polje kvadratov nalik 
šahovskemu, kamor v slogu Magic: The Gatheringa iz 
roke mečemo karte, ki predstavljajo soldate, tanke in 
ostalo ropotijo. Prestiž, ki ga porabljamo za karte, pri- 
dobivamo z zaseganjem prostora, saj nam ga polja, ki 
jih imamo pod kontrolo, vsako potezo obnavljajo. 
Karte so več vrst, v grobem pa jih je moč razdeliti na 
tri skupine. Vojaštvo, ki se mlati na bojnem polju; ta- 
kojšnje udarce, kot so letalski napadi; in nadgradnje 
enot. Poleg tega ima naša roka še en hakeljc, kajti v 
boju je moč karte v njej žrtvovati, da za krajši čas ok- 
repimo enote v spopadu. 
Cilji naše armade na karti segajo od zaseganja polj do 
uničenja določenih sovražnikov. Premikanje in boj 
tečeta enako kot pri drugih poteznih strategijah: voja- 
ki odkorakajo do nasprotnih in izračunajo, kako fra- 
jerske statistike imajo v primeri z njimi, povrhu pa 
vržejo kocko, ki malce priredi rezultat, da ni vse zgolj 
dolgcajtno branje iz tabel. Vse skupaj je oblečeno še v 
malce barvitega streljanja in eksplozij. Igra ima to do- 
brodošlo lastnost, da k izidu pripomoreta vojaštvo na 
sosednjih poljih in topništvo na bolj odmaknjenih. Ne- 
majhen vpliv ima teren, zato se juriši v gorato pod- 
ročje ali gozd hitro končajo v rdečih številkah, če ni- 
mamo znatne premoči. 
Sistem je torej enostaven, a ponuja dovolj podrobnosti, 
katerih izkoriščanje nam lahko prinese želeno pred- 
nost. Zato bo ljubiteljem poteznic brez dvoma v vese- 
lje. V solidno dolgi solo kampanji, ki se razprostira po 
zahodni Evropi proti koncu vojne, imamo žal v oblasti 
samo zaveznike, Nemci pa so na voljo v posameznih 
bojih (skirmish) in večigralskih spopadih. Zaradi kart 
je le-to brez vročega stola. Puščavništvu bi mogel 
očitati, da se začne sčasoma ponavljati, a to slabo 
plat omili umetna pamet, ki skozi naloge vešče viša 
njihovo zahtevnost. Večji nadlogi(ci) sta vmesnik, ki s 
preveč potrjevalnimi okenci upočasnjuje dogajanje, 
in okorni urejevalnik kupčka kart. A tem zameram 
navkljub gre za dobro igro, ki je docela vredna svojih 
desetih evrov. Priljubljena je tudi na liniji, kjer družab- 
nih spopadov ni težko najti. Da Ubisoft misli resno, pa 
pove podatek, da januarja izide prava namizna 
inačica. Aggressor 
Ubisoft e xbox 360 


p.: da ste ob uzretju naslova zastrigli z 


10 EUR 


Kot je razvidno, bojišča niso ravno gromozanska in spopadi ne tra- 
jajo ure in ure. To je za strategijo za na Xbox Live Arcade idealno. 

METROID PRIME TRILOGY 


eta 2002 je Nintendova znanstvenofantastična 
|: Metroid, ki je na starejših konzolah v pogle- 

du od strani združevala odprtosvetovno razisko- 
vanje, streljanje, skakanje in uganke, z Metroid Prime 
(Joker 118, 80) v trirazsežni obliki prišla na gamecu- 
be. Nekateri ljubitelji so bili navdušeni, drugi zgroženi. 
Navajanje na prvoosebni nadzor junakinje, vesoljske 
bojevnice Samus Aran, je zahtevalo svoj davek, tako 
kot zamudno nažigaško odstranjevanje sovražnikov. 
Ti so se vedno znova ponavljali na že odkritih ob- 
močjih, skozi katera si moral znova in znova, in kjer si 
jih v 2D-Metroidih uničil hitro, je bil postopek na koc- 
ki daljši zaradi tretje dimenzije, bolj zamotane okolice 
in kompleksnejšega merjenja. Tudi zgodba o vesolj- 
skih gusarjih in phazonu, snovi, ki ogroža ravnotežje 
vsemirja in si z mutacijami podjarmlja življenje, je bi- 
la le zadostna. A na drugi strani so bili odlično vzduš- 
je, raznolik svet, obilje vsebine in nedotaknjeni me- 
troidovski občutek. Serija, ki vedno vsaj na soliden, 
še raje pa odličen način združuje toliko različnih ele- 
mentov, je pač hitro prepoznavna. 


€ Z višjo ločljivostjo in dodanimi učinki se prva dela trilogije 
Metroid Prime z gamecuba na velikem LCDju počutita kot doma. 


Trilogija Prime se je nadaljevala z ne po- 
vsem posrečenim Echoes (J138, 79) in 
se reje na wiiju s Corruption (J173, 

87), kjer so avtorji, skupina Retro Stu- 

dios, obseji višek staro-novega recepta. 

Deloma po zaslugi izpiljenega dizajna in 
jačane zgodbe, deloma pa nove nadzor- 
e sheme, ki je od vedno malo nerodno 
olovratenje s ploščkom nadomestila z 
egantno navezo wiimota ter nunčaka. 
a je ponudila svobodo premikanja in 
atančnost merjenja, primerljivi z miški- 
ma s PCja, in je bila za tako kompleks- 
no igro kot nalašč. S tiščanjem gumba si 
zaklenil tarčo, nakar si krožil okrog nje, 
se izmikal ognju in streljal. 

Tak nadzor tudi v prvih dveh delih sta novost in odli- 
ka kompilacije Metroid Prime Trilogy, ki na wii na 
enem ploščku prinaša vsa tri poglavja. Starejši igri sta 
vsebinsko enaki, a z novim ravnanjem za stopnjo bolj 
uživantski. Oziroma vsaj zahtevata dosti manj priva- 
janja, da prideš na nek normalen nivo učinkovitosti. 
Odstranjevanje sovražnikov je hitrejše in igranje teče 
lepše. To je važno, saj je nasprotnikov veliko, tako 
kot impresivnih šefov. Zlasti vanje je šlo nemalo do- 


so 


Jo x 


S. 5 


vajo bistro rabo orožij ter sposobnosti. Primer: loti se 
te enormna beštija, imuna na tvoja krepelca. Najprej 
moraš vanjo odbiti njene lastne izstrelke, nakar ji v 
trenutku šibkosti s kavljem odstraniš ščit, ki razkrije 
ranljivo točko. Zaloga kanalj seveda zahteva pestro 
orožarno in res je ta nabita z žarki in izstrelki. Ravno 

tu pa leži največja razlika med trojico iger, saj Echoes 
v tem oziru izstopajo zaradi nekoliko zgrešene kombi- 
nacije svetlega in temnega žarka, za katera zoprno 
primanjkuje municije. 

Ker je rešetanje prijetnejše od onega v izvirnikih za 
gamecube, je vračanje na že obiskane kraje manj 
stresno. Še dobro, saj tega ni malo. Med igranjem na- 
letiš na mnogo sprva nepremostljivih zaprek, ki jih 
premagaš tako, da nekaj postoriš drugod - velikokrat 
tam, kjer si že bil. Dobiš recimo nov del arzenala, ki 
omogoči dostop v prej neprehoden odsek. To je po- 
membno, ker je raziskovanje poudarjeno. Ne gre na- 
mreč brez nelinearnega obiskovanja raznovrstnih pla- 
netov z zajetnim številom različnih prebivalcev in 
okolij, ki so skoraj peskovniško odprta. Spoznavaš jih 
z vztrajnim skeniranjem okolice, ki poleg podatkov o 
sovragih in namigov za zagonetke rabi pletenju zgod- 
be in spoznavanju svetov ter mitologije. Res je le, da 
zna biti pogosto preklapljanje med vizirji zamudno. In 
da se veliko potikaš po že videnih območjih. A trud je 
poplačan s skorajšnjim napredovanjem in kupom 
predmetov, ki ležijo okoli, od nadgradenj, ki omo- 
gočijo na primer nošnjo več raket, do kapsul, ki juna- 
kinji povečajo zdravje. 

Primi vsebujejo tudi lepo število miselnih 
zagonetk. Te niso blazno kompleksne, a 
razgibajo igranje. Večina temelji na Sa- 
musini sposobnosti spremembe v žogo. 
Takrat gre pogled v tretjeosebnega, na- 
kar se kotališ po jaških, skačeš s podsta- 
vljanjem min in se vstavljaš v okrogle od- 
prtine. Občasno se kajpak vprašaš, kako 
je lahko vsa ta alienska arhitektura 
ustvarjena ravno za dričanje kugle, ven- 
dar nesmisel ne kvari vzdušja. Ki je iz- 
vrstno. Občutek tesnobe, oddaljenosti in 
osamljenosti je fantastičen, še krepi ga 
mojstrsko temačna glasba. No, atmosfe- 
ra ni tako alienska v tretjem delu, ki vse- 
buje kar nekaj gobcanja z živimi osebki, 


€ Kljub temačnemu vzdušju v Metroidih ne manjka batvitosti. 
Raznobarvna okolja so daleč od sive puščobe nemalo streljank. 


kar je novost za serijo. Nekateri ga zaradi tega ne bo- 
do cenili, saj je malo drugačen od MP1 in MP2, a 
spremembe so navsezadnje dobrodošle. 

Če si vse tri Prime že preigral in vanje nisi totalno za- 
ljubljen, Trilogy nima neke pošastne vrednosti. Ključ- 
nih novosti razen nadzora ni, ostalo je omejeno na ši- 
rokozaslonsko ločljivost 480p in popiljenosti, kot sta 
znižanje težavnosti nekaterih preveč zajebanih šefov- 
skih spopadov ter ukinitev možnosti prehitevanja što- 
rije z rabo vprašljivih metod. Grafika je ponekod bolj- 
ša, čeprav bistvenih razlik navzlic preteklemu času in 
novejšemu sistemu ni. Če so ti Primi noro dogajali in 
če jih še nisi izkusil, vendar bi jih glede na napisano 
rad, pa je paket za svojih štirideset evrov velika dra- 
gocenost. Kavbojc in Sneti 

Nintendo e wii e 40 EUR 


KONZOLEC 


GALL OF DUTY GLASSIC 


mensko je prvi Call of Duty, ki so ga pod zgornjim 
| imenom prepakirali za PS3 in xbox 360 ter ga v di- 

gitalni obliki prodajajo v njunih spletnih štacunah, 
del kultne serije CoD. Igralno pa z naslednjimi deli ni- 
ma toliko skupnega, kot bi človek pričakoval. Šur, še 
vedno gre za prvoosebno streljanko. Šur, smo v drugi 
svetovni, kjer kot ameriški, britanski in ruski vojak iz- 
menično sodelujemo v večjih ter manjših operacijah 
proti Švabom - glavnino sporeda tvorita invazija na 
Normandijo in bitka za Stalingrad. Šur, zgodba je mi- 
nimalna, še bornejša kot v novejših delih. Šur, slog je 
arkaden in izvedba direktna, spektakularna, s poudar- 
kom na borbah, kjer krogle letijo na vse strani, se 
vrstijo udari topništva in z neba padajo letala. Pa umi- 
raš dosti, zlasti na višjih zahtevnostnih stopnjah, in 
vsebina je formalno enaka kot na PCju leta 2002. 
Umetna pamet je ubolj boga, temeljnega pomena so 
skripte, grafika kljub prestavitvi v visoko ločljivost in 
prilagoditvi širokim zaslonom ni nič posebnega. Nas- 
protno, mestoma je grda in ni moč nastavljati svetlos- 
ti, kar je cokla na temnih področjih. Kljukice, kljukice. 


CO Filmsko navdihnjena stalingrajska sekvenca je 
med najbolj prepoznavnimi v streljankah. Kul jo je 
izkusiti na velikem teveju in v 5.1-zvoku. 


A igrati CoD1 dandanes na PS3 (verzije za X360 iz 
Slovenije brez naprednih trikov ni moč kupiti, saj Live 
preveri tvojo IP-številko in te zavrne, če je podalpska) 
je vseeno drugače. Od izkušnje na PCju predvsem za- 
to, ker ni hitrega snemanja in nalaganja položaja. Na- 
mesto tega so tu nadaljevalne točke, ki so v serijo 
prišle s CoD2, in ker so dostikrat postavljene nemalo 
vsaksebi, je napetost krepko večja. In hkrati nemo- 
gočnost nivoja veteran, ker se ti zdravje ne obnavlja 
samo od sebe, ampak ga lahko dobiš le iz zavojev 
prve pomoči. Teh ne moreš pobrati in uporabiti kas- 
neje, Švabonarji pa so natančni in jih ne manjka. Za- 
jebanost je zato še večja. Drugačen od sodobnejših 
delov pa je CoD1 zato, ker je v akciji več premorov, 
manj stalno si ogrožen in manj je sovražnikov, več pa 
statičnih situacij in tičanja za objekti s previdnim na- 
gibanjem iz zaklona (to izvajaš z digitalnim križcem 
na joypadu in kar deluje). Relativno gledano, kajpak, 
saj je pritisk v primerjavi z večino streljačin hud. Toda 
po ratatata-toboganu iz Modern Warfarov in Call of 
Duty 2, ki so v primerjavi z enico pojedli vsak svoj za- 
bojnik poživil, je CoD Classic domala umirjen. 

Modri citati, ko umreš, pridejo bolj do izraza, občutek 
vojnega pekla pa je bolj pristen. Zato je igra pripo- 
ročljivaše danes. Škoda le, da zanjo hočejo visokih 15 
evrov (svetujem nakup na ameriškem PSNju, če imaš 
čezlužni račun, saj tam košta 15 dolarjev oziroma evr- 
skega desetaka) in da so strežniki za večigralstvo 
kljub polovici ducata načinov prazni. Mogoče tudi za- 
to, ker podpirajo le osem sodelujočih (na peceju jih je 
bilo dvaintrideset), dočim multija na eni konzoli na 
razdeljenem zaslonu ni, čeprav bi prišel prav za kole- 
gialno udejstvovanje. Sneti 

Activision e PS3 / X360 e 15 EUR 


ele igre sem se res veselil in jo na- 
T:: prvi dan, ko je izšla. (Ne, ne 

dobimo vedno opisovalskega izvo- 
da, zlasti ne od Nintenda, za katerega 
smo od propada Laser Plusovega za- 
stopništva naprej eno zabačeno selo. 
Buul!) A čeprav ne morem reči, da se z 
njo nisem zabaval in da mi z več kot 
dvajsetimi urami ni popestrila marsika- 
ke sralne epizode - kaj se delate fine, 
kje pa vi igrate prenosne drkalice? - 
enake impresivnosti kot predhodnika ni 
pričarala. Zlasti zato, ker so šli koncept 
poneumljat, namesto da bi ga dodelali 
ali razširili. 


Medtem ko je Bowser na zgornjem 
ekrančku onesposobljen, vodovodar- 
ja harata po njegovih črevih. O fuj. 


Dobro, v osnovi gre za enake sorte lah- 
koten frp, kot sta bila predhodnici Mario 
6 Luigi Superstar Saga (J127, 90) za 
GBA in Partners in Time (J151, 80). Iz 
ptičje perspektive ali v pogledu od stra- 
ni istočasno nadzorujemo dinamični vo- 
doinštalaterski duet Maria in njegovega 
brata Luigija, ki prizadevata oteti risan- 
kasto pravljično deželo azijatskega ča- 
rovniškega zlobneža. To pomeni dosti 
hoje in precej ploščadne akcije, čeprav 
ta ni niti slučajno tako dobra ali napred- 
na kot v polnopravnih Marijih. Ko se do- 
takneta sovražnika, ki so vidni na zaslo- 
nu, v tipski maniri japonskih frpjk skoči- 
ta na ločeno bojevalno polje. Tam čaka- 
ta, da iz menija izbereš povelje - nava- 
den ali poseben napad, specialko ali ra- 
bo predmeta. Pri navadnih napadih in 
obrambi je treba pravočasno stiskati 
gumbe, da eden ali drugi korajžnež (ozi- 
roma oba) dosežeta kar največji učinek. 
Če recimo stisneš knof v trenutku, ko 
Mario hopsne grozljivi gobici na betico, 
bo količina poškodb povečana. Na enak 
način se bo ognil podivjanemu želodu, 


Mario in Luigi sta v Bowserjevem 
telesu rešila uganko, zato lahko hrust 
sedaj bruha plamene. 


ki ga napada. Specialke zahtevajo doti- 
kanje spodnjega zaslona in so večino- 
ma osredotočene na ritem ali drgnjenje. 
Za poražene sovražničke junaka dobita 
izkušnje, ki jima občasno zvišajo stati- 
stike - moč, obrambo, življenjske toč- 
ke, hitrost in podobno. Poleg boja igro 
tvori povečini linearno raziskovanje lo- 
kacij, pogovarjanje s simpatičnimi pre- 
bivalci in reševanje dokaj samoumev- 
nih ugank. Mario in Luigi recimo prej- 
meta macolo, s katero mlatita po stika- 
lih, ki na zaslon zarišejo nove bloke, ali 
zračni vrtinec, s katerim se prepeljeta 
čez preširoke vrzeli. 


Včasih so boji tudi istočasni: Bow- 
ser recimo vdihne nagravžne trose, ki 
jih nato M 8 L v želodcu potolčeta. 


Če si igral kak prejšnji del in ti to zveni 
nekam znano, je to zato, ker je v Bow- 
ser's Inside Story dosti recikliranega. Še 
največja novost je, da lahko nadzoruješ 
Bowserja, ki se v bojih postavi z veliko 
mišično močjo, in da se dobršen del 
špila z Mariom ter Lojzetom pomanjšan 
potikaš po njegovi notranjosti. Tako 
obiščeš njegovo srce, prsni koš, mišice 


in prebavila, kjer skačeš raznim nepridi- 
pravom po glavah, se ubadaš z uganki- 
cami in se na ključnih delih lotevaš mi- 
ni iger. Z besnim drkanjem knofov, up- 
ravljanjem vodovodarskega para v slo- 
gu vesoljske streljanke in podobnim 
Bowserju podeliš moč, da premaga dru- 
gače pretežke zapreke. Včasih pa kralj 
zlobnežev naleti na velikanskega capi- 
na, čemur sledi boj godzil. Tedaj moraš 
DS prijeti kot knjigico in s tapkanjem 
po ekrančku pametno izrabljati poseb- 
ne moči. 


Godzilasti spopadi Bowserja z velikanskimi nasprot- 
niki, kot je premičen grad, bi lahko bili veliko bolj razgi- 
bani. Tako pa spomnijo na precej rutinske mini igre. 


Zveni luštno in nekaj časa tudi je, toda 
BIS na dolgi rok trpi za enako razvleče- 
nostjo kot Partners in Time. Sovražniki 
načinov, toda boji so tako enostavni in 
lahki, da bo z njimi zadovoljna le mlajša 
mulčad. Ta se ponavadi ne pritožuje 
nad tem, da eno in isto stvar naredi ti- 
sočkrat. Isto velja za uganke, ki so 
mnogo pod potencialom, ki ga omogo- 
ča dvojna zasnova, in stalno ubirajo isto 
vižo. Takisto je linearnost pretirana. V 
mnogočem je igra bolj tipična in neza- 
nimiva od Partnerjev, kjer si recimo 
nadzoroval otroški par, ki je očkoma 
odpiral poti naprej. Tu pa so raje šli v 
kupke mnogokrat neposrečenih mini 
iger, kot da bi razširili to zasnovo. Ma- 
rio, Luigi in Bowser namreč sodelujejo 
veliko manj, kot bi pričakoval, in na ze- 
lo okostenele načine. 

Okej, zadeva je pač preprosta in name- 
njena mladeži. Toda slovenski otroci ne 
bodo dosti odnesli od zgodbe, ki je sicer 
dolga in podprta s smešnimi tekstovni- 
mi dialogi (govora ni), a temelji na poš- 
tenem razumevanju 
angleščine. Jezikov- 
ne piruete in humor 
bodo šli naravnost 
mimo vsakogar, ki 
ni na visoki ravni 
obvladanja otoščine. 
Tako bo ostala igra, 
ki se na enem kon- 
Cu preveč zanaša na 
predhodnici, za ka- 
terima naposled za- 
ostane, na drugem 
pa bolj slabotno ino- 
vira. 72 Sneti 
Nintendo e DS 


tičal v goli grafični in vzdušni im- 

presivnosti tvojega sprehajanja po 
mestu. Detajlna podoba, impresivne 
zgradbe in glasba, tihi pogledi v daljavo 
z neznanskih višin - taki elementi so 
praktično naredili špil in zvečine odvrni- 
li pozornost s ponavljajoče se zasnove. 
Zadevo igrati na PSP- 
jevem ekrančku z gra- 
fiko kalibra PS2 je tako 
že samo po sebi prob- 
lematično. Saj ne re- 
čem, relativno gledano 
je zunanjost impresiv- 
na. A škatlavi liki, pus- 
tejša okolica in grobe 
teksture ne nudijo ena- 
kega občutka. 
Nadaljna težava je, da 
so Bloodlines igralno 
podaljšek originalnega 
Ašašina, ne dvojke. Še 
več: mnogo tiholazniš- 
kih prvin, ki jih je nego- 
val AC1, nadomesti za- 
ljubljenost v boj. Po koncu prvenca na- 
stopimo kot Altair, ki sledi preživelim 
templjarjem v Limassol in Kirenijo, me- 
sti na Cipru. Tod je na nas predvsem, 
da se z rabo noža v rokavu, meča, bo- 
dala in metalnih nožev znebimo števil- 
nih sovražnikov. Teh je več kot običaj- 
nih prebivalcev, mesti pa sta prazni, pu- 
sti in nevzdušni. Razdeljeni sta na majh- 
ne, redko obljudene predele, ločene z 
včitavanjem, in trdnjave, kjer je še več 
soldateske. Ta v maniri serije Altairja 
hitro zazna in nasploh se ni praktično 
skrivati, saj imaš za to premalo resnih 
sposobnosti. Večino igre tako tvori raba 
enostavnega protinapada (counter), s 
katerim melješ vojake in viteze, ki jih 
vodi precej slaba umetna pamet. Edina 
svetla točka so nekateri šefi, kjer moraš 
uporabiti malo več spretnosti in taktike, 
in vpeljava nekaterih elementov iz dvoj- 
ke, kot je uboj s skokom z višav. Če ig- 
raš tole in potem dvojko, jasno vidiš, 
kako se je dizajn boja ter odstranjevanja 
capinov v slednji razprostrl. In kako je 
po marsičem boljša celo enica, kjer si 


D obršen del čara prvega Ašašina je 


Med šefovskimi nasprotniki so templjarska poveljnica 
Maria, ki je Altair v prvencu ni fental, coprnica s svinjskim 
napadom in tale hrust z nenavadnim zeljetlačnim orožjem. 

včasih ipak lahko načrtoval, kako boš 
žrtev pospravil - z direktnim napadom 
ali bolj prikrito, kar nadaljevanje dode- 
la. V Bloodlines tega ni, saj te šef pač 
naskoči in pika. 


Saj ne pravim, da so Bloodlines čisto brez tiholazenja. 
A očitno je, da je skupina Griptonite, kjer je igra nastala 
(ne, nič Jade in Montreala), igranje usmerila proti klanju. 


Misije, ki jih opravljaš do neke mere ne- 
linearno, drugače niso nerazgibane, saj 
moraš tekati za bežečimi, pritajeno za- 
sledovati, govoriti, reševati meščane, 
krasti, raznašati pošiljke, ubijati. Niti ni- 
so tako ponavljajoče se kot v izvirniku, 
saj je Bloodlines dolg le kakih šest ur, 
čeprav se špil vseeno čuti malo razv- 
lečen. Glavna opravila se mešajo s st- 
ranskimi, ki ti jih nalagajo pomoči pot- 
rebni prebivalci. Vmes nabiraš kovan- 
ce, ki nadomestijo zastavice in za kate- 
re si kupiš izboljšave sposobnosti, reci- 
mo dodatno energijo in možnost kri- 
tičnih poškodb. To je eden boljših vidi- 
kov igre, čeprav orenk posledic nima. 
Dosti seveda tudi laziš po stavbah, med 
katerimi so tudi konkretno visoke, do- 
čim je Altair lepo animiran. Način je 
enak kot vedno, torej tiščanje smeri. A 
vdušje je neprimerno slabše kot na 
večjih sistemih. Po eni strani zaradi gra- 
fike, po drugi pa kamere. Ker PSP nima 
druge analogne gobice, jo moraš ravna- 
ti s tiščanjem gumba L in tipk na desni 
strani PSPja, kar je nerodno in zamud- 
no. Da bi se pogled sam postavljal ne- 
kako tako, kot bi bilo idealno, je uto- 
pično pričakovati. 

Žebelj v krsti tega nepotrebnega nada- 
ljevanja AC1 je zgodba, ki ne prispeva 
ničesar bistvenega ali res zanimivega. 
Namesto da bi se ubadali s templjarski- 
mi zarotami in skrivnostnimi artefakti, 
smo vpleteni v otročje, rutinsko mašče- 


Kdor ne pozna štorije iz enice, bo zmeden, saj se tale 
odvrtek ne ubada z razlagami. Poleg tega ne poudari, da si 
človek v stroju, kar zna privesti do praskanja po glavi. 

valniško pleteničenje, za katerega je ja- 
sno vidno, da je nastalo po sili razmer. 
Le nekaj je drobcev, ki so pomembni za 
širšo sliko, toda če greš z AC1 na AC2, 
komot preživiš brez njih. Dodatno je ne- 
vzburljivo povezova- 
nje z drugim Assas- 
sins's Creed na PS3. 
Ta vez v dvojki od- 
klene šest orožij (po 
enega za vsako ključ- 
no tarčo) in vanjo pre- 
nese cekine, kar je 
količkaj uporabno le 
na začetku. AC2 pa 
v Bloodlines prispe- 
va več zdravja glede 
na zbrane strani ko- 
deksa in malce nad- 
gradi skrito rezilo, če- 
prav je oboje bolj bla- 
žev žegen. Največji 
ljubitelji serije bodo navdušeni, toda 
Bloodlines bi težko priporočil komurko- 
li drugemu. 45 Sneti 

Ubisoft e PSP 


skem, hitrem spektaklu. To je nji- 

hov credo, raison d etre, razlog za 
obstoj. In potem pride pod taisto oznako 
tole čudo, ki deluje v nasprotni smeri. 
Ker gre za prvoosebno streljačino, je 
grafika pikslasta, da bogpomagaj, saj je 
DS pač švohcen. To v Metroid Prime: 
Hunters ni bila težava, tu, kjer je ves di- 
zajn strjen okrog bum-tresk bleščave, ki 
nujno potrebuje HD, pa je. Ko prevze- 
maš vloge specialcev po svetu v dru- 
gačni obliki kot v Modern Warfare 1 in 2 
(Mobilized so si zamislili kot njunega 
spremljevalca), uporabljaš soliden nad- 
zorni sistem. Ta kombinira drsenje s pe- 
rescem po spodnjem ekrančku za vrte- 
nje pogleda, tapkanje po njem za me- 
njavo orožja in ciljanje skozi muho ter 
gumb L za streljanje. Toda občutek ni- 
kdar ni pravi. Delno zaradi podobe, del- 
no pa počasne akcije z mnogimi zatiki. 
Tempo ni tako hiter kot v sobnih MWjih, 
kar pomeni manj napetosti, dočim več 
kot en sam sovraž- 
nik na zaslonu povz- 
roči resen upad glad- 
kosti. Dogajanje zato 
večinoma sestoji iz 
rutinskega pokanja 
hudo butastih nas- 
protnikov z velikih 
razdalj, pri čemer pa 
je problem, da njiho- 
va telesa težko ločiš 
od ogromnopiklaste- 
ga ozadja. Občasno 
lahko pustiš, da z 
njimi opravijo kolegi, 
vendar tem ni moč 


G all of Dutyji temeljijo na adrenalin- 


Ni videti ravno kot Modern Warfa- 
re, kaj? Boljša bi bila kul 2D-akcijada 
z obilico akcije, ne ta 3D-pikselacija. 


poveljevati in znajo početi hude trapari- 
je. Kanalja se ti recimo prikrade na pol 
metra, tvoja sotrpina pa gledata in pu- 
stita, da te ubije, čeprav sta obrnjena 
proti napadalcu. 

Mobilized se ne odkupi niti s kako boljšo 
zgodbo in liki, saj je oboje tradicionalno 
osnovnošolsko. Enako zanikrno je šofi- 
ranje vozil, kjer nažira počasnost. Še 
najboljše so tako mini igre, kjer je treba 
recimo uganiti geslo za računalnik ali 
usmerjati kanon na tanku. A kakor hitro 
opraviš z njimi, se znajdeš v duhamor- 
nosti osrednje kampanje, ki ne traja več 
kot šest ur in nažira z nejasnimi cilji. Z 
ne načine, ki te odvedejo na strelske 
pohode po že oddelanih nivojih iz kam- 
panje ter v mini igre. Po zanimivosti 
prednjači preživetveni modus (survi- 
val), a za njega odprtje je treba Mobili- 
zed končati na visoki težavnosti, kjer je 
ostudno zoprn. Čemu avtorji tako skri- 
vajo bistvene elemente?! 


Na sliki je videti luštno, v praksi 
ni. Poleg tega ga biksa gladkost. 


Navdušilo me ni niti večigralstvo, ki vse- 
buje osem kart in standardne načine, 
kot so deathmatch ter lov na zastavo. 
Podpira do osmerico sodelujočih, ki so 
lahko na internetu ali fizično prisotni. 
Perkov ni, je pa odklepanje novih orožij. 
Tehnikalijam navkljub je dogajanje pre- 
cej neimpresivno in rutinsko, karte pa 
enolične. Tako kot vsa igra. 30 Sneti 
Activision e DS 


Hej, ti! Ti, ja! V novi 
Smrklji preberi vse, 
kar še nisi vedela o 
Taylorju Lautnerju! 


Kako s plesom 


Reportaža z izbora 


Naj smrklja! 


1 Vitaminčki za 
vsako smrkljo! 


podariti staršem, 
prijateljici ali fantu? H 

Nad Navi je območje nizkega zračnega pritiska, ki priteka s se- 
vera Evrope. Ko se zabliska, zatanca ples dežja in spusti na 
osušene gredice novo ploho brihtenevihte?". 

egova serija mindstorms je fenomen, ki 
kocke uporabi kot gradivo za zaresno robo- 
tiko. Ni sicer edina, saj imata podobne sete 
nemški Fischertechnik ter ameriški Vex 
Robotics. Je pa najbolj razširjena in prepo- 
znavna. Znamko so rodili leta 1998, čeprav so že več 
desetletij tega ponujali napredne komplete z motorji 
in ostalo elektroniko, ki jih je bilo mogoče programi- 
rati. Kdor je odraščal v osemdesetih in devetdesetih, 
se gotovo spomni technicovih škatel control center, 
ki so frajarile z risalom ali zobatim dinozavrom. Na 
podoben način je deloval sistem, kjer si akcijo odči- 
taval z bralnikom črtnih kod. Za svojo šolsko serijo 
dacta je Lego vzporedno nudil namenske didaktične 
komplete. 
Vseeno je bil 'mindstorms robotics invention set' Le- 
gov prvi preboj zares obetavne tehnologije v domače 
okolje. Kocke, ki jim lahko vdihneš življenje, so oča- 
rale tudi nas (Joker 97, id članka na stranki: 494). Bi- 
stvo kompleta je bil programabilni zidak RCX, na ka- 
terega si s kabli pritrdil motorje in senzorje. Ti so ses- 
tavljeno stvaritev spravili v pogon. Robotu si prek 
računalnika naložil program, zložen v grafičnem jezi- 
ku RCX code. Začetniki so krotili vozičke, garažni 
mojstri pa hekali in priobčevali osupljive izume. Os- 
novnemu kompletu je sledilo nekaj tematskih razširi- 
tev. Dokupiti je bilo mogoče kamero, komplet za iz- 
gradnjo pošasti, raziskovanje Marsa in še kaj. Vzpo- 
redno je zrasla četica nekoliko preprostejših izdelkov 
na temo Vojne zvezd. Malce kasneje so zagnali še so- 
rodno vejo spybotics, kjer si se ukvarjal z vohunskimi 
vozilci. 
2006. je Legova robotika obrnila nov list. Prihrumela 
je nova generacija, ki so jo poimenovali mindstorms 
NXT. Ker so kocke technic vmes občutno spremenile 
način gradnje, so morali smernicam slediti tudi mind- 

stormi. Klasično zlaganje kocke na kocko s čepki se 
je poslovilo. Nov sistem je prinesel gladke, brezčepne 
elemente, ki jih je treba povezovati s pušami. Tudi na 
električnem področju je prišlo do velikih sprememb. 
Priloženi so bili trije servo motorji, ki so omogočali ze- 
lo natančno krmiljenje. Robotova čutila so obsegala 
mikrofon, ultrazvočne oči za zaznavanje ovir, tipalo za 
dotik in sivinski senzor svetlobe. Na ploščku so bila 
priložena navodila za štiri samodeje: plešočega dvo- 
nožca, pikajočega škorpijona, vozilo s kleščami in ro- 
botsko roko. Možgane je predstavljal zidak NXT, ki je 
z osembitne arhitekture predhodnika napredoval na 
32 bitov. Obenem so mu dodali možnost povezovanja 
po bluetoothu in mu povečali zaslon. Velikostno je 
ostal tristogramski orjak, ki je požrl kar šest AA -bate- 
rij. Vse skupaj so ocenili na bolečih 280 evrov, vtise 
pa smo podali v Jokerju 159 (id 3349). 


Revizija kock 


Kot se pri Legu rado zgodi, se nato tri leta ni zgodilo 
nič omembe vrednega. NXTa v nasprotju z izvirnimi 
mindstormi niso osveževale razširitve, prav tako je bil 
izdelovalec len na področju dodatnih stvaritev. So pa 
v sodelovanju s podjetjem HiTechnic nastali novi 
senzorji, recimo kompas, infrardeče tipalo in me- 
rilnik pospeška. Dodatna oprema je bila na voljo 
le po spletu, pa tudi matična škatla je bila v fi- 
zičnih trgovinah redek gost. A ko je že izgleda- 
lo, da bo mrtvilo vztrajalo v nedogled, je letos ([ 
na lepem udarila obnovljena verzija NXT 2.0. 
Vedeti je treba, da tu ne gre za svežo platformo, 
kot je bil prehod z izvirnih mindstormov na NXT. 
V škatli 2.0 ostaja programabilni zidak 
enak, le firmware so mu nadgradili. 
To pomeni identično ohrn pomnilnik, 

Drspiay 


ki se ustavi pri 256 kilobajtih. Nenehnemu brisanju 
programov se torej ni mogoče izogniti, prav tako ne 
očesni neprivlačnosti. Tudi senzorji in spremljevalne 
kocke se zdijo na prvi pogled skoraj enaki. Vendar je 
hudič v podrobnostih. Nabor kock je namreč pomemb- 
no drugačen kot v predhodniku. Trije motorji ostajajo, 
a več sprememb je pri senzorjih. Po novem je name- 
sto sivinskega priloženo tipalo za barve, ki obenem 
rabi kot raznobarvna lučka. Mikrofon so odslovili in 
raje navrgli dodaten senzor za dotik. Od običajnih 
kock so namesto dveh večjih krogel priložili kup manj- 
ših v štirih odtenkih. Obenem ni več klešč, dočim so 
kolesa nadomestili z manjšimi, ki jih je mogoče pove- 
zati v gosenico. Vse skupaj je spakirano v nekoliko 
povečano škatlo, čeprav ta ostaja enostaven karton 
brez predelkov. To je pri grad- 
nji dokaj nepraktično. Je 
res tako drago ali zaplete- 
no dodati sortirni plade- 
njček, da ne bi bilo take- 
ga kaosa? 

O V programskem okolju NXT-G je leva površina delovna, na desni pa so navodila. Poleg gradbenih dobiš tudi 
programerske napotke, ki prav tako potekajo po korakih. Vodijo te sličico za sličico z vsemi nastavitvami in pred- 
logi, kako zadevo razhroščiti, če se kaj zatakne. Kak kabel bo gotovo v napoto, saj so ploščati in nerodni. 

Programski vidiki 


Prestrukturiran nabor kock je namenjen gradnji čisto 
nove četvorke robotov: dvonožca, krokodila, razvrš- 
čevala kroglic in topa, ki strelja frnikole. Ker papirna- 
tih navodil spet niso priložili, moraš za gradnjo zakur- 
blati računalnik in namestiti NXTovo programsko op- 
remo. Ta je prav tako prenovljena, kajti nabor kock se 
med prvo in drugo izdajo razlikuje dovolj, da novi štir- 
je modeli niso izgradljivi s starim kompletom in obrat- 
no. Tako v aktualnem softveru ni sledu o pretekli čet- 
verici. Če želi novopečeni lastnik NXTa 2.0 vseeno ses- 
taviti škorpijona s kompanijo, mora navodila izbrskati 
na spletu in svoj set dopolniti s kar nekaj kosi. 
Programiranje vnovič uporablja jezik NXT-G. Tu gre 
za grafični vmesnik, kjer ukaze klepaš tako, da nizaš 
in sklapljaš pisane ikone za posamezne dejavnosti. 
To je za začetno učenje super, saj zna sličice preme- 
tavati vsak. Poleg tega je gradnja predpripravljenih 
robotov zasnovana modularno, da greš od preproste- 
ga k zapletenemu. Plazilca začneš recimo graditi pri 
požrešnih čeljustih, ki slepo hlastajo. Šele kasneje do- 
daš tace za hojo in oči, da beštija napade ob približe- 
vanju. A čeprav so softver izboljšali, se pri kompleks- 
nejših projektih zatika ter postane prostorsko požre- 
šen in nepregleden. 

€ Na ljubljanski FRI imajo 50 kompletov mindstor- 
mov. Namenjeni so tako rednemu programu kot 
obštudijskim tekmovanjem v sklopu Robo lige. 

Novost je, da lahko posnameš lastne zvoke, ki jih ro- 
bot nato predvaja. Ker ima cegel tako malo pomnilni- 
ka, je dolžina posnetka omejena na nekaj sekund. 
Ironija je, da so obenem iz nabora senzorjev črtali mi- 
krofon, čeprav bi ga lahko za to nalogo čudovito upo- 
rabili. Na podoben način v pikslastem urejevalu ust- 
varjaš sličice, ki se nato izrisujejo na zaslončku. Igra- 
nje z zvokom in sliko daje krila novi ustvarjalnosti, saj 
je res špasno, ko robot ščebeta s tvojim glasom in blis- 
ka trapasta sporočilca. Sveža je še možnost nepos- 
rednega krmiljenja s konzolo na računalniškem zaslo- 
nu, čeprav je tu mogoče ukazovati le motorjem. Prog- 
ram v robota spraviš po USB-kablu ali modrozobi po- 
vezavi. Če že imaš prejšnji NXTov cegel, mu moraš 
pred uporabo v novem softveru nadgraditi firmware. 


Podpora in razširjenost 


NXT je v letih po izidu doživel borno podporo. Lego je 
lansiranje idej za nove robote čisto zanemaril, tako da 
so bili lastniki odvisni predvsem od svoje ustvarjalno- 
sti. Odraslih ljubiteljev, ki packajo doma narejene 
senzorje in čarajo v naprednejših programskih jezikih, 
kakršen je ROBOTC, to ni motilo. Vsekakor je nasta- 
lo mnogo zanimivih izumov, ki jih najdete v okvirju. 
Mlajši in tehnološko manj nabrit del publike pa je po- 
tegnil kratko. Ker je bilo vodenja in spodbude malo, 
se je draga igrača hitro začela prašiti. 

Legovci so se napake zavedli in nameravajo z NXT 
2.0 zaorati drugače. Prenovili so stran Mindstorms.le- 
go.com in nanjo le nekaj mesecev po izidu poslali šti- 
ri bonusne stvaritve: lamo, bogomolko, spreminjajoč 
se stvor in stonehengovski sortirnik. Vse imajo tako 
navodila za gradnjo kot za programiranje, sledilo pa 
naj bi jih še najmanj šest. Obenem na prenovljenem 
spletišču potekajo tematski graditeljski natečaji, reci- 
mo za sumo robote, igralne avtomate ali miniaturne 
strojčke. Tovrstni izzivi so dobrodošla motivacija in 
priložnost za spoznavanje z izdelki drugih avtorjev. 
Zanimive strani so še Thenextstep.com, Hitechnic. 
com ter Nxtprograms.com. Ta spletišča z Legovih ra- 
men prevzamejo del bremena izobraževanja in no- 
vičarstva, pri čemer je bil gigant doslej precej pasiven. 
Znalsko vodstvo je vsekakor potrebno, saj so mind- 
stormi daleč od preproščine. Z njimi se najbolje razu- 
meš, če imaš tako strojniško kot programersko žilico. 


osarerit tebi pomer to ine bimed on kra arov ol time hal budtca 1 hu ben bok 
dos (Timer 1). Rap up from 0) to 100 over 1 second (Power s m [ 10) and menc cut at 100. 


Lego je s tehniko do pred kratkim drezal pred- 
vsem v starejše otroke in mladino. S sistemom 
wedo se je to spremenilo, saj se slednji premier- 
no obrne na mlajše osnovnošolce. Gre za prija- 
zen uvod v gradnjo in programiranje, kjer kocke 
niso novodobne technicove naluknjanke, ampak 
klasičnice s čepki, kakršne bi našli denimo v 
programu creator. Ker so pisane in spodbujajo 
gradnjo v merilu minifiguric, bodo blizu tudi ti- 
stim, ki se s pravim technicom še niso srečali. 
Od električne krame so priložili motorček, ki je 
manjši in preprostejši od mindstormovih ko- 
njičev. Obenem so za set zasnovali namenski ti- 
pali za svetlobo ter nagib. Gradnja prinaša pred- 
pripravljene projekte, zasnovane glede na učne 
ure, akcija pa poteka po korakih in je prilagojena 
starosti. Rezultati so vidni hitro, kar ohranja za- 
nimanje in viša motivacijo. Tako nastane nogo- 
metni vratar, ki skače pred golom, požrešen ali- 
gator in ostale luštkanosti. Je pa res, da bo na- 
prednejša otročad dokaj hitro raziskala vse, kar 
ima kompletek ponuditi. Programerski softver je 
primerno preprost in ga je treba kupiti posebej, 
stane pa 46 evrov, medtem ko nabor kock velja 
92 evrov. Oboje je dobiti tudi pri nas, na spletiš- 
ču Emka.si. Tu je treba upoštevati, da ni sloven- 
ske inačice, zato bo moral mulčadi pomagati an- 
gleško podkovan mentor. 


Zato se dobro poda šolam, za katere je Lego razvil li- 
nijo educational. Najmlajšim je namenjen sistem we- 
do, o katerem berite v okvirčku. Mindstormi gnezdijo 
stopničko više in so se zalezli v izobraževalne ustano- 
ve različnih stopenj. Občinstvo tvorijo starejši šolarji, 
dijaki in celo študentje tehniških univerz. Rabi v razre- 
du so namenjeni posebni, razširjeni kompleti, na pod- 
lagi katerih prirejajo tekmovalne zlete. V tujini je tako 
zaživela liga First Lego, kjer se vsako leto pomerijo v 
tematskih nalogah. V Sloveniji potekata podobna 
projekta LEGObum in ROBOSsled. Redno so organizi- 
rana tekmovanja po starostnih skupinah, kjer roboti 
sledijo črti ali izrivajo kocke s predloženega polja. 
Močno zaledje slednjih je Fakulteta za računalništvo 
in informatiko Univerze v Mariboru. A tudi ljubljanska 
FRI na tem področju ne počiva, saj z mindstormi fura 
poletne šole robotike. Obenem njihove dneve odprtih 
vrat že tradicionalno popestrijo z mindstormovske 
tekme. Zadnja je bila 2. decembra, ko so legoboti is- 
kali zaklad. 


€ Prikazana klo- 
basa je s strani NXT- 
programs.com. Zelo ko- 
ristne so priložene opom- 
be, ki razložijo, za kaj pri po- 
sameznih vejitvah sploh gre. 
Izškatelni Legovi programi tega luksuza 
nimajo, a spretnejši itak kmalu presedlajo 
na kak naprednejši jezik. 

€ Kot na prvotni 
tudi na dvojkini škatli kraljuje dvonožec. Ceprav so 
ob lanski desetletnici znamke izdali jubilejni, črni 
zidak, je priložen navaden sivček. 


Zmešnjava 


Dogajanje okrog mindstormov je s prihodom NXTa 
2.0 vsekakor postalo bolj energično. A razcvet ni brez 
temne plati. Predvsem zmoti, kako na silo tale izdaja 
pomete z zapuščino. Proizvodnjo prvega NXTa so us- 
tavili, tako da kupci s polic strgajo zadnje ostanke. 
Podpore zanj ni več, kar je precej brezobzirno. Lastni- 

ki starega kompleta načeloma nimajo 
dostopa do sodobnih vsebin, če v Le- 
govo malho vnovič ne darujejo polnih 
300 evrov. Bolj pošteno bi bilo, če bi 
poleg totalne prenove izdali še 
razširitven komplet. Ta bi prinašal po- 
trebne kose, da bi lahko v sklopu z 
matičnim NXTom izdelali dodatne mo- 
dele. Spletna softverska nadgradnja pa 
bi morala biti samoumevna. Saj je res, 
da so iznajdljivi preprodajalci našli 
tržno nišo in prodajajo na lastno pest 
sestavljene premostitvene komplete. 
Prav tako se je mogoče znajti z naku- 
pom bogatejšega seta, namenjenega 
šolam. A vse to ni zlahka dostopno in 
Lego bi moralo biti sram, da zveste od- 
jemalce sili v tako partizanstvo. In če 
se najde kdo, ki kljub posedovanju iz- 
virne škatle kupi dvojko, take preda- 
nosti Danci prav nič ne cenijo. Na mes- 
tu bi bila kaka ideja, kako združiti kose 
iz obeh škatel. Ali, še bolje: kako nare- 
diti kaj megastičnega, kar bi krmilili 
dve NXT-opeki, saj je le-te moč pariti 
po modrem zobu. O tovrstnih napotkih 
še ni sledu, kar je zamujena priložnost. 
Prav tako zbode, da cegla NXT v treh 


LEGO MINDSTORMS 
NXT 2.0 


The King's Trea 


€ Pri kupovanju knjig z 
zamislimi je treba pre- 
veriti, za katero različi- 
co NXTa so bile pisane. 
Za dvojko so šele začele 
kapljati. 


letih niso uspeli niti malo ojačati, po- 
lepšati in pomanjšati. Da ga po dizajnu 
in sposobnosti prekaša vsak mobilni 
telefon, je zares hecno. 

Tudi drugače je Legova robotika še 
vedno po mumijasto zavita sama vase. 
Dogajanje brbota izključno po spletu, 
kar se zares široke javnosti ne dotakne. 
Nič manj kot čudaško je, da konkretne 
promocije v trgovinah še vedno ni. Če 
imajo lahko v plastičnih akvarijih se- 
stavljene običajne komplete, bi se kje 
mogli prekopicevati tudi mindstormi. 
Živih dioram, kaj šele predstavitev s 
pomočjo demonstratorjev, se ne gredo 
niti največje svetovne blagovnice z 
igračami. Skoraj edina možnost, da si 
robotska čudesa ogledaš v živo, sta 
obisk Legolanda ali legastičnih razstav, 
ki jih prirejajo ljubiteljski klubi. Na Slo- 
venskem tovrstne dogodke organizira 
Kocke klub. Tudi tu se kaže, da za Le- 
govo prepoznavnost dosti naredijo 
neodvisni zanesenjaki, medtem ko ma- 
tično podjetje počiva. Skratka, mind- 
stormi si zaslužijo več. Predramili so se, 
če bodo uspeli ostati budni, pa bo po- 
kazal čas. 


1 - To motorizirano skladišče so zgradili za letošnjo razstavo Lego World na Ni- 
zozemskem. Tvori ga več kot 400 000 kock, krmili pa ga 25 NXT-opek. 2 - Tre- 
zorček odpreš le z vnosom pravilne kombinacije številk. Izbiraš jih s kolescem 
na motorju. 3 - Izplakovalnik veceja se ti po uporabi še lepo zahvali. Akt vstaja- 
nja s školjke zazna ultrazvočni senzor. 4 - Statve so projekt Slovenca Jana Rav- 
nika. Tkanje poganjajo trije motorji in koda, spisana v jeziku ROBOTC. 5 - 
Psička pelješ na sprehod ali ga spustiš z vrvice raziskovat. Ultrazvočne oči mu 
pomagajo pri izogibanju oviram, odziva se tudi na klic. 6 - Merilnik časa beleži 
celo stotinke sekunde in deluje s tipali svetlobe. Ko avtomobilček prevozi start- 


no črto, se odsev spremeni in štoparica ustavi. 7 - Jajčni okraševalnik poskrbi, 
da je za veliko noč manj dela z barvanjem. 8 - Avtomatski reševalniki Rubikove 
kocke so priljubljen izziv. Tale za nalogo ne potrebuje kamere, marveč le senzor 
za svetlobo. 9 - Mindstormovski Wall-E poleg osnovnih gibov obvlada očesno 
mimiko. Seveda ves čas kliče Evo. 10 - Kitara oddaja različne zvoke glede na to, 
kako blizu ultrazvočnega tipala potisneš drsnik na vratu. 11 - Risalnik zna po- 
ustvariti prednaloženo risbo, ki jo pred tem pripravi namenski softver. 12 - 
Reševalo sudokujev se najprej zapelje čez številke, nakar izračuna rešitev in jo 
še lepopisno vpiše. Prav srhljivo. 


PARANORMAL AGTIVITY 


Ul!!! Ste se ustrašili? Ne? Kaj je torej ta rjavina na 
E gatah? Zgolj posledica obilnega kosila in pose- 

bej utekočinjenega prdca? Okej, levjesrčniki, to 
torej pomeni, da ste idealni kandidati za randi s Para- 
normalnim, svežo srhljivko, o kateri se že mesece širi- 
jo govorice, da gre za enega najbolj infarktnih filmov 
vseh časov. Promoterji so šli celo tako daleč, da so te- 
mu v dokaz v uradno prikolico zamešali prizore z od- 
zivi zaprepadene rulje, ko se je ta na zgodnjih predsta- 
vah menda komaj še zadrževala na sedežih kinodvo- 
ran. Bo že držalo, potemtakem. 


O zaradi garažnega izvora je imel avtor nemalo 
težav z distribucijo. Film je bil nared že leta 2007. 


No, in? Je res tako hudo? Hja, odgovor je, tako kot 
strah, nekoliko relativne narave. Pripoved, strnjena v 
par stavkov, ni ravno višek hororske kreativnosti. V 
domeku, kjer živita mlada golobčka Micah in Katie, 
se nekega dne pričnejo dogajati čudne reči. Nečlo- 
veški glasovi, škripanje vrat sredi noči ... Saj veste. 
Katie takoj posumi, da je povzročitelj taista entiteta, 
ki jo nedolžno spremlja vse od otroštva, dočim Micah 
sprva ne ve, kaj bi si mislil. Naposled začne verjeti, 
nakar pride do zanimive ideje. V hišo privleče kame- 
ro, ki jo namesti v spalnico, kjer neznana nagajiva si- 
la zaročencema često kvari spanec, da bi tako neiz- 
podbitno dokumentiral vršenje nadnaravnih pripetlja- 
jev. Zamislica sicer kmalu obrodi pričakovane sado- 
ve. Ampak! Ko zaročenca na pomoč pokličeta spe- 
cialista vsega okultnega, da bi ugotovila, s čim oziro- 
ma kom natanko imata opravka, se situacija od bi- 
zarne hitro pomakne proti peklenski. 


€ Če vas Paranormalno prepriča, si na vsak način 
oglejte alternativni konec. Poguglajte. 


Če ste se že srečali s sorodnimi filmskimi umotvori, 
kot sta prvi Blair Witch Project in nedavni Rec, kjer so 
prvo- in tretjeosebni kadri v celoti posneti s ceneno 
prenosno kamero, približno veste, v kaj se spuščate. 
Paranormal Activity v žanru ne odkriva nafte, vendar 
gredo režiserju in edinemu avtorju Orenu Peliju vse 
pohvale, da je s pomočjo prijateljev ob mizernem pro- 
računu 10.000 evrov ter na eni sami lokaciji (v obse- 
deni hiši) posnel nekaj, kar je vsaj tako dobro kot vse 


boljše bu!-jačine zadnjih let. Da je film 'strašnejši od 
Izganjalca hudiča', kot so zapisali nekateri kritiki, na 
koncu resda ni moč trditi. A vsled specifične snemalne 
tehnike, prepričljivih obrtniških posebnih učinkov, ve- 
rodostojnih dialogov med ljubimcema in premišljene- 
ga dnevnega stopnjevanja napetosti, ki nas na trnih 
drži do puljenja las vrednih nočnih špic, nevarnost v 
Paranormalnem deluje pristno. In kaj je bolj strašno od 
bavbava, za katerega se zdi, da ni votel? Case 
Prikazen iz Paranormalnega že dviguje kocine po slo- 
venskih kinodvoranah. 


NEW MOON 


eprav je knjižna serija zaključena, se bo okrog 
C filmov kri še dolgo penila. Kakor je Twilight 

štartal brez velikih pričakovanj in s skromnim 
proračunom, pri nadaljevanju New Moon dvomov ni 
bilo več. Otvoritveni vikend je širom sveta prinesel 
najbolj divje razmere po šestem Harryju. Potterjevemu 
zgledu sledi tudi menjavanje režiserjev. Catherine 
Hardwicke je morala žezlo predati Chrisu Weitzu, sicer 
dirigentu Ameriške pite in polomije Zlati kompas. 


kilogramov in zeleno zavist soigralcev. 


Naloge pri Mladi luni ni imel najlažje. Kjer je prvi film 
držala skupaj pretkana napetost, povzeta iz klasike 
Prevzetnost in pristranost, naslednik naleti na veliko 
bolj spolzek in testeno težak teren. Gre za najtemnejši 
del niza, saj romanco med gimnazijko Bello in vampir- 
jem Edwardom prepredejo razpoke. Dečva zapade v 
globoko žalost, ki si jo lajša v družbi Jacoba iz indijan- 
skega rezervata. Pri osrednji trojici ni presenečenj, saj 
se vrnejo Kristen Stewart, Robert Pattinson in Taylor 
Lautner. Da gledalke Roba preveč ne stradajo, so se 
zanj v filmu potrudili najti nekaj dodatnih minut, če- 
prav je načeloma na stranskem tiru. Tudi ostali vam- 
pirji so komaj prisotni, zato manevrski prostor zasede- 
jo druge beštije iz fantazijske folklore. Zlasti se nam- 
Najstnic topodročna cenenost ne bo motila, prav tako 
ne, da je večina uspešnejših for povzetih iz enice. Ni 
pa mogoče požreti, da izdelek presega mejo znosne- 
ga tudi na drugih področjih. Sešit in podan je tako 
amatersko, da je čar prebit in vsakogar s količkaj 
okusa pošteno zvije. Saj je res, da je bilo delo težko 
tudi zaradi knjižne predloge. Vendar so si privoščili to- 
liko nerodnosti, da je razlika v kvaliteti glede na enico 
res boleča. Somrak je bil sodoben in presenetljivo 
gledljiv, k čemur je veliko pripomogla sposobna reži- 
serka. Izkazal se je z glasbo, rabo kamere, nadgrad- 
njo glede na bukvo in splošno srčnostjo. Mlada luna 
na vseh teh področjih naredi velik korak nazaj. Ob 
tem ji ne kapne, da se jemlje preresno, zato se na šte- 
vilnih mestih osmeši. Predvsem bi morali za ušesa 
scenaristko. Liki se spotikajo iz ene čudaške situacije 


v drugo in v neprepričljivi igri dostavljajo puhlico za 
puhlico. To v kombinaciji s stopničastimi prehodi še 
glasneje kriči, koliko bolje bi se vse skupaj znašlo v 
nadaljevanki. Ker se ni, dobimo celovečerec, ki se 
dve uri cedi tako leno in sladkobno, da ga bodo siti 
celo najbolj iskreni somračniki. 

Saj ne rečem, da zanimivejših prizorov ni. Sploh kul 
so scene v ltalijii, kjer spoznamo vampirsko plemstvo 
Volturijev. Igralsko zasedbo tu ojača Dakota Fanning 
kot okrutna Jane. A to filma ne reši in res upam, da 
bo trojka, Eclipse, vtis popravila. Režira jo David Sla- 
de, ki se še ni podpisal pod kaj res odmevnega. Mrk- 
nilo bo že v prihajajočem poletju. Navi 

Ohh čizz Preehuudo"" Slišala sm da pride ta film vn 
šele januarja al pa februarja pa sm bla čist heppy k je 


PANDORUM 


gre vplivajo na filme in filmi na igre in igre na filme 
|: tako naprej, dokler rutina ni splošno sprejeta 

norma in kritičnost odlika starih prdcev, ki se stal- 
no usajajo s tribun, dokler jih pod rušo ne spravi last- 
na tečnoba. Ker se taki žalostni usodi kanim ogniti, 
ne bom negativistično tulil, da je nova ZF-srhljivka 
kolaž elementov od povsod, od Aliena, Descenta in 
Event Horizona do Dead Space ter Riddicka. Kajti 
četudi je, je navsezadnje v redu ogled. Neprelomen in 
le nekaj nad povprečjem, a vseeno. 
Kleč je znana. Ljudje Zemljo v bližnji prihodnosti sko- 
rajda uničimo, zato zberemo poslednji groš in pošlje- 
mo veliko ladjo s kupom naseljencev na njej podoben 
planet. Ker znajo ta potovanja trajati, folk večinoma 
spi in čuva jih par soldatov. A eden teh se zbudi v ja- 
ko neugodnih okoliščinah in ugotovi, da je ladja v sla- 
bem stanju, da se po njej potikajo čudna bitja in da 
nastopajočim grozi vesoljska norost. Razlagati, kaj je 
za vsem skupaj, bi bilo neodgovorno, saj je odstiranje 
zaves s finalnim tvistom pol zabave. Scenarij se jem- 
lje ravno dovolj resno, da ni trapast, in zadosti nere- 
sno, da se zaveda lastne privlečenosti za lase, kar je 
za ne preveč ambiciozen koprodukcijski film, financi- 
ran z nemškim denarjem in posnetim z digitalno teh- 
nologijo, docela primerno. Temu ustrezno med nasto- 
pajočimi ni velikih zvezd, še najbolj prominenten je 
Dennis Guaid. Namesto da bi noter tlačili kakega 
Cruisa, je fokus na hitrem tempu, mešanju tepež- 
karsko-strelskih borb s srhljivim skrivanjem po temi, 
žal nekam rutinskih pošastkih, ki zadostujejo funkciji, 
a so brez alienove slaboritnosti in nimajo hudičevske 
dimenzije, solidnih posebnih učinkih, med katerimi je 
tudi nekaj krvi, ter obrtniški zgodbi. 
Pač film za pogledat, medtem ko se nimaš kam dati 
in ti po glavi odzvanjajo obljube o Alienu 5. Lahko bi 
bilo dosti slabše, medtem ko boljše hočejo le zahtevni 
stari prdci. Kdor jih pa še posluša, tastr, xoxo. Sneti 
Pandorum brusi čekane na domačih okroglinah. 


€ Dennis Ouaid postaja sopomenčnik za povprečne 
filme. Služba je služba. Vsi ne morejo biti Buscemi. 

ridi z mano, bralec, iz zavetja svojega toplega 
doma. Dvigni se v višave in potuj daleč na se- 
ver, kjer v tem času sonce nikoli ne vzide, kjer 
mrzli vetrovi nanašajo visoke snežne zamete. 
Trudi se uzreti temno piko sredi ubijalske beline. 
Nemara jo boš, kajti do nje vodi sled ratraka. Pridi bliže ... 
Že slišiš pokljanje kovine, ki se hitro krči, ko ji mraz odv- 
zema toploto! In iz koče, ki je videla že boljše dni, prihaja 
medla svetloba. Skozi edino okno lahko vidiš postavo, 
oblečeno v zamazan, prevelik rdeč kožuh. Glavo ima 
sklonjeno in videti je, da ji ni dosti mar za besede. Te pri- 
hajajo nekje iz sence, kamor borna svečava ne doseže. 


ko k k 


V tistem trenutku se je zdela ideja dobra. Prebivalstvo je 
skokovito naraščalo. Nak, recimo bobu bob: po vojni so 
se začeli ljudje ploditi kot zajci. Otrok je bilo enostavno 
preveč. Tudi mitološka bitja, nadnaravne sposobnosti 
gor ali dol, imajo svoje meje. Zato je bilo treba najti alter- 
native. In kdo bi bolje vedel, kaj si je deca zaslužila, kot 
njihovi starši? Potrebnih je bilo le nekaj dregljajev v pravo 
smer. Lansirati podobo, kot temu rečemo dandanes. Po 
drugi strani pa poskrbeti, da bodo starši imeli dovoljšnjo 
izbiro. 

Kako bi mogel vedeti, da je ravno s tem zasejal seme 
svojega neizbežnega zatona? Ljudem ne bi smel zaupati. 
Vse prevečkrat je bil priča, kako strahovito učinkoviti so 
v lastni sprevrženosti. Kako lahko najbolj plemenito idejo 
tako izkrivijo, da od nje ostane le še lupina, ponavadi na- 
polnjena z nič kaj dehtečo vsebino. Kot gnilo jajce. Am- 
pak - ali je imel kako drugo možnost? Verovanje je ena 
najmogočnejših sil v vesolju. In on obstaja samo zaradi 
tega, ker majhni ljudje verjamejo vanj. Več kot jih je, 
močnejši si. Vero moraš ohraniti za vsako ceno, ali pa bo 
izginil v pozabo, nič več kot Še en spomin ali nekaj suho- 
parnih vrstic v enciklopediji okultnega ter zvežčičih da- 
vno preminulih ljudskih običajev. Tako se je vsaj pre- 
pričeval takrat. 


Stopiva v kajžo, bralec, in prisluhniva, kaj je moža tako 
užalostilo. Zdaj lahko razločiva temni postavi v brezhibno 
ukrojenih oblekah znanega modnega oblikovalca. Po- 
smehniva se onemu, ki niti v somraku ne sname sončnih 
očal, katerih cena bi nahranila nekaj afriških vasi za vse 
leto, in pridiva zadevi do dna. 

.. nadalje, gospod Nikolaj, alias gospod 
Klavž, alias gospod Božiček, alias gospod 
Mraz. Predvidevamo, da je vaše pravo ime Ni- 
kolaj, in v vseh dokumentih vas bomo imeno- 
vali tako. Ali to drži?" 

Mož v rdečem je komaj opazno pokimal, be- 
sedo pa je povzel oni z očali: 

"Ampak to sploh ni važno. Lažno predstavlja- 
nje je od vsega še najmanj pomembno. Tukaj 
so dolgoletne kršitve zračnega prostora, ile- 
galni prehodi državnih meja, uvoz prepoveda- 
nega blaga, protizakonito onesnaževanje vseh 
površin z jelenjimi iztrebki, polnimi kdo ve 
kakšnih zajedalcev in posledično ogrožanje 
zdravja tako živali kot ljudi, izogibanje ustrez- 
nim inšpekcijskim službam, protizakoniti vs- 
topi v zasebna stanovanja, utemeljen sum pe- 
dofilije ..." 

Ob tem se je rdeči mož zdrznil in za trenutek 
se je zdelo, kot da bo planil proti temni posta- 
vi. A se je premagal in zgolj srepo zrl v temo, 
medtem ko je nadaljeval drugi poštirkanec: 
"In kar je najpomembneje, grobo ste kršili inte- 
rese naših strank ter njihove zaščitene blago- 
vne znamke. Po okvirnih izračunih gre škoda v 
milijarde. Iztožljiva poslovna škoda, saj se ra- 
zumemo? Avtorsko pravo je na naši strani!" 
Nikolaj je hotel nekaj reči, toda očalar ga je 
spet prehitel: 

"Ne, ne, sploh ne poskušajte s tem, da ste iz- 
virnik, in s podobnimi neumnostmi. Moralna 
pravica je nekaj povsem drugega kot mate- 
rialna in tej ste se odpovedali! Imate nemara 
licenco, ki ščiti vaš lik in delo? Vsaj datum, ko 
ste prijavili dejavnost? Obrazec za neprofitne 
organizacije? Ko smo ravno pri tem, kje so 
vaše poslovne knjige? Prav rad bi videl, kako 
pokrivate ogromno izgubo. Ali pa so morda 
tako imenovana 'darila' pridobljena na enako 
nelegalen način? Poleg tega niste storili 
ničesar, kar bi pred zakonom ohranilo blago- 
vno znamko, kar bi morali storiti vsakih deset 
let. Torej obstaja upravičena domneva, da je 
le-ta osirotela, zaradi česar jo lahko prevza- 
mejo naše stranke po načelu prostega trga in 
njegovih zahtev. Skratka, nimate šans." 


DR 


Sprva je vse teklo kot po maslu. Razviti svet je sam po- 
skrbel za svoje otroke in on se je lahko posvetil tistim, ki 
so ga res potrebovali. Tako kot v noči, ko je prvič obda- 
roval tri dekleta z zlatimi jabolki za njihovo doto. Dokler 
je sam opravil vsaj nekaj dela, je bilo enako, kot bi opra- 
vil vse. Tako je počasi pozabil na bogate, bogati pa nanj. 
Revežev, ki jim je marsikdaj rešil življenje, ni manjkalo, in 
ravno to je bilo njegovo poslanstvo, mar ne? Ne darilo 
pridnim, ampak pomoči potrebnim. Da jim prižge novo 
upanje, možnost, da se znajdejo v svetu. 

Ob tem pa je prezrl, da je njegova moč pričela slabeti. Bi- 
lo je preveč neopazno. A prišli so dnevi, ko je vstajal s 
težavo. Vsaka zora mu je bila večja muka. Vera je odte- 
kala. Prepaden je opazoval pošast, ki se je dvigala nad 
svetom, popačeno podobo v rdečem, ki je imela v očeh 
namesto dobrote evrske in dolarske znake. 

Z bridkostjo v srcu je spoznal, kje je napravil napako. 
Odrasli so pričeli verjeti v svojo verzijo Božička, ki mora 
mladeži prinesti vse najboljše, najnovejše in najboga- 
tejše. S tem so spremenili tudi svoje otroke. Darila niso 
bila več izraz povezanosti družine in upa na boljši svet, 
temveč le še potrošniška gonja, ki so jo korporacije iz- 
datno podpirale ter s podvojeno vnemo slikale spako, ki 
ga je oropala moči. Če nedolžni otroški veri dodaš še ve- 
ro odraslih, jih je naenkrat dovolj, da spočneš novo 
božanstvo. Božanstvo, čigar molitev je: zapravljaj, zapra- 
vljaj, zapravljaj! Ni prenehal upati, da bo pošast lahko 
premagal. A moč je vztrajno odtekala iz njega. Grozljivi 
nadomestek ni nastal sam od sebe, za njim je bila organi- 
zacija, ni bil samo verovanje, postal je... Postal je nova 
religija. In njeni evangelisti so jo v pehanju za novim do- 
bičkom razširjali tako agresivno, kot se je le dalo. Bitka je 
bila izgubljena že vnaprej. 


kok o k 


"Podpišite, prosim. Mislim da je najbolje za vse, pred- 
vsem pa za vas, če se tiho umaknete in ne poskušate 
početi ničesar več v zvezi z božičnimi prazniki. Naše 
stranke se zavezujejo, da v tem primeru proti vam ne bo- 
do sprožile sodnega spora. Hkrati pa od vas pričakujejo, 
da dokončno prenesete vse svoje dejavnosti v njihove ro- 
ke, kot je razloženo v dokumentu. Božič je preveč resna 
stvar, da bi bila prepuščena zapitemu starcu." 

Očalar je pospravil eno kopijo dokumanta v aktovko in 
izpulil pisalo Nikolaju iz rok. 

"Tole je moje, hvala lepa. Pa vesele praznike!" 

Moža sta zlezla v ratrak in se odpravila nazaj v civilizaci- 
jo. Oba sta se že veselila toplega learjeta, v katerem bo- 
sta lahko nazdravila z viskijem in se ogrela z voljnimi ste- 
vardesami. Vodilnim bosta sporočila dobre novice, ki ji- 
ma bodo prinesle znaten božični bonus. Navsezadnje, 
otrokom je treba kupiti nekaj lepega, še posebej, odkar 
jih lahko vidita samo vsak drugi vikend. Saj to je bistvo 
Božiča, mar ne? 

"Tole je šlo pa lažje, kot sem si mislil!" 

"Ja, si videl, kako se mu je skoraj scufalo, ko sem ome- 
nil pedofilijo?" 

"Dobro sva ga, res. Pohodi plin, zaboga, rad bi bil še no- 
coj na letalu!" 


V aktovki se je debeli dokument pričel gubati, stiskati v 
kepo in opazno črneti. Do takrat, ko bosta sedla v reakti- 
vec, bo postal kos premoga, kazen za poredne otroke. 
Nikolaj je žalostno vstal in vrgel sveženj brezpredmetne- 
ga papirja v ogenj. Iz predala vzel nož. Stopil je v hlev, 
pobožal zadnjega jelena po glavi in mu zatisnil oči. Rezilo 
je zarezalo v vrat. Na svoj nekdanji praznik si lahko pri- 
vošči vsaj toplo pečenko. 


Guattro 


KVIZNIK. £ KRAŽKA 


Naši zahodni sosedje slovijo po zalih dečvah, 
pici, nogometu, Berlusconiju in mafiji (le- 
vičarji bi rekli, da je ena od zadnjih dveh po- 
stavk odveč), marsikaj pa so dosegli tudi na 
področju umetnosti in arhitekture. Eden od 
viškov obojega so Benetke, čeprav ima mesto 
več problemov kot Janezek v šoli. Smrad po 
smeteh in fekalijah je še najmanjši, saj dosti 
večjo težavo predstavlja 'acgua alta', naraš- 
čanje vode, ki je povezano s plimo, jalovimi 
lesenimi temelji mesta, globalnim segreva- 
njem in drugimi dejavniki. Ko se sirena oglasi 
prvič, je to znak, da se je gladina Jadrana 
povzpela na kritičnih 110 centimetrov nad obi- 
čajno, ko pa se tretjič ... No, recimo le, da je 
takrat s seboj dobro imeti rokavčke in plavut- 
ke. Tovrstne tegobe naj bi v bližnji prihodno- 
sti preprečil protipoplavni sistem MOSE, a če 
kaj poznamo špagetarje, se bo pri njih prej 
vsaj še devetkrat zamenjala vlada. Priložnosti 
za obisk Venezie imate tako vsaj dotlej, ko bo 
sledila usodi Atlantide. Če bi se znali zadovo- 
ljiti z digitalno renesančno repliko te lagunske 
naselbine, pa ne glejte drugam kot v spodnja 
vprašanja. Izžrebancem, ki bodo pravilne od- 
govore do 5. januarja dostavili na uredništvo 
potom priložene dopisnice, bosta Ubijev novi 
importer Colby in igrarska štacuna Igabiba 
podarila po eno navadno edicijo igre Assas- 
sin's Creed 2, posebno 'White' izdajo s figuri- 
co Ezia ter fensi majico. Buona fortuna! 


ASSASSINS (WFITE EDITION 


1. Simbol Benetk je 
krilati lev. Katero 
bukvo drži pod šapo? 


skega spomina? 


4. Po katerem teles- 
nem delu je poime- 
novan eden od be- 
neških mostov? 


2. Zakaj Kraševci 
menijo, da Venezia 
spada pod Kras? 


9. Benetke so itali- 
janske. Cigav je 

3. Kako je ime na- Trst? 

pravi, ki v seriji 

Assassin's Creed 

omogoča ogled gen- 


Dobitniki Verbatimovih dobrot iz novembra: 


Rešitev je bila KONJAK. 


avtor 
JANEZ 
KORENT 


TELOVADNI 
ELEMENT, 
PREGIB 


PREME | O ovec 
TENOST | (GALILEO) 


MEDNAROD 
ORGANIZ 


ZA 
STANDARDE 


ROMANA 
CAVAZZA. | KRAJNČAN 


NAJVIŠJA 
GORA 
TURČIJE 


ŠvC 
SLIKAR 
(CUNO) 


PORT, PO- 
MORŠČAK 
IZ 16. ST. 


ILOVICA 


AM. KOMIK 
NEMEGA 
FILMA 


ZLATENICA 


ERMANNO 
OMI 
VULKAN NA 
FILIPINIH 


PRIPADNIK 
VERSKE 
LOČINE 


RIM. CESAR 
KIJE 
RAZDEJAL 
JERUZALEM 


PLAVALKA 
ISAKOVIČ 


NAJVEČJA 


PUŠČAVA TAR! 
NA SVETU s zre 


STRELIVO 


Ž. OBLIKA 
IMENA 
ERVIN 


CENAPRED- 
METOVALI 
STORITEV 


PALESTIN. 
VODITELJ 
(MAHMUD) 


GRAFIČNO 
ZNAMENJE, 
OSTRIVEC 


MUSLIM. 
M. IME 


ANA 
DOLINAR 


OZIRALNI 
ZAIMEK 


Lepe nagrade fašejo: 


ZLATO 
JABOLKO 


LIDIJA 
OSTERC 


USTANOVIT, 


Rešitev je bila: 


AKTIVIST LEGEBITRE. 


TRENJE 


ARISTOFAN. 
KOMEDIJA 


STVARNIK 
SVETAPRI 
EGIPČANIH 


ANG 
POPEVKAR 
(CHRIS) 


Na priloženo kartonsko glasov- 
nico napiši iz slike izhajajoč 


geselj. Rok je 5. januar. 


december 2009 


Chris Sawyer in Felix 


»Popolnoma nepričakovano, iznenada, tako rekoč iz lufta je v 
naše PCje padla super, enkratna in odlična igra Transport 
Tycoon, ki jo je izdelal do sedaj neznani avtor Chris Sawyer.« 
Tako se je otvoril opis izvirnega tajkuna in legende med poslo- 
vno-gradbinskimi strategijami, ki jih je začenši tedaj in nadalje- 
vavši veliko let opisoval novodošli kremovec Felix. JCT, ki to 
takrat uradno še ni bil, je začel dobivati obliko. Poleg mene, 
torej Febota, in Snete sekire sta bila stalneža posihmal še Uroš 
in Felix ter nekje v ozadju tudi Jumping Jack. 


red petnajstimi leti je grafika v špilih za 
PC dobila pomagalo za boljšo razločnost. 
To niso bili 3D-pospeševalniki, kajti učen- 
ci stare šole se spomnimo, da je zname- 
niti voodoo prišel šele leta 1996. Govorim 
o visoki ločljivosti dvorazsežne podobe, znani pod 
kratico SVGA. Nekatere igre so se ojunačile in dvi- 
gnile ločljivost s 320 x 200 na 640 x 480, saj so 
zaupale moči najnovejšega osrednjega procesorja, ki 
ga je tedaj splovil Intel. Šlo je za peto generacijo di- 
nastije x86, a ker izdelovalec sodišča ni uspel pre- 
pričati v registracijo imena i586, so si tržniki zmisli- 
li novo blagovno znamko. Besedo penta, ki po grško 
pomeni pet, so spojili z latinsko pripono -ium in tako 
ustvarili pentium, najbolj prepoznavno čipovno ime 
vseh časov. Vsekakor bolj milozvočno, zapomnljivo 
ter logično od današnjih. Prvič smo se z njim spopri- 
jeli prav decembra 1994, ko smo imeli na testisu 
'the incredible machine', sistem z 90-megaherčnim 
pentiumom, 2-megabajtno grafično kartico, 420- 
megabajtnih diskom, 8-megabajtnim pomnilnikom, 
3-kratnim CD-pogonom in 17-palčnim zaslonom. O 
tehnikalijah nismo kaj prida izgubljali besed, bolj 
smo se v članku po najstniško divili hitrosti vsega 
zagnanega. Ker sem bil tedaj v resnici še najstnik, 
naj mi bo pri tem oproščeno, da sem v besedilu pro- 
cesorjevo 64-bitno vodilo do pomnilnika enostavno 
pokrajšal v 64-biten procesor. Sicer pa, nije bitno. 
Mašinca je res sekala in bila nalik tokrat opisanemu 
celsiusu, torej preseratorska konfiguracija, kakršne 
v danem trenutku ni nabavil nihče. Nihče razen nas. 
S Sneto sekiro sva namreč za božička od človeko- 
ljubnega vodstva podjetja dobila prav tako računalo. 
S celo dvojno porcijo rama. 
A četudi si imel astronomskih 16 megaoktetov (tako 
pravijo megabajtom Francozi), trikrat več, kot je 
pomnilnika prepoznala katerikoli igra, znamenita na- 
paka 'Not enough memory' ni bila nič manj pogosta. 
Razlog izvira iz arhitekture starih PCjev iz osemdese- 


€ Magic Carpet (93), zmes letalne streljaške arkade 
in strateške zidave gradu, je legendarna igra, kakršno 
bi komot rimejkali. 


smrekomor 1994 e o 


tih let. Takrat so predvideli le 640 kilobajtov splošno 
uporabne memorije, vse ostalo pa je bilo rezervirano 
za posebne potrebe. Zaradi združljivosti se je ta ome- 
jenost vlekla še veliko let, pravzaprav vse dokler Ok- 
na niso postala zaresen operacijski sistem. (Dotlej je 
bil to DOS, ki ni imel ikon in miši, le ukazno vrstico 
za tipkanje komand.) Igre in programi so resda lahko 
izkoristili več rama, toda šele zatem, ko se je osnova 
se je udobno namestila v spodnji kos rama. Zato je 
bilo krucialno, da je bilo od teh 640 KB čim več frej. 
Sem prepričan, da se marsikdo spomni vseh zafrka- 
vanj in trikov, ki smo jih uvajali v štartnih datotekah 
autoexec.bat in config.sys. Natanko s tako optimiza- 
cijo, nalaganjem gonilnikov v višji pomnilnik in vaja- 
mi z razširjenim ramom se je ukvarjala tedanja želez- 
nina z vdano vašim Urošem. (Ne pričakujem, da se 
zdijo mlajšim bralcem te prazgodovinske fore razum- 
ljive, navajam jih zaradi sebi podobnih metuzalemov, 
ki imamo nekje v najglobljem pomnilniku še vedno 
spravljene postavke tipa device-himem.sys, devi- 
ce-emm386.exe, dos-high,umb, files-20 ...) 


CO Ečstatica (90) je edina igra s č-jem v naslovu, pri 
čemer so dali tisto kljukico tja zaradi lepšega, ne za- 
radi č-jaste izgovorjave. Bila je to arkadna pusto- 
loščina kot Alone in the Dark, le z elipsoidi. 


CO Rise of the Robots (50) je bila pričakovana ekstra- 
vaganca, ki se je naposled izkazala za leseno pretepa- 
čino, v kateri nisi mogel nasprotnika niti preskočiti. 


JOKERPLOV 


Skratka, niso bila to vremena, da si vtaknil in je delo- 
valo. Nobenih autorunov, plug'n'playev, wizardov in 
drugih uporabniških prijaznosti. Vse si moral postoriti 
ročno in da bi ugodili vsem softverskim željam, smo 
imeli v kasnejših izdajah Dosa več začetnih konfigu- 
racij - eno za expanded memory, drugo za extended 
memory in tako dalje. Ampak je šlo, pa še Joker je 
pomagal, tudi v realnem času, kajti telefoni so zvonili 
tako pogosto, da smo se celo hecali o uvedbi plačljive 
linije. Dasiravno bi znali kar precej zaslužiti, smo se 
od vekomaj radi razdajali oziroma furali poslovni mo- 
del, ki bi uporabnikom čim več dal. V tem duhu se je 
Joker onega davnega smrekomora v letu 1996 razši- 
ril na 64 strani ter se obogatil s plakatom! 


€ CD-ROM se je ravno dobro pričel prijemati, nakar 
uleti detektivka Under a Killing Moon (83) na kar šti- 
rih ploščah. Itak, da jo je moral imeti vsakdo. Škoda, 
da ni več posnetih iger. 


€ Earihsiege (90), Sierrina oziroma Dynamixova ra- 
zličica MechWarriorja, je bil odličen izdelek. Gigant- 
skega robota si najprej opremil in nato sedel za krmilo. 

NočEM KRSTE, HočEM, DA 
ME ZAŽ£ETE |N MO) PEPEL 
RAZTRESETE Po ocgANO. 


ZDRAVNIKI PRAVIJO, DA 

Hej, HEJ, PoASI, FANTEK, V 
SEH I2sRAL BožičNO 


JAZ ŽE NE BoM SAM VVEH 
POGREBOV NAZEVAL. 

Johna Travolta, Robin Willlams 

SODELUJ V NAGRADNI IGRI IN 


Z nakupom katerekoli EA mobiln 
se poteguješ za: i 


, 1x Kramer električna'kitara 
in PC paket iger 


(Dragon Age: Origins, EA SPORTS'" FIFA 10, Need For Speed SHIFT, 
The Sims 3 4 The Sims 3 World Adventure, Harry Potter and the Half-Blood Prince) 


..2x PC paket iger 
(Dragon Age: Origins, EA SPORTS" FIFA 10, Need For Speed SHIFT, 
The'Sims 3 -- The Sims 3 World Adventure, Harry Potter and 
the Half-Blood Prince) 

Call of Duty: Modern World Series of Poker: ; ; 
Warfare: Force Recon Hold'em Legend Guitar Hero 5 Mobile 

